
Karas sunaikino visus jos turtus. Sulaukusi beveik 
trisdešimties metų ir dar netekėjusi Frančeska “Čes" 
Stendiš galėjo didžiuotis tik apgriuvusiomis valdomis 
potvynių nusiaubtoje Virdžinijoje ir patentu mašinai, kuriai 
reikėjo išmanančio žmogaus, kad ji atneštų naudą. Ir toks 
žmogus buvo vos dvi dešimtis peržengęs, pavojingai 
patrauklus Netas Ričardsonas. Nors jo širdis priklauso kitai 
moteriai, tačiau Netas pilnas ambicijų tapti turtingas, ir 
sutinka vesti Čes. Šitaip jam atitenka patentas, o Frančeska 
įgyja verslo partnerį ir, viliasi, vyrą, kuris vieną dieną 
pradės jos geisti. Tačiau šis sandėris nusviedžia ją į pasaulį, 
kuriame daugybė išdavysčių, žiaurių susitarimų ir nežabotų 
aistrų. Ir tai paverčia Čes moterimi, kurią galima pavadinti 
žavinga, nenuspėjama ir pakankamai stipria, kad dėl savo 
teisės mylėti ir būti mylima įveiktų bet kokį varžovą, netgi 
Jei tai būtų visas pasaulis. 


i875-ųjų rugpjūčio 24 d. 


Vežimas buvo medinis, seniai apdūlėjęs ir tapęs mar- 
gai pilkšvas. Jis turėjo aukštus šoninius bortus, pasostę at- 
stojančią priekyje permestą lentą ir keturis didelius ratus 
su aprūdijusiais geležiniais ratlankiais ir stipinais, ant ku- 
rių vis dar matyti nedidelės raudonų dažų dėmės. Tai buvo 
įvairiems kroviniams vežioti skirtos kaimo vežėčios, tvir- 
tos ir praktiškos, be jokių pretenzijų į grožį, išskyrus tas 
raudonas dėmes — užuominą į kažkada prasiveržusį 
kažkieno geros nuotaikos ar optimizmo protrūkį. 

Jis niekuo nesiskyrė nuo kitų kaimo vežimų. Piedmon- 
te, centrinėje Šiaurės Karolinos dalyje, tokių daugybė. 

Visai kaip ir rambus, tvirtas, trumpakojis pilkšvai ru- 
das arklys, kuris jį traukė. Stiprus, gerai prižiūrėtas, ne- 
dailus. 

Vaikinas, kuris laikė vadeles, veikiausiai buvo raudo- 
nai nudažytų stipinų autorius. Jo įdegęs ir strazdanotas vei- 
das spinduliavo energija, o akys stulbinančios — ryškiai 
žydros, dangaus saulėtą vasaros dieną spalvos. Atrodė, kad 
Jos be jokios baimės žvelgia į pasaulį ir mėgaujasi tuo, ką 
mato. 

Jo vardas Natanielis Ričardsonas, daugelio vadinamas 
Netu. Teturėjo aštuoniolika, tačiau nepaisant tokio jauno am- 
žiaus, jis buvo šeimos, sėdinčios vežime, galva. 

Šalia, ant pasostę atstojančios lentos, sėdėjo jo moti- 
na; brolis — jai iš kitos pusės. 

Meri Ričardson atrodė gerokai senesnė nei keturias- 
dešimt ketverių. Dauguma kaimo moterų atrodė vyresnės 
net iš tikrųjų; tai dėl sunkaus gyvenimo po ankstyvos san- 
tuokos, vaikų gimdymo ir niekada nesibaigiančių darbų. 


Meri buvo žemo ūgio ir atrodė dar žemesnė dėl pakumpu- 
sių pečių, o jos raukšlėtas veidas grėsmingai išsišovęs į 
priekį. Tačiau šią vėlyvos vasaros dieną ji atrodė nusitei- 
kusi greičiau pakiliai nei grėsmingai. Moteris vilkėjo savo 
pačią geriausią suknelę, pasiūtą iš stipraus gabardino ir pa- 
dabintą balta nėriniuota apykakle, taip pat pasipuošusi sa- 
vo sekmadieniniu galvos apdangalu, blizgančia juoda šil- 
kine skrybėle su plačiu kaspinu, surištu priekyje virš bry- 
liaus tir ties smailia pasmakre. Jos plaštaka su dideliais 
krumpliais kartkartėmis paplekšnodavo kostiumuoto jau- 
nuolio, sėdinčio šalia, kelį. Jis, vyresnysis sūnus Gideo- 
nas, buvo jos džiaugsmas ir pasididžiavimas. 

Gideonas net nepastebėjo kupinų meilės motinos pa- 
plekšnojimų. Jis buvo paskendęs savo mintyse. Vaikino ne- 
galėjo išblaškyti net džiaugsmingas vaikų, sėdinčių už nu- 
garos, klegėjimas. 

Likusieji Ričardsonų šeimos nariai susibūrė vežimo 
gale, kartu su dėžėmis, krepšiais ir statinaitėmis. Neto ir 
Gideono dėdė Džošas buvo griežtas, liesas vyriškis su il- 
ga, tamsia, šiek tiek Žilstelėjusia barzda ir medine koja. Jo 
dvidešimt penkerių metų Žmona Alva dvidešimt penkeriais 
metais jaunesnė už Džošą. Jų vaikai — spygaujančių šūks- 
mų ir juoko versmė. Mikas aštuonerių, o Siuzana — ketve- 
rių. Abu tokiais pat šviesiais plaukais kaip ir motinos bei 
blyškiai Žydromis tėvo akimis. 

Džošas pažvelgė į vaikus savo rūsčiomis akimis, ir jie 
pritilo. 

Netas šūktelėjo jiems per petį: 

— Už šio kalnelio visą laiką leisimės žemyn. Mes jau 
beveik atvykome. 

— Tik nevaryk šitaip šito seno, vargšo arklėko nuo 
kalno, Netai, — pratarė jo motina. — Aš visai nenoriu, kad 
galiausiai iš vežimo teliktų nuolaužų krūva. 


Netas nusijuokė. 

— Nesirūpink, mama. Načesas ir nebegali to padaryti. 
Geriau tikėkimės, kad jis nesustos ir neužmigs. — Jis pa- 
linko prie jos. — Visai kaip Gideonas, — pridūrė. 

Motina jį nutildė. 

— Tavo brolis galvoja, ką pasakys. 

Netas prikando lūpą, kad paslėptų šypseną. Tai, ką ruo- 
šėsi pasakyti Gideonas, po tiek laiko mintinai žinojo jau ir 
Netas. Gideonas ruošėsi visą savaitę, stovėdamas ant kel- 
mo šalia daržinės. 

Ant kalnelio Netas sustabdė arklį. Čia pūtė gaivus vė- 
jelis, atnešdamas tylius muzikos garsus. Jis pradėjo trep- 
senti dešine koja. 

Paskui pliaukštelėjo vadelėmis. 

— Pirmyn, Načesai. Į stovyklavietę atvyksta Ričard- 
sonų šeimyna. 


Dėdė Džošas ėmėsi iškrauti vežimą. Čia buvo daugy- 
bė norinčių padėti, ir Netas su malonumu paliko viską 
jiems. Būtent čia jis galėjo susitikti su draugais, kurių ne- 
matė nuo praėjusių metų. 

Minios, susibūrusios šalia orkestro pakylos, pakrašty- 
je jis pastebėjo tris brolius Martinus. 

— Ei, Bili... Džimai... Metai... į ką taip įsijautę? 

Tik vienas iš jų atsisuko. 

— Sveikas, Netai. — Džimas pamojo ranka, o paskui 
ir vėl-nusisuko. 

“Kuo jie taip susižavėję?" — nusistebėjo Netas. Nu- 
sprendęs pamatyti pats, jis priėjo ir pečiais prasiskyrė tar- 
pą tarp Džimo ir Meto. 

Ant suolelio šalia pakylos sėdėjo pati gražiausia pa- 
saulyje mergina. 

Aštuoniolikmetis Netas buvo energingas, sveikas — 
ir subrendęs. Jo kūnas ir mintys kaipmat sureagavo į šią 


merginą; buvo priverstas apsisukti ir skubėti slėptis į gre- 
timą miškelį. Vaikinas meldėsi, kad tik niekas nepastebėtų 
įsitempusių ties kirkšnimis jo kelnių. Tai buvo ne jo vyriš- 
kos valios galioms. Kai kurie jo organai turėjo savo, nuo 
nieko nepriklausančią valią. 

“Tiesiog išmesk ją sau iš galvos, — pats sau paliepė 
jis. — Tai bėda su dviem kojomis". Tačiau niekaip nepajė- 
gė ištrinti iš atminties sviesto spalvos garbanų, dengiančių 
jos pečius. Jos didelių akių, žydrų lyg rugiagėlės. Pilnų krū- 
tų po tvarkinga palaidinuke aukšta apykakle. Jos liemuo 
buvo toks liaunas, kad jis galėjo lažintis, jog apimtų jį del- 
nais. Tada jis galėtų rankas pakelti. Jos lengvai ir lėtai slystų 
aukštyn... 

Netas sudejavo balsu. 

Jam buvo nesvetimi moters kūno teikiami malonumai. 
Po teisybei jau turėjo daugybę moterų, ir jos sakė, kad jis 
joms patiko taip, kaip jos patiko jam. Tai kodėl jį taip pa- 
veikė ši mergina? Tai nesuderinama su jo pagrindine tai- 
sykle: laikytis atokiau nuo netekėjusių merginų. Visos jos 
trokšta ištekėti, o jų tėčiams tai ypač svarbu. Jis tiesiog 
žinojo, kad ši mergaitė netekėjusi; jos Žvilgsnis tarsi kaž- 
ko laukė, tačiau nežinia ko. O, kaip jis norėtų būti jos mo- 
kytoju! 

Bet ne, mano drauguži. Juk tai spąstai. 

Netas kaip įmanydamas stengėsi galvoti apie savo pa- 
žįstamas moteris. Juk jis turėjo Džuliją iš Ho River Bridžo 
Kaimo parduotuvės. Ji buvo nė kiek ne prastesnė, ar ne? 
Arba Mili iš Mebeino sankryžos kavinės, arba kita Mili, 
gyvenanti šalia kelio, vedančio į Berlingtoną. Ar bet kuri 
kita iš visos gausybės. 

Kaip ir dauguma šeimų, atvykusių į stovyklavietę, Ri- 
čardsonai buvo fermeriai ir augino tabaką. Tačiau Netas 
pasistūmėjo per vieną žingsnį į priekį. Jis nevežė tabako 
lapų į turgų taip, kaip tai darydavo dauguma vyrų. Kam 


pardavinėti juos kokiai nors firmai, kuri lapus susmulkins, 
sudės į mažučius maišelius ir pardavinės, prašydama už 
kiekvieną maišelį tiek, kiek patys sumokėjo už dvidešimt 
svarų tabako. 

Jo motina ir teta Alva sutrindavo lapus ir išsijodavo 
jau atitinkamai apdirbtą tabaką, o paskui supilstydavo į mai- 
šelius, užrišamus virvele, kuriuos Netas veždavo parduoti. 
Jie visai kaip didžiosios kompanijos turėjo netgi savo po- 
pierinę etiketę. PUIKUS RIČARDSONŲ Iš ŠIAURĖS KA- 
ROLINOS TABAKAS. GERESNIO NERASITE. Vos po 
pirmojo sezono Netas džiaugėsi jų tabako paklausa parduo- 
tuvėse. 

Jam teko nemažai pasinervinti, kai praėjusiais metais 
pirmą kartą išsiruošė į kelionę su mažų kapšelių pilnais 
krepšiais prie balno. Tačiau buvo visiškai nesunku įkalbėti 
kaimo parduotuvių savininkus nusipirkti keletą jų išmėgi- 
nimui. Visi jau prekiavo pora tuzinų rūšių rūkomojo bei 
kramtomojo tabako, taip pat ir uostomojo. Tai koks skirtu- 
mas — viena rūšimi daugiau ar mažiau? O dar kai siūlo 
malonus jaunuolis, pats jį užauginęs, o ne tie puošeivos, pre- 
kiaujantys pagarsėjusių Buliaus Duramo ir Ligeto 4 Majer- 
so vardu. Jie ne kartą kvietė jį stabtelėti valandėlei, kartu 
užkąsti, išgerti ar tiesiog pakramtyti tabako. Netas nieka- 
da neatsisakydavo, net ir nemėgdamas tabako kvapo po vi- 
so to laiko, praleisto laukuose, net ir Žinodamas, kad jo 
motina padūktų, išgirdusi, jog jis išlenkia vieną kitą taure- 
lę. Tačiau susirasti draugų buvo svarbiau už viską. 

Daugiau draugų, nei jis tikėjosi. Neilgai trukus vaiki- 
nas perprato signalus, kuriuos jam siuntė parduotuvių sa- 
vininkų Žmonos. Dauguma jų buvo gerokai jaunesnės už 
savo vyrus. Vyrai privalėjo susirasti savo vietą pasaulyje, 
pasistatyti namą ir užsidirbti pragyvenimui, kad galėtų ves- 
ti, tuo tarpu kai mergina buvo laikoma pasirengusi vedy- 
boms ir motinystei vos sulaukusi penkiolikos. Sulaukusi 
aštuoniolikos ar devyniolikos, ji paprastai jau turėdavo porą 


vaikų ir potraukį į kur kas malonesnius dalykus nei skalbi- 
mas, valgio gaminimas, vištų lesinimas ar vaikų maitini- 
mas. Pusė valandos malonumų namuose, kol vyras triūsia 
parduotuvėje — juk dėl to nieko bloga neatsitiks. Beje, kaip 
manė Netas, tai praskaidrindavo visų gyvenimą. Kuris vy- 
ras nenorėtų turėti žmonos, kuri šypsosi ir niūniuoja links- 
mą melodiją, užuot niurzgėjusi dėl to, jog ją išsekino na- 
mų ruoša? 

Pats Netas šypsodavosi ir dainuodavo visą kelią. Ke- 
pinanti saulė, šaltas vėjas ir lietus, keliai, nuo kurių paki- 
lusios dulkės strigdavo gerklėje arba kurių purvas kone ap- 
semdavo batų aulus — visa tai buvo nuotykio dalis, nes 
kelias galėjo nuvesti ten, kur tu dar niekada nebuvai, jei 
tik esi tam nusiteikęs. Arba galėjo nulydėti tave ten, kur, 
žinai, esi laukiamas. 

Kad ir kurią kryptį pasirinktų, jis vis veržėsi į priekį, 
nes buvo tam tvirtai pasiryžęs. Jis neketino visą gyvenimą 
būti fermeriu. Tai ne jam. Savo gyvenimą Netas ketino pa- 
sukti kita linkme. Nuveikti šį tą svarbaus. 

Ir neleis, kad jį iš vėžių išmuštų mergina, net jei ir pati 
gražiausia, kokią jam kada nors teko arba dar teks matyti. 

Netas atlošė pečius. Jis apsisprendė. Pasistengs laiky- 
tis atokiau nuo visokių grupelių, o ypač vyrų. Ir tada tik- 
riausiai daugiau jos nebeišvys. Susibūrimas stovyklavietė- 
je tęsis tris dienas, Netas ir be jos turės ką veikti, kad būtų 
užsiėmęs ir pats, ir jo mintys. Šiemet pirmą kartą čia atvy- 
ko iš tiesų įžymus pamokslininkas. Sklido kalbos, kad pa- 
mokslaujant Denui Gaskinsui gali iš tiesų pajusti, kaip pra- 
garo liepsnos laižo kulnus. “Galbūt aš irgi tai pajusiu. Gal- 
būt pajusiu, kaip mane aplanko Šventoji Dvasia. Gal būsiu 
išgelbėtas. Mano mama būtų dėl to laimingesnė nei bet ka- 
da. Aš taip pat. 

Jei man šiais metais ir nepavyks, žinau, ji per daug 
nenusivils. Nes pamokslą ruošiasi skaityti Gideonas, ir aš 
Žinau, kad jis atliks tai puikiai". 


Vyresniojo Neto brolio namuose nebuvo penkerius me- 
tus tr tik prieš mėnesį jis sugrįžo į fermą. Šv. Trejybės ko- 
ledže jis buvo vienas geriausių. Savo klasėje net tapo ly- 
deriu. Tada jo paprašė tapti kunigo padėjėju Rendolfo gra- 
fystės bažnyčioje, netoli koledžo. Kelis kartus netgi skaitė 
pamokslą. Motina visiems, kurie tik teikdavosi ją išklau- 
syti, aiškindavo, kad jis — kylanti Metodistų bažnyčios 
žvaigždė. Vaikinas tikrai turėjo pašaukimą. Tai buvo jos 
amžina svajonė, ir dabar Dievo malonės dėka ji pildėsi. Ne- 
tas didžiavosi Gideonu kone taip pat, kaip ir motina. Jis 
visada žvelgė į savo vyresnėlį brolį iš apačios, visada no- 
rėjo būti toks patrauklus kaip Gideonas ir taip pasitikėti 
savimi. 

Dabar, pardavinėdamas RIČARDSONŲ PUIKŲJĮ, jis 
jautė, kad žengia teisingu keliu. Tas kelias nebuvo toks šlo- 
vingas kaip Gideono, tačiau Dievas juk negali pašaukti vi- 
sų. Be to, Netui jis visai patiko. 

Taip pat jam patiko dainuoti. Bet ką jis daro? Slepiasi 
miškuose, kai sklinda pietinių mišių muzika? Užgiedojęs 
pradėjo bėgti jos link. 

“Dėl manęs prasiskyrė amžių uola..." 

Himnai, kurie jam taip patiko, leido Netui atsipalai- 
duoti. Tą vakarą mišios buvo pačios geriausios, kokias jam 
kada nors teko girdėti. Reverendas Denas Gaskinsas iš tie- 
sų buvo toks, apie kokį pasakojo žmonės. Akimirką, kai 
reverendo balse griaudėjo griaustinis, o jo akys svaidė žai- 
bus, Netas pajuto, kaip jį slegia jo nuodėmių našta, ir lau- 
kė, kol išgirs Dievo balsą, kviečiantį jį atpildui ir išgany- 
mui. Tačiau Viešpaties balso nebuvo girdėti. 

Pamokslininko balsas staiga pasidarė tylus; milžiniš- 
koje palapinėje susirinkusieji taip pat nutilo. 

— Mano broliai tr seserys, — švelniai tarė Gaskin- 
sas. — Nupiešiu jums žodžiais vieną palaimintą savo gy- 
venimo akimirką, žinodamas, kad jūsų mylinčios širdys nu- 


spalvins mano paveikslą spalvomis. Taigi įsivaizduokite 
mano mylimą žmoną, kenčiančią taip, kaip kenčia visos mo- 
tinos — jūs geriau nei aš Žinote tokio skausmo šlovę ir ago- 
niją — stebuklingai atvesdamos į šį pasaulį naują gyvybę, 
naują sielą. Po gimdymo ji mane pašaukė, ir aš pamačiau, 
kad jos suglebęs kūnas nebeturi jėgų išgyventi. Tačiau joje 
glūdėjo Šventoji Dvasia, o jos brangus veidas švytėjo lai- 
me, net kai jos žemiškoji gyvastis jau buvo ją beapleidžian- 
ti. Aš verkiau, maldavau ją gyventi, net jei tokia ir buvo 
Dievo valia — atiduoti ją tobulesniam, amžinam gyveni- 
mui, kur nėra jokių kančių. 

Tada ji pakėlė ranką mane ramindama. Ir savo bran- 
giausios prašomas, aš nurimau, nors širdis ir plyšo iš siel- 
varto. 

Tylą pervėrė garsas, toks tylus ir silpnas, kad aš pa- 
maniau, jog man pasivaideno. Ir tada mano žmona ištarė 
paskutiniuosius žodžius. “Dovana, — tarė ji, — iš dan- 
gaus". 

Tuomet savo akimis išvydau stebuklą, gyvybės stebuk- 
14 mirties apsuptyje, nes tą akimirką manęs šaukėsi mano 
mažytė dukrelė, kurią pavadinome Lili*, nes ji gimė Vely- 
kų Sekmadienį, 0 aplink visur žydėjo nuostabios lelijos. 

Aš paprašiau jos dabar jau visus pasveikinti ir kiek- 
vienam iš jūsų paliudyti Dievo meilės stebuklą. Jis čia ir 
laukia, kad galėtų įteikti jums šią dovaną. Jums tereikia 
tik atverti savo širdis jam ir jo dovanoms. 

Denas Gaskinsas pasislinko į šalį. Iš šešėlių į šviesą 
išniro tikra grožio vizija. Per minią nuvilnijo apstulbimo 
kupinas aiktelėjimas, ir ašarų išvagoti veidai nušvito ne- 
varžomu džiaugsmu. 

Smulki figūrėlė vilkėjo lygų baltą rūbą ilgomis ran- 
kovėmis, o medžiagos klostės nuo pečių krito iki pat že- 
mės. Ant jo nebuvo jokių ornamentų, išskyrus ilgas žvil- 


* Lelija (angl.) — Vert. past. 

gančias Lili auksinių plaukų garbanas, ir jos puikiai išryš- 
kino ovalaus veido grožį, kurio oda buvo tokia šviesi kaip 
pienas, o akys mėlynos lyg safyrai. 

— Ji panaši į angelą, — sušnibždėjo Gideonas Netui į 
ausį. 

— Taip, — tiek įstengė atsakyti šis. Širdį slėgė sun- 
kumas ir pakylėtas jaudulys. Jam nepavyko pasprukti. Ne- 
pavyko paneigti. Jis prarado sveiką protą ir dabar buvo mei- 
lės kalinys. 

Lili ištiesė rankas, tarsi ketintų apglėbti visą parapiją. 
Ji pradėjo giedoti, o sopranas buvo toks tyras ir žavus kaip 
ir jos veidas. 


Man patinka ši istorija 

Apie neregėtus dalykus danguje, 
Apie Jėzų ir jo šlovę, 

Apie Jėzaus meilę jo širdyje. 
Man patinka ši istorija, 

Nes žinau, kad tai tiesa. 

Ji troškimus didžius numalšina 
Kaip niekas kitas platybėse šiose. 
Man patinka ši istorija, 

Kuri žavesiu pranoksta 

Pačias dangiškiausias fantazijas 
Mūsų dangiškų sapnų. 

Man patinka ši istorija, 

Fokia be galo svarbi. 

Tai todėl ja dalijuosi su jumis. 


Netas šleptelėjo ant suolelio. Kas jis toks, kad drįsta 
galvoti bent jau apie pasikalbėjimą su šiuo angelu? Tačiau 
jis privalo su ja susitikti, pasikalbėti, paliesti ją, įsitikinti, 
kad ji tikra. Šiandien penktadienis. Stovyklauti liko dar dvi 
dienos. Jis privalo rasti būdą. 

Šeštadienį jis stumdėsi dėl vietos tarp daugybės jau- 
nuolių, kurie susiburdavo ten, kur tik pasirodydavo Lili. Ji 
buvo miela jiems visiems, dosniai dalydama šypsenas ir 
atidžiai išklausydama kiekvieną, kuris tik prasibraudavo į 
priekį persimesti su ja vienu kitu žodeliu. Jos rožinės put- 
lios lūpytės buvo šiek tiek pravertos. Smulkūs balti dantu- 
kai tr rausvas liežuvis kone varė Netą iš proto. 

Tačiau jis neketino apsikvailinti kaip kiti, siūlydami 
limonadą, klausinėdami, ar jos nereikia palydėti giedoti 
himno ar klausytis mišių, ir taip toliau. 

Tiesa, ji neatsisakė limonado ir leidosi palydima, ta- 
čiau minia gerbėjų neatstojo nuo jos ir tada, kai ji jau ėjo 
įsikibusi į parankę vienam jaunuoliui. 

Netui reikėjo pabūti su ja vienu du. Jis privalėjo. To- 
dėl nekantravo, negalėdamas atsitraukti toliau, tačiau bu- 
vo per daug išdidus, kad elgtųsi kaip visi kiti. Jis vylėsi, 
kad jo veidas neatrodo toks kvailas kaip jų, tarsi kas su 
kastuvu būtų vožtelėjęs jiems į tarpuakį. 

Jam buvo baisu, kad veikiausiai ir pats taip atrodo. 

Kai šeštadienio vakarą jis atsistojo šalia motinos, ši 
jam papriekaištavo. 

— Tu vėluoji, — tarė ji, — netgi į mišias, kuriose pa- 
sisakys tavo brolis. Kur tu buvai prapuolęs? Nemačiau ta- 
vęs visą dieną, o juk turėjai atlikti ne vieną darbą. 

— Atleisk, mama, — sumurmėjo jis, tačiau nepažvel- 
gė Į jos piktas akis. Jis stebėjo pakylą, svarstydamas, ar 
Lili ir vėl giedos. 

Mėgino klausytis reverendo Gaskinso pamokslo, ta- 
čiau negirdėjo nė vieno žodžio. Praėjusį vakarą ji užgiedojo 
iš karto po jo. 

Tačiau ne šįvakar. Į priekį žengė Gideonas. Tokia jau 
buvo bažnyčios tradicija. Po ištraukos iš Biblijos turėjo sek- 
ti pasauliečio komentaras, priartinantis ją prie tokių žmo- 
nių kaip jis pats taip, kaip to negalėjo padaryti keliaujantis 
pamokslininkas, nes jis nebuvo vienas iš jų. 

Pamačiusi savo aukštą, žavų sūnų, stovintį ant paky- 
los, Meri Ričardson negalėjo sulaikyti pasitenkinimo ato- 
dūsio. Gideonas vilkėjo nauja tamsia eilute, jo nauji marš- 
kiniai akinančiai balti, o mėlynas kaklaraištis nepriekaiš- 
tingai parištas. Dar šį rytą ji pati patrumpino tamsius sū- 
naus plaukus ir jo paprašyta stebėjo, kad tasai iš visų pu- 
sių vienodai apdailintų savo barzdą. Jis atrodė nuostabiai, 
taip, kaip turėtų atrodyti mokslo ir Dievo žmogus. Tai bu- 
vo džiaugsmingiausia jos gyvenimo akimirka. 

Ji jautė Netą šalia savęs, tačiau į jį nežiūrėjo. Žinojo, 
ką pamatys, tačiau matyti nenorėjo. Jo plaukai pilkšvai ru- 
di ir visada susitaršę. Netgi ji su savo žirklėmis negalėjo 
jų pažaboti. Jis buvo strazdanotas lyg paukščio kiaušinis ir 
per daug užsispyręs, kad augintų padorią barzdelę, kuri pa- 
slėptų bent dalį strazdanų. Jis niekada nebuvo toks aukštas 
kaip Gideonas ar toks dailus kaip Gideonas, ar talentingas 
kaip Gideonas. Apie Netą ji galėjo pasakyti tiktai tiek, kad 
jis nebijo sunkaus darbo tr visada stengiasi būti švarus. Jis 
visada kvepėjo muilu ir bent jau tokiu būdu buvo priartė- 
JęS prie šventumo. 

Gideonui prakalbus, jos širdį sudrebino panika. Jo ne- 
girdėti. 

Tačiau po kelių frazių jo balsas sustiprėjo ir darėsi dar 
garsesnis, kol galiausiai galingai griaudėjo virš jį stebin- 
čių galvų. Jo motina laiminga atsiduso. 

Netas trgi klausėsi brolio balso ir buvo sužavėtas. Jis 
nežinojo, kad Gideono tonas gali šitaip skambėti. Žodžiai 
nebuvo svarbūs; Netas vis tiek mokėjo juos mintinai. Akys 
klaidžiojo po minią, kol galiausiai jis pastebėjo Lili, kuri 
pakėlusi galvą žvelgė į jo brolį. Galbūt ji nežino, kad Gi- 
deonas jo brolis. Jei žinotų, galbūt tai padarytų jai dar di- 
desnį įspūdį. O galbūt kaip pamokslininko dukterį ją do- 
mina tik pamokslininkai, 0 ne jų broliai. Netas pasijuto taip, 
tarsi į krūtinę jam būtų smogęs galingas kumštis. 


13 


Ne, nėra prasmės pavydėti savo broliui. Gideonas jau 
senas — jam jau dvidešimt penkeri — ir jam terūpi tik jo 
bažnytinė misija. Jis nekreipė dėmesio į merginas nuo ta- 
da, kai išvyko į Šv. Trejybės koledžą. Be to, jis juk nesisu- 
kinėjo apie Lili. Netas galėjo išvardyti absoliučiai visų, ku- 
rie buvo šalia jos, vardus ir netgi pasakyti, kaip arti kuris 
stovėjo ir ką kuris sakė, ir ką į tai atsakė ji... 

Kai pasibaigus mišioms jis pasveikino Gideoną, pasi- 
didžiavimas ir pagarba liejosi iš pačių širdies gelmių. Tada 
pasitraukė į šalį, kad įsikibusi savo sūnui pamokslininkui į 
parankę aplink jį galėtų tupinėti motina, mėgaudamasi sū- 
nuit skiriamu susižavėjimu. 

Netas ieškojo Lili, tačiau jos nebuvo matyti. Jis nuėjo 
miegoti. Nėra prasmės prisijungti prie senų draugų. Dabar 
tapę varžovais, jie tapo priešais. Jis negalėjo į juos žiūrėti. 

Sekmadienio rytą jis buvo toks nervingas, kad net įsi- 
pjovė skusdamasis. 

Jo teta Alva švelniai nusijuokė, pamačiusi jį einantį į 
palapinę pusryčiauti. 

— Eikš ir leisk nuplauti tavo smakrą; ant jo — švie- 
Žias kraujas. Vargšelis Netas, dar niekada gyvenime nema- 
čiau tokio nusiminusio. Kodėl tau nepersipjovus gerklės ir 
visko neužbaigus? 

— Ar tai taip jau pastebima, Alva? 

— Bijau, kad taip, mielasis. — Jos balsas buvo švel- 
nus, o prisilietimas, kai valė jam smakrą, — be galo leng- 
vas. Netas norėjo ją pabučiuoti už tai, kad jam tokia gera. 
Alva buvo geriausiai pasaulyje mokantis paguosti žmogus, 
ir jis ją mylėjo. Tai Alva jam parodė, ką daro vyrai ir mote- 
rys, tai ji jį išmokė patenkinti moterį, o kartu ir save. Ji 
buvo jo pirmoji meilė, kai jam buvo dar tik trylika ir nesu- 
prato, ką sako jo kūnas ar kaip į tai reaguoti. 

Ji netgi padėjo jam suprasti, kad ta karšta meilė, kuria 
jis myli ją, nėra tokia, kaip jam atrodė. 

— Aš nudėsiu dėdę Džošą už tai, kad šitaip su tavimi 
elgiasi, — prisiekė Netas, pamatęs mėlynes ant Alvos vei- 
do. — Tada galėsi ištekėti už manęs ir visada būdami kartu 
būsime laimingi. 

Ne, nebūsime, tada sakė ji jam tr paaiškino kodėl. Pa- 
tinka jam tai ar ne, jis vis dar tebebuvo berniukas, turintis 
palaukti ir daugybe būdų išbandyti gyvenimą prieš įsiparei- 
godamas moteriai, bet kuriai moteriai. Be to, labai greitai 
jis supras, jog dviejų kūnų susiliejimas ir to teikiamas ma- 
lonumas tai dar ne visas gyvenimas. Dabar jam tai atrodo 
nauja, bet vėliau apsipras, ir tai bus savaime suprantama. 

— Bet juk tai visai neblogai, ir tu visada būsi laukia- 
mas mano lovoje, Netai, nes aš išmokiau tave daryti tai, 
kas man patinka. Neblogai — dar nėra geriausia. Gali būti 
kur kas geriau. O tu iš gyvenimo turi reikalauti tik pačių 
geriausių dalykų ir nesitaikstyti su prastesniais. Tu esi vy- 
ras, 0 pasaulis vyrams suteikia tokių šansų, kokių nesutei- 
kia moterims. 

Netas ginčijosi su ja, pažadėjo, kad niekada negalvos 
apie nieką kitą išskyrus ją, o tuo labiau nežiūrės į kitas 
moteris. | 

Alva buvo teisi. Ji tik šešeriais metais vyresnė — ji 
buvo devyniolikos, tuo tarpu kai jam buvo trylika — ta- 
čiau jai nestigo moteriškos išminties. Ir Netas laikui bė- 
gant tai suprato. 

Praėjus kelioms dienoms po jo ir Alvos pokalbio, iš 
namų išėjo Neto tėvas. Vos tik Gideonas įsiliejo į Šv. Tre- 
Jybės koledžo veiklą, Ezekielis Ričardsonas pareiškė šei- 
mai, kad iškeliauja. 

— Prieš mirdamas noriu patirti laisvę, — kalbėjo jis. — 
Dabar tu būsi namų šeimininkas, Netai. Gideonui tai niekada 
nebūtų pavykę, tačiau tu sugebėsi. 

Ir nuo tada Netas buvo per daug užimtas, kad galėtų 
leisti laiką su Alva. Jis buvo toks užimtas, kad net neturėjo 

laiko sau. Jo dėdė Džošas irgi sunkiai dirbo, tačiau su savo 
medine koja ir bjauriu charakteriu jis negalėjo vadovauti 
ūkiui. Be to, pusė žemės priklausė Neto tėvui, todėl dabar 
jt atiteko jam. Ir jis neketino atiduoti to, kas priklauso jam. 
Džošas nei ginčijosi, nei priekaištavo. Atsakomybė jam vi- 
siškai nebuvo reikalinga. 

Penkeri metai prabėgo kone nepastebimai. Netas var- 
giai beatminė tuos laikus, kai nebuvo šeimos galva. Dabar 
jis visiškai subrendęs vyras. Bent jau jam taip atrodė, kol 
Lili Gaskins privertė jį pasijusti nerangtu ir paiku lyg kokį 
berniūkštį. 

— Nežinau, ką daryti, Alva. Šiandien paskutinė diena 
stovyklavietėje, ir aš išprotėsiu, jei turėsiu rytoj iškeliauti, 
nė karto nesusitikęs su Lili ir neišgirdęs, kaip ji taria mano 
vardą. 

Alva tvirtai suėmė jo smakrą ir pažvelgė į akis. 

— Ji nėra kieno nors vieniša žmona, Netai, ir tu tai 
žinai. 

Jis įsitempė; prielaida, kad Lili gali būti tokia kaip ki- 
tos moterys, buvo žeidžianti. 

— Aš žinau, kokia ji yra, Alva, ir kokia nėra. Neleis- 
čiau nė plaukeliui nukristi nuo jos galvos. Aš noriu, kad ji 
taptų mano Žmona. 

Alva jau buvo bepradedanti kažką sakyti, bet paskui 
pažvelgė į Neto veidą ir susilaikė. Užuot prašnekusi ji pa- 
bučiavo jam į skruostą tr paleido jo smakrą. 

mažylius, kol jų motinos pusryčiauja ir meldžiasi. Taip jau 
atsitiko, kad Lili prižiūri mano Siuzaną. Aš pasiimsiu savo 
mažąją, 0 tu galėsi pasivaikščioti su Lili. 

— Ak, Alva, aš... 

— Patylėk ir eime. Jei per ilgai svarstysi, tavo liežu- 
vis visai sustings. 

Jo liežuvis jau buvo sustingęs. Alva išstūmė juodu taip 
greitai, kad pristatytam Lili Netui vos užteko laiko pasi- 

sveikinti. Žengdamas šalia jos, jis niekaip negalėjo rasti 
tinkamų žodžių. Toks artumas jį suparalyžiavo. Iš arti ji 
buvo dar gražesnė ir kvepėjo kaip visos pasaulio gėlės. 

Jis vedė ją pušų giraitės link, kur jų niekas nematytų. 
Lili ėjo šalia tylėdama. 

Uždėjusi plaštaką ant jo rankos, ji sustabdė Netą. Jis 
vos gaudė orą. 

— Aš žinau, kas tu, Natanieli Ričardsonai, — tarė ji. 

— Tikrai? — Jam svaigo galva. 

Ji pakreipė galvą ir pažvelgė į jį pro savo tankias blaks- 
tienas. 

— Tu esi tas vaikinas, kuris penktadienį kartą pažvel- 
gęs į mane pabruko uodegą ir pabėgo. Manai, kad mergi- 
nai tai turėtų patikti? Pasakyk, ar aš tokia baisi, kad į mane 
neįmanoma žiūrėti? Dabar darai lygiai tą patį; skuodi taip, 
j0g aš su tavimi vos spėju. 

— O, ne! — Netas sušuko. — Ne, — ištarė kiek ty- 
liau, — panele Gaskins, jūs pati gražiausia mergina pasau- 
lyje. Ir tai supratau vos tik į jus pažvelgęs. 

Ji nusišypsojo. 

— Taip geriau. O dabar eime tarp medžių, kur tamses- 
nis šešėlis. — Ji įsikibo jam į parankę. Viršugalvis vos sie- 
kė jo petį. Netas jautėsi pasiryžęs ją ginti nuo viso pasau- 
lio. Tiktai nežinojo, kaip merginai tai pasakyti — ar ne- 
pradės ji juoktis. Jis nusižudys, jei ji pradės kvatoti. 

— Su tavimi jaučiuosi tokia saugi ir nuo visko apsau- 
gota, Natanieli — juk galiu vadinti tave tiesiog Natanie- 
liu, ar ne? “Ponas Ričardsonas" skamba taip, lyg kreipčiausi 
į kokį senį. Tu, savaime suprantama, turėsi vadinti mane 
Lili, jei aš vadinsiu tave Natanieliu. Tačiau tik ne žmonėms 
girdint. Mano tėvas pamanytų, kad tu tikras akiplėša ir aki- 
mirksniu tave prikultų. — Ji patempė Netą už rankos. — 
Ak, man taip patinka laužyti taisykles, o tau? — Žvelgda- 
ma jam į akis, ji priglaudė skruostą prie jo peties. 

Jos pravertos lūpos buvo drėgnos ir svetingos, jos ar- 
tumas — svaiginantis. Netas visiškai neteko galvos. Jis už- 
dėjo ranką ant jos storų, minkštų plaukų kupetos ir delnu 
apčiuopė galvą. Nuo jos plaukų sklido kvepalų dvelksmas, 
1r Netas jo įkvėpė. Tikriausiai šitaip jautiesi, kai esi girtas. 
Dabar viskas nesvarbu, išskyrus tai, ką jisai jautė — svai- 
ginančią ekstazę, abejingumą viskam, išskyrus šią akimir- 
ką. Netas nepajėgė kalbėti, tačiau tai, ką nori pasakyti, ga- 
lėjo parodyti. Jis prisitraukė ją prie savęs ir pabučiavo. Jos 
lūpos buvo minkštos, alsavimas saldus, o krūtys, įsirėmu- 
sios į jo krūtinę, šiltos ir stangrios. 

— Ne, — pratarė Lili, tir jos lūpų krustelėjimas tarsi 
liepsna nuvilnijo per visą jo kūną. Tačiau šią liepsną it kar- 
du perkirto ištartas žodis. Jis buvo jos draugas, tad kaip 
galėjo šitaip su ja elgtis? Tai, ko reikalavo širdis, plėšė jį 
perpus. 

— Atleisk man, — išlemeno Netas. — Ne, aš per daug 
prašau. Aš esu žemiausiai puolęs iš visų padugnių. Tu tik- 
riausiai mane niekini. — Jis parklupo ant kelių ir nulenkė 
galvą. — Aš nevertas žemės po tavo kojomis. Bet aš taip 
tave myliu. Tai mano vienintelis pasiteisinimas. Aš taip ta- 
ve myliu, kad šis jausmas mane varo iš proto. 

Lili bakstelėjo jį savo mažyčio batelio galu. 

— Ak, kelkis, Natanteli. Tu visas išsipurvinsi. Per ta- 
ve mes abu atrodome kvailai. 

Jis pakėlė galvą ir pažvelgė į ją akimis, sklidinomis 
gėdos ašarų. 

— Ar nori pasakyti, kad man atleidi? 

— Tik tuomet, jei atsistosi. 

Neto širdis pradėjo pulsuoti džiaugsmu. Džiaugsmas 
aidėjo jo ausyse. Jis pakėlė jos sijono kraštelį ir jį pabu- 
čiavo. O kai ir vėl pakėlė galvą, jo akys šypsojosi. 

— Girdėjau, kad būtent taip turi elgtis vyras piršda- 
masis, — tarė jis. — Kada galėčiau pasikalbėti su tavo tė- 
čiu apie vestuves? 

Lili ištiesė jam ranką. 

— Kelkis, Natanieli. Aš nesiruošiu už tavęs tekėti, ir 
tu tai Žinai. 

Pašokdamas ant kojų jis net pamiršo jos ranką. 

— Bet tu privalai, — burbtelėjo jis. — Aš myliu tave; 
mylėsiu tave iki pat mirties. 

Ji lėtai papurtė galvą. 

— Aš pamaloninta, Natanieli. Iš tiesų, ačiū tau. Ta- 
čiau jei tekėčiau už kiekvieno, kuris sako, kad mane myli, 
kilnojamoje palapinėje netilptų visi vestuvininkai. Man to 
nepakanka. Be to, aš ketinu ištekėti už tavo brolio. 

— Už Gideono? Tu susižadėjusi su Gideonu? Jis nie- 
kada to nesakė. 

— Jis dar nežino. Mano tėtis sako, kad jis — man tin- 
kama partija. Gideono laukia puiki ateitis. Vyresnieji jau 
atkreipė į jį dėmesį. 

Netas svirduliuodamas žengė žingsnį atgal. Negalėjo 
patikėti tuo, ką girdėjo savo ausimis. 

— Nežiūrėk į mane taip, — lyg kirste nukirto Lili. — 
Staiga pradėjai elgtis kaip vaikas. Būk supratingesnis. Man 
šešiolika, Natanteli, ir visą gyvenimą keliauju su savo tė- 
vu. Viena bažnyčia po kitos, stovyklavietė po stovyklavie- 
tės. Atėjo laikas, pats laikas tekėti. Aš mirtinai pavargau 
nuo nakvynių svetimuose namuose ir dėkingumo, kurį už 
tai turėčiau jausti. Niekada daugiau nebenoriu matyti pa- 
lapinių. Noriu turėti namus ir pilną kiemą gėlių bei viete- 
lę, kur galėčiau pasikabinti savo sukneles ir jas palikti. 

— Bet juk ir aš galiu suteikti tau namus. 

— Ką? Apsilupusią fermą? Kaimynus, kurie gyvena 
už daugelio mylių, ir stovyklavietės, į kurią vyksti kartą 
per metus, džiaugsmą? Ne, ačiū. Man reikalinga mielo 
miestelio klebonija su tikromis parduotuvėmis centre ir 
Žmonės, žiūrintys į mane kaip į neeilinę, nes aš — pamoks- 
lininko žmona. Aš noriu turėti dailų skėtį, kurį galėčiau 

išskleisti sau virš galvos, kai eisiu pasivaikščioti gatve, 
linksėdama galva į kairę ir į dešinę ir pažinodama visus 
miestelėnus. 

Jis nežinojo, ką atsakyti. 

— Tačiau... Gideono nedomina vedybos, — apimtas 
nevilties išlemeno. 

Lili lūpas perkreipė paslaptinga šypsena. 

— Aš jį sudominsiu, — atsakė ji. Lili žengė prie Ne- 
to. — Dabar gali pabučiuoti mane dar kartą atsisveikinda- 
mas. Ir jei papasakosi apie tai Gideonui, apšauksiu tave 
melagiu. Iš tikrųjų tu man patinki kur kas labiau už savo 
brolį. Norėčiau, kad tai tu būtum gera partija. Esu tikra, 
kad jis nė perpus nemoka bučiuotis taip gerai kaip tu. Man 
patiko tavo pabučiavimas, Natanteli. Padaryk tai dar kar- 
tą. Tada galėsime eiti. 

— Ne! Dar neik. — Neto rankos susirakino ant jos 
liemens ir visai kaip svajonėse jis kilstelėjo ją, kad galėtų 
ilgai ir karštai bučiuoti. Jos rankos apsivijo aplink jį, tvir- 
tai apkabindamos. Jis jautė, kaip ji virpa. 

Kai jie baigė bučiuotis, jis vis dar tebelaikė ją ore. 

— Tekėk už manęs, Lili, — vėl pakartojo jis. Bučinys 
sudraskė į gabalėlius bet kokią savitvardą. Jis uždėjo savo 
didelius delnus jai ant krūtų. — Aš myliu tave, — suaima- 
navo jis. Tiek jo rankos, tiek visas kūnas liepsnojo. Lili 
tyliai sukliko. 

— Paleisk mane. Tu siaubingas, — pradėjo šaukti ji. 

Netas atsitraukė. Jį draskė gėda ir kaltė. Rankos buvo 
nesuvaldomos. Jos sutepė angelą. Jos troško dar daugiau. 
Netas sugniaužė pirštus į kumščius ir iš visų jėgų trenkė į 
arčiausiai augantį medį. Paskui vėl ir dar kartą. Jis jautė, 
kaip Lili tempia jį už rankos, tačiau nekreipė į ją dėmesio. 
Užuodęs kraują, srūvantį rankomis, liovėsi. Rankos jam bu- 
vo reikalingos darbui. Lyg pro miglą girdėjo nubėgančios 
Lili žingsnius. 

Savo šeimai jis paaiškino, kad susirėmė su jį užpuolu- 
siu šunimi. 

Vėliau tą pačią dieną Gideonas, pribėgęs prie moti- 
nos, pareiškė, kad pats reverendas Denas Gaskinsas perda- 
vė, jog nori pasikalbėti su Gideonu apie bandomąjį keliau- 
jančio pamokslininko laikotarpį. 

— Eisiu su juo visur, kur tik jis eis, mama, ir iš jo 
mokysiuos. Kai man reikės pagalbos, jis mane pamokys. 
Jaučiuosi toks pagerbtas, kad net nežinau, ką daryti. 

Netas užmerkė akis ir užsikimšo ausis. Jam norėjosi 
numirti. 


To penkerių metų. 
1880-ųjų rugpjūčio 24 d 


Dar per atstumą Čes pamatė vyrą, einantį jos link dul- 
kėtu keliu. Be jokios abejonės, ji jo nepažįsta. Kaime visi 
pažinojo vieni kitus. Aukštas, nerangus nepažįstamasis svi- 
linančiame karštyje vilkėjo tamsią eilutę, o galvą buvo pri- 
dengęs tamsia miestelėno skrybėle. Ji palenkė galvą, kad 
šiaudinės skrybėlės brylius užstotų akinančią saulę, plies- 
kiančią neaukštai danguje. Buvo gera matyti žmogų, ku- 
riam dar karščiau ir kuris suprakaitavęs dar labiau negu ji. 
Sprandu nuriedėjo prakaito lašų virtinė. 

Ji pakėlė galvą ir prisimerkė. Kas jis toks? Nepažįsta- 
mieji, ypač atklydusieji pėsčiomis, čia buvo reti paukščiai. 
Netgi pats vargingiausias pusininkas turėjo vežimą ir mu- 
14. Dabar jis priėjęs dar arčiau. Ji galėjo įžiūrėti krepšio, 
kurį jis nešėsi, kontūrus, bet tai nebuvo krepšys. Tai gydy- 

tojo lagaminas. Nejaugi senasis daktaras Merčinsonas pa- 
sikvietė jį į pagalbą? Kokia palaima, jei taip ir yra. Jis buvo 
toks senas, kad Čes pati gydė visus aplinkui. Ji nė kiek ne 
prasčiau už jį mokėjo susiūti žaizdą. Tiesą sakant, netgi ge- 
riau, nes ji bent jau matė, ką daro, o daktaro Merčinsono 
akys į senatvę jau buvo apsiblaususios. Ji meldėsi vildama- 
si, kad jis žino, ką daro, maišydamas vaistus jos motinai. 

Čes pajuto, kad jos pečiai nusviro, ir išsitiesė. Ir ku- 
rių galų ji gaišta laiką? Kodėl jai turi rūpėti kažkoks nepa- 
Žįstamasis, o be to, jau vėlu. Upelį valė ilgiau, nei tikėjosi, 
net jei 1r stovėdama molyje nurodinėjo darbininkams, ką 
daryti. Čes pažvelgė į savo purvinas kelnes ir batus. Dabar 
jai reikėjo vėsios maudynės. Ir išsitrinkti galvą. Savo ka- 
sas ji buvo pakišusi po skrybėle, tačiau žinojo, kad purvas 
kažkokiu būdu pasiekė ir jas. 

Ji pliaukštelėjo vadelėmis mului per nugarą. “Tu esi 
toks pats tingus ir niekam tikęs, kaip ir bet kuris kitas pa- 
daras šioje Dievo pamirštoje vietoje, — pagalvojo ji. — 
Nagi, parvežk mane namo. Turiu dar daug ką šiandien nu- 
veikti". Mulas žengė kelis žingsnius sparčiau, o paskui ir 
vėl sliūkino. Čes palinko į priekį ir gerai pliaukštelėjo jam 
per keterą aptriušusiu, kažkada elegantišku rimbu. Veži- 
mas, tempiamas išgąsdinto 1r dabar jau skuodžiančio gy- 
vulio, kratėsi ir siūbavo į šalis. Čes kilstelėjo smakrą, kad 
pajustų, kaip vėjas glamonėja jos suplukusį veidą. 

Ji pastebėjo, kad nepažįstamas gydytojas basas. Ba- 
tai, surišti jų raišteliais, kabojo jam ant kaklo. “Keistas gy- 
dytojas, — pagalvojo Čes, — jei neturi pinigų net naujiems 
puspadžiams. Jis puikiai derės prie senojo Merčinsono". Ji 
įtempė vadeles, kad pristabdytų mulą prieš įsukdama pro 
atvertus aprūdijusius vartus. 

Jai pasukus, nepažįstamasis pasileido bėgti. 

— Ei, ponia! — sušuko jis. — Palaukite! 

Čes sustojo. Ji pasisuko ant medinės pasostės ir ste- 

bėjo bėgantį nepažįstamąjį. Jo batai bilsnojo į krūtinę tuo 
pačiu ritmu, kuriuo kojos mynė žemę. Batams susidaužus, 
nuo jų kilo maži dulkių debesėliai, ritmingai dulkių kamuo- 
liams, kuriuos kėlė nepažįstamojo kojos. “Kiek jame ener- 
gijos. Jis veikiausiai ne iš šios pavargusio pasaulio krašto". 

Kai jis pasiekė vežimą, nebuvo netgi uždusęs. 

— Tu esi pirma gyva dvasia, kurią sutikau per pasta- 
rąją valandą, — šypsodamasis prašneko jis. — Kur yra 
Stendišų valdos? Ar jau praėjau? 

Čes sumirksėjo. 

— Čia yra Heirfildsas*, — atsakė ji ir pamojo rimbu. 
Iš abiejų vartų pusių stovėjo po susigūžusį kiškį, nukaltą 
iš akmens. 

Nepažįstamasis pažvelgė į kiškį, esantį arčiau jo. Čes 
žvelgė į jį. Jis buvo švariai nusiskutęs, skirtingai nei dau- 
guma vyrų, kuriuos jai teko sutikti ir kurie didžiavosi savo 
barzdomis. Šitoks atrodė panašus į berniuką. Tačiau jis to- 
li gražu nebuvo berniukas. Pečiai platūs, 0 jo raumeningos 
rankos įtempusios tamsaus, dulkėto apsiausto siūles. Dul- 
kės dengė ir įdegusį veidą, buvo aplipusios tamsius anta- 
kius. Jo marškiniai buvo be apykaklės, 0 viršutinioji saga 
atsegta. Čes pastebėjo stiprų, purviną kaklą ir drėgną, dul- 
kių nepaliestą prakaito dėmę jo duobutėje. 

Jis atsigręžė, pažvelgė į ją ir nusišypsojo. 

— Taip, Žmonės sakė man dairytis dviejų didelių zui- 
kių. Ar dar toli iki namo? Ar galiu važiuoti su jumis? — 
Nelaukdamas atsakymo, jis įmetė savo krepšį į vežimą ša- 
lia molinų kastuvų ir pasilypėjo ant rato stipino, kad pa- 
siektų pasostę ir galėtų įsitaisyti šalia Čes. 

Ją taip nustebino jo nerūpestinga drąsa, jog kurį laiką 
negalėjo ištarti nė žodžio. 

Priešingai nei nepažįstamasis. 

— Karšta ir sausa, ir taip toli nuo Ričmondo, — kal- 
bėjo jis. Paskui dūsaudamas pasirąžė, ir tada jo šypsena 


* Kiškių laukas (angl.). — Vert. past. 

dingo. — O Dieve, — sušnibždėjo, — juk tu ne koks po- 
nas. — Paskui šypsena ir vėl sugrįžo. — Atleiskite, ma- 
dam... Iš toli... — Jis mandagiai kilstelėjo skrybėlę, o pas- 
kui ir vėl užsimaukšlino ją ant galvos, tik šį kartą labiau 
atsmaukdamas. Čes žvelgė į piktą raudoną raukšlę ant jo 
kaktos, įveržtą skrybėlės juostos. Taip jam ir reikia. “Po- 
nas — tai ne juokai". 

— Kas jūs toks tr ko jums reikia? — paklausė ji. 

— Mano vardas Netas. Natanielis Ričardsonas. Atke- 
liavau čia net iš Šiaurės Karolinos, Alamanso grafystės, pa- 
simatyti su ponu Augustu Stendišu. Šitai jis pareiškė taip, 
tarsi būtų tikėjęsis aplodismentų, — pamanė ji, tarsi pati 
nebūtų žinojusi, kad Šiaurės Karolina yra gretima valstija 
į pietus nuo Virdžinijos, kur jie dabar ir yra. Nejaugi jis 
mano, kad ji visiška kvailė? Ir kodėl jis taip plačiai šypso- 
si ir vis rodo jai savo didelius, baltus dantis? 

— Jaučiu, kad palaikėte mane pačiu didžiausiu kvai- 
liu, madam, — kalbėjo Netas, — nes pamaniau, kad jūs 
vyras, ir visa kita. — Jis lėtai papurtė galvą, o veide išryš- 
kėjo apgailestavimas ir atsiprašymas. — Mano mama visa- 
da kartoja, kad aš pirmiausia pašoku, o tik tada dairausi, 
kur nusileisiu. 

“Bet su šiomis kelnėmis ji 1š tiesų panašesnė į vyrą 
nei į moterį, — pagalvojo Netas. — Netgi iš arti nematyti 
didelio skirtumo. Krūtinė plokščia, o smakras tvirtas, tik- 
tai nedidelis". Jei ne ilga, šviesi kasa, išslydusi iš po skry- 
bėlės, jis tr toliau būtų galvojęs, kad šalia jo liguistai su- 
džiūvęs vyriškis su įdubusiais skruostais ir ilga lyg peilis 
nosimi. Ji buvo labai išblyškusi. 

Nors ji ir atrodė pikta, buvo vienintelis žmogus ap- 
link, o jam reikėjo atsakymų į kai kuriuos klausimus. To- 
dėl privalėjo būti malonus, kad išsisuktų iš padėties, ku- 
rioje atsidūrė dėl savo kaltės. 

Jis kilstelėjo batus, kabančius ant kaklo. 

— Laimei, nebuvau apsiavęs šitų, — kalbėjo. — Lai- 
ku užsikišau sau burną kojos pirštu, bet, laimei, tai buvo 
tik koja. — Jis nusišypsojo, padrąsindamas ją nusijuokti. 

Tačiau Čes jau seniai buvo atpratusi juoktis. 

— Iki namo trys mylios, — paaiškino ji, — o jūs ir 
taip jau važiuojate su manimi. — Ji paragino mulą ir 
pliaukštelėjo vadelėmis. Netas nustojo šypsotis. Ji sėdėjo 
tiesi tarsi lenta, o akys žvelgė tiesiai į priekį. Jisai dairėsi į 
šalis, svarstydamas, kaip pratęsti pokalbį. Pastebėjo, kad 
Žemė čia gerai prižiūrėta, nors buvo akivaizdu, kad lau- 
kams reikia lietaus. Vietomis, šiek tiek toliau nuo kelio, 
kuriuo jie važiavo, išsibarsčiusios lūšnos. Kai kuriuose kie- 
muose jis pastebėjo žaidžiančius vaikus, viena moteris rin- 
ko nuo virvės skalbinius. Tai veikiausiai fermeriai nuomi- 
ninkai. Bet kur vyrai, nusistebėjo. 

Tada išreiškė nusistebėjimą balsu. 

— Jie visi valo upelį, — atsakė Čes. — Dabar van- 
dens javams pakaks, net jei ir nebus lietaus. — Netas žvilg- 
terėjo į jos molinus batus. Jam kai kas paaiškėjo. Ji priva- 
lėjo dirbti vyriškus darbus, nes neturėjo vyro. Pamanytum, 
jog turi bent brolį, tačiau tiek daug vyrų žuvo Virdžinijoje, 
kovodami su jankiais, kad dabar moterys pačios dirbo ko- 
ne visus darbus. Vargšė “dvasia". Nieko nuostabaus, kad ji 
tokia rūškana. 

Jis perkėlė visą savo kūno svorį ant pasostės ir pakė- 
lęs ištiesė kojas. Važiuoti taip gera, juo labiau kai tikslas 
visai čia pat. Ranka pasiekiamas. Jis palinko į priekį, ne- 
kantraudamas kuo greičiau nuvykti į vietą. 

Netas nežinojo, kaip jis veikia kompantionę. Ji jautėsi 
prislėgta. Čes slėgė ne jo kūnas — jis nebuvo labai stam- 
bus vyriškis — o jo gyvybingumas. Jis tiesiog spinduliuo- 
te spinduliavo energija. Karščiu. Jam be perstojo judant, 
tarsi būtų skubinęs vežimą, į orą kilo prakaito, dulkių ir 
kamparo kvapų mišinys. Balsas skambėjo garsiau nei eili- 

nio Žmogaus, šypsena buvo platesnė, o mėlynos akys di- 
desnės ir ryškesnės. Jis ją liūdino. 

Pasaulis, kuriame gyveno Čes, nebuvo pavargęs. Pavar- 
gę buvo žmonės ir žemė. Šį kraštą vadino potvynių Virdži- 
nija. Tai buvo graži, rami lyguma, nusidriekusi išilgai srau- 
nios Džeimso upės. Plantacijų šalis. Gero gyvenimo, neiš- 
senkančių turtų, neišsenkančio grožio kraštas. Kraštas sve- 
tingumo, puotų, medžioklių, šokių tir dvikovų. Kraštas tuzi- 
nų tyliai vaikštančių vergų, tenkinančių kiekvieną norą. 

Taip buvo, kol viską nutraukė karas. Nuo karo praėjo 
jau penkiolika metų, tačiau žaizdos dar neužgijo. Neatsi- 
rado jokių naujų gyvenimo modelių, kurie pakeistų tuos 
elegantiškus senus, visų dar taip gerai atmenamus. Kraštą 
gaubė liūdesys, o neviltis sunkino visų išlikusių ir čia gy- 
venančių žingsnius. Tai buvo užmaršties, prisiminimų ir 
praeities, bet ne dabarties, pasaulis. 

Tačiau šis basakojis daktaras, be jokios abejonės, pri- 
klausė dabarčiai. Jis nebuvo plantacijos žmogus. Apie tai 
bylojo ir jo apdribusi, prasto audinio eilutė, ir jo drąsa, ir 
atšiaurių jos atsakymų į klausimus bei tylėjimo ignoravi- 
mas. Ji dar niekada nebuvo sutikusi tokio Žmogaus. Jis bu- 
vo šiurkštus, priklausė žemesniems sluoksniams, tačiau ne- 
kreipė į tai dėmesio. Įtikėjęs, kad jam tiesiog nieko netrūks- 
ta. Jis buvo gyvenimas ir gyvybiškumas mirties padarinių 
apsupty. Tai baugino. Ir tai pažadino kažką joje, kažką už- 
gniaužta, bet vis dar siekiančio išgyventi. 

— Taip, madam, — kalbėjo jis, — niekas negali pri- 
lygti lietui, kai jis taip reikalingas Žmogui, kad atgaivintų 
norą gyventi. Praėjusį mėnesį Alamanso grafystėje mes vi- 
si buvome apimti nevilties. Ir tada galiausiai prapliupo lie- 
tus, ir visas pasaulis aplink atsimainė. — Netas laukė atsa- 
ko, tačiau jo nebuvo. 

— Šitie kukurūzai atrodo ganėtinai tvirti, — tęsė jis. — 
Šiek tiek vandens — ir jie bus tiesiog puikūs. Jūs teisingai 
pasielgėte išvalydami upelį. 


26 


Čes linktelėjo galva, tačiau tylėjo. 

Netas žvelgė į priekį. Sausos, dulkėtos vėžės, atrodė, 
niekada nesibaigs, tačiau jis žinojo, kad taip nėra. Laiko 
buvo vis mažiau ir mažiau. Jis pasisuko į Čes. 

— Paklausykite, — tarė, dirbtinai nusijuokdamas. — 
Man labai gaila, jeigu jus įžeidžiau, madam. Sakau jums 
tai ir iš visos širdies gailiuosi. Tačiau būčiau be galo dė- 
kingas, jei tai pamirštumėte ir man šiek tiek padėtumėte. 
Reikalas toks, kad aš niekada nebuvau susitikęs su tuo po- 
nu Stendišu ir girdėjau gana klaikių istorijų. Jūs galite ma- 
ne apšviesti, kiek iš tikrųjų yra tiesos, o kiek prasimanyta. 
Nenorėčiau ir prieš jį apsikvailinti. 

Čes pasuko galvą. Netas pastebėjo, kad jos veidas iš- 
blyško dar labiau. Jos akys taip pat atrodė balkšvos. Nors 
pilkos spalvos, bet atrodė šviesesnės dėl jas juosiančių tam- 
sių ratilų. Jis neprisiminė, kad kada nors būtų matęs baltas 
akis, nors tr buvo apie tokias girdėjęs. Jos atrodė skaid- 
rios, tarytum jis būtų Žžvelgęs į vandenį. Tačiau niekaip ne- 
pajėgė įžiūrėti, kas yra jų dugne. Jis negalėjo suprasti, kas 
vyksta šios išblyškusios, tylios moters galvoje. 

— O ką jūs norite sužinoti? — paklausė ji. 

Ji prakalbo. Šiokia tokia pradžia. Netas konfidencia- 
liai palenkė galvą. 

— Ar tiesa, kad senasis Stendišas toks protingas, kaip 
apie jį kalba? Girdėjau, kad jis gali sujungti krūvą laidų 
bei ratukų ir paversti juos suktuvu, kurio dėka iš šulinio 
galima iškelti kibirą jo net neliečiant. Arba paversti juos 
laikrodžiu, kurį reikia prisukti tik vieną kartą per metus. 
Arba prietaisu, išlukštenančiu žirnius, arba juos renkan- 
čiu, arba sėjančiu, arba... kaip aš girdėjau... verdančiu žir- 
nius. — Vyriškio balsas pamažu prisipildė susijaudinimo, 
o skruostai paraudo. 

Jis suplojo savo dideliais delnais. Čes krūptelėjo, ta- 
čiau jis nepastebėjo. 

— Žmonės kalba, kad tas senis gali rasti būdą bet ko- 
kiai problemai išspręsti. Kad ir kas tai bebūtų. Sako, kad 
jis daro išradimus, pateikia atsakymus ratukų, skriemulių 
ir virvučių pavidalu. Niekas nežino nė pusės, ką jis yra nu- 
veikęs, nė vienos šimtosios dalies. Kalba, kad jis kažkoks 
burtininkas. Ar tai tiesa? — Neto veide švytėjo viltis, o 
delnai buvo sugniaužti. 

Čes jautė jame vibruojančią energiją ir jėgą, kuri ne- 
leido šiai energijai išsiveržti. Ji pažvelgė į jo rankas ir stai- 
giai nusisuko. 

— Jis išradėjas, tai tiesa, — atsakė ji, — tačiau ne 
burtininkas. Dvejus metus praleido kurdamas mašiną, kuri 
prišauktų lietų, ir tu matai, kas iš to išėjo. — “Tai turėtų jį 
šiek tiek atvėsinti". 

Netas energingai papurtė galvą. 

— Jūs nesuprantate, — jis vos nešaukė. — Niekam 
nepavyksta iš pirmo karto arba kas kartą. Bet jeigu pavyko 
tik du ar tris, ar bent vieną kartą, dėl to verta paaukoti visą 
gyvenimą. Kad pagamintum kažką, ko niekas iki šiol ne- 
sukūrė, kad susapnuotum daiktą, kurio niekas iki tavęs ne- 
buvo susapnavęs... — Jis nutilo, žodžiais nepajėgdamas iš- 
reikšti to, ką jautė. 

Čes pamiršo savo susierzinimą. 

— O ką jūs mėginate sukurti, pone Ričardsonai? — 
Smalsumas nugalėjo. 

— Man tai nebūdinga, — atsakė jis. — Aš esu tas, ku- 
ris veikia, o ne tas, kuris svajoja. Tačiau norėčiau... bet 
tiek to. Man būtinai reikia pasikalbėti su senuoju Stendišu 
apie mašiną, apie kurią girdėjau. Kaip manote, ar jis pano- 
rės? Žinau, kad jis tikras senas pakvaišėlis. Visi taip kal- 
ba. Jo visa šeima keistoka, bet manau, jog jūs tai ir taip 
žinote. Tikriausiai gerai juos visus pažįstate. 

Čes linktelėjo galva. 

— Laikykitės, — patarė ji. — Priešaky stovi daržinė, 
o šis mulas pasileis bėgti, vos tik užuos namus. 

Netas vos spėjo įsitverti vežimo krašto. 

— Ačiū, kad perspėjote, — sėkmingai išlipęs iš veži- 
mo kieme nusijuokė jis. — Ar galiu nusiprausti prieš eida- 
mas ieškoti to seni0? Muilo turiu su savimi. 

— Štai ten, — parodė Čes. 

Iškinkydama mulą ir jį šluostydama ji vogčiomis žvilg- 
čiojo pro jo nugarą. Kai Netas per galvą nusitraukė marš- 
kinius, numetė juos prie kojų ir pradėjo emergingai pum- 
puoti vandenį, ji išsižiojo. Jis pasilenkė į priekį ir pakišo 
galvą bei pečius po stipria vandens srove. Oda buvo stul- 
binančiai balta, palyginti su jo įdegusiu veidu ir rankomis. 
Ji žvilgėjo lyg šlapias šilkas vandenyje; ja slystant muilo 
putai, Čes pajuto maudulį pirštuose. Staigiais judesiais nu- 
traukė nuo rankų pirštines. Kas su ja darosi? Jai norėjosi 
paliesti šią plačią nugarą, pajusti, kaip po delnais juda šie 
raumenys. Ji norėjo dar kartą užuosti šio vyriškio kvapą, 
kol jis jo nenuplovė, paskui panoro pajusti muilo ant jo 
odos skonį. Visa tai buvo neleistina. Ji buvo priblokšta. 
“Tau turėtų būti gėda, — tarė ji sau. — Nežiūrėk į jį ir 
negalvok apie tokius dalykus". 

Tačiau ji neįstengė nusisukti. Čes niekada gyvenime ne- 
buvo mačiusi nuogos vyro nugaros. Jai niekada nebuvo ki- 
lusi pagunda susieti slaptas fantazijas su konkrečiu, realiu 
žmogumi. Jai jau trisdešimt metų, tačiau iki šiol niekas ne- 
buvo jos apkabinęs, niekas nebučiavo, o apie tai, kas vyksta 
tarp vyro ir moters, žinojo tiek, kiek buvo skaičiusi knygo- 
se. Ji buvo nepasiruošusi potraukiui, kuris dabar ją trikdė ir 
neramino. Apie jį nerašė nei Diuma, nei Valteris Skotas. 

Kai Netas Ričardsonas atsitiesęs atsisuko ir Čes pa- 
matė drėgnų, Žžvilgančių plaukų šepetį ant jo krūtinės, jai 
pasidarė silpna. 

Čes atgavo ramybę tik tada, kai jis varstėsi batus. Ji 
nuvedė atvykėlį į pašiūrę, kur gimė išradimai, nuolat jaus- 
dama jo iIgą šešėlį, liečiantį jos petį ir kilimu besidriekiantį 
ant tako priešais ją. Ji užuodė jo muilo ir marškinių bei 
apykaklės, kuriuos jis išsitraukė iš savo daktaro lagaminė- 
lio, krakmolo kvapą. 

Ji trumpai pasibeldė, o tada atidarė duris. 

— Cezari, tai aš, Čes. Aš tau kai ką atvedžiau. 

Žmogus, kuris išėjo pro duris, buvo susikūprinęs ir tu- 
rėjo retus, baltus plaukus. Tačiau jo raukšlių išvagotas vei- 
das buvo giedras ir jaunatviškas. 


— Aš jau visai arti, — tarė jis. — Aš žinau, kad jau 
priartėjau. Tik keletas pakoregavimų — smagratį reikia visą 
perdaryti, tačiau tai niekis... — Jis žvilgterėjo per petį. — 
Kas jis? 


— Tai Natanielis Ričardsonas iš Šiaurės Karolinos. — 
Čes vėl atsigręžė į Netą. Jis buvo nenatūraliai įsitempęs, 
tarsi vaškinė figūra. — O šis “senas pakvaišėlis" yra mano 
senelis, pone Ričardsonai. Augustas Stendišas. — Balso in- 
tonacija ji pabrėžė cituojamus žodžius. 

Netas krūptelėjo. Paskui atrodė, kad jis atgijo. 

— Jaučiu odos skonį, — tarė jis ir krenkštelėjo giliai 
gerklėje. Uždėjęs rankas Čes ant pečių, pastūmėjo ją į ša- 
l;. — Pone Stendišai, sere, man teko iš tiesų didelė garbė 
su jumis susipažinti. Atvykau čia pasikalbėti su jumis apie 
Džeimsą Bonsaką. 

— Džimį? Puikus berniukas. Gera šeima. Pažinojau jo 
tėtį 1r senelį. Užeik, jaunuoli, ir klok viską, ką turi galvoje. 

Netas uždarė paskui save duris. 

Čes buvo kone tikra, kad jis pamerkė jai akį. O jos 
pečiai vis dar tebejautė jo rankų prisilietimą. Ji pasileido 
bėgti namo link. 


Kai Netas ir ponas Stendišas išėjo iš dirbtuvės, ilgos 
vasaros sutemos jau tirštėjo. Netas įgudusio fermerio aki- 
mis pažvelgė į dangų ir lyg Žinovas nusprendė, kad turėtų 
būti maždaug septynios valandos. Jam teks nakvoti miš- 

kuose šalia kelio, o kai prašvis, pėsčiomis kulniuoti į Rič- 
mondą. Galbūt į miestą keliaus koks vežimas, ir, jei pasi- 
seks, pamėtės ir jį, ne taip kaip šiandien. 

— Panašu, jog jus užklups naktis, Netai, — tarė sena- 
sis džentelmenas. — Pavakarieniausite ir permiegosite čia, 
kartu su šeima. 

— Ačiū jums, sere, — padėkojo Netas. Jo tuščias pil- 
vas jau kurį laiką priminė apie save. Tačiau iki šiol jis to 
nepastebėjo. Pono Stendišo išradimų modeliai buvo užbu- 
riantys, kaip ir pats pokalbis su išradėju. Netas kuriam lai- 
kui pamiršo netgi savo kartų nusivylimą. Dabar šis kartė- 
lis kartu su alkiu užliejo jo burną. Jis privalėjo bent iš iš- 
orės atrodyti linksmas. Nors labiau knietėjo pasislėpti kur 
nors nuošalioje vietelėje ir staugti prieš mėnulį. 

Jis buvo taip arti, labai arti, tačiau jam nepasisekė. Bu- 
vo blogiau, nei galėjo įsivaizduoti. Mašina, sukurta Džeim- 
so Bonsako, žadėjo tikrą revoliuciją tabako versle; Netas 
ištisus mėnesius girdėjo tik šnekas apie ją. Jis taip pat bu- 
vo girdėjęs, kad yra kažkokių problemų, susijusių su maši- 
na, ir kad ji gali tik atrodyti daug žadanti, o iš tikrųjų nie- 
ko neverta. Tačiau — o tai kaitino kraują dar labiau — bu- 
vo kalbama apie seną pamišėlį, gyvenantį netoli nuo Rič- 
mondo, kuris sukūrė mašiną, geresnę nei Bonsako. Ir jis 
atliko tai anksčiau, nei Bonsakas atsistojo į eilę dėl paten- 
to. Niekas negalėjo pasakyti nieko tikslaus; gandai sklan- 
dė lyg iš lūpų į lūpas perduodamas mitas. Tačiau jei tai 
tiesa, ir jei jam pavyktų surasti senį bei perimti jo patentą, 
tai ir būtų tas didysis gyvenimo šansas, kurio Netas laukė 
ir dėl kurio triūsė pastaruosius penkerius metus. 

Tik nesitikėk per daug, kartojo jis pats sau. Veikiau- 
siai nėra iš viso jokios mašinos, bent jau geresnės nei Bon- 
sako. Galbūt netgi nėra seno pamišėlio, gyvenančio netoli 
Ričmondo. Kai kas nors atrodo per daug gerai, kad būtų 
tiesa, paprastai taip yra todėl, kad tai nėra tiesa. 

Tačiau jis niekaip negalėjo užgniaužti savo vilčių. Net- 
gi įveikdamas tas ilgas mylias ir valandas, skiriančias jį 
nuo Ričmondo, vis kūrė planus, kaip geriausiai panaudoti 
senio mašiną ir kaip perimti iš jo patentą. 


Ponas Stendišas nesiliovė jį stebinęs. Pirmiausia taip 
šiltai priimdamas. Žmogelis iš nedidelio ūkio Šiaurės Ka- 
rolinoje nesitikėjo šitaip būti priimtas Žmogaus, kuriam pri- 
klausė tokia didelė plantacija, kad vartus ir namą skyrė trys 
mylios. 

Paskui senis susidomėjo Neto idėjomis 1r Neto istori- 
ja, Neto planais, susijusiais su verslu bei jo ateitimi. Netas 
kalbėjosi su ponu Stendišu taip, kaip niekada gyvenime ir 
su niekuo nesikalbėjo. Jis pasakojo jam tokių dalykų, kad 
anksčiau būtų galėjęs prisiekti, jog veikiau leis nupjauti 
liežuvį, nei apie tai kalbės. 

— Dabar manau, jog tave jau pažįstu, — galiausiai 
tarė Stendišas, — ir tu man patinki, Netai Ričardsonai. Su 
malonumu parodysiu tau tai, dėl ko čia atkeliavai. 

Tada nuo lentynos nukėlė vieną iš daugelio dėžių. O 
Iš jos išėmė maždaug dviejų pėdų ilgio ir dviejų pėdų aukš- 
čio sudėtingą medinį modelį. Pušies mediena nublizginta 
iki šilkinio Žvilgėjimo; modelis atrodė taip, tarsi būtų bu- 
vęs iš aukso. Ten buvo ir susikabinę miniatiūriniai sraigte- 
liai, ir miniatiūriniai skriemuliai, laikantys mažytes gran- 
dines, ir maži guminiai dirželiai bei bėgeliai, kurie pradė- 
jo sklandžiai, be jokio garso veikti, kai jis palietė pagrin- 
dinį ratuką. Tai buvo meno kūrinys. 

Tai buvo viskas, ko Netas tikėjosi, ir dar daugiau. 

— Džimis Bonsakas? — plačiai šypsodamasis tarste- 
lėjo ponas Stendišas. — O taip, man daug teko kalbėtis su 
Džimiu. Pažįstu jį nuo vaikystės. Protingas vaikis, ir anks- 
čiau, tr dabar. Sakiau jam, kad jo idėjos puikios, ir jos to- 
kios yra iš tiesų. Tačiau nepasakiau jam visko, ką žinau. — 

Senis pamerkė akį. — Kaip virėja, kuri kažkada pas mus 
dirbo. Ji su malonumu dalydavosi savo receptais, tačiau 
kažkokiu būdu visada pamiršdavo paminėti vieną ar kitą 
produktą, pavyzdžiui, Žiupsnelį pipirų ar dar ką nors. O 
padažui tai būdavo labai svarbu. 

— Ar jis matė šį modelį? — paklausė Netas. Jis norė- 
jo būti vienintelis. 

— Žinoma, kad matė. Aš esu pasipūtęs senis. Mėgstu 
pasirodyti. Ačiū Dievui, kad nuo reumato kenčia mano ke- 
liai, o ne pirštai. Laikau save pačiu geriausiu drožinėtoju 
nuo Grinlingo Gibonso laikų. 

Šis vardas Netui nieko nesakė, tačiau jis suprato Sten- 
dišo pasididžiavimą. 

— Jūs toks ir esate, pone Stendišai, be jokios abejo- 
nės, — nuoširdžiai pritarė jis. — Ar galiu jį paliesti? 

— Atleisk, sūnau, bet turiu pasakyti “ne". Jis pakan- 
kamai tvirtas, tačiau pakinktai — visos tos grandinės ir pa- 
našūs dalykėliai — juos velniškai sunku užkabinti, nes Ia- 
bai mažučiai. O nuslysta, vos tik prisilietus. 

Netas nusivylė. Jam niežėjo pirštus — taip magėjo pa- 
liesti glotnų medį, pasukti mažus ratukus. Ir vis dėlto jis 
čia atėjo ne žaisti. Netas giliai įkvėpė. 

— Ne ką nusimanau apie patentus. Maniau, kad jūs tą 
modelį turėjote nusiųsti į jų kontorą. 

— O ne, jie šito nepageidauja. Mat tektų gerokai pa- 
sukti smegenis, kad jį išnarstytų. Tomas Džefersonas tai 
atliktų per minutę, o per kitą minutę — jį patobulintų. Tas 
Žmogus gimė būti išradėjas; gaila, kad jis gaišta laiką pre- 
zidentaudamas... Atleisk, sūnau, seniai lengvai nuklysta į 
lankas. Kiekvieną kartą jie reikalauja brėžinių. Kvailiai! 
Jie ir jų kaip reikiant nesupranta, tačiau brėžiniai užima 
mažiau vietos. Tai pagrindinė priežastis, dėl kurios nusto- 
jau su jais bendradarbiauti. Jie pareiškė, kad mano mode- 
liai užimtų per daug vietos, ir paprašė atsiųsti tik popie- 
riaus skiautes. 

Iš visos piktos pono Stendišo kalbos Netas išgirdo tik 
kelis Žodžius. 

— “Nustojau bendradarbiauti''? Ar jūs pasakėte “nu- 
stojau"? Tai reiškia, kad jūs taip ir negavote patento? 

— Ne, velniai griebtų! 

Netas pasijuto priblokštas. Nedrįso leisti sau pasiduo- 
ti jį apėmusiam šokui, nes šis buvo per stiprus. O Augustas 
Stendišas, nuimdamas dar vieną dėžę nuo lentynos, kalbė- 
j0 toliau: 

— Štai su šituo buvo itin komplikuota problema, ku- 
rią reikėjo išspręsti. Pats Archimedas būtų turėjęs gerokai 
pasukti galvą. Matai, svertui nepakanka atstumo, kad pa- 
keltų krovinį iki galo. Taigi ką daryti? Išbandžiau vieną, 
paskui kitą, o paskui dar dvidešimt ir dar trisdešimt spren- 
dimo būdų. Jau buvau bepasiduodąs, kai staiga... — Netas 
pasilenkė iš arčiau pažvelgti į modelį. Nesėkmės šašą jis 
nukrapštys vėliau. O kol kas buvo sužavėtas. 

Kai ponas Stendišas pastebėjo, kiek laiko, priešais jį 
ant žemės buvo daugiau nei dvidešimt tuščių dėžių. 

Taku pro bambukų tankumyną jis vedė Netą į namą. 
Kai tankumynas baigėsi, išvydęs priešakyje namą, Netas 
sustojo. Vis tirštėjančiose sutemose jis buvo panašus į be- 
formį šešėlį, tik išsiskyrė aštuonios kolonos, aukštesnės nei 
medžiai Neto ūkyje. Jos supo didelę verandą. Pro langus, 
esančius gerokai toliau už jų, veržėsi miglota šviesa. Ne- 
tas net pagalvojo, kad šis namas panašus į svarbiausią Ralio 
valstijos pastatą, kur jis lankėsi vos kelis kartus per savo 
gyvenimą ir nė karto nedrįso įeiti. 

— Užeik, — pakvietė Augustas Stendišas. 

Jis įvedė Netą pro šonines namo duris, ir jie pakilo 
stačiais, siaurais laiptais. 

— Mano marti labai siunta, jei aš vėluoju pietų, — tarė 
Jis, — todėl geriau paskubėkime. — Jis papasakojo Netui, 
kad per pietus jie visada vilki oficialius rūbus, ir tai yra dar 

vienas dalykas, kuriam jo marti skiria ypatingą dėmesį. Jo 
nuomone, Netui turėtų tikti vieno iš jo anūkų eilutė. 

Rankovės ir kelnės buvo per ilgos. Ponas Stendišas 
mielai pasiūlė smeigtukus ir savo įvertinimą, taip pat marš- 
kinius, apykaklę, sąsagas bei savo sugrubusius pirštus joms 
susegti. Tačiau dėl batų jis niekuo negalėjo padėti. 

— Tiesiog laikyk kojas po stalu, — patarė jis, — ir 
viskas bus gerai. — Netui beliko pasikliauti jo žodžiais; 
jis jautėsi tarsi išpuoštas lokys, kurį kažkada buvo matęs 
valstijos mugėje. “Tačiau ponas Stendišas taip pat atrodo 
pakankamai kvailai, — pagalvojo jis, — nors jo drabužiai 
jam ir tinka". Be to, ore buvo galima užuosti kvapą, nuo 
kurio skyrėsi seilės, ir jam būtinai reikėjo pavalgyti. 

Pietūs buvo įvykis, kurio Netas niekada nepamirš. 

Jam pasirodė, kad stalas yra tokio ilgio kaip jo namas, 
o kambarys toks didelis, kad sienos kone nematomos skęs- 
ta šešėliuose. Stalą kaip dieną apšvietė du tuzinai žvakių 
— Netas suskaičiavo, — įstatytų į aukštas, nušveistas Žva- 
kides. Tačiau labiau už viską švytėjo ponios kitame stalo 
gale koljė. Tai toji marti, vertusi senį taip nervintis. Bet ji 
visiškai nebuvo panaši į moterį, galinčią mojuoti kumščiais 
ir svaidytis prakeiksmais, jei kas vėluoja. Ji buvo labai gra- 
ži. Šviesūs sidabriniai plaukai, sukelti į viršų, krito laisvo- 
mis garbanomis, kurių viena leidosi žemyn šalia kaklo, tie- 
siai prieš kairiąją ausį. Ji siekė jos petį — jos apnuogintą 
petį. Netas dar niekada nebuvo matęs tiek daug nuogo ap- 
sirengusios moters kūno. Jos raudonos suknelės rankovės 
pūstos, ir atrodė, kad tai jos nutempė suknelę, apnuogin- 
damos pečius ir krūtinę. Labai dailią krūtinę. Ji buvo šiek 
tiek iškilusi virš nėriniuoto suknelės krašto. Dar daugiau 
raudonos spalvos juosė jos kaklą, tačiau čia raudonavo ru- 
binai, ir Netas buvo tuo tikras. Tai turėjo būti rubinai. Ko- 
kius dar akmenėlius gali įrėminti mažučiai deimantai? Jis 
niekaip negalėjo nustoti galvojęs, kiek toks daikčiukas turė- 


3 35 


tų kainuoti. Pakankamai, kad už jį būtų galima pastatyti 
fabriką ar gamyklą. Jis galėjo lažintis. Prisiminė tas dide- 
les viltis, kurias puoselėjo, kai atvyko pas poną Stendišą, 
ir jam norėjosi paleisti gerklę kaip kūdikiui. 

“Tai tik todėl, kad esu alkanas, — tarė jis pats sau. — 
Kiek dar turėsime čia kiurksoti, kol ant stalo pasirodys 
maistas?" 

— Pone Ričardsonai. 

— Taip, madam, — Netas visą dėmesį nukreipė į žvil- 
gančią damą. 

— Ar jūs jodinėjate? 

— Kai tik pasitaiko proga, madam. — Jo kojos vis dar 
tebejautė Ričmondo kelio karštį. 

Ponia Stendiš nusišypsojo. Jos veidą papuošė žavi, 
lengva šypsena. 

— Puiku. Vadinasi, jūs turite pasilikti iki kitos me- 
džioklės. Žirgą, savaime suprantama, galėsite pasirinkti. 
Mano vyresnysis sūnus yra medžioklinių šunų žinovas. Jis 
pasirūpins, kad jūs gerai praleistumėte laiką. 

Netas nesuprato, apie ką ji šneka. Visų pirma, niekur 
nematyti jokio jos sūnaus. Prie stalo nebuvo nieko, išsky- 
rus jį, senį, tą tylią moterį, kurią jis palaikė vyru, ir damą 
raudona suknele. 

— Mano dukrai visai nerūpi medžioklės, — kalbėjo 
Ji. — Gaila, ar ne? Aš visada jai kartoju, kad ji daro klaidą. 
Jodinėjimas tampa vis populiaresnis. — Jos veide atsira- 
do nežymi žaisminga išraiška, kai pažvelgė į tyliąją mote- 
rį, sėdinčią šalia senio. 

Ar tai jos duktė? Greičiau atvirkščiai. Duktė atrodė 
nuobodi, užsidariusi ir sudžiūvusi lyg lazda. Netgi jos plau- 
kai buvo daugiau pilki nei sidabriniai, kaip motinos. Gal- 
būt taip atrodė todėl, kad jie griežtai susukti į kuodelį ant 
jos kaklo, tačiau Netas taip nemanė. Jie iš tikrųjų buvo pil- 
ki, kaip ir jos oda. Jos suknelė taip pat pilka. Su kelnėmis 
ji atrodė kur kas geriau. 

Prie stalo priėjo senyvo amžiaus juodaodis. Jis taip 
pat vilkėjo eilutę. Rankas dengė baltos pirštinės. Jomis jis 
laikė didelį sidabrinį padėklą su sidabriniais indais. Netas 
su dėkingumu giliai įkvėpė. Pagaliau maistas. Tačiau labai 
greitai sužinojo, kad dar ne. Negalėdamas patikėti savo aki- 
mis, stebėjo pietų ritualą. 

Kad ritualas būtų dar lėtesnis, indai nebuvo pastatyti 
ant stalo. Juodaodis laikė padėklą nuleidęs prie ponios Sten- 
diš alkūnės, o ji kažką dėjo — Netas negalėjo pasakyti ką — 
iš kiekvieno indo į savo lėkštę. Tada juodaodis nuėjo prie jos 
dukters, kad ši taip pat galėtų įsidėti. Paskui jis apėjo al- 
kaną senį ir su padėklu priėjo prie Neto. “Koks laiko gaiši- 
nimas, — pagalvojo Netas. — Jau dabar būčiau baigęs val- 
gyti". 

Laimei, maistas nebuvo įmantrus, ir jo buvo daug. Jis 
prisikrovė kepintos duonos, juodųjų žirnelių ir troškinio, 
kuris, regis, buvo veršienos. Tada įniko į kepintą duoną di- 
džiuoju šaukštu, kuris buvo padėtas šalia jo lėkštės. 

— Mano mėgstamiausias, Katerina, — tarė ponas Sten- 
dišas. — Aš iš tiesų labai mėgstu troškinį. Tiktai tokiu bū- 
du mano dantys gali susidoroti su elniena. — Jis nusišyp- 
sojo anūkei. Ji atsakė tuo pačiu, akimirką pasidarydama 
panaši į savo motiną. 

— Elniena visada man sukelia prieštaringas mintis, — 
tarė ponia Stendiš. — Elniai iš tiesų yra tokie žavūs pada- 
rai. Bet elnienos skonis man taip pat labai patinka. Tiesiog 
kartoju sau, kad valgau vieną iš tų pabaisų, kuris suėdė vi- 
sas lelijas, nepaisydamas tos aukštos sienos, juosiančios 
sodą. 

— Galbūt lelijų svogūnėliai ir suteikia mėsai ypatin- 
go skonio, mama, — tarė tylioji moteris. — Tuomet verta 
pakentėti ir be gėlių. 

— Frančeska, tau kartais į galvą ateina netikėčiausių 
minčių. Negaliu įsivaizduoti, kas galėtų būti svarbiau už 

gėles. — Tarp žvakidžių eilių stovėjo plati mėlynai ir rau- 
donai išmarginta vaza su baltais smulkiais Žiedeliais, tarp 
kurių vietomis buvo matyti gebenių žiedai. 

Kol visi trys Stendišai šnekučiavosi, Netas buvo susi- 
kaupęs ties maistu. Jie valgė lėtai, nes be perstojo kalbėjo- 
st. Jis dar kartą prisikrovė lėkštę iš pakartotinai atnešto pa- 
dėklo, tačiau ir šią porciją suvalgė anksčiau, nei kiti su- 
spėjo įpusėti pirmąją. 

Su pilnu skrandžiu jis jautėsi kur kas komunikabiles- 
nis. Klausėsi pokalbio ir pritariamai šypsojosi kiekvienam 
iš kalbėjusių. Ponia Stendiš kalbėjo kone be paliovos, kart- 
kartėmis įsidėdama vieną kitą maisto kąsnelį. Bent jau Ne- 
tui jos kalba atrodė visiškai nerišli, tačiau kiti, regis, pui- 
kiai ją suprato. Kartkartėmis Netas nužvelgdavo šešėlius, 
tikėdamasis išvysti vyrą ir sūnus, apie kuriuos ji pasakojo. 
Tačiau jie taip ir nepasirodė. Jis vylėsi, kad jie kur nors 
išvykę, o ne šiaip sau vėluoja. Visai nenorėjo matyti šios 
damos įtūžusios. Jei ji kėlė baimę seniui, tai veikiausiai ne 
juokais išgąsdintų ir jį. Ji jau vertė jį nervintis, nors jis ir 
nežinojo kodėl. 

Staiga ji pakilo. Ponas Stendišas ir jos duktė taip pat. 
Netas paskubomis pasekė jų pavyzdžiu. 

— Mes paliksime jus, džentelmenai, mėgautis ciga- 
rais ir brendžiu. — Ranka, kurtą ji ištiesė Netui, buvo ap- 
sunkusi nuo žiedų. — Labos nakties, pone Ričardsonai. Mes 
be galo džiaugiamės, kad mus aplankėte. 

Netas taip pat ištiesė ranką. Ką visa tai reiškia? Po- 
nios Stendiš pirštų galai palietė jos pirštus, o paskui atsi- 
traukė. Moteriai nueinant, jis pastebėjo, kad ji segi sena- 
madišką sijoną su lanku. Duktė, kuri nusekė jai iš paskos, 
taip pat. 

— Sėskitės, pone Ričardsonai, — tarė senis, kai durys 
užsidarė. — Bijau, kad turėjau jus paruošti ne tik pasiūly- 
damas eilutę. Ar norėtumėte viskio? 

— Ne, sere, ačiū. 

— Ką gi, man jis nepakenks. O gal net pora burnelių. 
Katerina šįvakar ypač stengėsi. Supratau, kad patekome į 
bėdą, vos tik pamačiau jos raudonus rūbus. — Iš šešėlio su 
grafinu ir dviem taurėmis išniro juodaodis patarnautojas. 


Jis greitai nurinko nuo stalo lėkštes. — Ačiū, Markai, — 
padėkojo Stendišas. — Ar pripildei savo grafiną? 
— Taip, sere. Jis stovi šalia lovos. — Juodaodis suki- 


keno ir išėjo, nešinas padėklu su indais. — Miegosiu tikrai 
gerai. 

Ponas Stendišas išlenkė tris taures, ne dvi, paaiškin- 
damas Netui: “Tai už tave". 

— Turėjau tik vieną vaiką, — kalbėjo jis, — sūnų. Dėl 
kažkokios priežasties aš ir mano žmona nebuvome palai- 
minti dar kartą. Tačiau pakako ir Frenko. Jis buvo stiprus 
berniukas, kuris užaugo ir tapo stipriu vyru. Frenkas mums 
suteikė daug laimės. 

Jo motina mirė nuo pleurito, kai Frenkas mokėsi unti- 
versitete. Galbūt taip ir geriau; dėl Katerinos jai būtų ply- 
šusi širdis. Vedybos buvo tokios skubotos ir įvyko taip to- 
li. Išgirdau apie jas tik kai viskas buvo baigta. Frenkas ke- 
liavo po pasaulį, kai ją sutiko. Tada jam buvo tik dvide- 
šimt treji. Tau irgi veikiausiai tiek, ar ne? — Senis nelaukė 
atsakymo. Jis žvelgė į savo taurę. 

— Tai buvo meilė iš pirmo žvilgsnio, — kalbėjo jis, — 
lyg beprotybė. Frenkas visiškai neteko galvos. Jis vedė ją, 
po jų susitikimo praėjus vos savaitei. Ceremoniją atliko ma- 
žo Šveicarijos miestelio meras. 

Netas prisiminė Lili. Frenkui pasisekė. Dabar jie jau 
turėtų būti susituokę beveik ketveri metai, Lili ir Gideo- 
nas, tačiau jam vis dar tebeskaudėjo ir tikriausiai skaudės 
visą gyvenimą. 

— Ir visai nesvarbu, kad Katerina buvo nuotykių ieš- 
kotoja be jokio išsilavinimo. Ji buvo gera žmona Frenkui, 

gera motina vaikams, puiki plantacijos bei graži ir maloni 
namų šeimininkė. Heirfildso pobūviai būdavo patys įžy- 
miausi, o apie kalėdinį balių kalbėdavo tol, kol ateidavo 
laikas ruošti kitą. Svarbiausia Frenkas niekada nesiliovė 
jos mylėjęs, ir ji padarė jį laimingą. 

Žinoma, buvo ir problemų. Bet kas nugyveno gyveni- 
mą be jų? — Grafinas skambtelėjo į taurės kraštą. — Gi- 
mus pirmam kūdikiui, Katerina visą laiką verkė. Gydyto- 
jas sakė, kad jaunoms mamoms taip nutinka. Tačiau kai ne- 
ilgai trukus gimė antras berniukas, nervinis priepuolis tru- 
ko kelis mėnesius. Laimei, daktaras atnešė opijaus mikstū- 
ros, kuri ją išgydė. Ji visada buvo labai įsitempusi. Ta miks- 
tūra buvo jos išsigelbėjimas. Nedas ir Čarlzas visada buvo 
geri vaikai, tačiau berniukai kelia daug triukšmo, laipioja 
po medžius, iškrenta iš jų ir susilaužo rankas ar kojas. Be 
to, berniukai ne visada daro tai, kas jiems liepiama. Tai 
irgi buvo sunkus išbandymas Katerinos nervams. 

Kai berniukams sukako septyneri ir aštuoneri, Fren- 
kas nusivežė Kateriną atgal į Europą. Jis pavadino tai ant- 
ruoju medaus mėnesiu. Aš niekada nesilioviau galvojęs — 
ar tai tik nebuvo jo sumanymas suteikti berniukams dau- 
giau laisvės jų motinai nuolat netupinėjant aplink. Jie tu- 
rėjo gerą mokytoją, jauną vaikiną, kuris buvo smarkus lyg 
botagas tir stiprus lyg jautis. Jis jiems nenuolaidžiavo, ta- 
čiau ir nesistengė jų palaužti. Kad ir ką Frenkas buvo su- 
manęs, tai pavyko stebuklingai. Kai jis ir Katerina sugrįžo 
po dvejų metų, Nedui buvo dešimt, o Čarlzui devyneri, ta- 
čiau tu dar nesi matęs labiau suvyriškėjusių berniukų. Jie 
turėjo ir mažą sesutę, kuri gimė Venecijoje. Jie lepino ją 
nuo pirmos dienos. Kaip ir aš. Ir dabar tai tebedarau. 

Frančeska. Taip ją pavadino Katerina, bet aš nuo pat 
pradžių vadinu ją Čes. Man nepatinka užsienietiški pagra- 
žinimai. Visi vadina ją Čes ir tai jai tinka. Išskyrus Kateri- 
ną. Jai labiau patinka Frančeska. Ji sako, kad taip roman- 
tiškiau. 

Kad ir koks būtų vardas, tą kūdikį ji dievino. Ji visada 
mėgo mažąją mergaitę puošti. Su savo dailiomis, pūstomis 
suknelėmis ir žvilgančiais auksiniais, sumišai su sidabri- 
niais plaukais jos abi atrodydavo iš tiesų įspūdingai. Ber- 
niukai buvo tamsiaplaukiai kaip Frenkas, tačiau Čes buvo 
tikras motinos atvaizdas. Ir ji buvo pats laimingiausias kū- 
dikis šioje Žemėje, visada besijuokianti ar dainuojanti, ar- 
ba ir viena, ir kita vienu metu. Be to, ji buvo labai protin- 
ga. Kai jai buvo vos penkeri, išmokiau ją Žaisti šachma- 
tais. Čes* patiko šis žaidimas, nes manė, kad jis pavadin- 
tas jos vardu. Ji mylėjo viską — šunis, kates, arklius, paukš- 
čius, medžius ir netgi debesis danguje. Ir visus, netgi gu- 
vernantę, kurios visi nekentė. Tačiau su Čes ji tapdavo ki- 
tu Žmogumi. Visą dieną iš jos klasės sklisdavo juokas. 

Juoką nutildė karas. Berniukai, vos baigę universite- 
tą, išjojo su savo tėvu lyg trys muškietininkai. Čarlzas žu- 
vo dykumoje, Nedas — Getisberge. 

Katerina negalėjo patikėti, kad jų nebėra. Netgi kai 
juos pargabeno namo ir palaidojo šeimos kape, ji vis dar 
tebelaukė jų laiškų, nuolat priekaištaudama dėl jų nerūpes- 
tingumo, kad nerašo ir nepraneša, ar viskas gerai. 

Ji netgi pasiskundė jankių karininkui, kuris vadovavo 
čia atvykusiam būriui. Kaltino, jog jankiai sulaiko laiškus. 

Kai kur pakrantė smarkiai nukentėjo, tačiau Heirfild- 
so karas beveik nepalietė. Katerina kviesdavo karininkus 
pietų ir juos tiesiog pakerėdavo. Taigi jie savo ruožtu ant 
trumpo pavadžio laikė savo vyrus. Išskyrus galvijus, kiau- 
les ir arklius, mes daugiau beveik nieko nepraradome. Iki 
tos dienos, kai buvo prarasta viskas. 

Frenkas buvo sužeistas keturis kartus, tačiau nė vie- 
nas iš sužeidimų nebuvo rimtas. Jis pasitraukė iš Peterbur- 
go apsupties dėl maliarijos ir dizenterijos, tačiau ne dėl kul- 
kų. Parvyko namo atgauti jėgų, o paskui ir vėl ketino grįžti 


* Chess — angl. šachmatai. — Vert. past. 

į karą. Kuo beviltiškiau viskas klostėsi, tuo labiau Frenkas 
tikėjo karu. 

Jis jau buvo beveik atsigavęs, kai mus pasiekė žinia, 
kad Li pasidavė Grantui Apomatokse. Tada ir aš pats be 
perstojo svaidžiausi prakeiksmais, tačiau Frenkas neištarė 
nė žodžio. Jis išblizgino savo batus ir susitvarkė uniformą. 
Taip pat nušveitė uniformos sagas. Tada nuėjo į kapus, kur 
palaidoti jo sūnūs, kritę už konfederatų tikslus. Ten išsi- 
traukė pistoletą ir jį apžiojo. 

Iš jo galvos liko tik kruvinos mėsos. Mes jokiu būdu 
būtume jo neatpažinę, jei ne žiedas su antspaudu ir apsiaus- 
tas su Stendišų herbu. 

Vargšė Čes. Tai ji jį surado. Po to dar ne vieną savaitę 
pabusdavo naktimis klykdama. 

Katerina neišliejo nė vienos ašarėlės. Ji užsisklendė 
savyje tr atsisakė tuo tikėti, taip kaip ir tada, kai žuvo ber- 
niukai. Tačiau šį kartą ji atsiribojo nuo visko — nuo karo, 
ir taip toliau. Fort Sampterio jai niekada nebuvo. Ji vis dar 
gyvena 1860 metais, berniukai mokosi mokykloje, o vyras 
gali sugrįžti bet kurią minutę. Mes visi žaidžiame šį Žžaidi- 
mą. Šitaip ji yra laiminga. Galbūt ji vienintelis iš tikrųjų 
laimingas Žmogus visoje Virdžinijos valstijoje. 

Augustas Stendišas atitraukė kėdę nuo stalo. 

— Pone Ričardsonai, esu jums dėkingas už jūsų man- 
dagumą ir kantrybę, kad išklausėte senio rypavimus. Da- 
bar bijau, jog turėsiu dar labiau jus išnaudoti. Regis, aš 
pasigėriau. Būsiu dėkingas, jei leisite jūsų pasilaikyti, kol 
užlipsime laiptais. 

Netas pašoko. 

— Man tai bus garbė, sere. 


Atsigulęs Netas gailėjosi, kad neišgėrė kartu su seniu. 
Galbūt tai būtų padėję jam užmigti. Jis buvo pavargęs, ta- 
čiau tai nebuvo tas nuovargis, prie kurio buvo pratęs. Jam 
reikėjo grįžti atgal į Ričmondą. Tada jį būtų apėmęs jam 

pažįstamas nuovargis. Tačiau dabar jis buvo išsekintas dau- 
gybės naujų minčių bei dalykų, kuriuos visus sužinojo taip 
greitai. 

Jis jau anksčiau nekentė plantatorių aristokratų. Jo dė- 
dė Džošas neteko kojos, kovodamas, kad jie galėtų laikyti 
vergus. Niekas iš jo Žmonių neturėjo vergų ir apie tai net 
negalvojo. Karo tikslas visiškai nebuvo jų tikslas. 

Tačiau jis negalėjo nekęsti Augusto Stendišo. Netgi iš 
dalies senį pamilo, nors šis ir buvo per daug užsispyręs, 
kad pasirūpintų iki galo patentu, kuris būtų tiek daug reiš- 
kęs Netui. Jo vienintelis sūnus žuvo, anūkai — taip pat, 
tačiau senolis vis tebeėjo į priekį, jo dėka ūkis taip pat ne- 
stovėjo vietoje. Ir visai nesvarbu, kad jis buvo vadinamas 
plantacija. Tai buvo tiesiog ūkis, užimantis daugiau akrų. 
Be to, jis saugojo ir gynė savo damas nuo aplinkinio pa- 
saulio. Jam dabar turėtų būti apie aštuoniasdešimt. Bet kaip 
jam pavyko ištverti? Vien sėdėjimas kiekvieną vakarą prie 
stalo ir ponios Stendiš šnekų klausymasis išvarytų Netą iš 
proto. Jis negalėtų to pakęsti. 

Jis girdėjo kalbant, kad smulkūs aristokratai yra glež- 
ni ir silpni. Ką gi, tik ne ponas Stendišas. Ir ne sudžiūvėlė 
Čes, jei geriau pagalvojus. Jai taip pat reikėjo sėdėti prie 
stalo. Ir ta dama buvo jos motina. Netas pagalvojo apie sa- 
vo motiną ir pasijuto be galo laimingas. Ji buvo perdėtai 
dora, pamaldi ir kritiška, ir niekas negalėjo jai įtikti. Ta- 
čiau ji nebuvo pamišusi. | 

Nusprendė pakeliui į namus nupirkti jai dovanų. Do- 
vana motinai nepatiks, ir ji ilgai burnos, kad jis be reikalo 
švaisto pinigus, tačiau jam bus gera. 

Jis išvyks vos tik prašvitus. Troško kuo greičiau iš- 
trūkti iš šios vietos. 


— Pone Ričardsonai... — Čes Stendiš sustabdė Netą 
šiam einant pro duris. — Virtuvėje jūsų laukia pusryčiai. 

— Ačiū, madam, bet manau, kad eisiu, kol oras dar 
per daug neįkaito. 

— Gerai, bet vis tiek eime su manimi. Jūs visai ne- 
privalote valgyti, jeigu nenorite. Turiu jums dalykišką pa- 
siūlymą. Neprireiks daug laiko jį išklausyti. — Ji ir vėl bu- 
vo apsirengusi pilkai. Šį kartą kartūnine suknele. Skruostai 
šiek tiek paraudę ir atrodė dar ryškesni bespalvės odos fone. 

Netas neturėjo kito pasirinkimo, kaip sekti jai iš paskos. 

Čes įsitvėrė kėdės atlošo šalia didelio stalo virtuvės 
plytų grindimis viduryje. Kėdė šiek tiek susiūbavo. 

— Galbūt jums derėtų atsisėsti, — tarė ji, — tačiau 
jei nenorite, neprivalote. — Jos balsas nervingai virpėjo. 

— Ne, ačiū, — atsakė Netas. 

— Tebūnie. Tai, ką noriu pasakyti, pasakysiu trumpai 
ir paprastai. Praėjusį vakarą, kai jūs atsigulėte, kalbėjausi 
su savo seneliu tir žinau, ko jūs iš mūsų... iš jo norite. Aš 
turiu tai, pone Ričardsonai. Patentą. Kurį laiką siuntinėjau 
jo prašymus ir brėžinius tikėdamasi, kad kuris nors iš jų bus 
ko nors vertas. Kiek suprantu, šis iš tikrųjų šio to vertas. 

Netas aiktelėjo. Jis negalėjo patikėti savo sėkme. 

— Pritariu jums, — pratarė. Nuo plačios šypsenos jam 
skaudėjo žandus. — Ko jūs norite mainais už jį? Neturiu 
per daug grynų, tačiau galime sudaryti kasmetinių įmokų 
planą. Aš kalbu teisybę. Manimi galima pasitikėti. Galiu 
pateikti rekomendacijas. 

Jos balti krumpliai, prispausti prie kėdės atlošo, net 
Žvilgėjo. 

— Nortu, kad vestumėte mane, pone Ričardsonai, kad 
pasiimtumėte mane į Alamanso grafystę Šiaurės Karolino- 
je. Noriu turėti vyrą ir vaikų. Tokia mano kaina. 


Jie susituokė tą patį rytą mažoje vyskupijos bažnyčio- 
je pakeliui į Ričmondą. Kunigas buvo kone toks pat senas 


kaip ir Augustas Stendišas. Kai dalijo komuniją, jo išpur- 

tusios rankos be galo atsargiai laikė sidabrinę taurę. Ant 
jos šalia senovinio ženklo buvo išgraviruota kiškio galva. 
Ją bažnyčiai 1967 metais padovanojo pirmasis Amerikos 
Stendišas. 

Savo anūkę prie altoriaus palydėjo Augustas Stendi- 
šas. Antroji liudytoja buvo smulkutė senyvo amžiaus dva- 
sininko žmona. Čes dabar vilkėjo jai visiškai netinkančią 
žydrą medvilninę suknelę. Netgi tokiems dalykams neįgu- 
dusi Neto akis pastebėjo, kad nevykusiai drapiruotas tur- 
niūras tik dar labiau paryškina tai, kad ji — senamadiškas 
rankų darbo tvarinys. Čes kaklą juosė smulkių perlų eilė. 
Ji laikė lauko gėlių puokštę, o galvą dengė plonytis anti- 
kvarinio tiulio nuometas. Po juo jos smakras buvo įsitem- 
pęs, tačiau lūpos virpėjo. Netas automatiškai išpyškino rei- 
kiamus žodžius. Jis buvo apsvaigęs. 

Jie sugrįžo į plantaciją taip, kaip ir buvo atvykę į baž- 
nyčią: paskubomis išblizginta, dabar jau apdulkėjusia ke- 
turviete karieta su sutrūkinėjusios raudonos odos sėdynė- 
mis. Ją traukė mulas. Kažkokiu būdu žinia apie vestuves 
pasklido. Kai keistas ekipažas įsuko pro aprūdijusius var- 
tus, jie pastebėjo, kad visas kelias papuoštas baltų pievų 
gėlių girliandomis. Iš abiejų pusių buvo išsirikiavę tam- 
staodžiai vyrai, moterys ir vaikai. Pamatę karietą, jie pra- 
dėjo džiaugsmingai šūkauti. 

— Telaimina Dievas panelę Čes, — šaukė jie. 

Čes pravirko. 

— Atsistok, vaikeli, — tarė Augustas Stendišas, — 
leisk jiems paskutinį kartą į tave pasižiūrėti. — Jo balsas 
drebėjo. 

Čes atsistojo prisilaikydama jo peties. Ji pamojavo, nu- 
sišypsojo pro ašaras ir kreipėsi į kiekvieną vardu. 

— Sudie, Džulija... ačiū tau, Femija... būk palaimin- 
tas, Persėjau... pasirūpink savo kūdikiu, Selija... sudie, Pau- 
la... Justicija... Delfi... Sjuke... Džeimsai... Džeisonai... 
Zantijau... Agamemnonai... 

— Aš visada dievinau klasiką, — sumurmėjo ponas 
Stendišas Netui į ausį. — Daugeliui jų daviau vardus pals. 
Žinoma, ne vaikams. Jie gimė po išsivadavimo. 

— Sudie, sudie, sudie... — dabar Čes verkė nesivar- 
žydama. 

Jiems išlipus iš karietos, Augustas Stendišas nosine 
nušluostė jos veidą. 

— Lik sveikas, Cezari, — tarė ji. 

— Aresi tuo tikra, Čes? 

Ji pakėlė smakrą. 

— Visiškai, — atsakė. Jos akys atrodė išsigandusios. 
Ji sunkiai nurijo seiles. 

— Mano skrybėlė nuo saulės yra su kitais daiktais. Pa- 
gelbėk man nusiimti vualį ir labai atsargiai padėk jį kur nors. 

— Taip ir padarysiu, — pažadėjo senelis. 


Netas su nerimu stebėjo kanoją. [ją jau buvo sukrauti 
didžiulis Čes lagaminas, jo gydytojo krepšys ir dėžė su iš- 
radimo modeliu, atvedusiu jį čia. Ten vos užteko vietos jam, 
jau nekalbant apie Čes, jo žmoną. Ši mintis kėlė nerimą 
dar labiau nei pažiūrėti netvirta valtis. Laikydamasis iš- 
klerusios prieplaukos krašto ir vadovaudamasis pono Sten- 
dišo nurodymais, įlipo į ją ir atsisėdo. Kroviniui pasipil- 
džius jo svoriu, vanduo grėsmingai susiūbavo. Dar nieka- 
da gyvenime neplaukė kanoja, ir jam tai visai nepatiko. Kai 
į kanoją įžengė Čes, jis užsimerkė, tikėdamasis, kad kano- 
ja apsivers arba panirs, arba ir viena, ir kita. 

— Puiku, — išgirdo jos balsą už nugaros, — pačiu 
laiku pagavome potvynį. — Ji jau buvo kanojoje, nors jis 
jai nė trupučio nepadėjo. Nusprendė, jog visai neblogai, 
kad ji tokia plona. Netas atmerkė akis tą akimirką, kai po- 
nas Stendišas mojavo jiems nuo ilgos smėlėtos pakrantės 
po nusvirusiomis medžių šakomis. Jis net nepastebėjo, kaip 
kanoja nuslydo nuo kranto ir dabar greitai lėkė, upės sro- 
vės nešama. 

Netas pamojavo seniui. Nuo judesio valtis šiek tiek 
susvyravo, ir jo bato galą užliejo vanduo. Jis paskubomis 
įsitvėrė lentos, ant kurios sėdėjo, krašto. 

— Sėdėk ramiai ir nedaryk staigių judesių, — perspė- 
jo jo kone nepastebima žmona. — Milijoną kartų plaukiau 
upe. Nusiramink. Per kelias minutes prie jos priprasi. — 
Jos pirštinėtos rankos laikė į vandenį panardintą irklą, ku- 
riuo reguliavo plaukimo kryptį. Daugiau ir nereikėjo nie- 
ko daryti, tačiau kartkartėmis ji vos pakoreguodavo jo kam- 
pą, laiminga, kad turi apie ką galvoti, nukreipdama mintis 
nuo to pašėlusio sandėrio, kurį sudarė. 

Senelis jai sakė, kad Netas — patikimas žmogus. Jis 
pritarė jų vedyboms. Liūdnai, nes labiau norėjo, kad ji iš- 
tekėtų už džentelmeno, bet nė kiek nedvejodamas. 

— Tu nusipelnei turėti savą gyvenimą, mano brangio- 
ji, mažoji Čes. 

Tai buvo daugiau, nei Čes tikėjosi, pasisakydama apie 
savo ketinimus. Galbūt, pagalvojo ji, jis nesitikėjo, kad jai 
pasiseks. Ji ir pati to nesitikėjo. 

Ir vis dėlto jai pavyko. Bet ką gi darys toliau? 

Ji tyrinėjo Neto nugarą ir jo siaubingą kepurę. Labai 
norėjo pamatyti jo galvą. “Jei ketinu gyventi su šiuo vyru 
visą gyvenimą, — mąstė ji, — turiu teisę žinoti, kaip atro- 
do jo viršugalvis". Nuo tokių paikų minčių jai norėjosi ir 
verkti, ir juoktis. Kur dingo tas kietas realizmas, kurio ji 
išmoko tokia didele kaina? Dabar jis jai buvo labai reika- 
lingas. Pati nusipirko sau vyrą, tai svarbiausia tiesa. Ji iš- 
tekėjo — kaip sunku patikėti — ištekėjo už vaikino, gero- 
kai jaunesnio nei ji pati, vien todėl, kad tai buvo vienintelis 
jos šansas ir juo nepasinaudoti ji negalėjo. 

Jai buvo įdomu, ar jis jos nekenčia. Juo dėta, ji nekęs- 
tų. Patentas prilygo pistoletui, įremtam jam į smilkinį. 

Tačiau jis galėjo pasakyti “ne", bet pasakė “taip", to- 
dėl dabar negali jos neapkęsti, ar ne? Bent jau ne per daug. 

Jeigu pavyks, jis dar ją pamėgs. Ji neieškos priekabių, kaip 
kitos Žmonos, ir dirbs, kol nuo pirštų nusilups oda. Dievas 
žino, ji moka dirbti. 

Ji išmanė tr kitų dalykų — visų tų, kurių jaunos mer- 
ginos buvo mokomos prieš karą. Gana gerai skambino pia- 
ninu, visai neblogai siuvinėjo, sugebėjo akvarele nutapyti 
peizažą, skaityti lotyniškai, kalbėti prancūziškai, atlikti me- 
nuetą, joti moteriškame balne ir netgi šokinėti per kliūtis, 
jei jos ne per daug aukštos... 

Ji įnirtingai įleido irklą į upės vandenį. Kurgi ne, jai 
tikrai prireiks visų šitų vadinamųjų sugebėjimų Šiaurės Ka- 
rolinoje. Jos senelis sakė, kad jis netgi nėra gydytojas, tik- 
tai molinas fermeris. 

Pietus jis valgė su šaukštu! Kaip ji galėjo tekėti už 
žmogaus, kuris net nemoka elgtis su šakute? Galbūt nieko 
nelaukus reikėtų grįžti? 

Kur? Ten, kur monotoniškas darbas ir apsimetinėjimai, 
kad pasaulis nepasikeitė, nors iš tiesų jis apvirto aukštyn 
kojomis. Ir nubloškė ją į vieną pusę. 

Ne, apie tai negalėjo būti nė kalbos. Ji nuo pat pra- 
džių buvo teisi. Jos vyras buvo geras Žmogus, o žodis “pa- 
tikimas" ir reiškė būtent tai. Jis nebuvo žiaurus ar nesąži- 
ningas. Ji dar pažins jį ir pamėgs. Meilė būna tik knygose, 
o ne kasdieniniame gyvenime. Pamėgimas kur kas patva- 
resnis. : 

Neto plati nugara po tamsiu švarku atrodė tokia dide- 
lė ir kieta lyg siena. Bus tikra prabanga šalia turėti žmogų, 
kuris yra stiprus ir viskuo rūpinsis. Nors kartą to nereikės 
daryti jai. 

Staiga mintis užplūdo visai nelaukti prisiminimai. Ji 
prisiminė tą pačią nugarą, tik nuogą ir Žvilgančią nuo van- 
dens ir muilo. Taip! Taip, ji be galo trokšta sužinoti, kas 
vyksta tarp vyro ir žmonos. Nori būti apkabinama, netgi 
bučiuojama, ir... kad ir kas tai būtų. Ji norėjo sužinoti vis- 

ką, labai norėjo. Juk jis tikrai tai žino. Paprastai vyrai iš- 
mano tokius dalykus, o jis juk ne vaikas. O toks jaunas 
atrodė tik todėl, kad nesiželdino žandenų. 


Netas pasikasė smakrą. Jis buvo pasiskolinęs senio 
skustuvą, tačiau su juo sekėsi ne kaip. Bet veikiausiai čia 
ne skustuvas kaltas. Tai ranka drebėjo taip, jog jis tik per 
stebuklą neperrėžė sau gerklės. 

Galbūt taip būtų buvę geriau. Koks kvailas poelgis. 
Jis vedė senmergę. Labai seną senmergę. 

Blogiausia, kad ji yra dama. Fermoje iš jos bus tiek 
naudos, kiek iš karvės be tešmens. Pasižiūrėjus geriau, ji 
tikrai panaši į tokią. 

Tačiau jis turi patentą. Šito nederėtų pamiršti. Jis at- 
vyko jo ir gavo tai, ką norėjo. Būtent jo jam reikėjo. Ne 
žmonos, bet ką darysi. Ji norėjo vaikų, ir jam tai supranta- 
ma. Visos moterys kažkodėl nori vaikų. Jis duos jai tiek 
vaikų, kiek tik ji norės. Jam tereikės tik užsimerkti ir gal- 
voti apie tam tikrus dalykus, o visu kitu pasirūpins gamta. 

Jei tik ji, užuot buvusi dama, būtų paprasta eilinė mo- 
teris. Apie damas jis nežinojo ničnieko, nes gyvenime dar 
nebuvo nė vienos sutikęs. 

Netas niekuo nesiskyrė nuo kitų jo laikotarpio ir vie- 
tovės vyrų. Jis matė be galo didelį skirtumą tarp eilinių 
moterų ir retos rūšies, vadinamos damomis. Šį skirtumą jau- 
tė ir moterys, tarp jų ir dauguma tų pačių damų. 

Pietų vyrai kėlė savo damas ant pjedestalų, galvojo 
apie jas kaip apie gležnas, trapias būtybes, kurioms reikia 
užuovėjos nuo negailestingos tikrovės, taip pat nuo ties- 
mukiškų išvirkščios gyvenimo pusės kalbų bei patirties. Jos 
gimė tam, kad būtų dievinamos ir ginamos, kad joms būtų 
vadovaujama, nes jos neišmano absoliučiai nieko apie rea- 
lų pasaulį ir jo bjaurastį. 

“Kaip ir Čes — kas per vardas, nė viena paprasta mote- 
ris tokio neturi, — pagalvojo Netas. — Visą savo gyveni- 

mą ji praleido milžiniškoje plantacijoje, kur tamsiaodžiai 
jai dirbo ir klojo gėles po kojom. Įpratusi, kad jai būtų pa- 
tarnaujama, įpratusi valgyti iš sidabrinių indų. Tas kartas, 
kai ji mūvėjo vyriškas kelnes, tikriausiai buvo kažkoks 
pokštas. Nenuostabu, kad taip keistai tada elgėsi vežime. 
Veikiausiai jai buvo gėda, kad ją tokią mato nepažįstamas 
žmogus. Vargšelė. Turėsiu gerokai pasistengti, kad nieka- 
da jai to nepriminčiau". 

Jo lūpos virptelėjo. Buvo juokinga. Tačiau jis niekada 
apie tai neužsimins. 

Apie jos nelaimingą motiną taip pat. Veikiausiai jis 
net neturėjo apie ją sužinoti. Apie jos tėvą privalės taip pat 
nekalbėti. 

Staiga atsirado tiek daug temų, kurių jis turės vengti. 
Tai apie ką tuomet kalbėti? Reikia sugalvoti ką nors links- 
ma. Ilgai ilgai mąstė. O tada... 

— Spalio mėnesį vykstanti mugė Ralyje tęsiasi visą 
savaitę, — tarė jis per petį. — Tada paprastai būna vėsiau, 
ir tą paradą iš tiesų verta pamatyti. 

— Tai puiku, — atsakė ji. — Iš tiesų labai norėčiau 
ten pabuvoti. Dar niekada nebuvau jokioje šventinėje mu- 
gėje. — Netas negalėjo pasisukti, kad pamatytų jos veidą, 
tačiau balsas skambėjo labai mandagiai. 

Jis daugiau nebežinojo, ką sakyti. Ką jis gali pasiūlyti 
tokiai damai kaip ji? Trijų kambarių namą ir krūvą tabako. 
Ji dar pasigailės sandėrio, kurį taip greitai sudarė. Bet pir- 
miausia jis privalo perrašyti patentą savo vardu. 


— Priekyje matyti Ričmondas, — tarė Čes. — Tai ro- 
do fabrikų kaminų dūmai. 

— Nejaugi? Man prireikė pusės dienos, kad įveikčiau 
tą atstumą pėsčiomis, Kiek laiko mes plaukiame? 

— Beveik valandą. Bet vis dar likęs gabaliukas. Dū- 
mai pasirodo kur kas anksčiau nei pats miestas. 

— Logiška. 

— Taip, tikriausiai. — Ji kostelėjo, kad balsas neatrody- 
tų toks įsitempęs. — Kelias, kuriuo tu atėjai, tęsiasi trisde- 
šimt mylių, tačiau upe nuo Heirfildso iki Ričmondo mažiau 
nei dvylika. Štai kodėl artėdami prie miesto išvysime tiek daug 
laivų. Visas tas judėjimas verslo reikalais... — Ji nutilo. 

— Žinai, tikrai sunku kalbėtis, kai negali žiūrėti žmo- 
gut į akis, — paskubomis garsiai pratarė Netas. — Manau, 
kad galėsime pasikalbėti ir vėliau. O dėl kanojos tu buvai 
teisi. Labai greitai prie jos įpratau. Likusį laiką tiesiog pa- 
simėgausiu kelione. 

— Nebloga mintis, — iš karto sutiko ji. Jai pasirodė, 
kad vyras labai taktiškas. Jis iš tiesų mielas. Jis pradeda 
jai patikti. 


Pro laivų labirintą Čes nuvairavo kanoją į nedidelių 
laivelių prieplauką Šoko Slipe. Ji daug kartų buvo atpluk- 
džiusi čia senelį. Kadangi vanduo buvo gerokai pakilęs, 
prisišvartuoti sugebėjo net neišsitiesdama. Buvo gera atsi- 
stoti ir po kojomis pajusti tvirtą pagrindą. 

— Pakelk lagaminus, — paliepė ji Netui, — o aš pa- 
dėsiu juos ant molo. 

Jis iškėlė jos krepšį, paskui savąjį. 

— Su šituo būk ypač atsargi. — Dėžė su modeliu ne- 
buvo labai sunki, tačiau labai didelė. 

— Jau paėmiau, — tarė Čes, — gali paleisti. Atsargiai! 

Tačiau buvo jau per vėlu. Toje vietoje, kur Netas įkri- 
to į upę, plūduriavo jo skrybėlė. 
užtempė jį kosėjantį ir besispjaudantį ant molo. Posakis 
“tarsi šlapia višta" Čes dabar įgavo naują prasmę. Aplin- 
kui susirinko nemaža minia: visi suklego, čiauškėjo. Jai bu- 
vo gaila Neto, kurio įpykęs raudonas veidas žadėjo tuoj 
įvyksiantį sprogimą. 


Tada ji staiga pajuto neįprastą norą nusikvatoti. Jo ei- 
lutė pradėjo raukšlėtis. Ji apstulbusi stebėjo, kaip traukia- 
si pigi medžiaga. Netgi buvo matyti, kaip kelnių apatinis 
kraštas juda kelių link, o rankovės nenusileisdamos lipa 
aukštyn. 

Netas pasikasė riešą, kurį jam staiga panižo. Tada pa- 
žvelgė į rankovę. Patrepsėjo viena koja, paskui kita, pasi- 
lenkė tr įsistebeilijo į savo kojines. 

Čes pajuto, kad ji stebi sulaikiusi kvapą. Dabar į jį 
pirštais rodė Žmonės ir šaukė balsu: 

— Pažvelkite į... 

Netas išsitiesė. Jis pajudino pečius, įtempdamas per- 
mirkusį audinį. Paskui nusišypsojo miniai, savo gelbėto- 
jams, Čes. 

— Kaip jums tai patinka? — paklausė jis. — Aš jau 
seniai turėjau paaugti, ir pagaliau tai vyksta. — Tada užver- 
tė galvą ir garsiai, nė kiek neapsimetinėdamas nusikvatojo. 

Čes pajuto ją užplūstančią juoko bangą, kuri galiau- 
siai išsiliejo. Tai buvo nuostabus jausmas. Praėjo tiek daug 
metų nuo tos akimirkos, kai iš ko nors norėjosi juoktis. 

Būtent tą akimirką ji įsimylėjo Netą Ričardsoną, savo 
vyrą, ir besąlygiškai atidavė jam savo širdį, nė trupinėlio 
nepasilikdama sau. 

Žmonės žiūrėjo į juos. Ne tik į Netą ir jo susitrauku- 
sius rūbus, bet į Čes taip pat. Ji to nežinojo, tačiau jos juo- 
kas buvo nepakartojamas. Būtent jis ir patraukė visų dė- 
mesį. Jis prasidėjo giliai viduje, o paskui putodamas paki- 
lo gerkle ir išsiveržė lyg šampanas iš per greitai atidaryto 
butelio. Jos juoke skambėjo pats tyriausias džiaugsmas ir 
pati džiaugsmingiausia laisvė. Šis palaimingas garsas jai 
besijuokiant buvo neprilygstamas. Kažkas panašaus į pa- 
sitenkinimo kupiną murkimą giliai gerklėje, kurį užgožė 
galingas juokas. Atrodė, lyg tas tyras džiaugsmas ir palai- 
ma būtų apsigyvenę jos pačios viduje. 

Netą taip pat apstulbino jos juokas ir toks staigus po- 
kytis. Ji vis dar tebebuvo neįtikėtinai sudžiūvusi ir išblyš- 
kusi. Plaukai atrodė negyvi ir bespalviai. Nepritinkanti suk- 
nelė ją darė dar aukštesnę ir liesesnę. 

Tačiau plati šypsena, kuri lydėjo juoką, atidengė dai- 
lius, baltus, lygius dantis, o besišypsančios pilkos akys pa- 
tamsėjo ir suspindo. 

“Ji atrodo pilna gyvybės, — pagalvojo Netas, — o 
prieš tai atrodė tarsi numirėlė, vaikščiojanti atmerktomis 
akimis". 

Netas nežinojo, kaip arti teisybės jis yra. Čes pirmą kar- 
tą gyvenime jautėsi taip keistai ir tokia nuostabiai gyva. 

Tai štai ką turi galvoje poetai, rašydami apie meilę. 
Kodėl jie tiesiog nepasako, kad visos spalvos pasidaro ryš- 
kesnės, kad verksmingi kirų klyksmai skamba lyg muzika, 
kad kiekvienas grindinio akmuo po kojomis yra panašus į 
milžinišką, neįkainojamą deimantą, kad kiekvienas medžio 
lapas įgyja savitą aiškią formą ir raštą, kad kojos pačios 
kyla šokti, kad pasaulis prisipildo neribotų galimybių, nes 
jame gyvena Natanas Ričardsonas ir jam čia gyventi gera. 


Čes žvelgė į Netą su nauju pasitikėjimu savimi. Ji jau- 
tėsi apsvaigusi nuo emocijų, tačiau nežinojo, ar tai matyti 
iš šalies, todėl jautėsi saugi. Be to, ji galėjo jam padėti. 

— Tu turėsi nusivilkti šiuos rūbus, kol jie tavęs neuž- 
smaugė, — ramiai tarė ji. — Eime su manimi. Mano tėvo 
draugas turi kontorą šiame pastate. Ten galėsi išdžiūti. Pa- 
prašysiu klerko kur nors saugioje vietoje padėti bagažą. 

Netas paėmė dėžę su modeliu. 

— Šitą pasaugosiu pats. Eime. 

Ant pastato sienos didelėmis raidėmis buvo užrašyta 
“Alenas ir Ginteris". Neto akys sužvilgo. Jis žinojo, kad tai 
didžiausia cigarečių firma pietuose. Tai buvo vieta, kur vi- 
sada labai troško apsilankyti. Jis nusekė paskui Čes į vidų. 

Vyriškis pilka eilute su siaubu nužvelgė Netą ir suglu- 
musiu žvilgsniu Čes. 

— Panelė Stendiš? 

— Labas rytas, pone Groganai. Mes pas poną Ginterį. 

Netas išvydo savo žmoną naujoje šviesoje. Ji visiškai 
šaltai ir abejingai žvelgė į žmogų, kuris laikė save labai 
svarbiu, ir pareiškė, kad nori matyti pačią svarbiausią ta- 
bako verslo personą. 

— Jo nėra, panele Stendiš. Jis su šeima išvyko į Sara- 
togą. 

— O Dieve! Visai pamiršau lenktynes. Ką gi, tuomet 
tiesiog atrakinkite mums jo kontorą, pone Groganai, ir at- 
neškite karštos kavos. 

Dabar Netas buvo priblokštas. Groganas padarė tai, 
kas jam buvo liepta, o Čes ir toliau davinėjo nurodymus. 
Po valandos Netas buvo išdžiūvęs, atsigavęs tir vilkėjo pa- 
čius geriausius drabužius, kokius tik galima įsigyti Rič- 
monde. 

Negana to, jis buvo “Aleno ir Ginterio" kontoroje. 

— Jei jau esu čia, norėčiau pamatyti fabriką, — tarė 
jis savo nepaliaujančiai jį stulbinti Žmonai. 

Ji nusišypsojo, dar kartą jį nustebindama, nes šypsena 
neįtikėtinai pakeitė jos veidą. 

— Po šiandienos ponas Groganas sugrįš namo ir ap- 
spardys savo šunį, — tarė ji. — Pasakysiu jam, kad su- 
rengtų tau ekskursiją po fabriką. Senelis man apie tave šiek 
tiek pasakojo. Juk tu šnipinėji, ar ne? 

Jis nesiginčijo. 

— Kaip įdomu. Tik neleisk, kad jis tave sučiuptų ar 
ką nors sužinotų. Majoras Ginteris buvo mano senelio pul- 

ke. Aš netgi vadinu jį “dėde Luisu", nors jis ir nėra man 
dėdė. Jis pažįsta mane nuo vaikystės. 

Jos veidas surimtėjo. 

— Prieš pakviesdama poną Groganą, noriu kai ką pa- 
aiškinti. Aš sakiau tau, kad noriu turėti vaikų, ir tai tiesa. 
Tačiau šiandien supratau dar kai ką. Aš galiu būti tau nau- 
dinga, Natanai. Gaila, jog nežinau pakankamai, kad galė- 
čiau padėti tau šnipinėti. Tu vedei mane dėl vienos prie- 
žasties — dėl patento. Nenorėčiau, kad tai būtų blogas san- 
dėris. Noriu, kad mes būtume partneriai. Aš galiu tvarkyti 
knygas ir rašyti dalykiškus laiškus, taip pat šokdinti tokius 
klerkus kaip ponas Groganas. Galiu labai daug, jei tik tu 
man leisi. 

Netas negalėjo patikėti savo sėkme. Jis ištiesė ranką. 

— Sutarta. Sukirskime rankomis, partnere. — Šis su- 
sitarimas jam buvo kur kas priimtinesnis nei vedybos. Bū- 
damas vaikas, jis nekentė mokyklos, o buhalterinių knygų 
tvarkymo — labiau nei kurių kitų verslo reikalų. Jam užsi- 
imant tikruoju verslu, o jai darant įspūdį visiems aplinki- 
niams, jie pasieks bet kurį tikslą. Jau dabar pakeliui į jį. 

Čes mėgavosi pojūčiu, kurį sukėlė jo didelė, šilta, su- 
diržusi ranka, prisilietusi prie jos rankos. Tačiau ji neleido 
savo pirštams jos įsikibti ar jai užsibūti per ilgai. Kol jis to 
nežino, ji gali mylėti jį, kiek tik širdis geidžia. 

Palengvėjimas jo veide taip pat neliko nepastebėtas. 
Jis su malonumu pavertė jų vedybas verslu. Ji su tuo susi- 
taikys. Ne, netgi daugiau. Ji bus laiminga, galėdama padė- 
ti jam gauti tai, ko jis trokšta. Ir to pakaks, kartojo ji pati 
sau, pirmosiomis jaudulio ir meilės kupinomis akimirko- 
mis tuo tikėdama. 


Čes pasirodė, kad Netas užsibuvo fabrike !avai ilgai. 
Ir tai buvo tiesa. Kai jie išėjo iš “Aleno ir Ginterio", ponas 
Groganas savo vežimu nuvežė juos į geležinkelio stotį, kad 


nepavėluotų į traukinį, vykstantį į pietus. 

Stotyje ji paklausė Neto, ką jam pavyko pamatyti fab- 
rike, tačiau jis tik papurtė galvą ir susiraukė, atsakydamas, 
kad jiems nederėtų kalbėtis apie verslą viešoje vietoje. Ji 
pažvelgė į žmones, skubančius kas sau, ir pagalvojo, kad 
jo atsargumas gerokai perdėtas. Tačiau jiems taip pat teko 
skubėti prie platformos, nuo kurios išvyksta traukinys, ir po- 
kalbį apie šnipinėjimą ji su malonumu atidėjo vėlesniam lai- 
kui. Čes neteko “gyventi" mašinose, kaip tai vadino pietie- 
čiai, nuo vaikystės, ir ji be galo džiaugėsi būsima kelione. 

Ji buvo visiškai kitokia, nei ta, kokią prisiminė. Vago- 
ne trūko oro, ašutinė medžiaga, kuria buvo aptraukta sėdy- 
nė, net per suknelę negailestingai dūrė į nugarą. Tačiau blo- 
giausia buvo tai, kad pro vagono langą iš kamino į vidų 
veržėsi karšti pelenai; dūmų kartkartėmis vis paleisdavo 
rūkantys optimistai ir realistai. Tai varė Čes iš proto. Kaip 
ir įkyrus tabako kvapas, sklindantis iš spjaudyklių viena- 
me ir kitame vagono gale. Nuo smarvės jai darėsi bloga. 

— Nekenčiu tabako, — sumurmėjo Netas. 

— Aš maniau, kad tai tavo amatas. 

Jis nusišypsojo. 

— Man patinka šis verslas, nes daugiau nieko neišma- 
nau. 

Jie išlipo mažo Veldono miestelio mieloje, senoje mū- 
rinėje stotyje. Čes tuoj pat įkvėpė šviežio oro. Ji jautėsi 
taip, tarsi būtų pusę amžinybės įsprausta į kampą. Kelionė 
iš Ričmondo truko daugiau nei tris valandas. Dabar buvo 
6.42 jos vestuvių dienos. 

— Ar tu... mes čia gyvename? — paklausė ji Neto. 

— Mes vos peržengėme Virdžinijos ribas. Priešais dar 
ilgas kelias. Manau, reikėtų paėjus gatve susirasti viešbutį 
ir šiek tiek atsipūsti. Traukinio į Ralį nebus iki dešimtos 
valandos, o tu jau ir taip nusikamavai. 

— O kada rytoj vyksta traukinys į Ralį? 

— Be penkiolikos ketvirtą. 

Čes jau pastebėjo didelį plytų pastatą, kuris buvo už 
dviejų kvartalų su didele iškaba “VIEŠBUTIS". 

Ją apėmė panika. Savo pirmosios vestuvių nakties ti- 
kėjosi ne tokios. Viskas turėjo būti ne taip. Ji svajojo apie 
vedybas ir mėgino įsivaizduoti, kas bus po to. Tačiau tai 
visada dvelkė romantika. Ji išsimaudo kvapniame vande- 
nyje, išskleidžia savo švelnius, žvilgančius, kvepiančius šil- 
kinius plaukus. 

Tik ne šitaip. Pavargusi, suplukusi ir pasmirdusi po 
kelionės traukiniu. 

Ji negalės. Negalės eiti į viešbutį netgi su žmogumi, 
kurį myli. Ji per daug išsigandusi. 

— Dešimtą valandą? — pakartojo Čes. — Ne toks jau 
ilgas laiko tarpas. Manau, mums reikėtų keliauti toliau. Ne- 
jaugi tau atrodo kitaip? Šiaip ar taip, mūsų kelionė dar tik 
prasidėjo ir būtų kvaila sustoti neįveikus tiek mylių, kiek 
įmanoma. 

Netas dar niekada gyvenime nebuvo girdėjęs tokių pa- 
nikos ir dirbtinumo gaidų. Jis nesunkiai perprato, kur sly- 
pi tikroji problema. Damos visada bjaurisi tokiu gyvulišku 
dalyku kaip seksas ir jo bijo. Tai plačiai pripažintas faktas. 
Jis ir pats nelaukė vestuvių nakties, tačiau jam ji bent jau 
neatrodė verta siaubo. Jis jau norėjo paplekšnoti jai per petį, 
kad nuramintų, tačiau pamanė, kad tai ją tik dar labiau iš- 
gąsdins. 

— Jei nesijauti labai pavargusi, taip būtų geriausia. 
Aš nupirksiu bilietus, o tada galėsime užkąsti. 

— O, taip, — atsakė Čes. — Aš mirštu iš bado. Dabar, 
kai vedybinių pareigų atlikimas buvo atidėtas, ji pajuto, 
jog iš tiesų yra labai alkana. 

Jie su apetitu pavalgė tapusio nebepavojingu viešbu- 
čio valgomajame, padrikai šnekučiuodamiesi apie maistą. 
Po to labai lėtai išėjo, nes Netas spyrėsi visur su savimi 
neštis dėžę su modeliu. Veldono pagrindinė gatvė buvo tri- 

jų kvartalų ilgio. Jie pirmyn ir atgal po tris kartus išvaikš- 
čiojo abi jos puses. 

— Man pakaks, — galiausiai pratarė Netas. — Eime, 
palauksime stotyje. 

Stotyje nebuvo jokių suolų, tik tuščias bagažo vežimė- 
lis žvyru pabarstytoje aikštelėje. Laukiamasis užrakintas. Ne- 
tas užkėlė modelį ant aukšto medinio vežimuko, o paskui 
žengė žingsnį ir abiem rankom kilstelėjo Čes. Pats prisijun- 
gė prie jos, ir dabar jie sėdėjo, tabaluodami nuo krašto nu- 
kartomis kojomis. Vienas šalia kito, tačiau ne per arti. 

Jau temo. Buvo matyti, kaip priekyje, centrinėje gat- 
vėje, atgyja lempos ir žibintai. Tačiau stotyje vis dar tebe- 
buvo tamsu ir tylu. Galima pamanyti, kad jie liko vieni vi- 
same pasaulyje. Tamsoje nebuvo prasmės žiūrėti vienam į 
kitą. Naktis buvo rami, šilta ir maloni. 

— Papasakok man dabar apie fabriką, — tyliai papra- 
šė Čes. Ji jautėsi mieguista. 

Natanas nužvelgė juos supančius šešėlius. 

— Kalbėk tyliau, — perspėjo jis. — Aplink nieko ne- 
matau, tačiau niekada negali Žinoti... — Kai kalbėjo apie 
savo atradimus, tylūs jo žodžiai buvo tokie paslaptingi, in- 
tymūs. Jis papasakojo, kad ten matė daugybę milžiniškų 
patalpų su eilėmis sustatytais stalais, prie kurių stovinčios 
moterys savo vikriais pirštais dėjo tabaką ant keturkampių 
popieriaus gabalėlių, juos vyniojo, klijavo ir dėjo į karto- 
no dėžes, kurias krovė ant padėklų. Vyrai, stumdantys ve- 
žimėlius, rinko padėklus ir juos vežė į kitą patalpą. Jis jau 
anksčiau žinojo, kad tai daroma būtent šitaip, tačiau nie- 
kada nebuvo to matęs savo akimis. Net neįsivaizdavo, kad 
per dešimtį minučių padaroma tokia daugybė cigarečių. Ne- 
nuostabu, kad “Alenas ir Ginteris" — pati didžiausia ciga- 
rečių firma Amerikoje. 

Čes sumišo. Ar tai šitai jis laikė paslaptyje? Tai galėjo 
pamatyti bet kuris panorėjęs, tereikėjo tik paprašyti. Ma- 
joras Ginteris labai didžiavosi savo merginomis. 

Netas kone neteko kantrybės, tačiau stengėsi nekelti 
balso. Ne, tai buvo ne viskas. Jis norėjo sužinoti — ir jam 
pavyko — kiek ten Žmonių ir kiek cigarečių gali pagaminti. 
Taip pat, koks naudojamas popierius ir klijai. Jis ne tik pa- 
buvojo patalpoje, kur sukamos cigaretės, bet taip pat apžiū- 
rėjo ir sandėlius, iššniukštinėjo ir įsiminė tiekėjų vardus. 

— Juk tu žinai, kam reikalingas šis modelis, ar ne? 

— Ar ne, Čes, — ji pajuto jo susierzinimą, dėl kurio 
susierzino ir pati. 

— Ką? 

— Aš turiu vardą. Manau, kad turėtumei pradėti kreip- 
tis į mane būtent vardu. Aš ketinu vadinti tave Natanu. Ži- 
nau, kad derėtų kreiptis “pone Ričardsonai", bet man la- 
biau patinka krikščioniški vardai. Taip paprasčiau, be to, 
tuo kitu vardu galėsiu kreiptis į tavo tėvą. — Ji pati girdė- 
jo savo pakeltą balsą ir sarkastišką toną. Kas nutiko? Vos 
prieš minutę ar dvi jie buvo tokie artimi, o dabar mėgino 
vienas kitam įgelti. Ji norėjo tai sustabdyti, save sutram- 
dyti, tačiau negalėjo. 

Atsakymą jis kone išrėkė. 

— Aš neturiu tėvo, ir tu visai nekreipi dėmesio į tai, 
kas iš tiesų svarbu. 

— Atleisk, Natanair. Aš atkreipsiu. — Jos balsas prisi- 
pildė kantrybės. — Taip, aš Žinau viską apie modelį. Dėdė 
Luisas paprašė senelio jį sukurti. Jis skirtas cigaretėms ga- 
minti. Ten yra bunkeris tabakui, velenai popieriui, stumian- 
tis mechanizmas ir peilis gale. Popierius išsivynioja ir iš- 
sitiesia išilgai konvejerio po bunkeriu. Ant jo nusidriekia 
tabako juosta. Tada krumpliaračiais ir skriemuliais taba- 
kas suvyniojamas į 11gą popierinį vamzdelį, kuris stumia- 
mas po giljotina, o ten peilis jį supjausti cigaretės ilgio 
vamzdeliais. Senelis buvo labai juo patenkintas. Sakė, kad 
Jį sukonstravęs jaučiasi nelyginant Robespjeras. Tačiau šio 
modelio dėdei Luisui nenusiuntė. 

— Bet kodėl? Nori pasakyti, jis neveikia? — Netas 
sugriebė jai už rankos ir papurtė. — Jis neveikia? — Jis 
vos nešaukė. 

— Žinoma, kad jis veikia. Ir nustok purtęs mano ran- 
ką. Tačiau senelis pareiškė, kad jis atims visų tų merginų 
darbą, o taip pasielgti negalėjo. Juk tos merginos tokios 
mielos, tu pats matei. Jos visos iš šeimų, kurioms iš tikrų- 
jų reikia jų uždirbamų pinigų. Dėdė Luisas taip pat su jo- 
mis labai gerai elgiasi. Jos turi kur gyventi, gauna paval- 
gyti, taip pat turi pakankamai laisvo laiko savo šeimoms 
aplankyti. Taigi, ką jos darytų, jeigu netektų darbo? 

Reikia pasakyti, kad dėdė Luisas per daug nenusimi- 
nė. Jam nelabai terūpi automatizuota cigarečių gamyba. Jei 
jas gamintų mašinos, jos būtų per daug pigios. Niekas ne- 
norėtų jų pirkti. Rankomis suktos cigaretės — didesnis 
prestižas. Senelis sako, kad cigaretės yra pigios nepriklau- 
somai nuo to, ar susuktos rankomis, ar ne. Jas tik vienas 
žingsnis skiria nuo kramtomojo tabako. Rūkyti verta tik 
cigarus. 

Netas pasijuto taip, lyg jo keliai ir alkūnės būtų prisi- 
pildę vandens. Net silpna pasidarė nuo užplūdusio paleng- 
vėjimo. 

— Daugiau niekada manęs taip negąsdink, — tarė jis. — 
Tas tavo dėdė Luisas su savo fabriku ir tavo senelis su pora 
milijonų akrų žemės labai klysta. — Jo tonas buvo piktas 
ir šaltas, tačiau ramus. — Ir šis kaimo prasčiokas iš Šiau- 
rės Karolinos miškų tai įrodys. Aš pagaminsiu tūkstantį kar- 
tų daugiau cigarečių nei tavo netikras dėdė ir iš to prasigy- 
vensiu. Dabar belieka tik melstis, kad niekas manęs neap- 
lenktų. Taigi, Čes, štai ta didžioji paslaptis, kurios, tavo 
nuomone, neverta saugoti. Leisk tau dar kai ką pasakyti. 
Tas Bonsakas turi dar vieną mašiną. Žmonės nuolat kalba 
apie ją, ir kas nors ją būtinai panaudos. Galbūt netgi grei- 
tai. Aš turiu padaryti tai greičiau. Laimės greitesnis. Jei kas 

nors pamatys šį modelį arba išgirs apie mano planą, būtinai 
norės mane aplenkti. Šiuo metu tabako versle džentelmenų 
nėra. Akis už akį, dantis už dantį, kol laimi tas, kuris yra 
geriausias, O tai reiškia — kiečiausias ir smarkiausias. Ir aš 
toks būsiu. — Neto šnabždesys buvo kupinas aistros. Tam- 
soje jis atrodė toks karštas ir paslaptingas. 

Čes dar niekada nebuvo susidūrusi su apnuogintomis 
ambicijomis ar galia, ar galios troškimu. Visa tai dabar 
skambėjo Neto balse. Savo idėja ir nepalaužiamu ryžtin- 
gumu jis buvo panašus į antžmogį. Net ir be žodžių jai bu- 
vo aišku, kad jis sunaikins bet ką, kas stos jam skersai ke- 
lio. Netgi ją. Ji buvo išsigandusi ir pašiurpusi. 

Šalia jos buvo vyras, o ne berniukas. Jis niekada nesi- 
taikstys su gyvenimu tokiu, koks jis yra. Jis griebs jį, stos 
į kovą su juo tr pasiims tai, ko jam reikia. Jokios melan- 
cholijos, jokių sentimentų praradimams. Natanielis Ričard- 
sonas tokiems dalykams buvo per daug gyvo būdo ir per 
daug stiprus. 

Ak, ji buvo visiškai teisi, pasiduodama nuojautai ir pul- 
dama į jo pasaulį, stodama šalia jo. Čes nužvelgė tolumoje 
Žibintų apšviestą gatvę ir be galo panoro dabar atsidurti 
viešbutyje, tyliai keikdama save dėl nelemto bailumo. Ta- 
čiau kaip ji galėtų jam tai pasakyti? Ji negalės, nes nesu- 
gebės išspausti šių žodžių. 

Tačiau apie tai, ką jaučia, ji gali pasakyti taip, kad jis 


suprastų. 
— Tai tu būsi nugalėtojas, Natanai. — Ji siekė jo ran- 
kos. — Tikrai, aš tai žinau. — Net jos pritildytame balse 


nuskambėjo aistra, papildžiusi jo užsidegimą. 

Neto pirštai sugniaužė jos plaštaką. Jis pats niekada 
neabejojo savimi, tačiau niekada nebuvo sutikęs Žmogaus, 
kuris juo taip pat tikėtų. Iki šiolei. 

— Tegu tai bus mūsų paslaptis, — tarė jis šiurkščiu 
nuo nenusakomų emocijų balsu. 

— Mūsų paslaptis, — pritarė Čes. Jo ranka buvo tvir- 
ta ir šilta. Ji jautė jo karštį pro ploną pirštinės odą ir gai- 
lėjosi, kad jos ranka nėra nuoga. — Papasakok man viską, — 
paragino ji. — Kodėl būtent cigaretės? Iš kur tu sužinojai apie 
mano senelį? 

Netas buvo laimingas, turėdamas galimybę išsilieti. 
Viskas klostėsi taip greitai, kad jis neturėjo laiko pasimė- 
gauti savo triumfu. Dabar jam priklausė cigarečių gamini- 
mo mašina, jis padarė tai, kas neįmanoma, todėl dabar visi 
kiti neįmanomi dalykai atrodė tik juokai. 

— Ką gi, buvo taip... — pradėjo jis. 

Cigaretės teikė daug vilčių, jis buvo tuo tikras. Žino- 
ma, dauguma vyrų vis dar tebekramto tabaką, tačiau dau- 
gelis jau patys pradėjo sukti cigaretes. Apie viską jį infor- 
muodavo parduotuvių savininkai, kurieins jis tiekia taba- 
ką. Jie išsibarstę po visą Alamanso kraštą, ryškiaspalvių 
tabako lapų šalį. Būtent pinigai, gauti už tabaką, leido jiems 
žengti į priekį, todėl jie negalėjo praleisti nieko, kas liečia 
tabaką. Tabakas bet kuriuo pavidalu buvo tema, apie kurią 
nuolatos kalbama. Ar geras derlius, ar palankus oras, aukš- 
tos ar žemos aukcione tabako supirkimo kainos fermeriams, 
kurie parduoda tabako lapus, užuot juos perdirbinėję. 

Šiaurėje cigaretės jau beveik išstūmė uostomąjį taba- 
ką. Gatavos cigaretės netrukus išstums rankų darbo sukti- 
nes. Jų populiarumą liudijo majoro Ginterio verslo apim- 
tis. Fabriko meistras jam papasakojo, kad praėjusiais me- 
tais jie pagamino ir pardavė beveik penkiasdešimt milijo- 
nų cigarečių — penkiasdešimt milijonų! O šiaurėje kone 
dar dešimt kartų tiek pagamino ir pardavė kitos firmos. Jie 
Vos pajėgia gaminti jas tokiu greičiu, kad patenkintų jų po- 
reikį. 

Kodėl taip yra? Todėl, kad jie nėra pakankamai įgudę. 

Tačiau mašina — mašina galėtų atlikti dviejų tuzinų 
cigarečių vyntotojų darbą, o gal net ir daugiau. Ji, skirtin- 

gai negu Žmonės, nepavargdama galėtų dirbti dieną ir nak- 
tį. Tegu jos dėdė Luisas sako, kad žmonės nenorės pirkti 
mašininiu būdu pagamintų cigarečių, tačiau jis ne kvailys. 
Jis pasiūlė milžinišką premiją Žmogui, kuris sukurs tokią 
mašiną — veikiausiai po to, kai jos senelis pasakė, kad ne- 
galės to padaryti. 

Čes pasidarė įdomu, kokio dydžio ta premija. 

Septyniasdešimt penki tūkstančiai dolerių. 

Tokia suma privertė ją aiktelėti. Jei tik ji būtų žino- 
jusi... Ji pasijuto nelyginant būtų nužudžiusi Augustą Sten- 
dišą. Dėl jo principų jie gyveno kaip vargetos, tuo tarpu 
kai galėjo gyventi kaip karaliai. Kodėl šitaip sunkiai dir- 
bant septynias dienas per savaitę ir penkiasdešimt dvi sa- 
vaites per metus plantacija geriausiu atveju galėjo duoti 
nuo trijų šimtų iki penkių šimtų dolerių per metus. Viso 
to vos pakako Augusto Stendišo asmeniniam tarnui, jos 
motinos kambarinei, gydytojo sąskaitoms apmokėti bei 
opijaus tinktūrai. Juk jie būtų galėję išlaikyti virėją ir ne 
vieną kambarinę; jie būtų galėję pataisyti stogą užuot iš 
viso uždarę trečiąjį aukštą, jie negi būtų galėję nudažyti 
namą... 

Tačiau tada Natantelis niekada nebūtų atėjęs net iš Rič- 
mondo. Čes sukalbėjo maldelę, prašydama atleidimo už to- 
kias nedoras mintis apie senelį. Ką sakė Natanas? Jai ne- 
derėjo leisti mintims nuklysti taip toli; juk nenorėjo pra- 
leisti nė vieno jo žodžio. 

Jis ir vėl kalbėjo apie Bonsaką. Čes susikaupė, steng- 
damas: prisiminti, ką jis sakė, kol ji mintimis buvo nukly- 
dusi visai kitur. Iš Rounokio, gyvenančio Virdžinijoje, ku- 
rį Natanas sutiko tabako aukcione Denvilyje... 

— Štai iš ko aš sužinojau apie tavo senelį, — kalbėjo 
Natanas. — Girdėjau kaip Džeimsas Bonsakas gyrėsi drau- 
gui. Jis sakė, jog yra visiškai tikras, kad laimėsiąs premiją — 
jis krapštėsi prie tos mašinos jau beveik ketverius metus ir ji 

jau buvo beveikianti — tačiau jis nerimavo, kad galbūt se- 
nasis ponas Stendišas irgi daro tą patį. 

— Tada nusprendžiau eiti ir pats surasti tą poną Sten- 
dišą. Jei tik man pavyktų gauti jo mašiną anksčiau nei Bon- 
sakas baigs... 

— Ką būtum dares tada? 

Natano juokas buvo tylus, tačiau jo prisipildė visa juos 
supanti tamsa. 

— Būčiau įkalbėjęs perleisti ją man, 0 jei ne, būčiau 
pasiūlęs tapti partneriais. 

— Ir būtum neėmęs prizo? 

Neto plaštaka susigniaužė į kumštį, spausdama jos 
pirštus, kad jai net suskaudo. 

— Ko verta viena pinigų krūva, jei mašina atitektų 
“Alenui ir Ginteriut"? Mano planai siekia toliau. O Dieve, 
vos nesulaužiau tau rankos. Atleisk man, Čes. — Jis at- 
gniaužė pirštus, paleisdamas jos delną. 

— Man visai neskaudėjo, — sumelavo ji ir paliko sa- 
vo ranką jo saujoje. — Papasakok man apie tabaką, — pa- 
prašė. 

— Jį užauginti sunkiau nei bet ką, — atsakė jis. — 
Fermeriai jį vadina trylikos mėnesių derliumi, nes darbas 
su juo niekada nesibaigia. Tai gana šlykštus augalas. Jis 
išskirta kažką panašaus į dervą, kuri limpa prie odos, drabu- 
žių, plaukų. Pabuvęs tabako lauke, niekada nesijauti švarus. 
Tik neklausk, kam jis auginamas. Iš vieno tabako akro dau- 
giau pinigų nei iš penkiasdešimties akrų kurios nors kitos 
kultūros. Kai žali tabako lapai galiausiai atsiduria darži- 
nėje, stebi, kaip jie virsta auksu. Štai koks tas derlius — 
auksinis. 

Čes pagalvojo, kad tai labai gražu, tarsi iš mitologi- 
jos. Kaip tik Natanui. Keletą minučių ji tylėjo, jausdama 
j0 artuiną, jų susijungusias rankas. Tai štai kokia yra laimė — 
gilesnis supančio pasaulio suvokimas, tylios tamsos, oro drėg- 

mės, oro, judančio Natanui kvėpuojant. Laimė būti su juo, 
jį mylėti. Meilė. Kokia ji keista ir nuostabi. 

Ji pasuko galvą, kad į jį pažvelgtų, tačiau buvo per 
daug tamsu ir jai pavyko įžiūrėti tik neaiškius kontūrus, 
tamsesnius už tamsą. Ji norėjo išgirsti jo balsą, įrodantį, 
kad jis iš tiesų šalia. 

— O kas dabar bus su senelio mašina, Natanai? Kokia 
likusioji paslapties dalis? 

“Keista, — pagalvojo jis, — ji skaito mano mintis". 

— Aš galvojau apie tai, — tarė jis. — Tiksliau apie 
tai, kaip greitai dabar galėsiu veikti. Jei turėčiau daugiau 
pinigų, jau rytoj pradėčiau kurpti savo fabriką. Tačiau ne- 
turiu, todėl paslaptį teks saugoti dar kurį laiką. Pirmiausia 
reikia vietos fabrikui ir energijos mašinai. Todėl reikėtų 
surasti tinkamą vietą ir pastatyti ten malūną. Būtent šitaip 
būtų geriausia. 

Jo balsas dar labiau pritilo, ir Čes suprato, kad jis gal- 
voja balsu, veikiausiai net nejausdamas, jog ji šalia, ne- 
jausdamas jų susipynusių rankų. Nugara perbėgo nusivyli- 
mo drebulys. Ji troško būti jo planų, jo svajonės dalimi. 

Tačiau netgi šitaip buvo daugiau, nei ji tikėjosi. Ji bu- 
vo šalia jo, jautė jis tai ar ne. Ir ji buvo neatskiriama jo 
planų dalis. Jai priklausė patentas. Tai jis juos jungė. Jis 
negalės įgyvendinti savo svajonės be jos. 

— Tai turėtų būti netoli nuo Duramo, — sumurmėjo 
Netas. — Ten yra geležinkelis transportavimui, vyksta auk- 
cionai, yra sandėliai tabako atsargoms. Tačiau ne per arti. 
Aš nenoriu, kad Blekvelas ar Djukas alsuotų man į sprandą. 
Jie galbūt taip pat galvoja apie cigaretes, o aš nepasiruošęs 
kovai su jais, kol kaip reikiant neatsistojau ant kojų... 

Staiga jis pasisuko į Čes. 

— Tai pavyks, Čes. Tam prireiks šiek tiek laiko, bet 
tai pavyks. Ar tu manimi tiki? 

— Tikiu, — atsakė ji. Neturėjo nė mažiausio suprati- 
mo, ką jis planuoja, bet žinojo, kad jam pasiseks. 

Netas sukikeno. 

— Manyje tiek minčių apie ateitį, kad jaučiuosi lyg 
balionas. Tikriausiai susprogčiau, jei negalėčiau išsilieti. 
Dar niekada neturėjau Žmogaus, kuriam galėčiau apie tai 
papasakoti. Tavo ausis tikriausiai pamėlo ir pajuodo nuo 
mano svaičiojimų. 

— Man patinka tavęs klausytis. Nesustok. 

— Aš jau beveik išsikalbėjau. 

— Dar truputėlį. Prašau. Papasakok apie savo šeimą. Ar 
turi brolių, seserų? Ar tavo motina vis dar gyva, o gal ji irgi 
mirusi kaip ir tėvas? — Čes norėjo paklausti, ar ji jiems pa- 
tiks. Ji jau buvo pasiryžusi bet kuriuo atveju juos pamėgti. 

Pajuto, kaip Netas gūžtelėjo pečiais. 

— Kiek žinau, mano tėvas nėra miręs. Jis tiesiog išėjo 
maždaug prieš dešimtį metų, kai buvau pakankamai dide- 
lis, kad galėčiau pats viskuo pasirūpinti. Mano mama — 
tvirta moteris. Ji vadovauja fermai ir visiems joje gvye- 
nantiems padarams — Žmogus tai ar gyvulys. Mano dėdė, 
jo vardas Džošua Ričardsonas, vadinamas Džošu, kartu su 
Žmona ir vaikais irgi gyvena šalia, nuosavame name. 

— Kiek vaikų jie turi? 

— Tris. Mikui trylika. Jis jau beveik vyras. Siuzanai, 
mano numylėtinei, beveik dešimt. Taip pat yra Sali. Vasa- 
ros pabaigoje jai sueis dveji. 

— Koks jų motinos vardas? 

— Alva. Tau ji patiks. Tai paties geriausio būdo mote- 
ris, kokią tik Dievas kada nors sukūrė. — Jis trumpam nu- 
tilo, įkvėpė oro. — Negaliu to paties pasakyti apie mamą. 
Prie jos reikia priprasti. 

Čes pajuto, kaip jos širdis krūtinėje apsunko. 

Netas kalbėjo labai greitai, peršokdamas per savo pa- 
ties Žodžius. 

— Ji puiki moteris ir gera krikščionė. Šiek tiek užsis- 
pyrusi tr nelabai mėgsta staigmenas. Todėl nenustebk, jei 
pradžioje mėgins pagaląsti į tave savo liežuvį. Tai nereiš- 
kia, kad ji galvoja taip, kaip sako. 

“Vis blogiau ir blogiau, — mąstė Čes. — Tikiuosi, kad 
teta man padės. O galbūt..." 

— Ar tu turi seserų, Natanai? 

— Tiktai vieną. Jos vardas Meri, visai kaip mamos. 

Čes nusišypsojo tamsoje. Bet tik trumpam. 

— Ji ištekėjo už Žmogaus iš Oranžinės šalies ir jie iš- 
vyko į Oregoną. Maždaug po metų gavome žinutę, kad jie 
ten nukako laimingai. 

Namuose aš vienas. Mano vyresnysis brolis Gideonas 
yra keliaujantis maldininkas. 

— O kas yra keliaujantis maldininkas? 

— Pamokslininkas. Jis keliauja po jam paskirtas apy- 
linkes ir pamokslauja visuose miestuose, kurie neturi savo 
dvasininko. Jis gerai išmano savo darbą. Gali priversti ta- 
ve pajusti pragaro liepsnas po kojomis. Dabar dirba Džor- 
džijoje, pietvakarinėje jos dalyje. 

— Kokiai Bažnyčiai jūs visi priklausote? 

— Savaime suprantama, Metodistų. Visi Šiaurės Ka- 
rolinoje yra metodistai, bent jau toje dalyje, kur mes gy- 
vename... — Netas pritilo, švelniai suspausdamas jos ran- 
ką. — Čia ir yra visa bėda, Čes. Padėtis tokia. Mama yra 
labai dievobaiminga moteris; ji veikiausiai mintinai moka 
visą Bibliją. Tačiau įsitikinusi, kad tik metodistai yra tikri 
krikščionys. Visi kiti — stabmeldžiai arba prisiplakėliai ka- 
talikai. 

Čes pamėgino nusijuokti. 

— Jaučiu, kad ir aš jos akyse pasirodysiu prisiplakėlė. 

Neto juokas buvo įtikinamesnis. 

— Tai bent jau geriau už stabmeldžius. Džiaugiuosi, 
kad tu dėl to nesijaudini. 

— Žinoma, kad ne. — Ji buvo dėkinga tamsai. — Pa- 
pasakok man daugiau apie Gideoną. Ar jis vedęs? 

— Taip. — Netas nustūmė šalin jį smaugiantį skaus- 
mą. Kodėl jai reikėjo šito paklausti? Kodėl privertė galvo- 
ti apie Lili, brolio žmoną, ir nuodėmę, kurią jis darė kiek- 
vieną akimirką jos geisdamas. O Dieve, štai jis vedęs sen- 
mergę, tuo tarpu kai kiekvieną kartą grįžęs iš savo išvykų 
Gideonas turi lovoje Lili. Deginanti neapykanta privertė 
sudrėkti jo akis. Jis nekentė jos, savo žmonos, ir nekentė 
savo brolio. O labiausiai nekentė savęs dėl savo silpnumo. 

— Taip, — pakartojo jis. — Gideonas vedęs pamoks- 
lininko dukterį. Vienai šeimai ganėtinai daug religijos. 

Čes pastebėjo jo nuoskaudą. Jai pasirodė, kad jį su- 
prato. Jo motina labiau myli kitą sūnų ir to neslepia. Pana- 
šu, jog ji baisi moteris. “Jeigu tik, — audė beprotišką min- 
tį Čes, — mes galėtume pasilikti Veldone ir niekada ne- 
vykti į Alamanso kraštą, kad ir kur jis būtų. Jeigu tik galė- 
tume iš viso nesimatyti su jo motina... Bet aš jam už tai 
atlyginsiu. Mylėsiu jį taip, kad jis niekada daugiau nebus 
liūdnas". 

Tolumoje tarsi iš jos tyčiodamasis sušvilpė traukinio 
švilpukas. 

— Tai turėtų būti traukinys į Ralį, — tarė Netas. Jis 
džiaugėsi galėdamas kuo nors užsiimti, nes taip galėjo nu- 
vyti į šalį mintis. — Aš paimsiu tavo lagaminą, o paskui 
padėsiu tau nulipti. 

Pagrindine gatve atskubėjo du vyriškiai. Bėgdami jie 
barėsi. 

— Sakiau, kad žiūrėtum į laikrodį! — šaukė vienas 
kitam. 

Stotyje užsidegė visos lempos, atsidarė visos durys, 
o traukiniui sušnypštus ir sustojus, kasos langelį apspito 
Žmonės. 

Vagonas, į kurį įlipo Netas ir Čes, buvo pustuštis. Žmo- 

nės miegojo ant šoninių sėdynių. Šviesos buvo prigesintos, 
o pro atidarytus langus į vidų veržėsi šviežias nakties oras. 

— Įsitaisyk kiek įmanoma patogiau, — patarė Netas. — 
Štai, padarysiu pagalvę tavo galvai. — Jis nusiėmė švarką ir 
jį sulankstė. 

— Tai visai nebūtina. Aš beveik visiškai nepavargusi. 

— Patylėk ir pasistenk numigti. Mūsų laukia dar ilgas 
kelias. — Netas susuko švarką į storą ryšulį. Jo veide ne- 
buvo matyti nė mažiausio apgailestavimo dėl to, kad dabar 
tenka glamžyti patį geriausią rūbą, kokį jis kada nors turė- 
jo. Taip pat nebuvo likę nė ženklo to šoko, kuris apėmė 
išvydus išvargusį ir išblyškusį Žmonos veidą. Kol jie šne- 
kučiavosi, jis pamiršo, kokia ji sulysusi. 

Ji žvelgė į jį su tokiu nerimu, kad jo širdį suminkštino 
gailestis. Jis šyptelėjo ir patapšnojo savo liemenę. 

— Kam aš skolingas už šiuos drabužius? — paklausė 
jis. — Ir kiek? Pamiršau paklausti ir veikiausiai pasigailė- 
siu, kad klausiu dabar. 

Čes atsakė jam šypsena. Ji pasidėjo galvą ant ryšulio, 
kurį jis susuko. 

— Tai vestuvinė dovana nuo dėdės Luiso, — sukike- 
no ji. — Palikau jam raštelį su padėka šalia sąskaitos. Ge- 
rai, kad jis nežino, jog tu ketini išstumti jį iš verslo. — Ji 
užmigo po kelių sekundžių. Visą praėjusią naktį Čes buvo 
nesudėjusi akių. 

Netas tyliai sėdėjo vagono prieblandoje ir šypsojosi. 
Ji nesiliovė jį stebinusi. Jam tai patiko. O kai ji šypsoda- 
vosi taip kaip ką tik, neatrodė tokia jau sena. 


Traukinys pasiekė Ralį pagal tvarkaraštį, pirmą valan- 
dą nakties. Nepaisant poilsio vagone, Čes vis dar tebebuvo 
nusilpusi nuo nuovargio. Ji klupinėjo eidama paskui Netą 
ieškoti kelio, iš kurio turėjo išvykti kitas jų traukinys. Kai 
jis atvyko į Hilsburą, buvo jau po trijų. Pirmą kartą gyve- 

nime Netas išleido pinigų samdomai karietai, nors viešbu- 
tis buvo vos už kelių kvartalų. 

Viešbutyje jis paliko Čes sėdėti ant suolo didžiuliame 
vestibiulyje, o pats nunešė į jų kambarį dėžę su modeliu 
bei lagaminus. Paskui viena ranka apglėbė jos juosmenį, 
kad padėtų užlipti laiptais. 

— Kuriame lagamine yra tavo naktiniai marškiniai? — 
paklausė jos. Čes nusvirduliavo prie lagamino ir išsiėmė sa- 
vo daiktus. Ji buvo pasiėmusi vienerius savo motinos nak- 
tinius. Sunkus šilkas slydo tarp jos nerangių pirštų, ir marš- 
kiniai vos nenukrito ant žemės. 

— Gal tau reikia pagelbėti atrišti korseto virvutes? — 
pasisiūlė Netas. 

Čes papurtė galvą. Jos korsetas taip pat priklausė mo- 
tinai. Nėriniuota užpakalinė jo dalis buvo įveržta kiek tik 
įmanoma, tačiau ant jos lieso kūno korsetas vis tiek buvo 
laisvas. Atsegti priekinius kabliukus buvo visiškai nesun- 
ku. Natanas atsuko jai nugarą, taip abiem suteikdamas pri- 
vatuino. Jis nusirengė tr atsargiai pakabino savo naująją 
eilutę bei marškinius. Paskui nusiprausė. Išpylęs, o paskui 
ir vėl pripildęs dubenį, atsisuko į Čes, ištiesdamas jai rankš- 
luostį. 

Ji jau buvo lovoje ir snaudė. 

— Ką gi, — atsiduso Netas. Jis atsargiai uždengė du- 
benį švariu rankšluosčiu, kad vanduo išliktų švarus. Tada 
nužingsniavo prie lovos ir atsigulė. 

— Čes, dabar turi prabusti. Tau šiek tiek skaudės, ir 
jei tu miegosi ir nežinosi, kodėl tau skauda, išsigąsi dar 
labiau. 

Jo žodžiai prasiskverbė į merginos sąmonę ir ji atmer- 
kė akis. Jo veidas buvo visai arti. Čes nusišypsojo. Jai pa- 
tiko, kai jis būdavo greta. 

— Sudėk rankas man ant sprando ir apkabink mane. 
Tai ilgai neužtruks. 

Čes padarė kaip liepiama. Ji neaiškiai jautė, kaip jis 
užsmaukė jos naktinius ir praskyrė kojas. Tada pajuto už- 
gulantį ją svorį ir veriantį skausmą. Ji sukliko. 

— Ša, brangute, ša. Viskas baigta. Tu pabuvai su vy- 
ru. O dabar miegok. — Skausmas nurimo. Ji taip pat. Ne- 
tas žvelgė į tamsą, kol galiausiai nuovargis įveikė liūdesį 
ir jis užmigo. 

Kitą rytą ji miegojo ilgai. Pavalgęs pusryčius, Netas 
atrešė jai puodelį saldžios kavos su grietinėle. Jis ją paža- 
dino, o paskui į rankas įspraudė puodelį. Čes sumirksėjo, 
nuvydama šalin miegus. 

— Ačiū, — tarė ji. Ji norėjo pasakyti, kad jo žadina- 
ma yra laimingesnė nei kada nors buvo, tačiau ją užvaldė 
drovumas. 

— Ar prisimeni, kas įvyko praėjusią naktį, Čes? 

Ji nudelbė akis ir linktelėjo. 

— Na, aš tik norėjau tau pasakyti, kad blogiausia jau 
praeity. Nuo šiol bus lengviau. Gerk kavą, o paskui apsi- 
renk. Mums reikia keliauti, kol dar nėra labai karšta. Eisiu 
pasirūpinti kinkiniu. Netrukus grįšiu. 

Ji dar kartą sumirksėjo, stebėdama, kaip paskui jį už- 
sidaro durys. Ne tam, kad pabustų, kaip pirmiau. Dabar ji 
stengėsi sulaikyti ašaras. 

“Ir ko tu verki? — tylomis barė save, nusirenginėdama 
marškinius ir juos sulankstydama. — Ko gi tu tikėjaisi?" 

Jos lagamine buvo tikra netvarka. Čes iš naujo perdė- 
jo daiktus, kuriuos buvo pasiėmusi iš namų. Suknelę iš su- 
lopyto ir išblukusi0o mėlyno vilnonio audinio, trejus musli- 
no marškinius ir korsetus, du pasijonius, kariūno suknelę, 
tamsiai rudą sijoną ir baltą lininę palaidinę, pirštines, fil- 
dekoso kojines, šaliką, batus, sidabrines šukas, rūbų ir plau- 
kų šepečius. Jos ašaros krito ant knygų, kurias taip skru- 
pulingai rinkosi iš apdulkėjusių Heirfildso bibliotekos len- 
tynų. “Karalių 1dilės", “Trys muškietininkai" ir “Portuga- 

lų sonetai". Čia taip pat buvo ir maldaknygė. Ant dramblio 
kaulo spalvos viršelio išblukusiomis auksinėmis raidėmis 
buvo įspausti jos inicialai. Viduje tėvo įrašas: “Mano my- 
limai dukrai Frančeskai Augustai Sutvirtinimo Sakramen- 
to priėmimo proga". 

Čes labai norėjo, kad Natano motina būtų jį palikusi 
ir išėjusi kartu su jo tėvu. 

Ji nusiprausė ir nusišluostė veidą, o paskui ir visą kū- 
ną. Tarp kojų jautė maudulį, tačiau nelabai stiprų. Niekas, 
kas susiję su vedybinėmis paslaptimis, negali būti per stip- 
ru, pagalvojo ji. 

Ir vis dėlto ji ištekėjo, gerokai po to, kai neteko pas- 
kutinės vilties, kad jai tai pavyks. Ištekėjo už Natano, kurį 
myli. Tai argi dabar svarbu, kad jų seksualinis susijungi- 
mas nebuvo transcendentinis, viską pakeičiantis išgyveni- 
mas? Juk tokia yra meilė. Čes ir vėl pajuto svaigulį, o jos 
širdis pradėjo daužytis. 

Ji paskubomis apsirengė ir per kelias sekundes baigė 
krautis daiktus. Jau turėtų grįžti Natanas, ir ji norėjo jį pa- 
matyti labiau už viską pasaulyje. 


v 

— Vežimpalaikis, kurį suradau, ne kažin kas, — per- 
spėjo Netas, kai ji nusileido laiptais. 

Jis tikras nuvertinimo meistras. “Vežimpalaikis" bu- 
vo senos vežėčios, grėsmingai pasvirusios į dešinį šoną, į 
Ji įkinkytas pasenęs arklėkas, atrodęs nelyginant miegotų. 

Čes tai buvo nesvarbu. Jie vienas greta kito sėdės ant 
įdubusios pasostės. Ji sukikeno lyg mergaitė. 

— Manau, kad tai nuostabu, — tarė ji. — Tai bus nuo- 
tykis. 

Netas nusijuokė. 

— Tu nežinai nė pusės, — pratarė jis. — Arklys viena 
akimis nemato. 

— Tikėkimės, kad tai kairė akis. Tokiu būdu bus pu- 
siausvyra. 

Eidamas į viešbutį paimti jų daiktų ir sumokėti sąskai- 
tos, Netas vis dar kikeno. Jis turėjo pripažinti, kad ji ne 
niurgzlė. Netgi atvirkščiai, sudarė gerą draugiją. Netas bu- 
vo nustebęs, kaip gera turėti šalia Žmogų, žinantį tavo pa- 
slaptį, ir su juo kalbėtis. O dėl jos išvaizdos ir amžiaus... 
kiekviename kelyje, kuriuo tik jis keliauja, pilna jaunesnių 
merginų, ir dauguma jų prieinamos. Žmonės juoksis jam už 
nugaros, bet jis gali tiesiog nekreipti į tai dėmesio. Yra ir 
svarbesnių dalykų nei tai, ką Žmonės šneka ar galvoja. 

Hilsburas — gražus senas miestas, kurio gatvės slė- 
pėsi išsirikiavusių be galo senų medžių pavėsyje. Vėlyvos 
vasaros karštis lyg milžino kumštis smogė į lapijos nepri- 
dengtą dulkėtą kelią. Dar nebuvo nė aštuntos valandos. 

— Iš viešbučio paėmiau kelis pyragėlius su kumpiu ir 
galoną vandens, — tarė Netas. — Jie krepšyje po sėdyne. 
Tu nepusryčiavai, todėl užkrimsk. Šiek tiek vėliau norėsiu 
atsigerti. 

Čes buvo alkana, ir tai ją stebino. Praėjusį vakarą ji 
taip pat jautėsi išalkusi. Būti su Natanu — tikras stebuk- 
las; praėjo ne vieneri metai nuo tada, kai jai šitaip norėjosi 
valgyti. Ji visada būdavo per daug pavargusi, kad galvotų 
apie maistą. 

O galbūt ji paprasčiausiai buvo nelaiminga, o dabar 
laimė sužadino apetitą. Kumpis buvo saldus, o pyragėliai 
aptepti medaus spalvos sviestu. 

— Čia tikra puota, Natanai. Ar tu nenori? 

Netas papurtė galvą. 

— Suvalgiau jų šį rytą kokį tuziną. 

“Dieve, kur dedasi tos moters suvalgytas maistas. 
Neįtikėtina, kad ji šitaip valgo tr yra tokia sudžiūvusi". 

Arklys žengė lėtai ir nenoriai, tačiau Netas jo nesku- 
bino. Iš to veikiausiai nebūtų jokios naudos, o be to jis vi- 
siškai netroško susitikti su šeima. 

— Papasakok man apie malūną, Natanai. 

Jis pašokęs atsisuko į ją. 

— Praėjusį vakarą tu apie jį kalbėjai tarsi su savimi. 
Tada, kai mes laukėme stotyje, — tučtuojau pridūrė ji. 

Netas susiraukė. 

— Tai labai blogas mano įprotis. 

— Žinoma, kad blogas, juo labiau kai žmogus turi pa- 
slapčių. Gali nesijaudinti, niekas, išskyrus mane, negirdė- 
jo. Papasakok man apie jį. Aš turiu teisę žinoti. Aš tavo 
partnerė. — Jai taip pat reikės šiek tiek prilaikyti liežuvį. 
Vos nepasakė "žmona". 

Netas linktelėjo ir nusišypsojo. 

— Na gerai. Mašinai reikalinga energija, o verslui rei- 
kia pinigų. Taigi, manau, kad visa tai galima sudėti į krūvą 
malūno dėka. Aš turiu šiek tiek susitaupęs — ne kažin kiek, 
bet turėtų pakakti. Surasiu žemės sklypą šalia sraunaus upe- 
liūkščio ir pastatysiu ten malūną. Dieną malsiu žmonėms 
grūdus už pinigus, o naktį, kai niekas nematys, kas vyksta, 
malūno ratas galės gaminti energiją mašinai. Palėpėje pa- 
sitiesiu čiužinį, kad galėčiau nusnūsti. 

Įsijautęs į savo planus, jis atleido vadeles. Arklys su- 
stojo. 

— Mums reikės krosnies maistui gaminti, — tarė Čes, 
siekdama vadelių ir jas trūktelėdama. 

Netas sugriebė jas ir pliaukštelėjo arkliui per nugarą. 
Tačiau šis jau ir taip buvo pradėjęs palengva žingsniuoti. 

— Nekalbėk nesąmonių, — tarė jis. — Toks gyveni- 
mas ne tau. Iš pradžių bus gana sunku. Tu pasiliksi fermo- 
je. Kai malūnas pradės duoti pinigus, pastatysiu namą, ku- 
riame galėsime apsigyventi. 

Čes norėjosi pravirkti iš nusivylimo. Tačiau ji atsakė 
ramiu balsu. 

— Ne. 

— Ką turi galvoje? 

— Turiu galvoje "ne". Nenoriu pasilikti nuošaly. Taip 
nieko nebus. Vienas Žmogus nepajėgs apsitriūsti malūne. 
Cigarečių gaminimo mašinai taip pat reikia dviejų žmo- 
nių. Be to, kartkartėmis tau reikės ir pamiegoti. 

Neto skruosto raumuo nervingai sutrūkčiojo. Čes ne- 
galėjo nuleisti nuo jo akių. Prakaito lašeliai, pakibę ant jos 
antakių, nuriedėjo į akių kampučius ir pradėjo graužti. 

Neto skruosto raumuo nurimo. Ji būtų nusišluosčiusi 
akis, tačiau bijojo, jog jis pamanys, kad ji verkia. 

— Tu teisi, — sutiko Netas. — Aš ketinau nusamdyti 
berniuką, kad padėtų man malūne, tačiau negaliu leisti, jog 
kas nors pamatytų mašiną. Aš įrengsiu palėpėje atskirą pa- 
talpą. Ar tu nusimanai apie malimą? 

— Esu tiktai mačiusi, kaip tai vyksta. O tu? 

— Šiek tiek. Tačiau tai negali būti sudėtinga. Malū- 
nininkas mieste neturi proto nė tiek, kiek Dievas jo davė 
blakei. 

Čes laukė. 

— Buvau pamiršęs, — po kelių ilgų minučių pratarė 
Netas. — Aš taip ilgai viską dariau vienas. Reikia priprasti 
prie to, kad turiu partnerį. 

Tada ji atsipalaidavo. 

— Man taip pat, — atsakė. — Neturėjau griebti už va- 
delių. 

Netas gūžtelėjo pečiais. 

— Aš net nepastebėjau. — Jis pasuko galvą ir šypte- 
lėjo jai, juokdamasis pats iš savęs. 

Čes jautėsi taip, tarsi būtų pakilusi virš medinės veži- 
mo pasostės. 

— Ar norėtum vandens? 

— Taip, madam. Tikrai norėčiau. 

Čes nustebino gausybė vežimų, bričkų ir raitelių ke- 
lyje. Netas sveikinosi su jais visais, o kartais net pašauk- 
davo vardu. 

— Ar yra čia kas nors, ko tu nepažįsti? — paklausė jo 
Čes. 

— Daugybė. Bet vis tiek su jais sveikinuosi. Vieną die- 
ną pažinosiu juos visus. Šiuose kraštuose žmonių ne per 
daug. 

— Tačiau šiame kelyje daugybė. 

— Taip yra visada. Hilsburas yra Oranžinės grafys- 
tės centras. Visi politiniai ir teisiniai reikalai tvarkomi 
tenai. Labai greitai pasuksime Alamanso link. Ten bus ra- 
miau. Būsiu patenkintas, nes nereikės ryti kitų keliamų 
dulkių. 

Čes atsigėrė vandens. Ji taip pat bus patenkinta. Ore 
tvyrojo tokia tiršta dulkių migla, kad atrodė, jog jos nenu- 
sės niekada. Jos tamsus sijonas jau buvo padengtas pilku 
sluoksniu. Ten, kur žemė plika, ji priminė smėlynus. Ta- 
čiau murzinus. Be to, oras sūrus ir vėsus, koks būna prie 
upės, todėl negalėjo išsklaidyti dulkių. 

Pirmą kartą Čes pajuto kankinantį namų ilgesį. Dar 
niekada gyvenime nebuvo taip toli nuo namų. 

Ji dar kartą paėmė gertuvę ir gurkštelėjo vandens. Ta- 
da padavė ją Netui. 

aukštų pušų gireite, vandeniu apšlakstė arklį. Čes ir Netas 
nusiprausė įkaitusius veidus ir kaklus, o paskui iš riešku- 
čių atsigėrė drungno vandens. 
Netas išsitiesė ant minkštos, nukritusių pušų spyglių krū- 
vos, o Čes atsisėdo, atsirėmusi į medį, ir vėdinosi skrybėle. 
— Mes jau įveikėme beveik pusę kelio, — tarė Ne- 
tas. — Jei turėtume padorų arklį, jau būtume namuose. 

— Man tai nesvarbu. Per daug karšta, kad galvotum 
apie skubą. 

Lygus Neto kvėpavimas pasidarė gilesnis ir lėtesnis. 
Jis užmigo. 

Čes tyliai slinko, kol galiausiai atsidūrė greta jo. Tada 
pažvelgė taip, kaip nedrįso pažvelgti anksčiau, su meile, 
apnuoginta jos akyse. Jame nebuvo nieko ypatinga — stip- 
rus jaunuolis, įdegusi ruda fermerio oda, ant kurios vos ryš- 
kėja strazdanos. Jo akinančiai mėlynos akys užmerktos, o 
be jų jis atrodė tarsi visai nepažįstamas. Tačiau jis turėjo 
tankias ir gana ilgas blakstienas, kurių pavydėtų bet kuri 
moteris. Anksčiau ji jų nepastebėjo; dabar galėjo išstudi- 
juoti kiekvieną plaukelį. Pasigėrėjusi išlenktomis ausų ar- 
komis, ji stabtelėjo ties ryškiomis lūpų linijomis. Jos lū- 
pos be galo jų troško. 

“Geriau sugrįžk prie medžio", — paliepė ji sau. Ir pa- 
kluso. 


Netas pabudo taip nepastebimai, kaip ir užmigo. Jis 
prisimerkė nuo saulės, kurios spinduliai skverbėsi pro me- 
džių šakas. 

— Per ilgai miegojau, — tarė. — Dabar visą likusį 
kelią mums į akis spigins saulė. — Staiga pirmą kartą per 
visą kelionę jis pasirodė sutrikęs. Krenkštelėjo. 

— Šiek tiek pasivaikščiosiu prieš išvykstant. — Jis 
pamojo į kairę. — Ar nenorėtum... — Pamojo į dešinę. 

— Psivaikščiojau, kol tu miegojai, — atsakė Čes. Ji 
visą dėmesį ir žvilgsnį sutelkė į pirštines. Jos buvo nešva- 
rios, tačiau ji buvo tam pasiruošusi: kišenėje turėjo kitą 
pirštinių porą. Prieš pasiekiant fermą, ji šitas nusimaus ir 
prieš susitikdama su Neto šeima užsimaus švartas. 

Jos pirštinės pasiūtos iš baltos, minkštos veršiuko 
odos. Jos plonos ir lanksčios it šilkas. Lagamine ji turėjo 
dar dešimt porų pirštinių. 

Čes rankos buvo gražios, liaunos ir elegantiškos. Tai 
vienintelis jos pasididžiavimas. Ji žinojo, kad yra per daug 
liesa, per daug aukšta, per daug sudžiūvusi, per sena. Ištį- 
susi, nuobodi būtybė. Tačiau ji turėjo gražias rankas, ir tai 
ją guodė. Daugybę metų ji traukė pirštines iš savo motinos 
stalčių, kad apsaugotų rankas nuo sunkaus darbo ar purvo. 
Galėjo pamiršti viską, tik ne pirštines. Jų motina turėjo šim- 
tus, nors niekada neišeidavo iš namų. 

— Pasiruošusi?7 — šūktelėjo Netas. — Aš pakinkysiu 
mūsų lenktyninį kuiną, o tu pripilk į gertuvę vandens. 


Netas sustabdė vežimą ir nušoko ant žemės. 

— Aš atidarysiu vartus, o paskui, kai tu pro juos įva- 
Žiuosi, vėl uždarysiu. Sustok ir palauk manęs. 

Čes prisimerkusi žvalgėsi, tačiau į akis spigino saulė. 
Ji nepajėgė įžiūrėti fermos, tik neaiškius kontūrus. Čes pa- 
ėmė Neto numestas vadeles ir pliaukštelėjo jomis, balsu 
paragindama arklį. 

Netui įlipus į vežimą, ji padavė vadžias jam, o paskui 
delnais užsidengė akis. 

Po to paskubomis pasikeitė pirštines. Ji nebenorėjo 
Žiūrėti dar kartą. 

Ričardsonų ferma buvo ne ką daugiau nei krūvelė ne- 
didelių, sukrypusių, apsilupusių medinių pastatų, išsibars- 
čiusių abipus didžiulio lauko, kurio pilka dulkėta žemė iš- 
marginta plikų kelmų ir stabarų, atrodžiusių be gyvybės 
ženklų. 

— Mes jau namie, — tarė Netas. 


— Ką aš turėčiau apie tai galvoti, Netai Ričardsonai? — 
lyg pelėda ūkavo jo motina. — Tu man sakai, kad negali at- 
vykti į stovyklą, kur pamokslą skaito tavo paties brolis, 
nes privalai trenktis į Ričmondą, į Virdžiniją, tvarkyti ta- 
bako reikalų, o paskui grįžti, vilkėdamas pirktine eilute, 

kainuojančia kažin kiek, su moterimi, kurią vadini savo 
"Žmona", nors aš niekada nesu jos regėjusi. Manau, kad 
pakanka priežasčių išspirti tave pro duris. 

Pasveikinimas sugrįžus į namus nebuvo labai mielas. 

Čes buvo priblokšta. Ją baugino mažutė moteris, kal- 
banti piktu ir rėksmingu balsu, jos susiraukšlėjęs veidas 
tarsi raganos iš pasakos. Taip pat baugino ši pilka buveinė, 
kuri turės tapti jos namais. O labiausiai apstulbino Neto 
pastangos nuraminti motiną. Kur dingo tas vyras, kurio pa- 
sitikėjimas ir galia atrodė tokte neįtikėtini? 

Staiga ji pajuto, jog virpa, ir pasišlykštėjo savo sil- 
pnumu. Kodėl ji turėtų bijoti? Ji suaugusi moteris, o ne 
vaikas. Be to, ji ne bet kas. Ji Stendiš iš Heirfildso planta- 
cijos. 

Čes griebėsi visų tų elgsenos gudrybių, kurių buvo mo- 
koma vaikystėje. Tai užvaldė jos mintis ir privertė ištie- 
sinti stuburą, todėl, kai Meri Ričardson kreipėsi į ją, Čes 
žvelgė į Neto motiną iš aukšto su lediniu išdidumu. 

— Kiek tau metų, mergyte? — reikliai paklausė seno- 
ji moteris. 

— Trisdešimt, — sviedė atsakymą Čes. 

Meri Ričardson patenkinta nusišypsojo. Akimirkai Ne- 
to veide pasirodė nuostaba. 

— Septyneri metai, — piktdžiugiavo jo motina. — 
Septyneriais metais vyresnė. — Netas manė, kad daugiau. 

Motina atsigręžė į Netą tr įsirėmė rankomis į klubus. 

— Tu visada buvai vienaip ar kitaip nepataisomas kvai- 
lys, berniuk. — Čes stojo jį ginti. 

— Jūsų sūnus yra verslininkas, ponia Ričardson, — 
pabrėždama žodžius tarė ji. — Jis mane vedė, kad sudary- 
tų verslo sandėrį. Aš ištekėjau už jo dėl tos pačios priežas- 
ties. Su jumis tai neturi nieko bendra ir jūsų nuomonė čia 
nieko nereiškia. 

Jos tonas kupinas arogancijos ir paniekos. Neto moti- 

na buvo priblokšta. Jos pasaulyje motinos turėjo absoliu- 
čią diktatorišką galią. Niekas nedrįsdavo atsikalbinėti, juo 
labiau marti. 

Netas apkabino motiną per pečius, stengdamasis ją nu- 
raminti. 

— Iš tikrųjų, mama, — aiškino jis, — Čes yra dama iš 
Virdžinijos. 

Jo motina nesijautė nugalėta. Ji trūktelėjo pečius, iš- 
silaisvindama iš jo rankos, ir vėl atsisuko pulti Čes. 

— Ar tu krikščionė? — Tai buvo labiau kaltinimas nei 
klausimas. 

— Taip. 

— Ar vaikštai į bažnyčią? 

— Taip. 

Senoji moteris nesiliovė puolusi. 

— Kokią? 

— Anglikonų. 

— Cha! — Neto motina spinduliavo pranašumu. Ji pa- 
sisuko ant kulno ir nužingsniavo prie supamosios kėdės, 
stovinčios prie atdarų durų. Čia atsisėdo į kėdę lyg kokia 
imperatorė. 

— Paduok man tą puodą su pupomis, kurias pradėjau 
lukštenti, berniuk. Negaliu gaišti laiko su tavim ir Čeise. 
Man reikia dirbti. 

— Ji Čes, mama, ne Čeisė. 

— Bet kuriuo atveju tai stabmeldžių vardas. 


Čes buvo susinervinusi. Tačiau Netas pažvelgė į ją, 
pavartė akis, tada pamerkė akį. Staiga ir vėl viskas buvo 
gerai. Jo motina buvo tiesiog absurdiškai juokinga. 

Netas padavė motinai pupas. 

— Aprodysiu Čes fermą, kol dar nesutemo, — tarė jis. 
Paskui pamojo Čes, ir ši nuskubėjo paskui jį durų link. 

— Reikia pašerti ir pagirdyti arklį, — dabar jau gar- 

siau tarė jis, o Čes į ausį sumurmėjo: — Noriu padėti mo- 
delį ten, kur jo niekas negalėtų aptikti. 


Tos pirmosios minutės nulėmė visą Čes gyvenimą fer- 
moje. Natanas buvo jos prieglobstis ir gynėjas nuo siutinan- 
čios tiesiog nepakenčiamos padėties. Kiekvieną vakarą, po 
šlykščios vakarienės, kurią ruošdavo jo motina, jis nusives- 
davo Čes į ramią, samanomis apaugusią aikštelę šalia negi- 
laus upokšnio, tekančio per pušyną gerokai už namo. 

Jis rinkdavo nukritusias šakas, o iš jų drožinėdavo ne- 
didelius ratukus, kuriuos merkdavo į vėsų, gaivinantį upe- 
lio vandenį, kad išmėgintų. Kalbėdavosi apie savo slaptą 
malūno planą, kol naktinių paukščių muzika primindavo, 
kad diena jau baigėsi ir metas grįžti namo. 

Ilgas karštas dienas buvo galima pakęsti tik todėl, kad 
Čes žinodavo, jog ateis vakaras. Visais kitais atžvilgiais 
jos gyvenimas buvo apgailėtinas. 

Pirmąją dieną naujuosiuose namuose ji buvo nusitei- 
kusi optimistiškai, tikėdamasi, kad Natano teta Alva taps 
jos drauge. Tarpduryje sėdėjo Alvos duktė Siuzana ir žaidė 
su savo mažąja sesute. Jos abi, regis, pamėgo Čes. Alva 
buvo visiškai kitokia. Ji pasveikino Netą, pabučiavo Čes į 
skruostą, tačiau akys degė priešiškumu, ir pokalbio palai- 
kyti ji nesistengė. 

Vėliau, kai Čes susipažino su Alvos vyru Džošu ir jos 
sūnumi Miku, šie vos pasisveikinę pradėjo kalbėtis su Na- 
tanu apie tai, jog reikia būtinai taisyti daržinės stogą. Ga- 
lima pagalvoti, kad Čes virto nematoma. 

Iš Ričardsonų šeimos ji nesulaukė šilto sutikimo. Ne- 
to motina tai išreiškė žodžiais: 

— Tau čia nėra vietos, Čeise. Geriau grįžk ten, iš kur 
atkeliavai. 

— Jūs žinote, kad negaliu to padaryti. Aš ištekėjau už 
jūsų sūnaus ir jūsų Žmonės bus mano žmonės. Jūs žinote 
Rut istoriją, ar ne, mis Meri? 

Meri Ričardson žadino Čes pačius blogiausius jaus- 
mus tr skatino patiems blogiausiems poelgiams. Labai grei- 
tai Čes suvokė, jog senąją moterį apima siutas, kai ji ci- 
tuoja Bibliją, nes tai buvo mėgstamiausias ponios Ričard- 
son įrankis. Taip pat Čes vadino ją “mis Meri", sekdama 
Virdžinijos aristokratinėmis tradicijomis, kad pabrėžtų sa- 
vo pačios aristokratišką kilmę, nes Meri Ričardson nebuvo 
svetima pietietiška silpnybė garbinti ir perdėtai aukštinti 
protėvius. 

Tai buvo vieninteliai ginklai, kuriuos ji turėjo. Nata- 
nas į dviejų moterų karą nesikišo. Jis visą dieną būdavo 
užsiėmęs tabaku, sugrįždavo tik nusiprausti ir pavalgyti pie- 
tus, o paskui ir vėl nusiprausti bei vakarieniauti šeštą va- 
landą. 

Po vakarienės jis nusivesdavo Čes prie upokšnio, ir 
jos žaizdos išgydavo. Iki kitos dienos. 

Blogiausia tai, kad Meri Ričardson buvo teisi. Čes pati 
sau pripažino, kad čia nepritampa. Ji vadovavo 10 000 ak- 
rų plantacijai, tačiau neturėjo nė mažiausio supratimo, kaip 
tvarkytis 40 akrų fermoje. Ji niekada nemelžusi karvės, nie- 
kada negaminusi sviesto, nelesinusi viščiukų ir niekada ne- 
buvo nusukusi sprando vištai. Maistą į Heirfildsą atgaben- 
davo fermeriai, taip sumokėdami dalį nuomos mokesčio. 
Čes mokėjo gaminti valgyti, tačiau Meri Ričardson jos pa- 
galbos atsisakė. 

— Aš neleisiu tau gaminti man ir mano berniukui. Jei 
tu tai darai taip blogai, kaip ir visa kita, paprasčiausiai mus 
nunuodysi. 

Meri nesiliovė kritikuoti Čes. Ji akivaizdžiai mėgavo- 
si tuo ir Čes akyse pamažu virto monstru. 

Netgi kai vakare su Natanu atsiguldavo, jai atrodyda- 
vo, jog kitoje plonos sienos, skiriančios du kambarius, pu- 

tikinusi, kad mis Meri girdi senos geležinės lovos girgž- 

dėjimą ir buvo dėkinga Netui, kad savo vedybinę pareigą 
jis atlieka greitai. Paskui jis nulipdavo nuo jos ir akimirks- 
niu užmigdavo. Ji priglausdavo skruostą prie jo stiprios 
nuogos nugaros ir guosdavo save, galvodama apie jų pa- 
slaptį ir malūną, kur jie gyvens kartu. Vieni. 


Nuo jų atvykimo į fermą praėjo kone trys savaitės, kai 
Netas paskelbė savo žinią. Jis kaip visada atėjo pietauti 
kvepėdamas muilu, tačiau užuot atsisėdęs ir pradėjęs pas- 
kubomis ryti maistą, pradėjo ranka plekšnoti sau per bur- 
ną, imituodamas trimito garsą. 

— Džošas ir aš šį rytą baigėme rūšiuoti. Rytoj vyksiu 
į Denvilį su pora šimtų svarų pačių gražiausių, geltoniau- 
sių lapų, kokius jūs kada nors matėte. Sudaryk savo pagei- 
davimų sąrašą, mama, ir nebūk sau šykšti. Už šį derlių gau- 
sime pačius didžiausius pinigus. — Jo plati šypsena buvo 
tikras priešnuodis lauke nesiliaujančiam lietui. 

— Kiek laiko ten būsi, Natanai? — Čes šypsena nie- 
kuo nenusileido jo šypsenai. Ak, kokia palaima ištrūkti iš 
šios skylės! 

Netas atsisėdo. 

— Tu negali vykti, — tarė jis. — Tabako aukcionas — 
damoms ne vieta. 

Čes pačiupo jam už rankos. 

— Prašau, — maldavo ji, — Natanai. Prašau. Aš labai 
norėčiau važiuoti su tavimi. Labai. 

Meri Ričardson padėjo priešais Netą lėkštę su kiau- 
lienos maltinukais ir daržovėmis. 

— Girdėjai, Čeise, tavęs niekas nekviečia, — tarė 
ji. — Pasiimk lėkštę, įsidėk maisto ir šiek tiek užkąsk, 
užuot zirzusi. 


— Natanai... Prašau... 

— Ką gt... na gerai. Manau, jog turi pamatyti, kas ragina 
nesustoti tabaką auginantį fermerį. Suprask, tai ne atostogos. 
Tik nuvyksime, ir iš karto atgal, kaip galima greičiau. 

Ji ir vėl šypsojosi. 

— Ačiū, Natanai, — tyliai padėkojo. 


Tą popietę ji pirmą kartą iš arti pamatė tabaką. 

Natanas parodė jai daržinę, kurioje jis laikomas — ma- 
žą pastatą, pilną milžiniškų geltonų lapų, pakabintų ant plo- 
nų lazdų, kurios išdėliotos išilgai polių, siekiančių lubas. 
Atrodė, lyg šios sienos būtų priglaudusios patį rudenį. Kva- 
pas neprilygo nė vienam iki šiol pažinotų kvapų. Pelėsių ir 
aitriai saldus. Čes jau buvo beeinanti daržinės vidurio link, 
kad galėtų įkvėpti daugiau to keisto, egzotiško aromato, 
tačiau Natanas sulaikė ją ant slenksčio. 

— Tai pinigai mūsų ateičiai, — tarė jis. — Nesutrypk 
jų. — Sudžiūvę geltoni lapai buvo labai trapūs. 

Nuo daržinės, kur džiovinamas tabakas, ji atsitraukė, 
vos tik Natanas atidarė duris. Viduje buvo pragariškai karš- 
ta. Ant grindų dešimt anglies krūvų, kurios tamsoje lieps- 
nojo raudona liepsna tarsi milžiniško monstro akys. Atida- 
rius duris, kilo skersvėjis, kuris sučežino tabako lapus, pa- 
kabintus virš ugnies. Čes vos spėjus užmesti akį į arčiau- 
siai esančius lapus, Netas uždarė duris. Ji buvo patenkinta. 
Rankos automatiškai pakilo, kad pridengtų galvą. Kartą ji 
įžengė į vieno ūkininko daržinę ir išgąsdino būrelį šikš- 
nosparnių, kurie ten miegojo. Dar kelis mėnesius po to jai 
sapnuodavosi košmarai, kaip jie it paklaikę blaškosi že- 
myn ir aukštyn. 


Dabar jos delne gulėjo du auksiniai lapai, kuriuos ten 


padėjo jos išdidus vyras. Sužavėta jų elastingumo ir tvirtu- 
mo, 0 tuo pačiu gležnumo, ji atsargiai glostė juos pirštais. 

— Jie panašūs į dailią geltoną odą! — pareiškė ji. — 
O, kad iš jų būtų galima pasiūti pirštines. 

Netas prunkštelėjo. 

— Labai tuo abejoju, — tarė jis. — Ar jauti dervą, 
limpančią prie pirštų? 

Jis buvo teisus. Jos delnai pasidarė lipnūs. Atrodė, kad 
ji prilips prie pirmo paliesto daikto. 

— Paimk juos, — pratarė ji. — Aš noriu nusiplauti 
rankas. 

— Palauk, kol diena pasibaigs, — patarė Netas. — Mes 
visi ištisą popietę darbuosimės prie tabako. 

— Tik ne Čeisė. — Kol jie kalbėjosi, prie jų iš už- 
pakalio priėjo Meri Ričardson. — Ji galės prižiūrėti Al- 
vos mažąją, kad toji nesipainiotų. Ir kvailas gali prižiū- 
rėti vaiką. 


Čes laikė spurdančią Sali glėbyje ir stebėjo, ką veikia 
kiti. Ak, ji su malonumu įrodytų, jog ponia Meri klysta. 

Džošas, Alva, Meri ir Siuzana sėdėjo ant suolo didžiu- 
liame kambaryje, kurį jie vadino fabriku. Jis buvo prijung- 
tas prie tabako sandėlio, tačiau turėjo atskirą įėjimą, o lu- 
bos gerokai žemesnės. Visi trys langai, esantys šiaurinėje 
sienoje, atidaryti. Durys — taip pat. Patalpoje buvo šviesu 
ir maloniai vėsu. Lietus liovėsi, o oras po jo paliko grynas 
ir gaivus. Galėjai netgi patikėti, kad ruduo jau kaip rei- 
kiant prasidėjo, nors pietuose rugsėjis labai dažnai būdavo 
pats karščiausias metų mėnuo. 

Vis keturi dirbo be jokio nukrypimo į šalį. Pasilenkę 
jie paimdavo iš krūvos penkis ar šešis tabako lapus ir įgu- 
dusiais judesiais surišdavo juos į vadinamąją "ranką". Ją 
tiesiog užhipnotizavo jų grakštūs ir išlavinti judesiai. Jie 
krovė lapus, prispausdami jų kotukus keliais, o paskui la- 
bai greitai pertraukdavo kitą lapą tarp lanksčių pirštų, jį 
išlygindami ir sulankstydami. Galiausiai — greičiau nei ji 

galėjo stebėti — jie apvyniodavo surinktų lapų kotus kitu 
lapu ir įkišdavo jo uodegėlę tarp lapų, sudarančių ryšulį. 

Mis Meri ir vėl buvo teisi. Ji negalėjo šito padaryti. 

— Eime, Sali, — sušnibždėjo Čes mergaitei. 

Ji laukė prie “fabriko", kad sužinotų, kokį vaidmenį 
šiame procese atlieka Natanas. Netrukus pasirodė ir jisai 
su Miku, nešini ilgais mediniais neštuvais, ant kurių tvar- 
kingai sudėtos tabako lapų “rankos". Jie atsargiai įstatė 
keistuosius neštuvus į pirmąją specialią išpjovą, padarytą 
didžiuliame fermos vežimo rėme, kurį pastatė prie pat du- 
rų. Liko užpildyti dar tuzinus tokių išpjovų. 

— Eime, atsisėsime ant laiptelio, Sali, ir aš paskaity- 
siu tau pasaką. Ar nori? — “Net jei Sali ir nenorėtų, — 
pagalvoju Čes, — šito noriu aš". “Gerantas ir Enida" jai 
atrodė mažiau svetimas nei tabakas. Ji laikė Sali priglau- 
dusi, kol mergaitė pradėjo priešintis. “Vieną dieną, — sva- 
jojo ji, — turėsiu savo kūdikį. Natano kūdikį". 


Jiems išvykstant į Denvilį, buvo tamsu. Tai buvo tas 
tamsusis paros metas, kai visa žemė ilsisi, O visi jos pada- 
rai miega. Virš galvos juodas tir beribis dangus, nusėtas 
žvaigždėmis. Mėnulis tebuvo tik blyškus, siauras pjautu- 
vas virš horizonto. Kelias driekėsi nelyginant blanki sidab- 
rinė linija. Pakinktų ir ratų girgždėjimas buvo palaimingai 
pažįstamas garsas tylioje naktyje. Čes jautė greta Natano 
skleidžiamą šilumą, kuri užgožė nakties vėsą. 

Jiedu buvo visiškai vieni pačių susikurtoje saloje. Tai 
priminė tą kartą Veldono stotyje. Pridengta tamsos, ji galėjo 
be jokios baimės jį mylėti. Ji jautėsi tokia lengva ir laisva, 
jauna ir laiminga, ir saugi. Laimė kunkuliavo jos gerklėje, 
ir ji nusikvatojo savo ypatingu juoku. Netas jau buvo pamir- 
šęs, kaip gera visiems aplinkui pasidaro nuo tokio jos juo- 
ko. Fermoje ji juokėsi nedaug. Tabakas buvo pridengtas i1š- 
blukusia drobe, ištempta virš rėmo su išpjovomis. 

— Mes tikriausiai atrodome kaip didžiulis vaiduok- 
lis, — tarė Čes. — Bet kuris kelyje atsiradęs fermeris mir- 
tinai 1šsigąs. 

— Galbūt, — sukikeno Netas, — tačiau ne šiaip sau 
vaiduoklio. Jis netrukus supras, ka tai Netas Ričardsonas 
veža savo tabaką į turgų visu mėnesiu ar net daugiau anks- 
čiau už jį. 

— Ar tai gerai? 

— Taip, jei turi tokį krovinį kaip šis. Patys geriausi 
citrininiai lapai, kokius tik tu pamatysi. Pirkėjai užkels jų 
kainą iki lubų. — Natanas buvo nusiteikęs labai pakiliai; 
jis be perstojo kalbėjo apie tabako, sukrauto vežime už jų, 
stebuklą. Čes vos įstengė sekti jo žodžius, besiliejančius 
lyg iš gausybės rago. 

Per tokią sausrą, kokia buvo gegužę ir birželį, daugu- 
ma fermerių būtų praradę visą derlių. Tačiau jie kas pus- 
dienį kiekvieną dieną kibirais tempė iš upokšnio vandenį, 
ir jų tabakas užaugo tiesus ir stiprus. Tada, kai liepą prasi- 
dėjo lietūs, tabakas jau galėjo atsilaikyti ir nebuvo priplo- 
tas prie Žemės... Taip, broleli, jis matė savo pažįstamų lau- 
kus, ir tas vaizdas buvo apgailėtinas. Gero tabako stigs, ir 
apie tai kalbama jau ištisus mėnesius, o tai reiškia, kad už 
gerą tabaką bus mokama pati aukščiausia kaina. O šie la- 
pai ne šiaip sau gerti. Jie tobuliausi, kokie tik gali būti ta- 
bako lapai. Kone trečdalis jo yra aukščiausios suktinukų 
kokybės. O be to, tai citrininiai lapeliai. Reikia pasakyti, 
kad Džošas išmano apie tabako džiovinimą ir rūšiavimą 
daugiau nei kiekvienas kitas žmogus Šiaurės Karolinoje. 
Savo prijunkimu prie senų metodų ir bet kokių naujovių 
ignoravimu jis gali bet ką išvaryti iš proto, tačiau kalbant 
apie džiovinimą, tai būtent seni metodai ir yra geriausi, 0 
Džošas juos išmano geriau už visus... 

... Visa esmė — temperatūra, supranti? Kaip įkaitinti 
daržinę tiksliai iki devyniasdešimties laipsnių, o paskui iki 

šimto dešimties, dar vėliau — iki šimto trisdešimties ar šim- 
to keturiasdešimties? Kaip ilgai palaikyti vienodą tempe- 
ratūrą ir kada atidaryti duris bei įleisti šiek tiek drėgmės? 
Kada reikia anglies daugiau, o kada ją pažarstyti, kad ne- 
būtų tokia kaitri? Žmonės pasakytų, kad yra tam tikra sis- 
tema, nelyginant mokslas, bet jei taip, tai kodėl citrininiai 
tabako lapeliai tokie reti? Ne, broleli, tai daugiau stebuk- 
las, štai taip. Džošas gali pasakyti, kas yra tabako džiovi- 
nimas. 

— O kodėlcitrininiai suktinukai? — paklausė Čes, kai 
Netas stabtelėjo įkvėpti oro. Ji nustebo, kai jis staiga ap- 
glėbė ją dešine ranka. 

— Apsaugok mus, Viešpatie, Čes, aš pamiršau, kad tu 
daug ko nežinai. — Jo balsas buvo šiltas, apkabinimas — 
taip pat. Iš laimės ji pasijuto taip, tarsi būtų virtusi bekūne 
būtybe, ir turėjo prisiversti susikoncentruoti ties jo žodžiais. 

Citrinine vadinama lapų spalva. Pati geriausia spal- 
va. Kitos rūšys vadinamos oranžine ir raudonmedžio. Suk- 
tinukai — patys geriausi lapai, naudojami suformuotam 
kramtomajam, vadinamajam presuotam tabakui suvynio- 
ti. Kiekvienas augalas turi aštuoniolika lapelių, bent jau 
Džošas ir jis pasirinko tokį skaičių. Kai kurie fermeriai 
leidžia tabakui užauginti dvidešimt keturis ar net daugiau, 
o kai kurie pasitenkina dvylika. Apatiniai lapai smėlėti, 
nes jie guli ant žemės. Be to, jie tvirtesni. Jie vadinami 
“ausimis" ir nėra labai vertingi. Ne ką daugiau vertesni ir 
viršutiniai lapai, vadinami “viršūnėlėmis". Tikrasis der- 
lius yra vidurinieji lapai. Jų aromatas pats geriausias. Pa- 
prastai jie smulkinami arba trinami ir gaminamas rūko- 
masis tabakas. Šie lapai vadinami “pjautiniais", nes jie 
nupjaunami. Visų geriausi pačiame viduriuke, tarp “pjau- 
tinių", esantys lapeliai. Tai ir yra vadinamieji suktinukai. 
Fermeriui pasiseka, jei ant vieno augalėlio yra bent du 
tokie lapeliai, nes jie turi būti sveiki, be jokių įplyšimų 

ar tabako kirminų išgraužų — tie parazitai gali sugrauž- 
ti tabako lapą greičiau, nei vyras sukramtytų tabako gu- 
mulą. 

Prie viso šito reikia pridurti, kad išdžiovinti tabako 
lapai dažniausiai būna oranžiniai arba raudonmedžio spal- 
vos. Tai štai ką reiškia pilnas vežimas citrininių lapelių. 

Čes atrodė, kad šiam kartui apie tabaką žino pakanka- 
mai ir kad jai jau užteks, tačiau Natanui šito nesakė. Jau 
geriau ji galvos apie jo apkabinimą. Juk ji jį myli, ir vis- 
kas, kas susiję su jo gyvenimu, jai taip pat turi būti įdomu, 
netgi ataskaitos apie praėjusių ar netgi užpraeitų metų der- 
lių. Taip pat smulkmenos apie sėklų rinkimą bei laikymą 
kitiems metams. Jo 1r Džošo diskusijos apie naująją darži- 
nės šildymo sistemą, apie kurią pastaruoju metu šneka tiek 
daug Žmonių. 

— Jei ji nauja, tai tikriausiai geresnė, Čes. Būtent tai 
galima pasakyti apie šį laikotarpį, kuriame gyvename. Žmo- 
nės kiekvieną dieną atranda naujų dalykų, pateikia naujų 
idėjų. Sklinda gandai, kad šiais metais valstijos mugėje bus 
pademonstruota, kaip veikia elektra. Turiu omeny tikrą 
elektros šviesą, o ne triukus, nuo kurių peršti delnai. Pra- 
ėjusiais metais telefonu kalbėjausi su draugu, kuris buvo 
taip toli, kad aš jo net negalėjau matyti! Vadinasi, elektra 
veikia. Pasaulis dabar visai kitoks. Tik pagalvok, dabar mė- 
sa ir daržovės jau dedamos į tokias metalines skardines, 
kuriose niekada nesugenda. Gali valgyti produktus, kokių 
tik širdis geidžia, nesvarbu koks sezonas. Netrukus išgir- 
sime ką nors nauja apie pieną, sviestą ir dar galai žino ką. 
Sakau tau, Čes, nuostabu gyventi tokiais laikais. 

— Tikrai nuostabu. — Jos pritarimas buvo iš tiesų nuo- 
širdus. Gera gyventi, ypač šią akimirką, čia, su mylimu 
žmogumi. Su savo vyru! 

Lagamine, padėtame prie kojų, yra jos šilkiniai nakti- 
niai marškiniai. Ta proga ji išsitrinko galvą. Jei tabakas bus 

parduotas labai aukšta kaina, ji paprašys Natano nupirkti jai 
nedidelį buteliuką kvepalų. Jie pasiliks nakvoti viešbutyje. 

— Papasakok man apie Denvilį, — paprašė Čes. 

— Tai tikras miestas. — Neto balse nuskambėjo susi- 
žavėjimas. — Į Denvilį vykstu mieliau nei į kurią nors kitą 
vietą. Jį reikėjo pavadinti Tabako miestu, nes būtent toks 
jis ir yra. Čia tabako nuperkama ir parduodama daugiau 
nei visur kitur, netgi Ričmonde. Keista, kad tu nieko neži- 
nai apie Denvilį. — Jis nusijuokė. — Geriau pagalvojus, 
Denvilis tau turėtų ypač patikti. Jis Virdžinijoje, prie pat 
ribos. Vežu tave namo, Ces. 

Netas uždainavo. Jo baritonas buvo sodrus ir stiprus. 

— “...Parvežk mane namo..." 

Čes jam pritarė. 

— “... į senąją Virdžiniją...“ 

Jie abu žinojo tiktai pirmąjį posmelį, todėl jį kartojo 
ir kartojo. Jų balsai susiliejo, o vežimas lėtai riedėjo keliu. 
Kylanti saulė dažė dangų priešais. 


Vidurdienį jie stabtelėjo pailsinti arklius ir suvalgyti 
maistą, kurio buvo prikrovusi Čes. Saulė kaitri, o nuo gilių 
vėžių išvagoto kelio kylančios dulkės lipo prie jų apsiaus- 
tų ir lindo už apykaklių. 

— Beliko pora valandų, — pažadėjo Netas. — Spren- 
džiant iš aplinkos, jau netoli. 

Aplink lauką, kuriame jie ilsėjosi, Čes pastebėjo di- 
džiulius akmenis, išrašinėtus ryškiomis spalvomis. “Geriau- 
sios tabako kainos...“, “Garbingi sandėriai pas Nilą...", 
“Geros pradinės kainos..." Panašių užrašų, rėkiančių nuo 
uolų, daržinių, pavėsinių ir netgi namų, ji matė jau ištisas 
mylias. 

— Čia aukcionų sandėliai, — paaiškino Netas. — Jie 
visada varžosi vienas su kitu, kad pritrauktų kuo daugiau 
klientų. Aš visada naudojuosi “Big Star" paslaugomis. Kai 

kurie vyrukai ten mane pažįsta. — Jis atsistojo ir ėmė ne- 
kantriai vaikščioti. — Ar tu jau pasiruošusi keliauti toliau? 
— Pasiruošusi tr trokštu ten nuvykti kuo greičiau, — 
atsakė Čes. — Tačiau turi pažadėti man dar vieną sustoji- 
mą. Norėčiau prieš atvykstant į miestą šiek tiek apsišva- 
rinti. 
— Gera mintis. — Jis jau kinkė arklius. 


— Ten! — pratarė Čes. — Sustokime štai ten. — Šalia 
nedidelio tvenkinio kairėje buvo matyti lopinėlis žydinčių 
juodaakių zuzanų. 

Jiems įvažiavus į Denvilį, ant jos šiaudinės skrybėlės 
plataus bryliaus puikavosi ryškiai geltonų gėlių puokštelė. 
Apdulkėjusią mėlyną suknelę nusivilko ir pasipuošė šna- 
rančia, balta drobine palaidine ir tamsiu sijonu. Taip pat 
mūvėjo švarias baltas pirštines. 

— Atrodai iš tiesų puikiai, — tarė Natanas, pritaria- 
mai linktelėdamas. 

Jos veidas nuraudo. Jai tai labai tiko. 

Denvilis ją pradžiugino. Tai buvo senas miestas, įsi- 
kūręs Blū Ridžo kalnų papėdėje. Visą gyvenimą temačiu- 
siai tik Virdžinijos lygumas, kalnai jai padarė visiškai ne- 
patirtą įspūdį. 

Tabako dėka Denvilis nenukentėjo nuo chaotiškų eko- 
nominių nuosmūkių, kurie po Pilietinio karo sutrikdė di- 
džiąją dalį Pietų. Netas vairavo vežimą pagrindine miesto 
gatve. nuošalyje palikdamas įspūdingus naujausio stiliaus 
namus, vieną po kito parduotuvių kvartalus, kurių vitrinos 
užverstos įvairiausiais viliojančiais daikčiukais, nekalbant 
jau apie užrašus: “Sveiki atvykę, tabako augintojai". Ma- 
žame, klestinčiame miestelyje tvyrojo su niekuo nesupai- 
niojamas džiovintų tabako lapų kvapas. 

Labiausiai Čes patiko plati, srauni Danės upė. Grįsto- 
je gatvėje, nusidriekusioje palei jos krantą, saldus vandens 

kvapas buvo dar stipresnis nei tabako aromatas. Ji paten- 
kinta šnirpštelėjo ir užsimerkė. 

— Atrodai lyg medžioklinis šuo, — pakomentavo Na- 
tanas, tačiau jo balse nebuvo nė lašelio kritikos. Tiktai jam 
nebūdingas nervingumas. 

Jis nuvažnyčiojo arklius į uždarą kiemą šalia didžiu- 
lio akmeninio “Big Star" pastato. Upės kvapas nutolo; Čes 
atmerkė akis. 

Nepaisant įdegimo Natanas atrodė išblyškęs. Jie jau 
atvyko ir labai greitai jis sužinos aukso puodo, kurį ketino 
laimėti, dydį. Viskas buvo pastatyta ant šios kortos. Tiktai 
jis Žinojo, kokias negausias santaupas sukaupė per daugy- 
bę sunkaus darbo metų. Bet šį kartą tabakas jam už nuga- 
ros buvo ne kas kita kaip citrininiai suktinukai. Ir jis tuo 
tikėjo. Taip sakė Džošas, o Džošas žino. Tačiau tik labai 
nedaugelis buvo iš tiesų matę citrininius tabako lapus. Tai 
buvo idealas, galutinis tikslas, vaivorykštės pabaiga taba- 
ko augintojui. 

Jis sustabdė arklius. 

Aplinkui vežimą susispietė sandėlio krovikai, pasiren- 
gę padėti jam išsikrauti. 

— Ar reikia pintinių? — sušuko vienas. — Nuoma — 
dešimt centų dienai. 

— Žinoma, kad reikia, — šūktelėjo Netas. — Šie Ia- 
pai jūsų grindų purvo neturi paliesti. Palaukite, kol juos 
pamatysite, vyrukai. — Jis nulipo nuo pasostės ir pradėjo 
nuiminėti drobę. Rankos drebėjo. 

Nukėlus apdangalą, tarškėję vyrai nutilo. Taip žmo- 
nės, kurie visą savo gyvenimą praleido kraudami tabaką, 
išreiškė savo pagarbą. 

Netas šyptelėjo. Jis susikišo rankas į kišenes ir išdi- 
džiai atsirėmė į vežimą. Jau nedrebėjo. Stebėjo, kaip iš- 
kraunamas krovinys, su pasitenkinimu, stipresniu už bet 
ką, ką jam iki šiol teko patirti. Šie vyrai garsėjo savo mik- 

lumu, tačiau su krovintu jie elgėsi taip atsargiai, kad įgudę 
judesiai buvo lėti kaip pirmieji kūdikio žingsniai. Tabako 
lapų pluoštus lanku krovė į negilius pintus krepšius kotais 
į viršų. Sluoksnis po sluoksnio. Kai darbas buvo atliktas, 
visi, tarp jų ir Netas, tyliai, su didžiuliu pasigėrėjimu pa- 
žvelgė į auksinius kauburėlius. 

— Tu esi Netas Ričardsonas, ar ne? — paklausė vy- 
riškis su kartotinių kortelių pluoštu rankoje. 

— Taip, tai aš. 

— Čia bilietas tavo vežimui ir komandai. — Vyriškis 
kažką užrašė ant kortelės su numeriu, perplėšė ją pusiau ir 
vieną pusę padavė Netui. Jis jau buvo bepradedąs tvirtinti 
kitą pusę prie vežimo, bet staiga, pamačius Čes, jo ranka 
pakibo ore. 

Jis pakėlė ranką prie skrybėlės ir ją kilstelėjo. 

— Labas vakaras, madam, — pasisveikino. 

— Labas vakaras, — atsakė ji. — Ar negalėtumėte per- 
duoti ponui Ričardsonui, kad aš jau pasiruošusi nulipti? 

Netas atskubėjo jai padėti, nors jau keturis kartus šian- 
dien buvo matęs, kaip ji puikiausiai nulipa pati. Kai ištiesė 
jai ranką, jos akys išdavė viduje užgniaužtą juoką, ir jis 
tyliai sukikeno. Ji šaunuolė. Puikiai žinojo, kaip pašokdinti 
šiuos vyrukus. 

— Porelė su pilnu vežimu citrininių suktinukų nusipel- 
no visos įmanomos pagarbos, — sušnibždėjo jam į ausį. 

Bilietų pardavėjas taip ir nesuprato, kodėl Netą Ri- 
čardsoną staiga ištiko smarkaus juoko priepuolis. 


Tabako kvapas, tvyrantis sandėlyje, kone prislėgė Čes. 
Tai buvo milžiniška patalpa su didžiuliais langais dviejose 
sienose ir erdviais švieslangiais aukštose lubose. Pro juos 
tiesiai ant ilgų, viena šalia kitos išsidėsčiusių tabako lapų 
eilių — didžioji tabako dalis nebuvo sukrauta į krepšius — 
krito saulės spinduliai. 

— Liko mažiau negu pusė, — pratarė Netas. 

— Negalvojau, kad tiek tabako atsirastų visame pa- 
saulyje, — sušnibždėjo Čes. Ji jautėsi esanti visiška neiš- 
manėlė. 

— Pastovėk ten, prie galinės sienos, — paliepė jai Ne- 
tas. — Aš pasirūpinsiu svėrimu ir etikečių tvirtinimu. Pas- 
kui šiek tiek apsidairysiu ir sugrįšiu. — Jis nužingsniavo 
pasišokinėdamas. 

Čes žvelgė į reginį priešais jos akis. Čia buvo daugy- 
bė vyrų, tačiau visai nematyti moterų. Patalpos viduryje 
grupelė vyrų vaikštinėjo palei tabako krūvų eiles. Vienas 
iš jų traukė keistą dainą, kurios ji nesuprato. 

Po kurio laiko sugrįžo Natanas. 

— “Pjaustiniai" parduodami po dvylika su puse, — 
pranešė jis. — Praėjusiais metais jų kaina buvo keturioli- 
ka. — Jis atrodė sunerimęs. Dabar nuėjo jau nepasišokinė- 
damas. 

Čes-mintyse atliko aritmetinius veiksmus. Sakykime, 
dešimt centų už svarą, kad būtų paprasčiau, padauginta iš 
keturių šimtų svarų su trupučiu, nes tiek tabako yra veži- 
me, bus daugiau nei keturiasdešimt dolerių. Tai krūva pi- 
nigų. Jų pakaktų įrengti namui ir netgi pačiai geriausiai 
krosniai. Arba galima karališkai apsirengti. Jos išeiginis 
sijonas ir palaidinė buvo patys ekstravagantiškiausi pirki- 
niai per visą gyvenimą, nors kartu sudėjus jie kainavo ma- 
Žiau nei vieną dolerį. Ji būtų pakvaišusi iš laimės, jei kuris 
nors derlius Heirfildse būtų davęs bent dešimt centų už sva- 
rą, jau nekalbant apie keturiolika. Nenuostabu, kad žmo- 
nės augino tabaką. Ta keista daržinė fermoje grūste pri- 
grūsta tabako lapų. Ji ištekėjo už turtingo Žmogaus, nors 
to ir nežinojo. Kaip malonu. 

— Ko šypsaisi? — paklausė sugrįžęs Netas. Jis buvo 
šiurkštus ir sudirgęs. 

Jo dėmesį prikaustė vidun nešami jo krepšiai su taba- 

ko lapais, ir Čes į jo klausimą atsakyti nereikėjo. Ji stebė- 
jo, kaip Natano tabakas dedamas ant žemės, o paskui šalia 
supilamos penkios krūvos palaido tabako. Skirtumas buvo 
milžiniškas; atrodė, kad citrininiai suktinukai išsiurbė iš 
tų kitų lapų visą spalvą. Anie atrodė dulkinai rudi. 

— Kaip tau tai? — tarė Netas pats sau. Jo akys švytė- 
jo, o veidą nušvietė plačiausia šypsena, kurios jis neįsten- 
gė suvaldyti. — Kaip tau tai! 

Kitą valandą Neto krepšiai traukė vis daugiau ir dau- 
giau smalsuolių. Usuoti fermeriai su išblukusiomis kelnė- 
mis tupinėjo ar lankstėsi, kad iš arčiau pažvelgtų į tabako 
lapus ar net juos pauostytų. Jie pasitraukė į šalį, užleisda- 
mi vietą vyriškiui tamsta eilute ir išblizgintais batais. Kai 
priėjo antras, o paskui ir trečias gerai apsirengęs Žmogus, 
puošeiva pasitraukė, taip pat savo ruožtu užleisdamas vie- 
tą. Visi, tiek fermeriai, tiek verslininkai, norėjo pasikalbė- 
ti su Netu. Čes visus juos stebėjo įsitaisiusi šešėlyje. Nata- 
nas atrodė toks laimingas. “Ir toks patrauklus", — pagal- 
vojo ji, netgi žinodama, kad jis nėra gražus. Tačiau jis bu- 
vo kur kas tvarkingesnis nei kiti, netgi verslininkai. Jo “Le- 
vis" džinsai buvo išblukę nuo ilgo nešiojimo, tačiau neiš- 
sitampę. O melsvi marškiniai užsagstyti iki pat viršaus, o 
kitų fermerių — atsivėpę ir atidengė apatinius marškinė- 
lius. Jo akys atrodė dar mėlynesnės. O svarbiausia, jis at- 
rodė labai švarus. Nuskustas veidas ir trumpai pakirptos 
žandenos — ryškus kontrastas jį supantiems vyrams. Čes 
atrodė, kad ji net užuodžia muilo kvapą, kuriuo jis prausė- 
si tvenkinyje netoli miesto. Jos širdis buvo apsunkusi nuo 
meilės jam, tačiau lengva nuo pajausto džiaugsmo. 

Pamažu ji perprato aukcionininko greitakalbę. Jis 
slinko palei eiles, palengva artėdamas prie Neto tabako la- 
pų. Daugiau dainavo nei kalbėjo. Netrukus neaiškioje kal- 
boje ji pradėjo išskirti jo giedamus skaičius. 

— Mh, dešimt, dešimt ir ketvirtis, ir pusė. Turiu pusę. 
Vienuolika, kas duos vienuolika su puse? Yra vienuolika su 


95 


puse. Dvylika, paskutinis šansas. Dvylika su puse? Ne. Tuo- 
met parduota Blekvelui. Ką turime toliau? Edo Vitbredo 
“pjaustiniai". Du šimtai šešiasdešimt trys svarai. Siūlau de- 
šimt, dešimt su puse, vienuolika, vienuolika su puse... 

Jo balso kilime ir kritime, taip pat žodyje “parduota" 
buvo kažkas giliai jaudinančio. 

Kartkartėmis jis nutraukdavo savo giesmę ir kreipda- 
vosi į eilę pirkėjų, išsirikiavusių priešais. 

— Toliau, džentelmenai, turime Čarlio Hendersono 1a- 
pus. Jūs visi pažįstate Čarlį ir prisimenate jo nelaimę, kai iki 
pamatų suliepsnojo jo namas kartu su jame buvusiu mažyliu. 
Siūlau papildomai skirti pusė cento už kiekvieną svarą. Visi 
šie pinigai bus panaudoti naujai pastogei Hendersonų šeimai, 
ir tegu palaimina jus už tai Dievas. Pradėkime nuo vienuoli- 
kos... vienuolika, vienuolika su puse, ir dvylika... 

Kitą kartą jis priminė, kad kažkurio fermerio tabakas 
kasmet vis išsiskyrė savo kokybe ir kad netgi nėra reikalo 
tikrinti lapus krūvos viduryje. Vėliau jis paminėjo Džo Vil- 
soną, kuris vis dar tebeguli su abiem sulaužytomis kojo- 
mis, o visą derlių nuėkė jo sūnūs, “nors vyriausiojo smak- 
ras dar ne ką daugiau apžėlęs nei persikas". 

Čes be galo troško, kad jis liautųsi buvęs laikraščiu, o 
toliau tęstų savo darbą. Ji taip pat norėjo, kad Žmonės nu- 
stotų čiupinėto Neto tabaką. Nes kai ateis laikas, jis bus 
per daug sutrintas. 

“Ak, greičiau, — tyliai maldavo ji. — Bijau, kad ga- 
liu išsinerti iš kailio". 


Aukcionininkas buvo vos per tris ryšulius nuo Neto 
krepšio. Čes laikė tvirtai suspaudusi rankas taip ilgai, kad 


dabar jos pirštinės pasidarė slidžios nuo prakaito. 

Ji nebematė Natano. Jis buvo kažkur įsimaišęs į tylią 
minią, kuri aukciono metu vis didėjo. Dabar čia buvo susi- 
rinkę daugiau nei šimtas Žmonių ir visi laukė, kol bus par- 
duodami citrininiai suktinukai. Po Denvilį greitai pasklido 
žinia, kad netrukus įvyks kai kas neįtikėtina.. 

— Parduota... 

— Parduota... 

— Parduota... 

Atėjo laikas. Čes sulaikė kvapą. 

— O dabar, bičiuliai, akimirka, kurios visi laukėme... 

“O ne, tik ne kalbos. Tiesiog sudainuok savo giesmelę 
ir parduok juos. Negaliu šito pakęsti". 

— ... Galbūt čia yra patys puikiausi lapai, kokius ka- 
da nors jums teks pamatyti. Jie be jokios abejonės geriausi 
iš visų, kokius man kada nors per daugelį metų teko maty- 
ti. Jų augintojas — Netas Ričardsonas. Daugelis jūsų jau 
pažįstate Netą, o tie, kurie nepažįsta, nuo šiol pažinos jį 
labai gerai. O dabar, džentelmenai, prieš pasiūlydamas kai- 
ną, noriu jums priminti jūsų žmonas ir kiek neprilygstamo 
džiaugsmo jos nuolat suteikia jūsų gyvenimui. Tačiau tai 
kainuoja. Pasiūlykime Netui aukščiausią kainą! 

Pro minios juoką ir riaumojimą Čes girdėjo, kaip pra- 
sidėjo aukciono vedėjo giesmelė. 

— Keturiolika, keturiolika su puse, penkiolika, pen- 
kiolika su puse... 

Kai viskas buvo baigta, triukšmas išbaidė varnėnus, 
tupinčius savo lizduose, aukštai gegnėse. Prie riaumojimo 
prisidėjo dar 1r klyksmas bei mosavimas sparnais. 

Citrininiai suktinukai buvo parduoti už rekordinę kai- 
ną: keturiasdešimt centų už svarą. 

Čes suglebusi atsirėmė į sieną. Natanas spaudė visiems 
rankas, priiminėjo pasveikinimus, svirduliavo nuo draugiš- 
kų paplekšnojimų per petį. 

Pertrauka aukcione tęsėsi kone pusę valandos. Samu- 

elis Alenas, sandėlio savininkas, turėjo sukviesti visus sa- 
vo klerkus, kad šie padėtų išsklaidyti minią ir sugrąžintų 
aukcioną į vėžes. 

Kai kartu su Natanu jis priėjo prie jos prisistatyti, bu- 
vo smarkiai suprakaitavęs. Rankoje laikė skrybėlę. 

Išgirdęs aiškų Virdžinijos akcentą, jis Žemai nusilen- 
kė. Jo tėvui, paaiškino jis, teko garbė tarnauti konfederatų 
armijoje, kuriai vadovavo džentelmenas iš Buksvudo plan- 
tacijos. 

— Na, žinoma. Jūs turite galvoje poną Arčibaldą Ma- 
kintošą, — lengvai pratarė Čes. — Kai kitą kartą rašysiu 
laišką savo šeimai, paprašysiu perduoti jūsų linkėjimus. 

Ponas Alenas sakė, jog jis viliasi, kad ponia ir ponas 
Ričardsonai suteiks jam privilegiją pasiūlyti jiems aparta- 
mentus Plantatorių viešbutyje, kol jie viešės Denvilyje. Jis 
bus be galo dėkingas ir laimingas. 

Natanas sutiko, ir jie paspaudė vienas kitam rankas. 

Alenas paėmė nedidelius lagaminus, stovėjusius prie 
Čes kojų. Jis spyrėsi pats nunešti juos į kontorą. Kontoroje 
perdavė bagažą klerkui, kad nugabentų į viešbutį. Tada 
džiaugsmingai įteikė Natanui čekį su įplaukomis. 

— Niekada nepamirškite, pone Ričardsonai, kad visame 
Denvilyje trumpiausiai reikia laukti “Big Star" sandėlyje. 

Netas patikino Aleną, kad neužmirš. 

— Ponia Ričardson, visada jūsų paslaugoms, madam. 

Čes ištiesė ranką. Ji buvo nusiteikusi labai draugiškai 
žmogaus, kuris du kartus pavadino ją ponia Ričardson, at- 
žvilgiu. Šitaip į ją kreipiamasi pirmą kartą, ir jai patiko šių 
žodžių junginio skambesys. 

Alenas mikčiodamas išreiškė savo padėką. 


Netui ir Čes einant pagrindine gatve, juos vis stabdė 


žmonės, norintys Nataną pasveikinti. Ji vos nutaikė aki- 
mirką, kad paprašytų jo kvepalų. 

Be jokios abejonės, atsakė jis, juk dabar jis labai tur- 
tingas. Ji galės įsigyti nors ir ketvirtį litro šio skysčio, jei 
tik panorės, bet pirmiausia jam reikia užsukti į banką. Būgš- 
tauja, kad rašalas gali susilieti ir skaičiai čekyje pasikeis. 
Vienas šimtas šešiasdešimt du doleriai ir penki centai. Dar 
niekada savo gyvenime jis nebuvo matęs tokio skaitmens. 
Nė kartelio. 

Viešbučio valdytojas pats palydėjo juos į jų aparta- 
mentus. Svetainė įrengta pagal paskutinę madą ir apstatyta 
įmantriai drožinėtais baldais. Miegamajame didžiulė rau- 
donmedžio lova užtiesta kinietiško šilko lovatiese. Mar- 
muro plytelėmis išklotame vonios kambaryje virš raudon- 
medžiu puoštos vonios — karšto vandens čiaupas. Jiems 
pademonstravo, kaip juo naudotis, taip pat parodė, kaip už- 
degti sienines žibalines lempas. 

Kai jis galiausiai pasišalino, Netas išskėtęs rankas sto- 
vėjo vidury svetainės. 

— Kas turi štai tiek šlamančiųjų, gauna viską, — tarė. 
Jis pažvelgė į Čes, o ji į jį, ir abu vienu metu prapliupo 
juokais. 

Po aukciono tai buvo pirmoji proga jiems pasikalbėti, 
tr dabar tarškėjo lyg šarkos, lygindami savo išgyvenimus, 
primindami vienas kitam, ką kas pasakė ar padarė, kaip kas 
atrodė. 

Ar prisimeni... ar matei... kaip tau šitai... maniau, kad 
nugriūsiu... man norėjosi staugti... ar gali tuo patikėti? Jie 
atgaivino kiekvieną akimirką, kiekvieną "pakilimą" ir “nu- 
tūpimą", visą jaudulį ir nerimą. Ir taip daugybę kartų. 

Kai abu nuo kalbų užkimo, nusileido žemyn į valgo- 
mąjį pavakarieniauti. Dar nebaigus valgyti sriubos, prie jų 
priėjo tvarkingai apsirengęs jaunuolis ir prisistatė esąs 
“Ričmondo žinių" Žurnalistas. Jis norėjo, kad Netas papa- 
sakotų apie tabako, kuris staiga tapo visų kalbų pagrindine 
tema, auginimą. 

— Tu — įžymybė, — paerzino Čes, kai jie sugrįžo į 
savo apartamentus. 

— Tas vaikinukas niekada savo gyvenime nematė fer- 
mos. Ar matei jo kojas? Jis buvo su getrais. Jis supainios 
viską, ką papasakojau. 

Tačiau ji matė, jog jam patinka būti įžymiam. Ji taip 
pat buvo patenkinta. Žurnalistas pažadėjo nusiųsti vieną 
laikraščio egzempliorių į Heirfildsą. Jos senelis bus labai, 
labai laimingas. 

Bet ne toks, kokia dabar buvo ji. Pasaulyje nebuvo lai- 
mingesnio už ją žmogaus. Ši diena, šis vakaras geresni nei 
pats geriausias sapnas, kurį jai kada nors teko susapnuoti. 
Visą gyvenimą ji prisimins šią naktį kaip tikrąją savo ves- 
tuvių naktį. Tai šitaip ji turėtų atrodyti. Panaši į stebuklą. 
Prabangi aplinka, svaiginantis jaudulys, džiaugsmas dali- 
jantis su Natanu pačiu dramatiškiausiu jo gyvenimo išgy- 
venimu. 

Ponia Ričardson. Ji buvo ponia Nataniel Ričardson. 


Kai jie nuėjo miegoti, buvo jau vėlu. Didžiulė vonia, į 
ją tekantis šaltas ir karštas vanduo jiems abiem buvo nau- 
jas, jaudinantis atradimas. Netas į tai įsijautė netgi labiau 
nei Čes. Jis praleido vonioje daugiau nei pusę valandos. Ji 
girdėjo, kaip jis į vonią leidžia vis daugiau ir daugiau karšto 
vandens. Kai išlipo iš vandens, susisupęs į vieną iš dauge- 
lio didžiulių viešbučio rankšluosčių, jo oda liepsnojo. 

— Vieną dieną ir aš turėsiu tokius apartamentus, — 
prisiekė jis. — Tai geriau nei telefonas ir elektra kartu su- 
dėjus. 

Tik atsidūrusi šiltame vandenyje, Čes suprato, ką jis 
turėjo galvoje. Ji be saiko prikvėpino vonią, ir dabar ky- 
lančių garų saldus aromatas kuteno šnerves. Galėtų čia pa- 
silikti amžinai. Tačiau jos laukė Natanas, jos vyras. Ir tai 
turėjo būti jos tikroji vestuvinė naktis. 

Ji išleido savo kuodelį, šliūkštelėjo kvepalų ant šepe- 
čio ir penkiasdešimt sykių — dešimt kartų daugiau nei 
įprastai — perbraukė juo per plaukus. Plaukai švelniai sly- 
do tarp pirštų. Šilkiniai naktiniai marškiniai meiliai glostė 
odą. Atidariusi duris, basa ir drovi, ji žengė prie lovos. 

— O tas daikčiukas tikrai maloniai kvepia, — tarė Na- 
tanas. Jis sėdėjo kėdėje prie lango. 

— Labai miela, kai dama turi turtingą vyrą, — su- 
šnabždėjo Čes. Ji įlipo į lovą. 

— Ar žinai, kas yra geriausia, Čes? 

— Ne, o kas? 

— Geriausia tai, kad mano tabaką nupirko Dibrelas. 
Jis yra iš Denvilio ir dirba “Ligetui ir Majersui". Tas vyru- 
kas, gana ilgai jį vertęs kelti kainą, tai Dikas Reinoldsas. 
Aš jau anksčiau jam pardaviau. Bet ponas Dibrelas kur kas 
išrankesnis, nes “Ligetas ir Majersas" yra stambiausi ir ge- 
riausi verslininkai. Jų tabako pilna kiekviename mieste vi- 
same šiame krašte. Mano suktinukai gali atsidurti net Ka- 
lifornijoje. Kaip tau tai? 

“O kaip tau aš?" Ji nepasakė to balsu. 

Netas atsistojo ir pradėjo gesinti šviesas. Šis mecha- 
nizmas jį sužavėjo. 

— Eikš į lovą, Natanai, — tarė Čes. Paskui paskubo- 
mis pridūrė: — Jau vėlu. 

Įlipęs į lovą, jis užsmaukė į viršų jos šilkinius nakti- 
nius marškinius ir atsigulė ant jos. Ji rankomis apsivijo jo 
kaklą. Jo nugara buvo šilta. 

— Teisingai, mieloji, taip tr pabūk. Tai 11gai neužtruks. 

Ji pražergė kojas, kad priimtų jį į save. 

Ir tada jo kūnas tapo jos kūnu. Jie buvo taip arti vie- 
nas kito, taip arti. Jie buvo kartu, buvo vienas kito dalis. Ji 
panoro apsivyti kojomis apie jo juosmenį, pakviesti jį dar 
giliau, ir pati pajudinti kūną ir visiškai su juo susilieti. 

Tačiau viskas baigėsi ir Netas pasitraukė. “Apkabink 


101 


mane, — jai norėjosi šaukti. — Man taip patiko, kai apka- 
binai mane šį rytą. Pabučiuok mane. Noriu, kad mane bu- 
čiuotum. Mylėk mane. Nes aš myliu tave". 

Ji sukryžiavo rankas ant krūtinės ir apkabino save. Ji 
turėjo tiek daug — buvo su juo, buvo ponia Ričardson — 
ir jai turėtų to pakakti. Jai turės pakakti. Jei prašys dau- 
giau, jį tai tik atstums. Jis nustotų jausti jai net menkiausią 
pagarbą, jei tik sužinotų, apie ką ji galvoja, ko trokšta. Ji 
pasišlykštėjo pati savimi. 

Galiausiai Čes užmigo. 


Devintas skyrius 

Apsipirkti buvo tikras malonumas. Dovanas Alvai ir 
mis Meri jie papildė dar ir ledinukais. 

— Visa nebūtina būti vaiku, kad būtum smaližius, — 
tarė Netas. Jis apsilaižė. 

Krautuvininkas, pasvėręs kvietinius miltus, didžiuo- 
damasis pridūrė, kad tai patys Šviežiausi ir geriausi miltai 
visame krašte. Jis pats kiekvieną savaitę vyksta į malūną 
papildyti atsargų. Netas ir Čes reikšmingai susižvalgė. 

Netas vis dar tebebuvo įžymus. Visi norėjo paspausti 
jam ranką, užduoti kelis klausimus, papasakoti apie savo 
ūkininkavimą. Todėl apsipirkinėdami jie užtruko dar ilgiau. 
Tai netrukdė ir parduotuvių savininkams siūlyti pačias bran- 
giausias prekes parduotuvėje. Kai kurie prekeiviai netgi iš- 
bėgę į lauką mėgino privilioti juos į savo krautuves. 

— Kol grįšime namo, sutems, — tarė Netas, kai jie 
jau buvo kelyje. 

— Nesvarbu. 

— Ne, nesvarbu. Tai bent buvo diena. 

— Tai bent buvo lapai. 

— Na argi tai ne tiesa? — Ir jie vėl pradėjo kalbėtis 
apie aukcioną. 

— Negaliu sulaukti kitų varžytynių, — tarė Čes. — 
Žinau, kad paprasti ir citrininiai tabako lapai labai skirtin- 
gi, tačiau pats aukcionas vis tiek labai jaudinantis. O tavo 
tabako lapai visvien bus geresni nei kieno kito. Galbūt po- 
nas Alenas mums vėl pasiūlys apsistoti tame pačiame vieš- 
butyje. Gal ir ne apartamentuose, tačiau kambariai ten taip 
pat turėtų būti labai jaukūs. 

— Cha, nekvailink savęs, — Netas labai greitai išsklai- 
dė jos svajas. Aleno sandėlis iš kiekvieno pardavėjo ėmė 
keturis procentus komisinių. Jis būtų galėjęs sumokėti už 
apartamentus, išleisdamas vos pusę tos sumos, kurią jam 
mokėjo Netas. Tačiau kadangi Alenui priklausė ir viešbu- 
tis, jam tai iš viso nieko nekainavo. 

Netas ir toliau griovė jos kupinus džiaugsmo lūkes- 
čius. Jie iš viso daugiau nevažiuos į Denvilį. 

— Mes nepardavinėsime likusių lapų. Kam leisti Blek- 
velui ar Djukui, ar kam nors kitam susižerti visą pelną iš 
gamybos? Mes darysime tai patys. 

Jis papasakojo apie visą procesą. Kai Džošas ir Mikas 
pakankamai išdžiovina lapus, darbą moterys tęsia fabrikė- 
lyje ant stalų. Pirmiausia Siuzana išpjauna sudžiūvusio la- 
po "griaučius" ir plaka lapą spragilu, kad jis suirtų. Tada 
didžiule grūstuve ir piesta Alva susmulkina lapus į mažy- 
tes daleles. Prie trečiojo stalo jo motina sijoja tabaką, ko! 
gaunami “granuliuoti" milteliai. 

Vakare jos visos siuva kapšelius su virvelėmis ir pils- 
to į juos miltelius. 

— Nori pasakyti — visos moterys? 

— Na žinoma. Džošas ir Mikas turi stebėti tabako 
džiovinimo temperatūrą. Be to, jie dar ir aria. Laukas turi 
būti sutvarkytas, kol neatėjo šalčiai. Žiemą dirvą suraki- 
na speigai. 

Čes pastebėjo, kad jos pirštai nejučiomis susigniaužė 
į kumščius. Ji jau įsivaizdavo: fabrikėlyje ji bus tarsi su- 
medėjusi, o mis Meri kritikuos jos darbą šimtus kartų per 
dieną. Natanui nereikėjo nė sakyti; ji Žinojo, kad kiti vei- 
kiausiai šį darbą daro jau daugybę metų ir jį išmano. 

Tačiau Netas pasakė: 

— Darbas turi vykti labai sparčiai. Lapų yra daugiau 
nei penki tūkstančiai svarų, o man kiekvieną savaitę pre- 
Kkybai reikia poros tūkstančių kapšelių. Kol keliai nesubjū- 
ra, aprūpinu tabaku keturias grafystes. 

— Tu visą laiką būni kelyje? — Tai buvo blogiau nei 
ji įsivaizdavo. 

— Toks mano darbas. Šitaip uždirbu pinigus. Dabar ir 
pati tai supratai. Šiame pasaulyje citrininių suktinukų yra 
nedaug, o už likusius, jei pasiseks, gali gauti daugiausia 
po keturiolika centų už svarą. Taigi apdirbi vieną svarą, o 
paskui jį padaliji į aštuonis dviejų uncijų maišelius ir tada 
parduodi juos parduotuvei po tris centus už kiekvieną. Par- 
duotuvė pardavinėja tokius kapšelius po penkis centus. Štai 
koks tai verslas. 

Jis pastebėjo jos kietai sugniaužtus kumščius. 

— Tau visai nėra reikalo nerimauti, Čes. Tau irgi bus 
ką veikti. Alvos mažoji darosi tikra nenuorama. 

Natano balsas buvo draugiškas, tačiau jo tolerantiš- 
kas mėginimas įsiteikti — tai jau daugiau nei ji galėjo pa- 
kęsti po to, kai sugriauta tiek daug vilčių. Ji negalėjo rei- 
kalauti ar tikėtis jo meilės, tačiau turėjo teisę būti gerbia- 
ma. Tad sudavė sau per kelį kumščiu. 

— Minutėlę paklausyk manęs, Natanai. Man jau blo- 
ga nuo visų, kurie žiūri į mane iš aukšto vien todėl, kad 
nepraleidau gyvenimo mokydamasi dirbti keturiasdešim- 
ties akrų tabako ūkyje. 

Aš nesu kokia nors bevertė, bejėgė plantacijos gėlelė. 
Tu buvai Heirfildse vieną kartą, per pietus ir vestuves, ir 

manai, kad Žinai viską apie mano gyvenimą ir apie mane. 
Tu niekada nepasmalsavai, ar ne, ir juo labiau nepaklau- 
sei, koks tas gyvenimas ir kokia aš. Ką gi, aš tau papasa- 
kosiu ir būsiu dėkinga, sulaukusi tavo dėmesio. 

Visai tai fermai, visiems dešimčiai tūkstančių akrų ir 
trisdešimt aštuonioms fermerių šeimoms vadovavau aš, to- 
dėl man neteko sėdėti sudėjus rankas. Tu nori žinoti, kaip 
aš tai dariau? Šiomis dviem rankomis. — Ji pamojavo bal- 
tomis pirštinėmis apmautomis plaštakomis priešais jo ap- 
stulbusį veidą. 

— Kaip tu manai, kas paruošė tuos pietus, kuriuos tu 
valgei? Tai aš. Tuose namuose aš gaminau kiekvieną mais- 
to kąsnį. Keldavausi dar prieš aušrą, kad pakurčiau krosnį. 
Tada pradėdavau ruošti pusryčius, o kol jie virė, kepė, tvar- 
kydavau kambarius apačioje. Motinai pusryčius reikėdavo 
sukrauti ant padėklo, o seneliui — nunešti į valgomąjį. Sa- 
vo dalį taip pat turėdavau nusinešti į valgomąjį, nes Au- 
gustas Stendišas valgydamas mėgdavo gyvai šnekučiuotis. 
Ir tai tik pradžia, nes tarnams taip pat reikėdavo valgyti. 
Žinoma, mes turėjome tarnų. Du. Viena buvo mano moti- 
nos asmeninė kambarinė. Kitą, vardu Markas, tu matei. Nuo 
vaikystės jis patarnavo mano seneliui. Markas yra labai 
įvairiapusis; jis netgi atlieka durininko vaidmenį ir, jei rei- 
kia, atneša naktipiečius. Tačiau jis nepraranda savo oru- 
mo. Jis rūpinasi senelio drabužiais ir kambariu. Tačiau aš 
privalėjau gaminti Markui valgyti. Dianai — taip pat. Ji — 
motinos kambarinė. Be to, Diana buvo per daug išdidi, kad 
valgytų kartu su Marku virtuvėje. Aš turėdavau jai tris kar- 
tus per dieną nunešti padėklą su maistu. 

Surinkti nešvarius indus taip pat tekdavo man. Ir iš- 
nešti kibirus su pamazgomis. Ir sukrapštyti pinigų kiek- 
vienos savaitės atlyginimui, ir pirkti naujus drabužius. 

Niekada nesiginčydavau nei su Marku, nei su Diana. 
Motina ir senelis negalėjo išsiversti be tarnų, o aš nebū- 

čiau galėjusi apsimetinėti be jų pagalbos. Tu matei mano 
motiną. Ji keičia drabužius keturis kartus per dieną, kas- 
kart iš naujo susišukuodama plaukus. Mintyse ji vis dar 
gyvena prieškario laikais. Mano tėvas ir broliai sugrįš na- 
mo rytoj arba poryt. Jai net pavyksta nepastebėti, kad aš 
jau suaugusi moteris, 0 ne maža mergaitė. Tiktai seni ir 
ištikimi tarnai gali taikstytis su tokiais dalykais nepriklau- 
somai nuo algos dydžio. Ir dabar aš plūstu ne juos, o tave 
ir visą tavo šventesnę nei šventieji bei sunkiau dirbančią, 
jų nuomone, nei kiekvienas kitas, šeimą. 

Netas sustabdė arklius šalikelėje. 

— Tuomet papasakok man viską. Ar tu dirbai ir lau- 
kuose? 

Čes papurtė galvą. Akimirką ji negalėjo kalbėti, nes 
buvo per daug susijaudinusi. Jau nebe pikta. Natanas norė- 
jo išklausyti. Kokia palaima. Ji niekada neturėjo žmogaus, 
su kuriuo būtų galėjusi pasikalbėti, papasakoti visą tiesą 
apie savo gyvenimą. Ji privalėjo apsimetinėti, netgi būda- 
ma su savo seneliu ir su visais pašaliečiais. Drumsti van- 
denį negalima: viskas yra puiku, visi — laimingi. 

Ji krenkštelėjo, norėdama kuo greičiau tęsti toliau. 

— Aš nedirbau laukuose. Man teko vadovavimas ir pla- 
navimas. Kiekvieną dieną aplankydavau kiekvieną ūkį ir 
išklausydavau, kokių problemų turi žmonės. Aš pirkdavau 
sėklas ir jas dalydavau. Taip pat ir trąšas. Mano žinioje buvo 
mulai, arklai, akėčios, vežimai, kuriuos skolindavau ūkiams 
pagal savo pačios sudarytą tvarkaraštį. Stebėdavau augan- 
tį derlių, ragindavau žmones tuoktis, puoštis, liesėti ir da- 
ryti visokius kitokius dalykus, kuriems jie būdavo per daug 
tingūs. Žinoma, aš šerdavau, gydydavau mulus ir valyda- 
vau arklides. Kai derlius būdavo nuimtas, tekdavo užsiim- 
ti derybomis ir pardavimais. Tada apskaičiuodavau, kokį 
pelną davė kiekvieno jų dalis, ir išdalydavau jų pinigus. 
Kiekvieną dieną sėdėdavau prie buhalterinių knygų, nes 

reikėdavo įrašyti skolas, sumažinti mokesčius tiems, kurie 
dalį jų sumokėdavo maistu, ir taip toliau. 

Tris dienas per savaitę mokydavau vaikus. Jei vykda- 
vo vestuvės, paskolindavau nėriniuotą nuometą ir pasirū- 
pindavau užkandžiais bei gėrimais. 

Netas buvo priblokštas. Juk jis matė tą šydą. Jis atro- 
dė taip, tarsi būtų priklausęs princesei. 

— Tu neturėjai skolinti savo motinos nuometo. 

— Tiesą sakant, jis priklausė mano prosenelei. — Stai- 
ga Čes pradėjo juoktis. — Per daug nesistebėk, Natanai, 
nes, supranti, aš visada jaučiausi taip, tarsi Heirfildso žmo- 
nės būtų viena šeima, tarp jų ir mes, gyvenę didžiajame 
name. Anais laikais negalėjo būti tikras. Galimas daiktas, 
kad ne vienas mano tėvo ir senelio vaikas gimė vergų na- 
muose. Dabar jie jau užaugę, o kai kurie gal net yra Heir- 
fildso fermeriai nuomininkai. 

Netas žvelgė į ją išsižiojęs. Damai nederėtų žinoti to- 
kių dalykų. O jei ji per klaidą ir sužinojo, tai jau tikrai ne- 
turėtų apie tai kalbėti! 

— Ak, nustok žiopčiojęs, Netai, ir susičiaupk. Pats 
smalsiausias padaras šioje žemėje yra vaikas. Aš nugirdau 
daugybę dalykų, kurių neturėjau girdėti. Kai buvau maža, 
namuose buvo dvidešimt tarnų, ir jie nuolatos šnekučiuo- 
davosi tarpusavyje. 

Jo veido išraiška buvo iš tiesų verta dėmesio! Čes bu- 
vo patenkinta, kad šitaip jį pribloškė. Tai ne juokais pri- 
kaustė jo dėmesį. Dabar, išsiliejusi, ji jautėsi kur kas ge- 
riau. Jei jau ji nedrįso pasakyti jam, kad myli, tai bent ga- 
lėjo sau leisti pašėlti ant jo įsiutusi. 

Tada ji staiga prisiminė mis Meri, kuri siuto nuolatos 
ir Šito neslėpė. Natanas jau turi motiną raganą, todėl žmo- 
na ragana jam tikrai nereikalinga. 

— Atleisk, kad taip šaukiau ant tavęs, Natanai. To- 
kiam mano poelgiui negali būti jokio pateisinimo. Aš labai 
atsiprašau. 

Jis nusišypsojo. 

— Pateisinimas yra. Mane reikėjo apšviesti. Ar nori 
Žinoti, ką aš supratau? Supratau, kad tu nusimanai apie to- 
kius dalykus, apie kuriuos aš neturiu jokio supratimo. Kaip 
antai buhalterinės knygos ir vadovavimas darbininkams. 
Kai mūsų cigarečių verslas įsibėgės, būsime puikūs part- 
neriai. Panašu, jog ta diena, kai tave sutikau, buvo laimin- 
giausioji mano gyvenime. 

Čes dėkinga nusišypsjo. Tai buvo ne vien žodžiai; Na- 
tano akyse ji pastebėjo nuoširdų susižavėjimą. Pagarbą taip 
pat, o pagarbos jai reikėjo galbūt labiau nei jo meilės. 

Netas ir vėl paragino arklius. Jiems judant į priekį, jis 
papasakojo apie gyvenimą tabako ūkyje rudenį. 

— Maždaug po dviejų savaičių vyksime į derliaus 
šventę Plezent Grūve. Manau, kad ten tau patiks. Aišku, 
tai ne Denvilis, bet vis tiek labai mielas mažas miestelis. 
Ten vežame išsiųsti laiškus, naudojamės kalvio ir gydyto- 
jo paslaugomis. Vėliau, spalio mėnesį, Ralyje vyks valsti- 
jos mugė. Būtinai norėčiau pamatyti tą stebuklingą elek- 
tros šviesą. Tačiau šį įvykį gali tekti praleisti. Kol būsiu 
išvykęs pardavinėti tabako, tuo pačiu dairysiuos ir vietos 
malūnui. Atmink, kad šią paslaptį privalai saugoti. Neketi- 
nu pasakoti to kitiems, kol neateis laikas. 

Pasistengsiu sugrįžti į fermą pirmąją lapkričio savai- 
tę. Lapkritis pas mūsų artimiausią kaimyną — kiaulių sker- 
dimo mėnuo. Senoji Livija Alderbruk peni kiaules, o par- 
šelius parduoda. Kai pjaunamos kiaulės, visi suvažiuoja pas 
ją. Ji netgi turi rūkyklą, o mėsą aptepa savo paslaptinguoju 
padažu. Ten atkeliauja ir gatvės smuikininkai. O be to, ji 
dosniai dalija namie užraugtą brogą. Joks vakarėlis negali 
prilygti tokiems susiėjimams. 

Čes visa tai atrodė nuostabu. Heirfildse nebūdavo jo- 
kių sustiėjimų ar švenčių. Dabar, kai priešakyje laukia tiek 
daug įvykių, ji beveik neprieštaravo grįžimui į fermą ir pas 

mis Meri. Beveik. Šiaip ar taip, neilgai trukus, vieną dieną 
ji ir Natanas išvyks. Jam tereikia tik surasti tinkamą vietą. 
Aukcione jis uždirbo pakankamai pinigų, kad galėtų nu- 
pirkti Žemės ir pastatyti malūną. Pridėjus pelną, kurį duos 
maži tabako kapšeliai, jis turės ganėtinai daug pinigų, kad 
galėtų surinkti cigarečių gaminimo mašiną ir pradėti ver- 
slą. Jie iš tiesų sparčiai žengė tikslo link. 


Ji buvo pamiršusi likusius jo šeimos narius. Kai jie grį- 
žo į fermą, visi susirinko pas mis Meri iškrauti maisto atsar- 
gų ir pasidalyti pinigų, gautų už citrininius suktinukus. 

“Taip ir turi būti, — pati sau tarė Čes. — Džošui iš 
tiesų turi atitekti pusė pelno. Juk tai jis Žino visas tabako 
džiovinimo paslaptis". 

Netgi kai Natanas padalijo pusiau savo dalį, kad vie- 
ną pusę atiduotų motinai, Čes mėgino įžvelgti tokiose da- 
lybose teisingumą. Jis gyvena jos namuose, ji taip pat kaip 
ir kiti dirba fabrikėlyje, o be to, ji jo motina. 

— Puiku, Netai, — tarė Meri Ričardson, — kai vyksi- 
me į derliaus šventę, paštu nusiųsiu šiuos pingius Gideo- 
nui. Greitai turi gimti jo kūdikis, o be to, visas jo darbas 
misionieriškas. 

Tai jau buvo neteisinga. Gideonas net neprisilietė prie 
tabako. O Natanas atrodė taip, tarsi senoji moteris būtų jam 
įvariusi tarp šonkaulių peilį. 


Denvilyje Čes nusipirko bloknotą ir keletą vokų. Vyk- 
dama į derliaus šventę, su savimi ji turėjo laišką seneliui, 
paruoštą išsiųsti. Laiškas buvo pilnas melo apie Natano di- 
delę ir nuostabią fermą, jaukų namą, stovintį medžių šešė- 
lyje, ir darnią, šiltai ją sutikusią šeimą. Juk Cezaris neno- 
rėjo, kad ji liūdėtų. 

Mis Meri buvo išties pakiliai nusiteikusi. Bent jau taip 
pakiliai, kaip tai įmanoma. Ji turėjo krūvą pinigų, kuriuos 

išsiųs savo mMylimiausiam sūnui. Be to, galbūt šventėje da- 
lyvaus pamokslininkas, vyks tikros mišios ir bus giedami 
himnai. Taip buvo ir pernai. 

Džošas buvo netgi malonus, nors Čes ir atrodė, kad 
tai neįmanoma. Jai net pasirodė, kad jo tankioje, ilgoje, 
tarsi būtų nužengęs iš Senojo Testamento, barzdoje slepia- 
si vos pastebima šypsena. 

Mikas ir Siuzana buvo kone karštligiškai apsėsti en- 
tuziazmo. Jis gyrėsi, kad imtynėse nugalės visus kitus ber- 
niukus; nuo praėjusių metų buvo paaugęs per tris colius ir 
užsiauginęs daug raumenų. Siuzana vardijo tuzinus vardų 
mergaičių, kurios irgi bus ten, ir čiauškėjo apie reginius, 
kurių galės prisižiūrėti. Vienais metais ten buvo netgi bež- 
džionėlė su raudona kepure. O paradas apskritai “pats ge- 
riausias dalykas pasaulyje". 

Alva tr Natanas jai pritarė. Plezent Grūvas turėjo sa- 
vo gatvės orkestrą su visais kutais, ryškiomis raudonomis 
uniformomis, dideliais būgnais ir vadovu, kuris galėjo pri- 
versti visus miesto vežimus apsisukti vienu metu. 

Jie jau buvo kone atvykę į vietą, kai išvydo užrašą. 

— Tik pažvelkite, — sušuko Netas. — Ant šoninės di- 
delės daržinės sienos buvo nupieštas milžiniškas juodas bu- 
lius. Apačioje užrašas: “Tikras rūkomasis tabakas. Teirau- 
kitės buliaus, Šiaurės Karolinos geriausiojo." 

— Tai Blekvelas, — paaiškino jis. — Visur, netgi ten, 
kur atrodo negyvena žmonės. Tai lyg nesibaigiantis maras. 
Panašu, jog nėra nė vieno pastato, ant kurio nebūtų nupieš- 
tas bulius. Netgi ant kai kurių parduotuvių, kurios perka 
tabaką iš manęs. Panašu, jog Bulius pasiruošęs susišluoti 
visus pinigėlius. Jis jau ir taip šiame versle yra lyderis. — 
Jo veide šventinės išraiškos nebeliko. Tačiau už kito posū- 
kio jau pradėjo juoktis. Ant daržinės priešakyje puikavosi 
kitoks užrašas: “PRO BONO PUBLICO. PATS GERIAU- 
SIAS. IR TAI NE BULIUS." Netas šyptelėjo. 

— Panašu, jog senasis Djukas lipa Blekvelui ant kul- 
nų. Iš ko lažinsitės, kad už to stovi Bakas? 

— Neminėk tokių dalykų, kaip “lažybos", — paprie- 
kaištavo Neto motina. — Lošti iš pinigų yra nuodėmė. 

Netas padarė grimasą ir pamerkė Čes akį. Ji paslapčio- 
mis nusišypsojo. Dabar buvo įsitikinusi, kad diena bus gera. 


“Diena nuostabi", — apsvaigusi iš laimės pagalvojo 
Čes. Jiems netrūko pramogų, apie kurias visi tiek daug pa- 
sakojo, ir tai buvo nepakartojama. Be to, jos laukė laiškas 
nuo senelio. Tačiau labiausiai džiugino Žmonės. Jie visi be 
žodžių žinojo, kas ji. Kaime naujienos sklinda greitai ir 
toli. Kai kurie spoksojo į jos pirštines ir perlus, tačiau tai 
buvo smalsumas, o ne priešiškumas. Visi — fermeriai ir 
miesto žmonės — buvo draugiški ir svetingi atvykėlei iš 
Virdžinijos. Jos galva jau buvo prikimšta naujų draugų var- 
dų ir pavardžių. 

Pirmoji ir svarbiausioji iš jų buvo kaimynė, kurią Na- 
tanas vadino senąja Livija. Beveik visi Laviniją Alderbruk 
vadino šiuo vardu, tačiau tik ne jai girdint. Ji Čes pasakė, 
kad niekada negalvoja apie savo amžių, tai kodėl kiti turė- 
tų jai tai nuolatos priminti? Dėl savo veido ir rankų, rudų 
tr raukšlėtų lyg sudžiūvę obuoliai, ji atrodė tokia sena lyg 
patys kalnai. Tačiau ji buvo aukšto stoto, tiesi ir lanksti, o 
šypsena tokia plati, nelyginant skelbtų, jog priklauso tik- 
tai jai, o ne pirkta parduotuvėje. Ji porino, jog jos sveiki 
dantys — tai naminės brogos, kurios kiekvieną rytą įsipila 
į kavą, nuopelnas. Ji vadino ją “saldikliu". 

— O galbūt, kaip kai kas sako, taip yra todėl, kad nie- 
kada nebuvau ištekėjusi ir neturėjau vaikų. Man jų ir ne- 
reikėjo. Padėjau atvesti į šį pasaulį daugiau nei šešis, ta- 
čiau gimdymo kančias kentė kitos moterys. — Senoji Li- 
vija buvo Žinoma kaip pribuvėja. 

Vos tik jos susipažino, ji priglaudė Čes po savo spar- 
neliu. 

— Džiaugiuosi, kad Netas turi tave, — tarė ji be jokių 
skrupulų. — Man visada patiko tas berniokas, o jam reikia 
stiprios moters, kuri mylėtų jį taip, kaip jis to nusipelnė. 
Nė viena jauna mergina neturi to, ko reikia, kad galėtų bū- 
ti jam tinkama Žmona; nė viena iš jų neatlaikytų Meri Ri- 
čardson spaudimo. Kai tas surūgęs veidas pasidarys nebe- 
pakenčiamas, apsilankyk pas mane, Čes. Aš gyvenu kitoje 
upokšnio pusėje; turėtum nesunkiai mane rasti. Tai šiek tiek 
daugiau nei mylia pasivaikščiojant per miškelį. 

Senoji Livija amžiaus nepaisė, jai patiko Čes ir be ga- 
Io nepatiko Natano motina. Taigi Čes natūraliai pamėgo ją 
labiau nei kitus. 

“Apsilankysiu pas ją labai greitai, — pažadėjo ji. — 
Vos tik liausis lietūs". Vienintelis trūkumas buvo tas, kad 
leidžiantis saulei debesys, kurie visą dieną ją dengė, staiga 
pratrūko, ir lietus, nuplovė suplanuotus fejerverkus. Tai bu- 
vo vėsus lietus be jokio vėjelio, griaustinio ar žaibo. Vasa- 
ra neabejotinai baigėsi. 

Pačiu laiku, manė daugelis. Karščiai ir taip jau ilgai 
užsibuvo. 

Jie nežinojo, kad šaltas lietus buvo pačios atšiauriau- 
sios žiemos, kokią tik kas nors atminė, pradžia. | 


Kitą dieną, pavalgęs pusryčius, Netas su motina nuė- 
jo į fabrikėlį. Sugrįžo vienas, nešinas pora senų balnak- 
repšių. 

— Jau paruošta pakankamai tabako, kad būtų galima 
pasikrauti. Šiandien pat išvykstu prekiauti. Įdėk man tų ska- 
niųjų pyragėlių, Čes. Aš pasiimsiu skustuvą, kojinių ir su- 
sikrausiu kitus reikalingus daiktus. 

Ji žinojo, kad jis išvyks, tačiau dabar, kai ta akimirka 
atėjo, nebuvo jai pasiruošusi. Paruošė tešlą, ją iškočiojo ir 
supjaustė gabalėliais. Kai Netas sugrįžo iš miegamojo, py- 
ragėliai jau kepė. Per petį jis buvo persimetęs balnakrep- 

šius. Rankoje laikė pistoletą. Nuo jo sklido aitrus ir riebus 
alyvos kvapas. 

— Kam jis tau? Aš net nežinojau, kad tu turi pistoletą. 

— Laikau jį užrakintą dėžėje, kad mažieji nerastų. Jis 
man reikalingas tik tada, kai išvykstu prekiauti tabaku. 
Žmonės žino, kad komivojažieriai su savimi turi grynų pi- 
nigų. 

Čes prieš akis akimirksniu iškilo pasalos kelyje vaiz- 
das. Ji tik pratarė: 

— Na žinoma... — Natanas šitaip keliavo jau daugelį 
metų. Ji privalėjo patikėti, kad jis Žino ką daro. 

— Tikiuosi, kad iškepei pilną skardą pyragėlių, — ta- 
rė jis. — Tavo kepiniai yra patys geriausi, kokius man ka- 
da nors teko valgyti. Kaip ir visa kita. Nuo tada, kai tu 
perėmei maisto gaminimą, šie reikalai iš tiesų pagerėjo. 

— Tik nesakyk šito tavo motinai girdint. Ji nenorėjo 
leisti man gaminti, tačiau tiek laiko triūsdama fabrike, pri- 
valėjo. Jai tai nelabai patinka. 

— Tačiau patinka man. 

Čes atidarė krosnį ir ištraukė padėklą su pyragėliais. 
Ji negalėjo pažvelgti Natanui į akis; bijojo, kad gali pa- 
lūžti ir pradėti maldauti jo pasisaugoti. Tai būtų tikra kvai- 
lystė. 

— Kepant nebūtina maistą sudeginti vien tam, kad jis 
įgautų kvapo ir aromato, — užuot pradėjusi verkšlenti pra- 
tarė ji. 

Netas nusijuokė. Pasakė jai, kad grįš po savaitės ar 
dešimties dienų, jei tiktai spės apsisukti. Jei krautuvių sa- 
vininkai nenorės jo prekės, tai gali užtrukti šiek tiek i|- 
giau. Kai priėjo prie jos, jo balsas pritilo. 

— Arba jeigu rasiu vietą malūnui. Jei man pasiseks, 
krepšyje turėsiu užtektinai pinigų. 

Čes paskubomis suvyniojo pyragėlius. Dabar ji norė- 
jo, kad jis iškeliautų kuo greičiau. 

Nespėjus praeiti pakankamai ilgam laiko tarpui, ji jau 
visa širdimi gailėjosi, jog neiškeliavo kartu su juo, kad ir 
pėsčiomis. Dar niekada nebuvo patyrusi, ką reiškia būti vi- 
siškai vienišai. Taip, Heirfildsas irgi buvo atskirtas nuo pa- 
saulio, tačiau ne taip, kaip ši nedidelė ferma Šiaurės Karo- 
linoje, tyrlaukių vidury. 

Heirfildse ji bent jau turėjo senelį. Ten taip pat gy- 
veno ir Žemę nuomojantys fermeriai, su kuriais galėjo pa- 
sišnekėti ir kuriais rūpinosi. Ten ji buvo svarbi kaip ir jos 
darbas. 

Ričardsonų ūkyje ji buvo niekas. Blogiau negu nie- 
kas. Ji buvo nemėgstama ir niekinama pašalietė, nedaranti 
nieko naudinga. 

Čes iš naujo skaitė savo knygas. Ji gamino vis sudė- 
tingesnius patiekalus. Mokėsi melžti karvę ir nusukti spran- 
dą vištai. Ji liejo ašaras ant savo pagalvės, neleisdama Me- 
ri Ričardson patirti pasitenkinimo, kurį toji būtų apturėju- 
si, jei sužinotų, kaip jai liūdna. 


Iatimtas skyrius 

Arklio kanopos slydo ant ledo sluoksnio, dengusio ke- 
lią. Jo priekinės kojos pataikė į duobutę, o joje buvęs ledi- 
nis vanduo aptaškė Neto kojas. Jo batai jau ir taip buvo per- 
mirkę kiaurai ir nesaugojo nei nuo šalčio, nei nuo drėgmės. 

Jis to net nepastebėjo. Visas taip pat buvo permirkęs 
tr sustiręs. Lediniai lietaus lašai krito iš dangaus, varvėjo 
ir nuo pušų bei eglių spyglių, ir nuo jo minkštos fetrinės 
skrybėlės kraštų. Jeigu kokiu nors būdu nesušils, gali nu- 
šalti rankos ir kojos. Jis privalo sustoti. 

Netas žinojo, kad netoliese turi būti apleisto namo 

griuvėsiai. Mulinsų namą žinojo visi. Kalbėjo, kad ten vai- 
denasi. Visa šeima — iš viso dešimt žmonių — paslaptin- 
gai dingo. Niekas nežinojo nei kaip, nei kodėl ir netgi ka- 
da, išskyrus tai, kad viskas įvyko labai seniai, kai dar jo 
tėvo tėvas buvo vaikas. Šnekėjo, kad ant stalo vis dar tebė- 
ra sudėtas maistas, lovos užtiestos lovatiesėmis, 0 šautu- 
vas kabo ant vagio virš Židinio. Tačiau kai ten užklydo vie- 
nas kaimynas, nerado nė gyvos dvasios, išskyrus peles, 
graužiančias akmens kietumo duonos trupinius. Po to bu- 
vo kalbama, kad languose kartais matyti mirksinčios švie- 
sos ir girdėti keisti garsai. Niekas daugiau ten nedrįso už- 
sukti, ir ta Žemė apaugo mišku. 

Netas sudrebėjo iš šalčio. O galbūt apimtas vaiduok- 
lių baimės. Tačiau jis tikrai numirs, jei neras kokio prie- 
globsčio. Nulipęs nuo arklio, vedė jį pro namą supančius 
kemsynus. Jis buvo alkanas, sustiręs ir pilnas blogos nuo- 
jautos. “Tiesiog kvanktelėjęs", būtų pamanęs įprastomis ap- 
linkybėmis ir garsiai nusijuokęs. Tačiau aplinkybės nebu- 
vo įprastos, o jis jautėsi be galo prislėgtas. 

Dar niekada gyvenime jis šitaip nesijautė, netgi kai jo 
tėvas atsisveikino ir išėjo. Buvo įsitikinęs, kad sugebės per- 
imti visus darbus ir tapti šeimos galva. Buvo tikras, kad 
įstengs padaryti viską, ką tik reikės, ir padaryti gerai. Vi- 
sada tvirtai tuo tikėjo ir visada buvo teisus. 

Tai kada jis liovėsi tikėti? Kodėl? 

Netas jau matė, kas liko iš Mulinsų namo. Viename 
gale stogas buvo įlūžęs, tačiau kitame atrodė sveikas. Taip 
pat išlikusi didžioji kamino dalis. Jis paplekšnojo arkliui 
per sprandą. 

— Nurimk, Načesai. Jei mums pasiseks, ten pakaks 
vietos ir arkliui, ir Žmogui. — Načeso skleidžiama šiluma 
tikrai pravers. 

Jam pasisekė labiau, nei drįso tikėtis. Po įgriuvusiu 
stogu mediena buvo sausa. Netrukus židinyje jau liepsnojo 

ugnis, 0 priešais ją džiūvo permirkę Neto drabužiai ir ba- 
tai. Iš balnakrepšio jis ištraukė gabalą duonos ir metalinį 
puodelį, į kurį pripylė lietaus vandens. Načesą jau buvo 
pašėręs avižomis iš to paties krepšio. Virš arklio nugaros į 
viršų kilo garai, sudarydami sūkurius silpnoje oro srovėje, 
judinamoje židinio skleidžiamos šilumos. 

Pavalgęs Netas išsitiesė ant grindų. Pasidėjęs galvą ant 
savo kelioninio krepšio, jis žvelgė į besimainančius jam 
gyvybę išgelbėjusių liepsnų atspalvius. 

Apmąstymai jam buvo svetimi. Visada būdavo per 
daug užsiėmęs, kad stabtelėtų ir pasvarstytų, ką jis daro ir 
dėl ko. Be to, neturėjo tuštybės, dėl kurios Žmogus patiria 
malonumą galvodamas apie save. 

Tačiau dabar jis negalėjo užmigti. Privalėjo kurstyti 
ugnį, kad išliktų gyvas. Jeigu užmigs, gali jau niekada ne- 
bepabusti. Nėra kito būdo, kuris neleistų užmigti, išskyrus 
galvojimą. 

Galbūt jam pavyks sugalvoti, kaip įveikti užgriuvusią ne- 
viltį. Ji baugino labiau nei vaiduokliai apgriuvusiame name. 

Tačiau jis niekaip negalėjo suprasti, kada ir kaip ši ne- 
viltis jį prislėgė, o nuo galvojimo darėsi dar blogiau. 

Tada pradėjo galvoti apie savo planą, ilgą laiką suda- 
rantį jo gyvenimo prasmę. Tačiau vien tiktai mintys čia ne- 
padės, nusprendė jis ir vėl pasinėrė į tai, ką pavadino “kan- 
čiomis". 

Patentas. Jis turi patentą cigarečių gaminimo mašinai. 
Juk jo dėka jis yra pats laimingiausias žmogus visoje Die- 
vo sukurtoje karalystėje. Reikia galvoti apie patentą, tr tai 
padės jam išsigelbėti. 

Patentas neišvengiamai nukreipė jo mintis prie Čes... 
jo žmona, nors jis dar nebuvo pasirengęs vedyboms. Žmo- 
na, vyresnė už jį ir atrodanti netgi senesnė, negu yra iš tik- 
rųjų. Žmona, tapusi spygliu jo motinos ir jo kūne. Ji buvo 
per daug neįprasta su savo pirštinėmis, aukštai užriesta no- 
simi ir Virdžinijos akcentu. Ji buvo našta, kuri jį slėgė. 

Ji neturėjo širdies. Jis sutiko duoti jai vaikų ir savo 
įsipareigojimą vykdė, tačiau nei jis, nei ji nepatyrė jo- 
kio malonumo. Jai gerai — ji dama tr visiems žinoma, 
kad damos su tuo tiktai taikstosi. Tačiau jam visada pa- 
tiko seksas. Ne, netgi daugiau negu patikol Jis jį dievi- 
no. Kūno teikiamus ir kūnui suteikiamus pojūčius bei ma- 
lonumus. Jam iš tiesų patiko moterys, kitaip kalbančios, 
galvojančios ir kitaip Žiūrinčios į pasaulį. Jos darė jį lai- 
mingą, O jis darė laimingas jas. Iki šiolei gyveno lai- 
mingą gyvenimą. 

Iki vedybų. Kodėl tas patentas negalėjo priklausyti pa- 
prastai kaimo merginai? Arba, jei jau tai turėjo būti dama, 
tai kodėl negalėjo būti jauna? Tuomet galbūt surizikuotų ir 
pamėgintų ją išmokyti šio bei to. Tačiau jis jokiu būdu ne- 
galėtų pasiūlyti Čes tokio nerafinuoto ir žaismingo dalyko 
kaip seksas. 

Tačiau sandėris yra sandėris, ir vyras, sudaręs sandė- 
rį, niekada nesitraukia. Netgi tėtis. Jis gyveno su motina, 
kol Netas užaugo pakankamai didelis, kad galėtų perimti 
jo darbus, ir tik tada išėjo. Visus tuos metus jis gyveno fer- 
moje, nežinodamas nieko daugiau išskyrus tabaką. 

Netas jo nekentė. Šleikščiai saldaus jo kvapo. Lipnios 
dervos, kuria aplimpa oda, plaukai ir drabužiai, padirbėjus 
su šiais augalais. Nesibaigiančių sodinimo, auginimo, der- 
liaus nuėmimo ir galiausiai pardavinėjimo darbų. Visada 
priklausyti nuo oro, amaro ir kirminų malonės. 

Vienintelis būdas ištrūkti iš šio užburto rato buvo ga- 
myba. Kiti tai jau išbandė. Tačiau panašu, jog jis pavėla- 
vo. Parduotuvės priimdavo jo mažus kapšelius tik tada, jei- 
gu pensu sumažindavo jų kainą. 

— Nėra paklausos, — sakydavo jam, nebent jis būtų 
prisistatęs kaip priklausantis Buliaus firmai. Tas pats vei- 
kiausiai būtų ir su cigaretėmis, ir jis niekada neuždirbs pa- 
kankamai pinigų. 


Ir kaip gi gali tikėtis nugalėti tokius milžinus kaip 
Blekvelas arba Alenas ir Ginteris? “Dėdė Luisas"... Kaip 
jis Iš viso susidėjo su moterimi, kuri stambiausią tabako 
verslininką Virdžinijoje vadina “dėde"'? Jis nepriklausė tam 
sluoksniui, niekada nepriklausys, netgi jei jo planas ir pa- 
vyktų. Jei Čes tikisi būtent šito, jai teks smarkiai nusivilti. 

Ir iš viso, ko ji tikisi? Partneriai — ji sakė, jog nori, 
kad jie būtų partneriai. Partneriai kame? Jis niekada neras 
žemės sklypo malūnui, kurį jai pažadėjo, statyti, jau ne- 
kalbant apie pačią malūno statybą. 

Jo mintys vis sukosi ir sukosi ratu, įtraukdamos jį vis 
giliau ir giliau į piktos nevilties sūkurį. Kai ugnis priges- 
davo, jis ir vėl ją pakurstydavo, nors kartkartėmis vis kil- 
davo pavojinga pagunda užmigti ir nepabusti. 

Kai juodi sienų plyšiai papilkėjo, jis susirinko sausus 
drabužius. Tačiau negalėjo rengtis nenusiprausęs, todėl su 
vienais batais išėjo į lauką paieškoti ledo, kurį galėtų ištir- 
pinti. Šaltis užgniaužė kvapą. Tačiau bent jau buvo nustoję 
lyti ir nurimo lietų lydėjęs vėjas. 

Kažkur buvo girdėti vandens čiurlenimas. Tekančio 
vandens. Jam nereikės tirpdyti ledo. Netas čiuoždamas ir 
slysdamas nuskubėjo prie sraunaus upokšnio, tekančio už 
namo. Vanduo buvo toks šaltas, kad degino odą, tačiau jis 
vis tiek apšlakstė juo visą veidą ir kūną. Jau geriau tegu 
dega, negu bus murzinas. Net ir nusiprausęs jisai vis jautė 
tabako dervą, kuria aplipo visam gyvenimui. 

Kai sumetė į židinį paskutines malkas, atrodė, kad ug- 
nis riaumoja net kamine. Buvo gera jausti jos šilumą. To- 
kia pat maloni buvo ir jo vilnonių apatinių šiluma. Kaip ir 
likusiųjų drabužių. 

Tačiau pačią geriausią šilumą, grąžinusią ryžtą ir vil- 
tį, suteikė geliantis upeliuko vanduo. Netas ieškojo ištisas 
savaites, ieškojo to, ką surado visai atsitiktinai, kai jau bu- 
vo beprisipažįstąs pralaimėjęs. Apleistą, niekam nereika- 
lingą nuosavybę, upeliuką, kuris niekada neužšals. 


118 


— Ačiū tau, Dieve, — tarė jis, sukalbėdamas paprastą 
maldą, kuri veržėsi iš širdies gelmių. 

Visos kančios akimirksniu dingo. Dabar jis aiškiai ma- 
tė kelią, kuriuo turi eiti. Buvo pasiruošęs pirmajam savo 
plano žingsniui. Po to darys viską, ko tik prireiks. 

Jis nekantravo kuo greičiau viską papasakoti Čes. Ji 
vienintelis žmogus, kuriam jis galėjo išsilieti. Ji tikėjo jo 
planais. Ji buvo jo partnerė. 


— Nustok maltis, arba mes iš viso niekur neisime, — 
Čes griežtai perspėjo Sali. Bent jau jai atrodė, kad esanti 
pakankamai griežta. Dvejų metukų mergaitei tai nepadarė 
įspūdžio, tačiau ji aprimo. Sali labai norėjo eiti pas Liviją 
Alderbruk pažaisti su paršeliais. Jų buvo dešimt, visai kaip 
rankų pirštų. Pirštus suskaičiuoti ją buvo išmokiusi Čes. 
Sali leido jai apgobti jas abi didžiule skara. 

Čes eidavo aplankyti senosios Livijos kaskart, kai bū- 
davo palankus oras, o taip nutikdavo nedažnai, galbūt porą 
kartų per savaitę, jei jai pasisekdavo; taką nuo lietaus sau- 
gojo medžiai, todėl čia nebuvo molyno ar klampaus purvo. 

Livija apsidžiaugė jas pamačiusi. Ji svetinga moteris, 
O jos vieno kambario trobelė buvo labai jauki. Ją šildė ge- 
ležinė krosnis, ryškios megztų kilimėlių, patiestų ant grin- 
dų, spalvos ir iš gabalėlių susiūta lovatiesė. Taip pat pati 
Livija. Čes pasijusdavo geriau vos tik peržengusi šių namų 
slenkstį. 

Pintinėje prie krosnies miegojo du mažučiai juodai bal- 
ti paršeliai. Sali nužingsniavo tiesiai prie jų. 

— Iš kur žinojai, kad mes ateisime? — paklausė Čes. 

— Lietus liovėsi daugiau nei prieš valandą, — atsakė 

senoji moteris, šypsodamasi pasididžiavimo kupina šypse- 
na. — Paruošiu kavos. — Jos rankos buvo užimtos naujo 
kilimėlio mezginiu. 

Čes pripylė į puodelius vandens iš virdulio, stovinčio 
ant krosnies, įdėjo cukraus ir pagardino grietinėle, o į Li- 
vijos puodelį dar įpylė ir jos mėgiamo saldiklio. Šilti puo- 
deliai šildė jos sušalusias rankas. Dabar pasijuto kur kas 
geriau. 

— Nieko naujo apie Netą? 

— Nieko. — Čes padavė Livijai jos puodelį, atsisėdo 
pati ir pradėjo gurkšnoti kavą. Nebuvo reikalo dar ką nors 
sakyti. Livija jau ir taip žinojo, kaip desperatiškai ji neri- 
mauja. Neto nebuvo jau tris savaites; jis žadėjo užtrukti 
tik vieną. Senoji moteris nepažėrė jokių kvailų įtikinėji- 
mų. Čes palengvės tik tada, kai pamatys Nataną sugrįžusį 
ir sveiką. 

— Galbūt turėtum išmokyti mane megzti, — tarė ji. — 
Nelabai ką turiu veikti be maisto gaminimo, ir tai varo ma- 
ne iš proto. Plantacijoje visada būdavau tokia užimta, kad 
neturėdavau laiko net galvoti. Man nelabai sekasi sėdėti 
sudėjus rankas. 

Prie Livijos priėjusi Sali patempė ją už rankovės. 

— Kas atsitiko, brangute? Ar jau nori pieno? 

— Paršeliai, — pratarė Sali. Po abiem mažutėm ran-- 
kelėm ji buvo pasikišusi po paršelį. Vienas pradėjo žvieg- 
ti. Ji pritūpė ir paleido juos ant grindų, o paskui atsistojo ir 
ištiesė rankas nustebusiai senajai moteriai. Jos nykščiai bu- 
vo prispausti prie delnų. — Daugiau paršelių, — pareika- 
lavo ji. 

Senoji Livija pradėjo juoktis. Laisva ranka ji sugriebė 
mergaitę per juosmenį ir priglaudė ją prie savęs. 

— Argi tu ne gudragalvė, mažyle? Turi džiaugtis tuo, 
ką gavai. Senoji didžioji kiaulė sudraskytų mane į gaba- 
lus, jei paimčiau iš jos visus paršiukus. Kai tau jau bus 

laikas eiti namo, nunešime šiuos du mažylius pas jų bro- 
lius ir seseris, tada galėsi pažvelgti į visą šeimyną. Gerai? 

Sali patenkinta linktelėjo ir nubėgo gaudyti paršelių. 

— Man toptelėjo viena mintis, Čes. Žinau, kuo tu gali 
užsiimti. Gali mokyti Alvos mergaites. Mikas tam netinka, 
tačiau Žinau, kad Siuzana pultų prie skaitymo ir rašymo 
kaip antis prie vandens. Ji tokia miela mergaitė ir tokia pro- 
tinga. 

— Tačiau, Livija, Siuzanai jau greitai sukaks dešimt. 
Ar ji dar nelankė jokių pamokų? 

— Nė vienos. Džošas tam nepritaria. 

Čes nustėro. Kaip žmogus gali būti nusiteikęs prieš 
mokymąsi. Ji manė, kad Ričardsonų vaikai mažiausiai po- 
rą metų jau lanko mokyklą. Žinoma, į Plezent Grūvą kelias 
11gas, tačiau kiti kaimo vaikai lankė tenykštę mokyklą. Jai 
tai buvo savaime suprantama. Natanas buvo jai pasakojęs 
apie tai, kaip jodavo kartu su broliu ant darbinio arklio. 
Livija tikriausiai klysta. Kaip įmanydama mandagiau, ji už- 
siminė apie tai senajai moteriai. 

Livija susiraukė. 

— Tai ir nuteikė tą seną kvailį Džošą prieš mokslus. 
Jis matė, ką mokslai padarė su jo broliu. Juk tai dėl Gideo- 
no tėvas išėjo iš namų. Dėl Gideono ir jo mokslų. 

Čes pulsas pagreitėjo. Pagaliau tiesa apie Gideoną. 
Natano brolis buvo neatskleista paslaptis. Mis Meri nesi- 
liovė apie jį kalbėjusi. Pasak jos, Gideonas buvo tobulu- 
mo įsikūnijimas. Natanas iš viso apie jį nekalbėdavo. Ji 
ne kartą prašė jo papasakoti apie brolį, tačiau jis visada 
atsakydavo, kad nėra ką pasakoti. Gideonas buvo pamoks- 
lininkas, jis negyvena kartu jau daugiau nei penkeri me- 
tai, ir tai viskas. 

Tačiau tonas, kuriuo jis ištarė “ir tai viskas", vertė ją 
manyti, kad tai dar ne visa tiesa. Ji tyliai sėdėjo, pasiruo- 
šusi išklausyti. Livija baigė gurkšnoti kavą ir paėmė vil- 

nos atraižą. Tada apsuko ją apie didelę, lenktą kaulinę ada- 
tą ir pakišo kairę ranką po audeklu, ištemptu ant rėmo. Čes 
laukė. 

— Aš tik bandau prisimint, kuriais metais tai įvyko, — 
prakalbo senoji Livija. Jos balsas buvo aiškus, tačiau kaž- 
koks tolimas, kone dainingas. Tokiu balsu ji visada ką nors 
porindavo. 

— Ezekielis ir Meri susituokė 1846-aisiais, tai yra dau- 
giau nei prieš trisdešimtį metų. Ji buvo mtela, daili mergi- 
na, kuriai ką tik buvo sukakę penkiolika. Be to, ji buvo 
išties- linksma. Meri Vuks iš netoliese esančio Reidsvilio 
tada lankėsi pas savo puseserę Plezent Grūve. Zekis buvo 
geras laimikis. Jis turėjo savo ūkį, o brolis Džošas padėjo 
jam tvarkytis. Jų tėvai buvo mirę, tačiau jie jau suaugę vy- 
rai. Zekis — dvidešimt penkerių ar net daugiau, o jo brolis 
Džošas penkeriais metais jaunesnis. Nuo Džošo vedybų jau 
buvo praėję treji metai — tai buvo viena iš tų sąjungų, ku- 
rios sudaromos iš reikalo. Jis 1r Eli jau turėjo vieną vaiką, 
o kitas buvo kelyje. 

Labai greitai Meri irgi tapo šeimos moterimi. Ji ir Eli 
gana dažnai ateidavo čia parodyti man savo išsipūtusių pil- 
vukų ir paklausti ko nors apie gimdymą. Eli ir pati viską 
žinojo, tačiau ji nenorėjo aiškinti to Meri, bijodama ją iš- 
gąsdinti. Pirmasis Eli gimdymas buvo labai sunkus. 

Antras kartas kaip visada buvo lengvesnis. Daili mer- 
gytė su šilkiniais kukurūzų spalvos plaukais gimė per Ka- 
lėdas. Sausį atėjo laikas gimdyti Meri. Iš jos įsčių į šį pa- 
saulį atėjo berniukas, rėkdamas taip, kad būtų nustelbęs or- 
kestrą. Zekis tvirtino, kad dar niekada iš kaimo gydytojo 
palapinės nebuvo girdėjęs sklindančio tokio triukšmo. 

Tačiau Meri ne todėl mažąjį pavadino Džonu Vesliu*. 
Ji buvo pamaldi mergina iš praktikuojančių krikščionių šei- 
mos. Reidsvilis turėjo savo bažnyčią. 


* Wesley /vesli/ angl. — metodistas. 

Kitais metais prie brolio prisijungė Čarlis Veslis. Eli 
taip pat laukėsi, tačiau jos mažulėlis gimė negyvas. Tą gruo- 
dį, visai prieš Kalėdas, ji mirė. Vargšelė, taip ir neatsiga- 
voi po paskutiniojo gimdymo. 

Meri ėmėsi globoti du Eli vaikus. Visiems keturiems 
ji buvo mylinti motina. Tiems, kurie gimė vėliau, taip pat. 
Tai buvo mergaitė, vardu Meri, po to Gideonas, paskui dar 
viena mergytė, vardu Liusinda. 

Atrodė, kad nuo septynių vaikų to namo net sienos 
braška. Zekis nusprendė pristatyti dar vieną kambarį. 

Tačiau dar nespėjus nė pradėti, jo jau nebereikėjo. Į 
kaimą atkeliavo difterija. Tai buvo siaubinga liga. Išgyve- 
no tik vienintelis Gideonas. 

Čes išsižiojo. Ji žinojo, kokia trapi yra vaiko gyvybė; 
Heirfildso fermeriai neteko ne vieno kūdikio. Tačiau ne- 
buvo nė vieno atvejo, kad mirtis pasiglemžtų šešis iš vie- 
nos šeimos. 

Livija tęsė toliau: 

— Meri kreipėsi paguodos į Dievą. Ir į Gideoną. To 
kūdikio ji nepaleisdavo iš rankų. Po metų pagimdė dar vieną 
berniuką. Pavadino jį Džonu Vesliu, visai kaip ir pirmąjį, 
tačiau šį kartą prasmingiau. Ji sakė, kad taip atsidėkoja Baž- 
nyčiai už tai, kad padėjo jai išgyventi šią tragediją. 

Atmink, ji vis dar buvo jauna, dvidešimt vienerių me- 
tų. Taip pat stipri. Būdama smulkutė, ji kartu su Džošu ir 
Zekiu dirbdavo lauke vyriškus darbus. Kiti ketveri metai 
davė jai dar keturis vaikus, ir namai vėl prisipildė. Dabar 
jų buvo šeši. Tačiau Gideonas visada buvo ypatingas. Jis 
buvo Dievo dovana, kaip mėgdavo ji sakyti. 

Kai prasidėjo karas, jam buvo vienuolika. Netui, jau- 
niausiajam, — penkeri. Džošas ir Zekis, savaime supran- 
tama, išėjo į karą. Meri, padedamai kaimynų, teko rūpintis 
derliumi. Ir tada, iš karto po Naujųjų metų, į mano duris 
verkdamas pasibeldė Netas. Jis pasakė, kad visi vaikai ser- 


123 


ga, o mama tik sėdi kampe, linguoja ir meldžiasi. Netas 
staubingai springo, ir aš žinojau, kad tai kokliušo kosulys. 
Paėmusi jį ant rankų, lėkiau kaip vėjas. Tada mano kojos 
buvo gerokai jaunesnės. — Senoji Livija ieškojo pintinėje 
raudonų vilnos kamuolėlių. 

— Kiek jų mirė tada? — sušnibždėjo Čes. 

— Pusė. Gideonas taip pat buvo netoli mirties, tačiau 
vargais negalais išsikapstė. Meri sakė, kad tai stebuklas. Ji 
beveik nė nepastebėjo, kad jos mažoji Meri ir kitas sūnus 
taip pat išgyveno. Tie vargšai vaikai, galima sakyti, iš viso 
neturėjo motinos, kol sugrįžęs 1š karo šešiasdešimt penk- 
taisiais Džošas vedė Alvą. Ji davė jiems tiek meilės, kiek 
tik jie įstengė iš jos paimti. Alva buvo miela mergina, vos 
sulaukusi penkiolikos. Jei karas nebūtų pražudęs tiek daug 
vyrų, ji būtų susiradusi kur kas geresnį nei Džošas. Jis bu- 
vo sužeistas į pilvą ir tik per stebuklą nenumirė. Tačiau 
skausmas jo niekada ir neapleido. Nuo to sužeidimo jis taip 
ir nematė gyvenime jokio džiaugsmo. Alva paseno greičiau, 
nei buvo suplanavusi motina gamta. 

Tačiau jos paguoda buvo vaikai. Du Meri ir vėliau gi- 
mę du jos pačios. 

Tiktai va Ezekielis Ričardsonas niekur negalėjo rasti 
paguodos. Kai jis sugrįžo namo, Meri jau buvo pasidariusi 
beprotiškai religinga. Ji nematė nieko daugiau, išskyrus Gi- 
deoną. Kartais man atrodydavo, kad ji paveikė ir Gideono 
protą, nuolat jam pasakodama, jog Dievas iš jų visų išsi- 
rinko jį ir išgelbėjo nuo difterijos bei kokliušo. Jam buvo 
trylika, kai patyrė ekstazę. Taip skelbia Metodistų bažny- 
čia. “Jei tu Šventai tiki, kad Jėzus Kristus mirė dėl tavęs ir 
kad jis nuplaus tavo nuodėmes ir bus tavo Išganytojas, Kris- 
tus įžengs į tavo širdį, ir tu patirsi susiliejimo su Dievu 
ekstazę." 

Šito galima tikėtis ir siekti, tačiau tik nedaugelis tai 
pajunta. Gideonas pajuto. Ar bent jau jam atrodė, kad pa- 

juto. Ar bent jau taip sakė. Meri, be jokios abejonės, pati- 
kėjo. Ji buvo pasiruošusi atiduoti viską, kad tik berniukas 
taptų tikru, įšventintu pamokslininku. Ištisas dienas ragi- 
no Zekį kuo daugiau sėti ir auginti tabako, kad galėtų su- 
mokėti už Gideono kambario nuomą, knygas, maistą, ge- 
riausius rūbus ir kitas sąskaitas. Galiausiai jis buvo įšven- 
tintas. Tada Zekis išėjo. Jis davė jai vienintelį dalyką, ku- 
rio ji troško, nors jo tai vos nepražudė, o paskui atidavė 
Netui vienintelį dalyką, kuris jam buvo likęs — pusę fer- 
mos — ir išėjo paieškoti prieš mirtį bent trupučio laimės. 
Duok Dieve, jis ją surado. 

— Kas jam nutiko vėliau? 

— Niekas nežino. Mažoji Meri padarė tą patį. Ji pali- 
ko namus vos tik susiradusi vyrą, kuris buvo pasiruošęs ją 
vesti ir išsivežti. 

— Meri religija apnuodijo tų namų atmosferą. Tik per 
stebuklą Netas yra toks, koks yra. Jis geras ir kilnus žmo- 
gus. Aš dėkinga Alvai, kuri jį apsaugojo nuo nuoskaudų. Ir 
gailiuosi Meri. Ją sunku mylėti, ir visai nesvarbu, ką mums 
liepia Biblija. Ji paverčia religiją visai kitokia. Jai religija 
susideda iš vienų "ne". Aš jos nemėgstu, nors apie jokį ki- 
tą Žmogų negalėčiau taip pasakyti. 

Senoji Livija pažvelgė per petį. 

— Tik pažiūrėk, koks mielas vaizdelis, — tarė ji pri- 
tildžiusi balsą. Čes akimis nusekė ten, kur ji rodė. Sali mie- 
gojo pintinėje kartu su paršeliais. 

— Geriau veskis šią mergytę namo, Čes, — pasiūlė 
Livija. — Jau pradėjo temti. 

— Žinau. Tu teisi. Tik pasakyk man dar vieną dalyką. 
Kokia Gideono Žmona? 

— Lili graži nelyginant angelas. Aš nežinau, koks jos 
vidus. Jos tėvas — garsus sielų gelbėtojas, todėl ji turėtų 
būti gera pamokslininko Žmona. Mačiau ją vos porą kartų 
stovyklavietėje. Gieda taip pat nelyginant angelas. — Se- 

noji moteris gudriai nusišypsojo Čes. — Taip pat pastebė- 
jau, kad ji ne per daug stengiasi lankyti Meri, o ir Gideono 
čia nesiunčia. Galbūt po angelo išore vis dėlto slepiasi mo- 
teris. 

Čes pabučiavo nugairintą ir susiraukšlėjusį Livijos 
skruostą. 

— Ačiū tau, — padėkojo ji. — Tu visai popietei ati- 
traukei mane nuo rūpesčių dėl Natano. 

— Ateik, kada tik panorėsi. 

Visą kelią iki pat namų Sali miegojo. Čes buvo dėkin- 
ga. Ji turėjo apie daug ką pagalvoti. 

Aišku viena: vertindama Natano šeimą, ji buvo netei- 
si. Jų tragiškų gyvenimų fone jos pačios bėdos atrodė vi- 
siškai nereikšmingos. Ji turi būti tolerantiškesnė ir nuolai- 
desnė. Ypač mis Meri. Tačiau niekada neatleis, kad ji taip 
elgėsi su Natanu. Neatleis už tai, kaip elgiasi su juo dabar. 

Kitą dieną, kai Sali per pietus miegojo, Čes nuėjo į 
fabrikėlį, kur kartu su mis Meri dirbo Alva ir Siuzana. Ji 
buvo iškepusi pyragėlių su sirupu; sudėti į pintinėlę, jie 
tebebuvo šilti ir minkšti. Ji žinojo, kad Meri mėgsta saldu- 
mynus. 

Savo pasiūlymą ji pateikė labai atsargiai. Užuot naktį 
siuvusios dviejuose namuose, jos visos galėtų pavakarie- 
niauti pas mis Meri, kur Čes paruoštų vakarienę. Džošas ir 
Mikas taip pat. Po vakarienės jie visi būtų kartu ir čia pat 
galėtų siūti bei pilstyti į kapšelius tabaką. Alvai ir Siuza- 
nai nereikėtų gaišti laiko maisto gaminimui, ir jos pasiūtų 
bei pripildytų daugiau kapšelių. 

Suvalgius kvapnų elnienos troškinį — visi komplimen- 
tai atiteko laimingajam medžiotojui Mikui — siuvimas Meri 
namuose vyko draugiškoje ir visiškai neįtemptoje aplinko- 
je. Čes paguldė Sali miegoti, o pati sugrįžo iš savo kamba- 
rio su “Karalių idilėmis" rankoje. 

— Kodėl užuot skaičius sau, nepaskaičius garsiai? — 

lyg tarp kitko paklausė ji. — Skaitymas tik palengvins mo- 
notonišką darbą. 

Mis Meri paprieštaravo. 

— Tai stabmeldžių skaitalas. Aš neketinu klausytis. 

Alva tr Siuzana pareiškė, kad su malonumu pasiklau- 
sys. 

Mis Meri užsikišo ausis mitkalio kuokštais. 

Po savaitės ji jau buvo įsijautusi į sagą apie Karaliaus 
Artūro riterius ir jų Šventosios Taurės ieškojimus. 

Alvai nusivedus namo Sali, Siuzana pasilikdavo dar 
valandai, kad pati išmoktų skaityti. 

Čes buvo dėkinga senajai Livijai už patarimą. Moky- 
mas ir skaitymas balsu kiekvieną dieną užimdavo kelias 
papildomas valandas. 

Tačiau dar likęs visas kitas paros laikas, ir ji dabar 
nerimavo dar labiau. Jau atslinko lapkritis su savo atšiau- 
riais šalčiais. Kiekvienas keleivis, sutemus ir temperatūrai 
nukritus Žemiau nulio, galėjo mirtinai sušalti. 

Jei tik koks vagis nepribaigė jo dėl arklio ir kelioni- 
nių krepšių. 


— Čes, kur mama? 

— O, Netai, ačiū Dievui, tu sveikas. Man buvo taip 
neramu... 

— Kur mama, Čes? 

Ji pyktelėjo. Jo nebuvo daugiau kaip mėnesį, per tą 
laiką ji vos neišsikraustė iš proto belaukdama jo sugrįž- 
tant, ir tiktai tiek tegali jai pasakyti? 

— Fabrikėlyje, kur daugiau ji galėtų būti? 

— Puiku! Turiu tiek daug tau papasakoti, kad galiu 

susprogti. Užkurk ugnį ir užkaisk kavos. Aš nuvesiu Nače- 
są į daržinę, pašersiu ir sugrįšiu. 

Čes turėjo atsisėsti. Ji pajuto silpnumą keliuose. Jis 
gyvas. Ir dar kaip gyvas. Gyvesnis nei kada nors anksčiau. 
Dar niekada ji nebuvo mačiusi jo tokio užsidegusio, netgi 
Denvilyje. Ir jis norėjo pasidalyti tuo su ja. Kaip ji galėjo 
ant jo pykti? 

Jis prašė kavos. Ir kaitrios ugnies židinyje. Čes pašo- 
ko. Tikriausiai jis mirtinai išalkęs. Rado vieną kiaušinį; kaž- 
kuri višta pamiršo, kad dabar Žiema. Papjaustys duonos sto- 
romis riekėmis taip, kaip jam patinka. Ant kumpio kaulo 
dar likę šiek tiek mėsos. Kol suvalgys tai, ji išvirs avižinės 
košės... 

Avižinė košė puode išvirė ir prisvilo, tačiau tai nesvar- 
bu. Neto noras išsikalbėti buvo kur kas stipresnis už alkį. 

— ...Po to kai apžiūrėjau septintąjį žemės plotą ir nu- 
sprendžiau, kad jis netiks arba kaina per aukšta, jau buvau 
bepasiduodąs ir pasukau namų link. Buvau iš tiesų prara- 
dęs viltį. Tada ir vėl pradėjo lyti, pakilo stiprus vėjas, šalo. 
Jau būčiau sušalęs, jei ne užuovėja. Daugybė mylių aplin- 
kui buvo tik tas vienintelis namas, kuriame vaidenasi — 
ei, Čes, juk tu netiki vaiduokliais, ką? Žinoma, kad ne, tik 
ne su tokiu išsimokslinimu kaip tavo. Tai va, arba tas na- 
mas, arba nieko... 

Ji norėjo pulti jam ant kaklo, apkabinti, prisilietusi prie 
j0, pajusti, kad jis tikrai sugrįžo ir yra laimingas su ja. Ta- 
čiau ji tik ragino jį pasakoti toliau. Nes būtent šito norėjo 
jis. 

— ...Jis tobulas. Be to, pigus. Kadangi kalbama, jog 
ten lankosi vaiduokliai, aš galėjau įpirkti šimtą akrų. Tris- 
dešimtį su namu ir septyniasdešimtį kitoje upokšnio pusė- 
je. Ten mes pastatysime malūną. Ten, kur upeliukas daro 
vingį, krantai gana statūs, todėl nebus jokių problemų pa- 
statyti tiltą. Be to, kelias eina tiesiai į Duramą. Vos pen- 

kios mylios. Tai geriau, nei aš kada nors tikėjausi. Juk bū- 
tent ten viskas vyksta, Čes. Per pastaruosius dešimtį metų 
Duramas išsiplėtė dešimtį kartų. Ten yra Bulius ir Djukas, 
ir geležinkelis. Kalbama, kad Vinstonas auga greičiau, ypač 
Dikas Reinoldsas, tačiau tai vakarai, o mano supratimu, ge- 
riau būti tabako kelio viduryje, o ne pakrašty. 

Pirmiausia pastatysime malūną, kaip ir planavome. Ne- 
tolimais nėra kito, kuris galėtų pridaryti problemų. Malda- 
mi kukurūzus, pasidarysime šiek tiek pinigų pragyvenimui, 
kol įsivažiuosime. Tačiau svarbiausia, kad malūno ratas ga- 
mins energiją cigarečių mašinai. 

Vos tik prekyba išaugs, pasistatysime fabriką ir ten per- 
kelsime mašiną. Tada sumontuosime jų ir daugiau... 

Jo akis supo tamsūs nuovargio ratilai. Staiga jos prisi- 
pildė jaudulio ašarų. 

— Ak, Čes, mes tikrai tai padarysime. Tai jau praside- 
da. Ne, tai jau prasidėjo. Nežinau, ar įstengsiu susitvardy- 
ti. Norisi šaukti apie tai visam pasauliui. — Netas atlošė 
galvą ir pridėjo prie lūpų savo sušalusias rankas. 

— Ei, pasauli. Tik pažvelk, mes ateiname, — sušuko jis. 

— Tyliau. — Ji juokėsi taip smarkiai, kad vos įstengė 
išspausti vieną žodį. 

Netas sugriebė ją per juosmenį. Jai dar nespėjus susi- 
vokti, kas vyksta, jo stiprios rankos iškėlė ją aukštai į orą. 
Tada jis pradėjo suktis ratu. Kai paleido, jai svaigo galva. 

— Dabar žinai, kaip aš jaučiuosi. Tai geriau nei būti 
girtam. Ar tu laiminga, Čes? 

— O taip, taip, Natanai. 

— Žinojau, kad būsi laiminga. Aš visą naktį vis gi- 
niau į priekį tą vargšą išsekusį arklį. Turėjau grįžti namo. 
Turėjau kam nors tai papasakoti arba būčiau susprogęs į 
milijoną skeveldrų. 

Staiga jo veido išraiška prablaivėjo. 

— Tai vis dar tebėra paslaptis, Čes. Didesnė nei kada 

nors. Mama ir Džošas nesuprastų nė per milijoną metų. Aš 
nenoriu, kad kas nors mane erzintų ar tyčiotųsi. Tik ne da- 
bar. Aš per daug laimingas, kad leisčiau visa tai sugriauti. 
Ir per daug pavargęs, kad galėčiau kovoti. 

Jis ir vėl nušvito. 

— Leisk man papasakoti apie tą teisininką Hilsbure. 
Turėjau jį nusamdyti, kad išsiaiškinčiau, kaip nusipirkti tą 
žemę. Ta vieta apleista, supranti, ir neturi jokio savininko. 

Taigi ponas Klarensas Montgomeris nusivedė mane į 
teismo rūmus. Žinoma, ne iš karto. Pirmiausia turėjau su- 
mokėti jam penkis dolerius, o tik tada jis mane nusivedė. 
Pasirodo, kad žemė priklauso valstijai, tačiau valstija to 
net nepastebėjo. Taigi senasis gerasis ponas Montgomeris 
prisidėjo pirštą prie vienos nosies pusės, štai taip... — Ne- 
tas pavaizdavo sąmokslininką, — ...ir tarė: “Patekote į ga- 
na įdomią situaciją, pone Ričardsonai..." — Netas kalbėjo 
sodriu teisininko balsu. 

— Nesu toks nevėkšla, kad nesuprasčiau, kas vyks- 
ta. Jis vienu švilptelėjimu norėjo mane išstumti iš to san- 
dėrio. 

Taigi prabilau aš. Kaip tikras kaimo bernas, tarytum 
tarp dantų turėčiau įsikandęs šiaudą ir šiaudai styrotų man 
iš ausų. “Ar manai, kad dėl vaiduoklių jis turėtų kainuoti 
daugiau? Nesiruošiu mokėti už tai, ko nematau. Ten nėra 
daugiau nieko, išskyrus triukšmus naktį". 

Tada jis nužvelgė mane skvarbiu žvilgsniu, kad įsiti- 
kintų, ar aš jo nemulkinu, — Neto akys susiaurėjo. 

— O aš žiūrėjau į jį visiškai šaltai ir abejingai. — Jo 
akyse ir vėl atsivėrė mėlyna tuštuma. — Vaiduokliai labai 
greitai privertė jį persigalvoti. 

Per vieną dieną jis sutvarkė krūvą popierių, apėjo ke- 
turias kontoras ir teismo rūmus, susitarė su teisėju. Dar ne- 
sutemus buvau šimto akrų puikios Žemės ir tekančio van- 
dens, kurio niekas negalės sustabdyti nei prakeiksmais, nei 

kitomis priemonėmis, savininkas. Ir tai kainavo man bū- 
tent tiek, kiek ruošiausi pakloti rankpinigių. Plius penki 
doleriai. 

Penkiasdešimt centų už akrą, Čes, ar gali įsivaizduo- 
ti? Svajonė išsipildė vos už penkiasdešimt centų... — Ne- 
tas nutilo, išgirdęs motinos žingsnius. 

Įėjusi pro duris, Meri Ričardson pradėjo uostinėti orą. 

— Ar prisvilinai vakarienę dėl kokios ypatingos prie- 
žasties, Čeise? 

— Aš grįžau, mama. 

— Pačitu laiku. Alvai ir man vos neišvarvėjo akys nuo 
siuvimo, todėl tabako pardavimui paruošta pakankamai, 0 
tu net nesiteikei grįžti jo pasiimti. Jaučiu, kad vietoje to 
buvai nukakęs į valstijos mugę. 

— Ne, mama. Tai ledas, dengiantis kelius, mane už- 
laikė. 

Čes norėjosi vožtelėti Natano motinai rankoje laiko- 
mu puodu. 

— Natanas jau buvo beeinąs miegoti, mis Meri, — ta- 
rė ji. — Pažadėjau prikelti jį vakarienei. — Ji saldžiai nu- 
sišypsojo. — Šįvakar desertui valgysime saldų bulvių py- 
ragą. 

Mis Meri nesuminkštėjo. 

Kol Netas nepadavė jai korespondencijos, pargaben- 
tos iš Plezent Grūvo. Ten buvo laiškas nuo Gideono. 

Jis ir Lili ruošėsi Kalėdoms į fermą atsivežti vaikus. 

— Eik miegoti, — tarė Čes Natanui. Jis atrodė net pa- 
pilkėjęs nuo išsekimo. 


Jisai prisikrovė krepšius dar kartą ir išvyko po dviejų 
dienų. Načesas buvo per daug išsekęs, kad ištvertų dar vieną 
sunkią kelionę. Natanas susikūprino nuo šalčio ir apšalu- 
sto kelio pakraščiu ginė kumelę, tempiančią sunkų tabako 
krovinį. Žolės taip pat buvo sušalusios, tačiau žengti per 
jas ne taip slidu kaip apledėjusiu keliu. 

Tai buvo tikras šokas. Jis manė, kad visa krūva laiškų 
skirti Čes. Viršutinis buvo nuo Augusto Stendišo. Apatinis 
— taip pat. Jam net netoptelėjo atrišti virvelę, kuria jie bu- 
vo sujuosti, ir pasižiūrėti viduryje. 

Tačiau argi tai būtų ką nors pakeitę? Gideonas vis tiek 
atvyks per Kalėdas. Su Lili ir vaikais. 

Ne. Jis negalvos apie tai dabar. Geriau jau galvoti apie 
šimtą akrų Žemės ir malūną, kurį ketina ten pastatyti. Juk 
tai darė jį tokį laimingą. Jau daug laiko nebuvo net prisi- 
minęs Lili. Jam ir vėl pavyks nustumti mintis apie ją į šalį. 
Turi pavykti. Tereikia susikaupti... Netas užmerkė akis, iš 
visų jėgų stengdamasis ir vėl susigrąžinti pakilią nuotaiką. 

Kumelė negrabiai slystelėjo, vos jo nenumesdama. Ne- 
tas švelniai patempė vadeles. 

— Nusiramink, Mise. Tiesiog stabtelėk minutėlei ir 
atgauk kvapą. — Jis pasilenkė į priekį paglostyti jos spran- 
do. — Viskas gerai, mergyte, jau gerai. Nieko neatsitiko, 
nieko baisaus. Žinau, kad tu išsigandai. Tačiau tai jau pra- 
eityje. Nėra reikalo drebėti. Nagi pirmyn, pirmyn... 

Nebuvo nukeliavęs nė trijų mylių, kai pradėjo temti. 
Naktį praleido vieno pažįstamo fermoje, kur permiegojo 
daržinėje kartu su karvėmis ir arkliais, skleidžiančiais ma- 
lonią šilumą. Po vidurnakčio jį pažadino pašnibždomis iš- 
tartas: “Netar". Jis pasimylėjo su fermerio Žmona su tokiu 
įkarščiu, kad pasiekusi orgazmą ji pradėjo klykti. Netas taip 
pat garsiai sušuko, pajutęs palengvėjimą gaubiamas jos ši- 
lumos. Tegu išgirsta jos vyras. Tai buvo nesvarbu. Nuo kul- 
kos skaudėtų mažiau nei nuo prisiminimų apie Lili. 


Čes atplėšė laiškus tik tada, kai Natanas išvyko. Ji ne- 
norėjo prarasti nė vienos sekundės laiko su juo, netgi dėl 
naujienų iš namų. 

Ji nusišypsojo, o paskui tyliai nusijuokė. Augusto Sten- 
dišo laiškas buvo ne mažiau nepakartojamas, kaip ir Au- 
gusto Stendišo asmenybė. 

Scila, rašė jis, kuri dabar dirbo pas juos virėja, dar 
labiau pasiryžusi jį nunuodyti nei tada, kai dvi savaites dir- 
bo Heirfildse Čes sergant gripu. Tik dabar ji buvo apdai- 
resnė. Ji nedėjo rudojo cukraus į kiekvieną patiekalą, kaip 
tai darė anksčiau. Pritrenkiantis jo ropių prieskonis buvo 
toks įsimintinas, jog jis buvo tikras, kad tada apie tai jai 
užsiminė. Pastaruoju metu maistas buvo gardinamas me- 
dumi, tačiau ne dobilų, kurį būtų galima aptikti prikibusį 
prie jautienos šonkaulio. Ne, Scila padarė stulbinantį en- 
tomologinį atradimą, aptikdama tokią bičių rūšį, kuri rin- 
ko dagių nektarą. Šios bitės buvo tiek pažengusios, kad per- 
dirbdamos nektarą ir paversdamos jį medumi, į masę įjung- 
davo tr dagių spyglius, kad šie vėliau įstrigtų gerklėse tų, 
kurie valgys medų. Pojūtis buvo neapsakomas ir neaprašo- 
mas netgi plunksna tokios turtingos vaizduotės kaip jo... 

“Ak, tu senas prasimanėli", — pagalvojo Čes. Ji žino- 
jo, kad Scila yra puiki virėja. Dar savo karjeros prie kros- 
nies pradžioje pati maldavo, kad ši ją pamokytų, tačiau jos 
gabumai taip niekada ir neprilygo Scilos gaminamai jau- 
tienai su padažu. 


Kitas laiškas buvo kur kas proziškesnis. Tai buvo at- 
sakas į pompastiškus Čes atsiliepimus apie dabartinį jos 
gyvenimą su trumpučiu “Gerai atlikta". Tai galėjo būt pa- 
sveikinimas išsirinkus tinkamą vyrą arba jos veidmainia- 
vimo gabumų įvertinimas. 

Ji pridėjo primargintus lapus prie pirmojo laiško, kurį 
buvo gavusi nuo jo. Dabar tai atrodė taip seniai, tą šiltą ir 
džiaugsmingą derliaus šventės dieną. Nors iš tikrųjų pra- 
ėjo tik šiek tiek daugiau kaip mėnuo. 

Koks nepastovus dalykas yra laikas. Kartais ji jausda- 
vosi taip, tarsi gyventų fermoje jau visą amžinybę. O kar- 
tais atrodydavo, kad tai tik trumpas stabtelėjimas prieš 
vykstant į kitą, dar nežinomą vietą. 

“Pastarasis variantas man kur kas priimtinesnis, — nu- 
sprendė Čes. — Jis pakankamai tiksliai atspindi tikrovę. 
Skirtumas tik tas, kad dabar aš žinau galutinį tikslą. Jis 
netoli Duramo — kad ir kur tai būtų — šalia tekančio 
upokšnio tr greitai ten išaugsiančio malūno su jame esan- 
čia cigarečių gaminimo mašina". 

Natano ilgėjimasis ir vėl sudavė jai netikėtą smūgį. Ji 
ir vėl norėjo atsidurti jo glėbyje ir suktis ratu. Kokia lai- 
minga ji buvo tą trumputę akimirką. Tokių akimirkų bus ir 
daugiau, ji tuo tikra. Taip jautėsi tik todėl, kad jisai, būda- 
mas visiškai išsekęs, pastarąsias dienas buvo toks užsida- 
ręs ir nelinkęs bendrauti. Prašau, Dieve, neleisk jam ir vėl 
joti per visą šaltą naktį. Leisk jam sustoti kokioje nors šil- 
toje vietelėje ir atsipūsti. 


Lapkritį Natanas sugrįžo į fermą dar tris kartus. Visi 
jo sugrįžimai Čes buvo vienodi: debesys virš galvos išsi- 
sklaidydavo, kalėjimą primenantis niūrus namas tapdavo 
jaukiu lizdeliu jos artumui, kurį jautė jam. 

Tačiau toks džiaugsmas tęsdavosi neilgai. Natano min- 
tys būdavo užimtos kitais dalykais; labai dažnai jis net ne- 
girdėdavo, ką ji sako. Be to, jis beveik nieko nevalgė, nors 
ji ir stengėsi pagaminti kiekvieną patiekalą kuo skaniau, 
nepaisant ribotų maisto atsargų Žiemą. 

— Tu daraisi toks išrankus kaip Čeisė, — priekaišta- 
vo jo Motina. — Jei neprižiūrėsi savęs, susirgsi ir tada ga- 
lėsi kaltinti tik save. 

Šito Čes bijojo labiausiai — galbūt jis serga. Natanas 
niekada nesiskundė apetitu, netgi kai jam buvo paduoda- 
mas ir mažiau viliojantis maistas už tą, kurį ji ruošdavo. Ji 
taip pat neturėjo apetito, tačiau tai buvo natūralu. Neprisi- 
minė tokio atvejo, kad ją būtų viliojęs maistas. Na, nebent 
tuos kelis kartus, kai ji buvo su Natanu, tačiau dažniausiai 
jai visai nerūpėjo — pavalgiusi ji ar ne. Heirfildse ji labai 

dažnai praleisdavo pietus ar vakarienę, nebent nusišypso- 
davo laimė valgyti su seneliu. 

Jai nieko neatsitiks, tačiau jis — visai kas kita. Jam 
reikia stiprybės ilgai ir šaltai kelionei iš parduotuvės į par- 
duotuvę. Stebint, kaip jis krauna didelius maišus su tabako 
kapšeliais ant arklio, nerimas draskė jos širdį. Tačiau ji pa- 
mojo atsisveikindama ir šypsojosi plačia šypsena. Tai bu- 
vo vienintelė dovana, kurią ji galėjo jam duoti. 

Gruodį ji palūžo ir pradėjo maldauti: 

— Nebegrįžk ten, prašau. Anokia čia gėda pasilikti. 
Dar niekada nebuvo tokios žiemos. Netgi Livija Alderbruk 
taip sako. Šiais metais pirmą kartą ji netgi negali rūkyti 
mėsos. 

— Nėra jokios gėdos, tačiau pinigų irgi nėra. Juk tai 
mano darbas parduoti tabako kapšelius, kai jie jau paruoš- 
ti. — Jis kalbėjo ramiai, netgi nepraradęs kantrybės. Atro- 
dė, tarsi jos nuomonė jam nė nerūpėtų. 

Kai Natanas išėjo, ji pradėjo kūkčioti prisidengusi ran- 
ka. Nešdamasis kastuvą, jis žengė priešais apkrautą arklį, 
vesdamas Misę per pūgą, kuri prasidėjo šį rytą. 

Ji bijojo, kad niekada daugiau jo neišvys. 

Senoji Livija ją ramino: 

— Argi jis nesakė, kad sugrįš švęsti Kalėdų? Vadina- 
si, sugrįš. Netas Ričardsonas ne iš tų, kurie laužo savo 
Žodį. 

— Tačiau jeigu jį užklups smarki audra? Jis gali mir- 
tinai sušalti, kol ten nusigaus. 

— Netas Ričardsonas per daug užsispyręs, kad mirtų. 
Jis pasieks tikslą, jei jau pasakė, kad pasieks. 


Netas nulipo nuo arklio. Kelią pastojo dar viena snie- 
go pusnis. Jis pripylė į krepšį pašaro ir pritvirtino jį po 
kumelės galva, o pats pasiėmė kastuvą. Visiškai nepriešta- 
ravo šiek tiek padirbėti — pakasti sniegą. Ryški saulė kaiti- 

no jam pečius, o darbas pristabdė kelionę. Jis visiškai ne- 
norėjo grįžti į fermą. Greičiausiai ten jau yra Gideonas ir 
Lili. Kalėdos vos už dviejų dienų. 

Jis smeigė kastuvą į žvilgantį, baltą sniegą. Niekur ne- 
dingsi, reikės susitikti su broliu — ir su jo Žmona. Jis Ži- 
nojo, kad įstengs tai padaryti. Vyras atranda jėgų viskam, 
kas yra būtina, nes kitaip jis ne vyras. 

Bėda ta, kad jis nesijautė esąs vyras. Ir vėl virto tuo 
berniuku, koks buvo tąsyk stovyklavietėje, kai pamatė pa- 
čią gražiausią merginą pasaulyje. Kodėl prisiminimai turi 
būti tokie aiškūs? Ir — o Dieve — kodėl jo rankos vis dar 
tebejaučia jos švelnias krūtis ir plonytį liemenį. Netas su- 
dejavo balsu. Jo lūpos degė kaip tada, kai jos lūpos degė 
prisilietusios prie jų. 

Kaip jis turės tverti su ja viename kambaryje ir jos 
nepaliesti, neprisitraukti jos kūno prie savęs ir jos neglos- 
tyti? Jo brolio žmonos. 

Kaip jis pažvelgs Gideonui į akis, kai tetrokšta tik nu- 
sidėti? Kaip galės užgniaužti savyje neapykantą broliui, kai 
pamatys Gideono ranką, apkabinančią jos liemenį? 

Neto širdis šaukėsi Dievo, kad šis būtų liudininkas, 
jog jis nenori šitų kančių, šitų jausmų. Tačiau nieko nega- 
lėjo su savimi padaryti. 

Kastuvas smigo ir smigo į sniegą — ir kelias jau buvo 
laisvas. Netas pervedė kumelę pavojinga kelio atkarpa, pas- 
kui nuėmė tuščią pašaro maišą ir pritvirtino kastuvą. Kurį 
laiką ilsėjosi, atsirėmęs į šiltą Misės šoną. Paskui užšoko 
ant jos. Šį kartą neįmanoma išvengti susitikimo su Lili ir 
Gideonu. Jam pavyko išvengti jų vestuvių ir susidūrimo su 
jais stovyklavietėje. Tačiau neturi jokio pateisinimo savo 
nebuvimui namuose per Kalėdas. Tai visus gerokai nuste- 
bintų. Jis neištvertų, jei kas nors įspėtų jo jausmus. Gėda 
Ji pražudytų. 

Įžengęs į namus, išvydo sulinkusią nugarą žmogaus, 
pritūpusio prie Židinio. Pro garus, kylančius nuo jo apša- 
lusių drabužių, buvo matyti tik galvos kontūrai. Iš pra- 
džių Netas pagalvojo, kad tai jo brolis. Jis prisivertė nu- 
sišypsoti. 

— Gal pasidalykime šiluma, broliuk? 

Žmogus atsisuko. Jis Netui buvo nepažįstamas. 

Išgirdusi Neto balsą, į kambarį atskubėjo Čes. 

— Sveikas sugrįžęs. Ateik čia sušilti, Natanai, ir susi- 
pažink su Džimu Monro. Nusivilk savo drėgną apsiaustą, 
nusiimk kepurę ir duok juos man. Padžiausiu ant krosnies, 
kad išdžiūtų. Jūs taip pat, pone Monro. Be jų sušilsite grei- 
čiau. 

Ji stovėjo greta Neto. 

— Paskubėk, — tarė kiek tyliau. — Tavo motina nuė- 
j0 atsigulti ir nenori, kad aš ją guosčiau. Ponas Monro at- 
vyko vos prieš kelias minutes su žinute, kad Gideonas ne- 
atvyks dėl prastų kelių. 

Ak, Natanai, kaip gaila. Mis Meri ne vieną dieną pra- 
rymojo prie lango, vis šiidydama užšalusį stiklą, kad pro jį 
galėtų matyti kelią. Ji taip laukė Gideono. 

Čes neužsiminė, kad ji darė tą patį, laukdama jo. 

— Eikš, Natanai. Pasisveikink su mūsų svečiu ir eik 
pas savo motiną. Aš jau užkaičiau kavą. Atnešiu tau į kam- 
barį. 

Netas su malonumu pakluso. Jam pasidarė taip silpna 
nuo jį užliejusio palengvėjimo, jog prireikė nedelsiant pri- 
sėsti, net jei ir ant motinos lovos krašto. Be to, reikėjo lai- 
ko suimti save į rankas. Jis negali parodyti, jog yra dėkin- 
gas Dievui už tai, kad Gideonas su šeima neatvyks. 

Džimas Monro pasiliko nakvoti, paskui Kalėdoms, o 
paskui padėti triūstis lauke per visą sausį. Jis buvo ketu- 
riasdešimties metų našlys, neturintis nei meilužės, nei vai- 

kų, kaip pats sakė, tr su malonumu dirbo visus darbus mai- 
nais už ponios Ričardson ruošiamą gerą maistą, vietelę pri- 
gulti šalia krosnies ir istorijas, kurias ji taip gražiai skaitė 
iš savo knygos. 

Galiausiai visas tabakas buvo persijotas ir supilstytas 
į mažus kapšelius. Maišelių siuvimą Alvai ir mis Meri da- 
bar pakeitė adymas. Čes ir vėl skaitė “Karalių idiles", tuo 
tarpu kai Siuzana žiūrėjo jai per petį, mokydamasi naujų 
žodžių. 

Netas nepasiliko pasiklausyti. Dabar, kai Džimas dir- 
bo jo darbą, jis buvo laisvas, galėjo susikrauti paskutiniuo- 
sius 2000 kapšelių ir vėl keliauti jų pardavinėti. 

— Vyksiu ten, kur bus statomas malūnas, — paslap- 
čiomis tarė jis Čes. — Turiu pamatyti, ką žiema padarė ke- 
liut ir ar neužšalęs upeliukas. Jei kas nors paklaus, kodėl 
manęs nėra taip ilgai, pasakyk, kad veikiausiai dėl blogų 
kelių. 

— Man ir nereikės sakyti. Visi Žino, kad keliai blo- 
gesni nei bet kada. — Gilias gruodžio pusnis nuolat prausė 
ledinis lietus ir šlapdriba. Tačiau šalčiai nebuvo pastovūs. 
Dabar dėl Natano ji nerimavo mažiau. Ir jai labai patiko 
Džimas Monro. 

Kaip su tam tikru susižavėjimu išsireiškė Netas, Dži- 
mas buvo “keikūnų čempionas". Mis Meri nuolat barė jį 
už tai, kad be reikalo mini Dievo vardą. Kas kartą Džimas 
žadėdavo pasitaisyti, bet kas kartą jam nepavykdavo. Čes 
tai atrodė labai juokinga. 

Džimas taip pat nebijojo sunkaus darbo. Visą sausį, 
kai dienos buvo trumpos ir tamsios, vos tik šlapdriba ar 
lietus liaudavosi, jis prisijungdavo prie Džošo ir Miko, ir 
visi lenkdavo nugaras valydami ir degindami plotą, ruo- 
šiamą naujai sėjai. Medžiai buvo nukirsti ir supjauti. Rei- 
kėjo išrauti kelmus, išlyginti žemę, o paskui sukrauti rąst- 
galius ir padegti. Taip turėjo išdegti piktžolių šaknys ir viso- 

kie kenkėjai, galėję lindėti šviežioje Žemėje. Jei pradėda- 
vo lyti, po lietaus ugnį reikėdavo uždegti iš naujo. Išde- 
ginus vieną nedidelį žemės plotelį, milžiniškais geleži- 
niais kabliais vyrai tempdavo padėklą su sukrautomis mal- 
komis į kitą plotelį, tuo tarpu Mikas užmesdavo vis dau- 
giau malkų. 

Kai Natanas grįžo sausio pabaigoje, šis darbas jau bu- 
vo beveik užbaigtas. Jis buvo pakiliai nusiteikęs. 

— Dienos ilgėja, keliai daugiausia molini, o purvą den- 
gia vos plona ledo plutelė. Be to, grafystės gale mačiau 
paukštelį, kurį visas pasaulis vadina liepsnele. — Jis prisi- 
jungė prie kitų vyrų. Po dviejų dienų plotas sėjai buvo ga- 
lutinai išdegintas. Per kitas dvi dienas kauptukais, o pas- 
kui grėbliais darbas buvo baigtas. Žemė buvo puri, lengva 
tr laukė sėjos. 

Netas trumpam užsuko pas Liviją Alderbruk. Iš ten grį- 
žo nešinas stiklainiu naminės brogos, kurią vėliau vyrai, 
tarp jų ir Mikas, vis siuntė tr siuntė ratu. Darbo pabaigą 
reikėjo atšvęsti. 

Džimas nenoriai užsiminė, kad jam atrodo, jog jau lai- 
kas keliauti savais keliais. Nebent, viltingai pridūrė, Netui 
ar Džošui reikia velniškai gerų rankų sėjant ar netgi ariant 
tą pragariškai įšalusią šėtono lauko žemę. Jis susitvarkytų 
su bet kuriais velnio neštais ir pamestais arkliais. 

— Geriau ir būti negali, Čes, — džiaugėsi Netas. — 
Džimas tarytum angelas, atsiųstas mums iš dangaus. Tai 
reiškia, kad galiu pradėti statyti malūną nedelsdamas. Rei- 
kia užsėti lauką. Turėsiu dar pasikalbėti apie tai su Džošu, 
nes girdėjau apie kažkokias naujoves, 0 jisai joms priešin- 
sis nagais ir dantimis. Tačiau tai užtruks tik dieną ar dvi, o 
tada galėsiu šauti į Oranžinę grafystę. 

Tu turėtum tai pamatyti, Čes. Tenai praleidau dvi die- 
nas ir naktis. Išvaikščiojau kiekvieną colį. Šimtą akrų. Me- 
džių pakaktų visam miestui pastatyti. O upeliukas — jis 

srauniai teka, ties posūkiu sudarydamas pačius Žžaviausius 
slenksčius. Jo čiurlenimas mano ausims prilygsta pačiai 
gražiausiai dainai. 

Taip pat radau gausybę į paviršių iškilusių uolų. Pa- 
dėsime tokius tvirtus pamatus, kad visa banda milžinų jų 
neišjudins. Taip pat galėsime sumūryti rūsį ir netgi vėsų 
sandėlį, jei tik panorėsime. Man net niežti rankas kuo grei- 
čiau pradėti. 

Dabar štai ką aš darysiu. Pasakysiu mamai, kad Dži- 
mas pasilieka. Tada užsėsime inspektus. Po to vienu kartu 
atidengsiu visas kortas. Sukviesiu visus ir atskleisiu mūsų 
planus. 

Žinoma, ne visus. Cigaretės yra mūsų paslaptis. Pa- 
kanka pasakyti, kad ketinu būti malūnininkas, nes neken- 
čiu ūkininkavimo. — Jo veidas buvo perkreiptas didžiulės 
neapykantos. 

Tada jis ir vėl staiga nusišypsojo, dabar apimtas 
džiaugsmo. 

— Aš ištrūksiu, taip kaip ir troškau visą gyvenimą. 
Dieve Visagali, tai taip nuostabu. 


— Gali nusisamdyti tą Džimą Monro, jei jau taip nu- 
sprendei, Netai, — tarė Meri Ričardson. Jos balsas buvo 
veriantis. — Tačiau aš nesidalysiu stogu su šventvagiu. Jei 
jis pasiliks, išeisiu aš. Jis arba aš, rinktis tau. 


Natanas lyg viesulas išlėkė iš namo. Čes net nereikėjo 


klausti, kas atsitiko. Šaižus mis Meri balsas skverbėsi pro 
duris tarytum vietoje jų būtų buvusi marlė. 

Čes žengė jo pasitikti. Jis pakėlė ranką, norėdamas ją 
nustumti, bet paskui, aiškiai su nemažomis pastangomis, 
nuleido. 

— Pasitrauk, Čes. Turiu atleisti Džimą Monro, kol dar 
pakankamai šviesu keliauti. 

— Penkios minutės nelabai ką pakeis. Eime į fabrikė- 
lį. Prašau, Natanai. Mes tikrai ką nors sugalvosime, jei su- 
vienysime savo protus. 

Tai truko ilgiau nei penkias minutes, tačiau jiems pa- 
vyko. 

Tiksliau, pavyko Čes. Ji įtikino Nataną, kad jam ir ne- 
reikia pasilikti, kad ji 1r Siuzana kartu nudirbs vyriškus dar- 
bus, Džimo darbus. 

Kai Natanas galiausiai sutiko, kad pamėginti verta, vis- 
kas susidėliojo į savas vietas. Jis pabus pas Liviją Alderb- 
ruk, kol Natanas bus pasiruošęs vykti. O tada iškeliaus kartu 
su Netu statyti malūno. 

Čes kiekvieną savaitę važiuos į Plezent Grūvą ir pra- 
nešinės, kas vyksta fermoje. Jei Natanas matys, jog yra rei- 
kalingas, sugrįš. 

— Bet tu taip pat atsiųsi man žinutę. Galėsi išsiųsti ją 
tada, kai pasiimsi manąją. — Ji Žiūrėjo įsmeigusi į jį akis 
tol, kol jis sutiko. 


“Žiūrėdamas į jį, niekada nepasakysi, kad kažkas 
įvyks, — galvojo Čes. — Natanas paprasčiausiai privalo 
elgtis protingai. Jo motina lyg kokia šmėkla siuto dėl Dži- 
mo Monro. Tačiau kas bus, kai Natanas pasakys, kad jis 
išvyksta iš fermos visam laikui?" Ji buvo tikra, kad labiau- 
siai nirš Džošas. 

Tačiau Natanas tik šypsojosi, netgi juokėsi iš mažo- 
sios Sali piktų pastangų išsivaduoti iš audinio skiautės, ku- 
ria ji buvo įkalinta prie medžio šalia — bet ne per daug 
arti — paruoštų sėjai inspektų. 

Jis jau ir anksčiau sėjo. Čes buvo sužavėta. Tabako 
sėklos tokios mažutės; kaip tokia dulkelė gali užaugti ir 
virsti augalu su lapais, didesniais nei lėkštė? Siuzana jai 
paaiškino, kad viename šaukšte yra dešimt tūkstančių dai- 
gų, didžiuodamasi proga šio to išmokyti ir savo mokytoją. 

Natano grakštūs judesiai buvo tiesiog hipnotizuojan- 
tys. Sėklos buvo supiltos į maišelį su smėliu. Jo rankos pa- 
nirdavo į maišą, o paskui vieną po kito atlikdavo arkos pa- 
vidalo judesius jam žengiant lysve, paskui grįžtant greti- 
ma, o paskui ir vėl į priekį ir atgal. Pasisukimas, ėjimas, 
pasisukimas, ėjimas. Ranka vis panirdavo į maišelį, po to 
platus mostas. Iš šalies tai atrodė be galo žavingai. Kai jis 
baigė, jai norėjosi pradėti ploti. 

Džošas taip pat turėjo krepšį su smėliu ir sėklomis. 
Nepaisydamas medinės kojos, jis atliko tokį patį elegan- 
tišką ritualą, žengdamas per inspektus statmena Netui kryp- 
timi. 

Tada Čes prisijungė prie kitų, išsirikiavusių eile lau- 
ko pakraštyje. Neįtikėtinai lėtai jie statė pėdą prie pėdos, 
kulną prie pirštų, išilgai visos apsėtos lysvės. Tada grįžo 
atgal, apsisuko ir vėl žengė žingsnelis po žingsnelio. 

Natanas juokėsi iš Sali. Juokėsi visi. Jos dėka mono- 
toniškas darbas nebuvo toks nuobodus. 

Kai darbas buvo baigtas, Čes kojos po kartūniniu si- 
jonu drebėjo, ir jai norėjosi atsisėsti ten, kur stovi, nors 
žemė ten, kur baigėsi laukas, buvo dar pusiau įšalusi. Ji 
pažvelgė į Nataną, tikėdainasi komplimento. Argi ji neįro- 
dė, kad gali dirbti nė kiek ne prasčiau už Džimą Monro? 

— Išlaisvink tą vargšą kūdikį, — paliepė jis jai, ir pa- 
siėmusi ją su savimi užkaisk didelį puodą kavos. Kai pa- 
tręšime inspektus, visi būsime jos verti. — Džošas ir Alva 
jau kabino dvokiančius maišus ant peties. 

Čes sugrįžo su kavinuku, puodeliais, šaukštu, cukru- 
mi ir grietinėle, sukrautais ant skardinio padėklo. Sali se- 

kė jai iš paskos, nešina pintine su storai sviestu užteptomis 
duonos riekėmis, pabarstytomis cukrumi. 

Mis Meri, Alva, Siuzana, Džošas ir Natanas jau tręšė 
lysves, barstydami sausą, susmulkintą arklių mėšlą. Čes ir 
vėl įkalino mergaitę prie medžio, kol šios dėmesys buvo 
sutelktas į saldžios duonos riekę. Ačiū Dievui, jos čia ne- 
buvo, kai prasidėjo tręšimas. Kvapas jai nebuvo atgrasus. 
Labai dažnai šį dvelksmą buvo galima užuosti ir Heirfild- 
se. Tačiau dirbant šį darbą, reikėtų mūvėti pirštines, o jas 
išskalbti būtų tikra kančia... 

Ne, jai negalima šitaip galvoti. Argi ji nebuvo pasi- 
šventusi darbui? 

Nuskubėjo į namą ir sugrįžo su pirštinėmis. 

— Ar galiu padėti? — šūktelėjo kitiems. 

— Tu nemokėsi, — atsiliepė Meri. 

Prislėgta Čes atsisėdo šalia Sali. 

— Jei ji siunta ant manęs dabar, tai bus galutinai iš- 
mušta iš vėžių, kai išgirs tai, ką jai ruošiasi pasakyti Nata- 
nas, — tarė ji nieko nesuprantančiai mažai mergytei. 


— Tikiuosi, kad paruošei gerus pietus, — tarė Netas. 
Jis sėdėjo ant kelių pasisodinęs Sali ir gurkšnodamas kavą 
dalijosi su ja duonos rieke. Visi buvo susėdę ant žemės lau- 
ko pakraštyje. 

— Karšta kava — tikra palaima, Čes, — tarė Alva 
šypsodamasi, o tai būdavo nedažnai. Nuo tada, kai Čes 
pradėjo mokyti Siuzaną skaityti, ji pasidarė kur kas drau- 
giškesnė. 

Siuzana pasislinko dar arčiau prie Čes. 

— Tu kepi duoną geriau nei bet kas kitas, — sušnibž- 
dėjo ji. Ji dievino Čes lyg pagrindinę knygos heroję. Čes 
tai patiko, nes niekas anksčiau su ja taip nesielgė. 

Natanas turėjo kalbėti labai tyliai ir arti Čes ausies, 
kad nenugirstų Siuzana. Čes šitai taip pat patiko. Jo kvė- 
pavimas šildė jos kaklą, o petys palietė jos petį. 

— Gerai pamaitink Džošą, — tarė jis. — Po pietų mes 
turėsime nedidelį susirėmimą, ir aš noriu, kad jis būtų kuo 
sukalbamesnis. 

— Kodėl nepapietavus dabar? — Ji nematė reikalo ty- 
lėti. Sprendžiant iš to, kaip visi surijo tą negausų jos at- 
neštą maistą, jie akivaizdžiai buvo alkani. 

— Todėl, kad dar nebaigėme. — Netas pasirąžė. — 
Nagi eikš, mažoji Sali, grįžk prie savo medžio, — tarė jis. 

Kaip paaiškėjo vėliau, Čes visgi prireikė pirštinių. Visa 
šeima, išskyrus rėkiančią Sali, triūsė apdėdami dygliuotais, 
išdžiovintais pėdos ilgio žabais kiekvieną lysvę. 

— Kad apsaugotų nuo žvėrių, — paaiškino Alva, kai 
Čes paklausė, kam šito reikia. — Miškai pilni lapių, elnių, 
meškėnų ir oposumų. Naktimis jie visur klajoja. 

Patiekusi į stalą kvapnų troškinį, kurį gamino nuo pat 
ryto, Čes sužinojo, kad šluota turi dar ir kitą paskirtį. 

— Duramo laikraštyje perskaičiau apie vieną naujo- 
vę, — lyg tarp kitko pradėjo Netas. — Ketinu ją išbandy- 
ti. Virš lysvės išskleidi didžiulę muslino atraižą ir paremi 
ją šepečiu, kad nenupūstų vėjas. Jie vadina tai drobe. Ne- 
Žinau kodėl, bet laikraštyje rašoma, kad ji apsaugo nuo 
musių. 

— Kvailystė, — tuoj pat pareiškė Džošas. — Niekas 
šioje Žemėje neapsaugos to ketvirtadalio daigų, kurį pra- 
randi dėl musių. Taip jau buvo, taip jau bus. Galima ap- 
šlakstyti daigus žibalu. Tai šiek tiek padeda. Tačiau vos tik 
pasirodo pirmoji žaluma, kaipmat atsiranda musyčių. 

— Aš nupirkau drobės, ir mes ją ištempsime. — Netas 
padėjo šaukštą ant stalo. 

— Ji pridengs tik nuo lietaus. Ir tada prarasi visą der- 
lių vietoje ketvirtadalio. — Džošas taip pat numetė šaukš- 
tą ant stalo ir iš kelnių kišenės išsitraukė peiliuką. Jis ati- 
traukė kėdą atgal, iš kitos kišenės išsiėmė tabako gumulą, 
atsipjovė gabalėlį ir įsimetė į burną. Žandikauliui pradėjus 

judėti, jis stumtelėjo nuo savęs lėkštę. Troškinio nebuvo 
nė įpusėjęs. Akys vis dar tebebuvo įsmeigtos į Netą. 

— Man atrodo... — pratarė Mikas. Džošas pakėlė ran- 
ką, ir berniukas nutilo. Jis baigė valgyti, nepakeldamas akių 
nuo savo lėkštės kaip ir moterys. Čes negalėjo iš viso val- 
gyti. Ji norėjo pakelti akis, tačiau įtampa buvo bauginanti. 

Po ilgo laiko tarpo, kai ant Džošo troškinio sustingo 
padažas, Netas atitraukė savo kėdę nuo stalo. 

— Eime, — tarė jis. 

Čes pažvelgė į jį, paskui į Siuzaną, tada į Alvą. Jos 
abi žvelgė į Netą. 

— Eime. Suplausiu indus vėliau, — tarė ji. Atsistoju- 
si nusišypsojo Netui. Jis žengė prie durų, 0 ji nusekė jam 
iš paskos, pakeliui pačiupdama nuo vagio skarą. 

Dar prieš saulei nusileidžiant lysvės buvo apdengtos 
drobe. Tai daryti padėjo visi, netgi Džošas. Netas juokavo, 
kalbėdamas apie akrobatinius Sali mėginimus išsivaduoti 
iš medžio nelaisvės, ir visi juokėsi. Atrodė tarsi įtampos 
net nebūtų buvę. 

Tačiau Čes žinojo, kad tai ji turės rūpintis ištempta 
drobe, kai Netas išvyks. Ir vis dėlto galbūt nebus taip blo- 
gai, kai jis pasakys, kad išvyksta. Neturėtų būti, jei ši die- 
na jau pasitarnavo kaip tam tikra užuomina. Ji vis dar jau- 
tė jėgą, kuria jis spinduliavo, ir nepalaužiamą ryžtą. Ji ir 
anksčiau tai pajuto, tą pirmąją naktį Veldono geležinkelio 
stotyje. Tada ji jaudino, o dabar jaudino dar daugiau. Jis 
niekam neleis stoti jam skersai kelio. Koks gyvenimas jų 
laukia ateityje! 


— Prie pietų stalo tu buvai tikra partnerė, — tarė jis, 
kai jie atsigulė. 

Čes buvo kupina laimės. Ji netgi įsivaizdavo, kad tai, 
kaip jis naudojasi jos kūnu, irgi pasikeitė, netgi jei jų susi- 
jungimas buvo trumpas kaip visada. Jam užmigus, ji dar 
11gai šypsojosi tamsoje. 

Jis pažadino ją prieš aušrą. 

— Ša, — sušnibždėjo, — viskas gerai. Noriu kai ką 
padaryti ir noriu, kad man padėtum. Apsirenk ir tyliai iš- 
eik į lauką. Aš lauksiu prie durų. 

Jie nuėjo į fabrikėlį. Bespalvė besileidžiančio mėnu- 
lio šviesa buvo labai nejauki, 0 šaltis skverbėsi iki pačių 
kaulų. Kai įėjo į vidų, Natanas uždegė žibalinę lempą ir 
padavė Čes palaikyti. Iš tamsiausios kertės į patalpos vi- 
durį jis ištempė seną, geležimi kaustytą skrynią. 

— Pakelk lempą, — paliepė. Čes išgirdo spynoje pa- 
sukamą raktą. Tada jis atvožė sunkų dangtį. Viduje lempos 
šviesos apšviesta auksu sužibo žvilganti Augusto Stendišo 
pušinė dėžė. Netas delnais paglostė jos paviršių. — Gra- 
žuolė, — sušnibždėjo jis. 

Tada giliai įkvėpė ir, iškėlęs Žvilgančią pušinę dėžę iš 
skrynios, pastatė ją ant grindų. 

— Žinodamas, kad ji visą laiką yra čia, ir negalėda- 
mas į ją pasižiūrėti, bijojau, kad galbūt aš viską sugalvo- 
jau, kad jos iš viso nėra. Kad ją sapnavau. — Jis atidarė 
žalvarines sklendes ir nuėmė dangtį. Pasirodė Augusto iš- 
radimo modelis. Netas patenkintas atsiduso taip, kad jo iš- 
kvėpto oro srovė sujudino mažučius krumpliaračius ir ma- 
žas medinis velenas pradėjo suktis. — Stebuklas! — prata- 
rė jis. — Tai lyg stebuklas. — Jo akyse atsispindėjo Ilem- 
pos šviesa, išsiliejusi dėl priplūdusių susijaudinimo ašarų. 
Čes sulaikė kvapą. Dar niekada savo gyvenime ji nebuvo 
mačiusi tokio tyro džiaugsmo ir meilės. Jai modelis buvo 
tik dar vienas senelio entuziazmo protrūkis, paverstas daik- 
tu, panašiu į žaisliuką. Natanui tai reiškė visai ką kita. Da- 
bar ji suprato, kodėl jis laikė modelį paslaptyje ir nenorė- 
Jo, kad jinai kam nors apie tai prasitartų. Jis negalėjo kal- 
bėtis apie stebuklus su savo dėde. Džošas netikėjo jokio- 
mis Neto idėjomis. Kiti buvo lygiai tokie patys. Jie tikėjo 

tiktai tuo, kuo tikėjo visada, tuo, ką manė išmaną. Jo at- 
eities vizija, vizija stebuklo, kuris laukia, kol bus panau- 
dotas — jie to nesuprastų ir todėl tik pasišaipytų ar pa- 
niekintų. 

— Aš pasirūpinsiu juo, kai tavęs nebus, Natanai, — 
tarė ji. 

Jos balsas vyrą išgąsdino, nes jis buvo už daugelio my- 
lių nuo šios pašiūrės. Dabar ir vėl nusileido ant žemės. 

— Jame dar kažkas yra, — pastebėjo jis. Jo didelė ran- 
ka atsargiai nuslydo modelio šonu ir ištraukė didelę, negi- 
lią, išblizgintą riešutmedžio dėžutę. Kai ją atidarė, Čes ne- 
susilaikė ir sušuko. 

— Ji mano! Senelis padarė ją man. Palaikyk lempą tr 
leisk tau parodyti. 

Tai buvo šachmatų komplektas ir lenta. Ji traukė šach- 
matus vieną po kito tr sukaliojo. 

— Štai šis karalius turi mano tėvo veidą, matai. Mano 
motina yra karalienė. — Jos gerklėje įstrigo ašaros. — Žir- 
gai yra mano broliai, o aš esu štai čia, bokšte, mergina, 
žiūrinti pro bokšto langą. Kai jis juos padarė, man buvo 
vos dešimt. Rikiai yra ponas Bondurantas, kunigas iš baž- 
nyčios, tu jį prisimeni, 0 visi pėstininkai — kiškiai, nes 
būtent taip pavadinta plantacija — Heirfildsas. 

Aš nežinojau, kad jisai čia tai įdėjo. Net nepadėkojau. 
Ak, tas sumanusis senasis Cezaris. Turiu tuoj pat jam pa- 
rašyti. Tu išsiųsi jam laišką. — Čes buvo visai pamiršusi 
modelį. 

— Pristabdyk arklius, — sustabdė ją Netas. Jis buvo 
labai rimtai nusiteikęs. — Trumpam pamiršk savo žaisliu- 
kus. Ketinu visa tai užrakinti, ir tu turi pasirūpinti, kad nie- 
kas šito nerastų. — Jis buvo toks įpykęs, kad rankos dre- 
bėjo, o pirštai buvo pasidarę nelankstūs. Kai raktas nuo la- 
gamino nukrito ant žemės, jo nerangumas dar labiau jį su- 

pykdė. Kaip Čes gali būti tokia vaikiška? Juk visa ateitis 
kartu su atsiveriančiomis galimybėmis ir pavojais slypi mo- 
delyje, o jai terūpi tik kažkoks nesuprantamas, aristokra- 
tiškas žaidimas, priklausantis jos praeičiai. Jos vapėjimas 
apie prisiminimus pažadino jį iš svajų dabar, kai jau turi 
visas priemones svajonei pasiekti. Jis taip ilgai laukė, nuo- 
lat galvodamas apie modelį, laukė ir laukė tos akimirkos, 
kai galės į jį pažvelgti, paliesti, ištyrinėti jo vingrybes, pa- 
justi jo turėjimo triumfo skonį. Ir ji sugriovė visa tai. Su- 
daužė šią akimirką į šukes, ir jis, apakintas pykčio, jos ne- 
kentė. 

Netas užgniaužė pyktį viduje; jausmai tik trukdys tam, 
kas turi būti padaryta. 

— Dabar siebėk, kur ketinu paslėpti raktą, — paliepė 
jis Čes. — Lagamine dar yra ir pinigų, jei staiga atsitiktų 
kas nors nenumatyta. — Jis užvožė pušinės dėžės dangtį, o 
paskui ir skrynios. Jo svajonė turės palaukti. Norėjo, kad 
ši akimirka būtų ideali, tačiau Čes ją sugadino. 

Čes prisivertė žiūrėti ir įsidėmėti, kur jis deda raktą, 
tačiau buvo sutelkusi tik dalį savo dėmesio. Ji šią akimir- 
ką gyveno savo viduje, prisiminimų tr mitų pasaulyje, pa- 
saulyje, kur jos gražuoliai tėvai buvo didelio namo poky- 
lių karalius ir karalienė, jos smarkuoliai broliai jodinėjo 
savo favoritais, išsirinktais iš keturiasdešimties neprilygs- 
tamų grynakraujų ristūnų, stovinčių arklidėse, o ji, myli- 
ma ir lepinama mergaitė, buvo mokoma mąstyti griežto, 
ir drauge atlaidaus senelio, kartu su juo žaidžiant seną 
žaidimą. 

Namų i1!gesys tarsi geležimi užgulė jos širdį. “Tačiau 
tu ilgiesi gyvenimo, kurį gyvenai prieš dvidešimtį metų, — 
tarė ji pati sau, — o ne arkliško darbo nusenusioje fermerių 
nuomininkų plantacijoje. Vakarykščios dienos nesugrąžins 
niekas". 

Šiandien yra šiandien, ir aš esu su žmogumi, kurį my- 

liu, ir mes turime pagalvoti apie milijoną rytojų, kurie mū- 
sų laukia". Ji nusišypsojo Natanui. 

— Aš pasirūpinsiu juo dėl tavęs, — pažadėjo ji dar 
kartą. 

Jai buvo skaudu, kad jis neatsakė. “Jis tikriausiai gal- 
voja apie triukšmą, kurį jo motina sukels", — pagalvojo ji. 


Kaip paaiškėjo vėliau, reakcijos į Neto pareiškimą apie 
išvykimą beveik ir nebuvo. Visi buvo per daug priblokšti. 

Jis pranešė apie. savo planus, o paskui išėjo. Pėsčio- 
mis, su maišu ant nugaros. Džošui ir Mikui arklių prireiks 
fermoje. 

Čes palydėjo jį iki kelio. Galbūt, kai niekas nematys, 
jis pabučiuos ją atsisveikinimui. 

Džimas Monro jau laukė Neto kelyje. Jiems nueinant 
ji tik pamojavo. 

Lazdynai šalia kelio jau buvo nusidažę blankia žalu- 
ma. Žiema baigėsi, kad ir kaip būtų šalta. 


Netas ir Džimas nukeliavo į Duramą nesustodami prie 
upokšnio, kur turėjo būti statomas malūnas. Prieš prade- 
dant bet kokį darbą, jiems reikėjo įrankių, mulo ir vežimo. 
Kelionė užtruko ilgiau nei savaitę. Taip lauktas atšilimas 
pavertė kelius nesibaigiančiomis slidaus purvo myliomis, 
į kurį jie kartais įsmukdavo net iki kelių. Iš pradžių priėmė 
ne vieną pravažiuojančių pro šalį pakvietimą važiuoti kar- 
tu, tačiau penktą kartą padėję vienam iš tokių geradarių 
ištraukti įklimpusį vežimą, jie nusprendė, kad eiti pėsčio- 
mis “velnioniškai lengviau ir pragariškai greičiau“, kaip 
tai pavadino Džimas. 

Siaubingai garsus ūžimas Džimą taip išgąsdino, kad 
jis net nemėgino pabėgti pasislėpti už šalia kelio augančių 
medžių. Jo nerangumas slystelėjus ir galiausiai griuvus pri- 
vertė Netą pratrūkti juokais. 

— Kelkis, žmogau. Tavo ausims tai turėtų būti muzi- 
ka. Ji reiškia, kad mes jau beveik atvykome. 

Kai jie įžengė į miestą, jis parodė Džimui, kas kelia 
triukšmą. Duramo Bulius buvo milžiniškas žvilgantis juo- 
das Žvėris su ryškiai raudonomis šnervėmis ir blizgančiais 
baltais akių obuoliais. Jis buvo penkiolikos pėdų aukščio 
ir dvidešimt penkių ilgio, nupieštas ant sujungtų geležies 
lakštų, kurie pritvirtinti prie didžiausio pastato šiame ma- 
žame mieste — Viljamo T. Blekvelo tabako kompanijos. 
Džimas neteko žado. Dabar jį pribloškė ne pats bulius, o 
buliaus "namai". Jis niekada nebuvo matęs nieko, kas pri- 
lygtų penkių aukštų, kvartalo ilgio mūrinio pastato didin- 
gumui. Jis stovėjo aptvertame penkiolikos akrų Žemės plo- 
te pačiame miesto centre. Vieta buvo tinkama. Tai buvo Du- 
ramo verslo širdis ir priežastis jo stulbinančiam augimui, 
iš kaimo virstant miestu. 

Tai buvo pats didžiausias pasaulyje tabako apdirbimo 
fabrikas. Tai, ką Netas ir jo šeima veikė fabrikėlyje, Bu- 
lius darė tūkstanteriopu mastu, pasitelkęs į pagalbą maši- 
nas: sijojimo, pakavimo į mažus kapšelius, krovimo į dė- 
žes didmeninei prekybai, perkėlimo į 11gą pakrovimo doką 
greta Buliaus nuosavos geležinkelio atšakos — ir visas jas 
aptarnavo samdomi žmonės. Bulius Duramas buvo žino- 
mas, parduodamas ir rūkomas visame pasaulyje. Kiekvie- 
ną dieną, išskyrus sekmadienius, 25 000 svarų šio tabako 
palikdavo šį milžinišką fabriką. 

Beveik 500 darbininkų gyveno pagal mechaninį garus 
tšleidžiantį Buliaus riaumojimą fabrikui atsidarant, užsi- 
darant ir pietų metu. Jo garsas buvo girdimas net už de- 

šimties mylių. Tai buvo tinkamas galingo, krūtinėje pul- 
suojančio Duramo gyventojų pasididžiavimo simbolis. Per 
dešimt metų molina geležinkelio stotis su 258 žmonėmis ir 
viena pagrindine gatve bei keturiais aptriušusiais salūnais 
virto pasididžiavimo vertu daugybės molinų gatvių mies- 
tu, kur dabar gyveno 3000 gyventojų, buvo daugybė fabri- 
kų, sandėlių, gyvenamųjų namų, parduotuvių, malūnų, baž- 
nyčių ir didingų rezidencijų su bokšteliais, kupolais bei pla- 
čiomis verandomis. Dabar čia veikė septyni salūnai, bet 
jie buvo vadinami barais. 

Visa tai buvo būdinga visai Amerikai, kur verslas reiš- 
kė pažangą, pažanga — pasididžiavimą, o senieji pakran- 
tės miestai jau nebeturėjo prekybos monopolio. Betl Kry- 
kas Mičigano valstijoje gamino sausus pusryčius... Rave- 
na iš Ohajo valstijos tiekė avižas... Indianos Indianapolis 
— supakuotų vaistų verslo, kuriam vadovavo jaunas Pilie- 
tinio karo veteranas Elis Lili, gimtinė... Ohajaus Klivlen- 
das tiekė dažus skardinėse... Teksaso Antonijus visą šalį 
aprūpino spygliuota viela... Minesotos Mineapolis pakeitė 
akmenines girnas plieniniais įtaisais, taip gerokai paididin- 
damas miltų gavybą Čarlzo Pilsburio malūnuose... 

Jauni Žmonės rizikavo, išbandydami naujoves, ieško- 
dam! naujų būdų, gaminių, naujų kelių. Ateitis buvo ne- 
apibrėžta taip, kaip neapibrėžtos ir atsiversiančios galimy- 
bės, ir ji jau prasidėjo. 

— Tegu mane velniai, jei tai ne pats ponas Crtrininis 
Suktinukas. Kaip gyvuoji, Netai? 

— Tiesiog puikiai, Bakai. Malonu jus tir vėl matyti. 

Netas nusišypsojo aukštam raudonplaukiui, kuris su- 
stabdė jį prie Angiero Centrinės parduotuvės prekystalio. 
Jau kėlė galvą, įtempęs sprandą, o Bakas Djukas jį sutrik- 
dė. Jie jau daugybę metų susidurdavo vienas su kitu. Ba- 
kas pardavinėjo savo šeimos rūkomąjį tabaką toms pačioms 
parduotuvėms, kurias Netas aprūpindavo savuoju. Jau anks- 

čiau Netas įžvelgė Bako asmenyje grėsmingą varžovą. Ba- 
kas dirbo taip pat sunkiai, apie tabako kokybę nusimanė 
taip pat gerai, buvo taip pat laukiamas kaip ir berniukas iš 
provincijos. Be to, jis buvo toks pats ambicingas, ir Netas 
tai jautė. Jis buvo įsitikinęs, jog tą patį Bakas mato ir ja- 
me. Jie buvo vienodi. Todėl Netas privalėjo neprarasti bud- 
rumo. Bakas buvo sumanus ir jau padaręs gerą pradžią. 
Daugiau jokio ūkininkavimo. Jo tėvas, brolis ir jis jau tu- 
rėjo nemažą fabriką. Žinoma, neprilygstantį Blekvelo ga- 
myklai, tačiau vis tiek pakankamai žavų mūrinį pastatą pa- 
grindinėje miesto gatvėje, kur netrūko mašinų, samdomų 
rankų, 0 jo našumas, kaip apskaičiavo Netas, turėjo siekti 
1000 svarų per dieną. Be to, Djukas pradėjo reklamuotis... 

Durame buvo dvylika tabako apdirbimo fabrikų. Dju- 
kas nebuvo pats stambiausias, tačiau būtent jisai kėlė Ne- 
tui nerimą. 

— Kaip ilgai ketini užsibūti Durame, Netai? Galėtu- 
me kartu papietauti — tikiuosi, netapai blaivininku? 

“Puiku, vadinasi, aš taip pat keliu jam rūpesčių, — 
pagalvojo Netas. — Tokiu atveju — negerai, nenoriu, kad 
jis stebėtų mane iš per daug arti". 

— Aš tik pasirūpinsiu šiokiomis tokiomis atsargomis 
ir išvyksiu. Galbūt naujienos jūsų dar nepasiekė. Pasitrau- 
kiau iš tabako verslo. Manau, kad žmogus turi pasitraukti, 
kai jis dar tebėra priešakyje, o citrininiai tabako lapai yra 
pats geriausias darbo rezultatas, kokį man kada nors pa- 
vyktų pasiekti. Be to, vedžiau ir mano žmonai nepatinka 
mano nesibaigiančios kelionės. 

Djukas nusikvatojo. Jie abu žinojo, kokia pagunda lau- 
kia kelionėse. 

— Nusipirkau Žemės tr ten statau malūną, — tarė Ne- 
tas. — Jis bus vos už penkių mylių, todėl gana dažnai teks 
lankytis Durame. Mano žmona jaučia silpnybę miesto gy- 
venimut. Ji pati kilusi beveik iš Ričmondo. 

Galimas daiktas, kad Bakas jau turėjo žinių apie Čes. 
Tabakas buvo mažas, uždaras pasaulis, kuriame žodis iš lū- 
pų į lūpas buvo perduodamas labai greitai. Tegu Bakas ma- 
no, kad jis yra priklausomas nuo žmonos. Tai suteiks jam 
palengvėjimą ir patenkins smalsumą. 

Du varžovai išsiskyrė taip pat meiliai, kaip ir susitiko. 
Netas buvo patenkintas savo sukurptu melu. Tačiau po valan- 
dos jis sužinojo, kad Bakas jau pradėjo gaminti cigaretes. 

— Taip, sere, tai didžiausia naujiena po to, kai gaisras 
nusiaubė pusę centrinės gatvės, — tarė mulų prekiautojas. — 
Maždaug šimtas žydų iš Niujorko. Visi specialistai. Palauk, 
kol juos pamatysi. Išbalę nelyginant žuvies papilvė. Atro- 
do, jog jie praleido fabrike visą savo gyvenimą. Jie nieka- 
da ilgai neužsibūna. Netgi nemoka kalbėti taisyklingai an- 
gliškai... Tik pažvelk į šitą gyvulį. Jis ištrauktų vežimą, 
įklimpusį į purvą per dešimtį jardų... 

Netas girdėjo, kaip daužosi jo širdis. Jo laikas seko. 
Bakas Djukas neilgai tenkinsis rankų darbu. Tik ne tuo at- 
veju, jei Bonsako mašina pasirodys beveikianti, ir jei jam 
pavyks ją prastumti. 

Netas sumokėjo už mulą daugiau negu prekeivis pra- 
šė. Laikas dabar svarbesnis už pinigus. Po valandos jis ir 
Džimas jau keliavo upokšnio link. 

— Velniai rautų, Netai, tu sakei, kad galėsime pasi- 
likti Durame nakčiai. Noriu dar kartą išgirsti to juodo vel- 
nio šėtonišką riaumojimą. 

— Jei vėjas pūs iš tos pusės, tu galėsi išgirsti jį ir ma- 
lūne. Turime daug ką nuveikti. 


Runkiolktas skyrius 


Čes atsargiai sulankstė Neto laišką, tarsi manytų, jog blo- 
gos naujienos nuo to pagerės. “Aš privalėjau būti su juo, — 
pagalvojo ji. Jai norėjosi verkti. — Jis neturėjo būti vienas, 


153 


be Žmogaus, su kuriuo galėtų pasikalbėti. Ne, dar blogiau. 
Su juo buvo Džimas, ir jis turėjo elgtis taip, lyg nebūtų 
nieko nutikę". 

Knietėjo šokti ant kumelės ir joti ne atgal į fermą, o 
pas Nataną. Tačiau ji negalėjo. Privalėjo grįžti. 

Ne todėl, kad viskas buvo labai blogai. Kaip ji jau ra- 
šė Natanui laiške, triukšmas dėl jo išvykimo per kelias die- 
nas nurimo, ir dabar ūkyje buvo gana ramu. Vakarais ji skai- 
tė kitą knygą. Tai “Trys muškietininkai" — be prancūziško 
tarimo — ir jo motinai, regis, patiko nukreipti visą pyktį į 
kardinolą Rišeljė, katalikų ganytoją. 

Dienomis galėjai matyti, kaip artinasi pavasaris. Visi 
krūmai ir medžiai jau aplipo pumpurais, o saulė, dar gerai 
nepakilusi, jau būdavo ištirpdžiusi nakties šaltį. 

Apsėtose lysvėse žalumos dar nebuvo matyti. Ji, Alva 
tr Siuzana orui įšilus nuimdavo drobę, o paskui prieš sau- 
lei leidžiantis ir vėl ištempdavo. 

Lauke pasimatė žali ploteliai, tačiau Džošas ar Mikas 
juos tuoj pat suarė. Čes atrodė be galo juokinga, kad fer- 
meriai vadina tabaką “žole". Tai reiškė, kad jie turėjo sau- 
goti žolę nuo žolių. 

Ji negalėjo patikėti, jog Natanui buvo neramu, ar jai 
pavyks pakeisti Džimą Monro. Darbą vargu ar galėjai pa- 
vadinti darbu. Juo labiau ne jos kassavaitines išvykas į Ple- 
zent Grūvą išsiųsti pašto. Jai patiko stebėti, kaip prisikelia 
gyvenimui miškai, o pats kelias nekėlė jokių problemų, nes 
galėjo joti tr šalikele, neklampodama per purvą. Mažame 
miestelyje visada sutikdavo kokią nors pažįstamą, dažniau- 
sia netgi ne vieną. Jai patiko bendrauti. Be to, labai mėgo 
Liviją Alderbruk. Lankydavo ją kone kiekvieną dieną. 

Gyvenimas fermoje dabar jai buvo malonesnis nei ka- 
da nors anksčiau. Netgi jei Natano ir nebuvo. 


Kovas sulaužė visas tradicijas ir atėjo nuolankus lyg 
ėriukas. Ces ir Alva sulankstydavo drobę ir pasisėmusios 

vandens iš upelio laistydavo pasėtą tabaką, o paskui ir vėl 
ištiesdavo audinį. Lietaus nebuvo. Šį darbą dirbo visi, net- 
gi vyrai. Šiuo metų laiku sodinukams reikėdavo daugiau- 
siai priežiūros. 

Kai pasirodė gležna žaluma, Čes ištraukė dar likusias 
cukraus atsargas iš iškepusi pyragą aptepė jį cukraus glaistu. 

Kitą dieną prapliupo lietus. Nuostabus, pavasarinis, 
švelnus ir ramus. Pasaulis pakvipo gaivumu ir naujumu. 

Ji pradėjo mokyti Siuzaną rašyti. Toji mokėsi taip grei- 
tai, jog Čes net pamanė, kad ji bus pradėjusi mokytis sava- 
rankiškai gerokai anksčiau. 

— Išmokysiu tave dar kai ko, — tarė ji. — Tai nuosta- 
bus Žaidimas su karaliais, karalienėmis ir riteriais. 

— Kaip “Karalių idilėse", — iš nuostabos aiktelėjo 
Siuzana. Pamačiusi šachmatų komplektą, prieš paliesdama 
figūrėles, ji gerai nusiplovė rankas. Tada gana ilgai apžiū- 
rinėjo kiekvieną. — Dar niekada gyvenime nebuvau ma- 
čiusi nieko tokio gražaus, — tarė ji. — Ar visa tai pava- 
dinta tavo vardu? Tai visai kaip tu. 

Čes tvirtai apkabino mergaitę. Ji labai pamilo Siuza- 
ną. Kad Siuzanai vos valandos teprireikė perprasti visiems 
ėjimams, ji nė kiek nenustebo: jau žinojo, kokia protinga 
Alvos duktė. 

Tačiau kai Siuzana po trijų dienų vos nelaimėjo parti- 
jos, Čes buvo apstulbusi. 

— Man prireikė kur kas daugiau laiko išmokti žaisti 
taip gerai, — prisipažino ji. Jai patiko šis Žaidimas, norė- 
davo jį žaisti kuo dažniau. Jai reikėjo lavinti protą. 

Tačiau vietoje to mankšta teko jos kūnui. Balandį ta- 
bako ūgliai jau buvo šešių colių aukščio. Pats laikas nuim- 
ti drobę ir persodinti juos į atvirą lauką. 

Siaubai prasidėjo. 

Džošas ir Mikas ir vėl suarė lauką. O paskui dar kartą, 
priešinga kryptimi, suformuodami langelius. Kur vagos 

susikirsdavo, purioje dirvoje susidarydavo nedidelis kau- 
burėlis, kurį jie vadino “kalvele". 

Lauką suarus dar kartą, moterys atsinešė iš upokšnio 
vandens. Palikusios pilnus kibirus prie inspektų, jos iš fab- 
rikėlio atsinešė medinius padėklus. Tai buvo gan keisti dar- 
bo įrankiai su aukštais statramsčiais visuose kampuose ir 
virš jų ištemptu šiek tiek per dideliu stogeliu. Išrovus so- 
dinukus iš žemės, jų šaknis būtinai reikėjo pridengti nuo 
saulės. 

— Čes, iš pradžių neskubėk, — tarė Alva. Ji norėjo bū- 
ti jai kuo malonesnė. — Paimk kibirą ir ant kiekvienos “kal- 
velės", kol užteks vandens, pilk po porą samčių vandens. 

Čes užgniaužė atodūsį. Jai ir taip jau skaudėjo nugarą 
nuo sunkių kibiro nešiojimo. “Atmink, — tarė ji pati sau, — 
toliau bus lengviau". Ji pradėjo darbą sparčiai žengdama 
žingsnis po žingsnio. Kibiras ištuštėjo palaisčius dvidešimt 
kalvelių. Ji nužvelgė lauką. Kauburėlių čia buvo šimtai, 
daug šimtų. 

Grįždama atgal prie inspektų, pamatė, kad čia taip pat 
yra ir šimtai sodinukų. 

Persodinama buvo taip: lysvės dalis dosniai apšlaks- 
toma vandeniu. Tada kiekvienas sodinukas atskirai iške- 
liamas iš dirvos. Buvo labai svarbu nepažeisti gležnų šak- 
nų. Sodinukai iš karto dedami ant pridengto nuo saulės pa- 
dėklo. Pilni padėklai nešami į lauką, 0 viena moteris šalia 
sudrėkintų kalvelių numesdavo po vieną sodinuką. Kitas 
žmogus trumpu mediniu kuoliuku įspausdavo kalvelėje 
duobutę ir jį ten įstatydavo. Paskui jį ėjo trečias žmogus, 
kuris sulygindavo dirvą apie sodinuko šaknis ir stiebą. 

Dienai baigiantis, Čes jau mokėjo visus darbus. Mo- 
terys kartais juos kaitaliodavo. Baigiantis savaitei, ji dirbo 
kone taip pat greitai kaip Siuzana. Alva viską darė taip grei- 
tai ir tiksliai, kad atrodė, jog jai nė nereikia įdėti į šį darbą 
jokių pastangų. Visa tai ji mokėjo, būdama dar jaunesnė 
negu Siuzana. 

Kai kibirai buvo pripildyti, mis Meri sugrįžo į namą. 
Ji ilgiau nebegalėjo lenkti nugaros. Be to, kažkas juk turė- 
j0 gaminti maistą. 

— Čeisė dabar jau nebeturės tam laiko. 

Čes kentė nuolatinį kaustantį skausmą. Sužinojusi, kad 
ne visi sodinukai prigijo, kad silpnus ir nudžiūvusius reikės 
išrauti iš kalvelių ir pakeisti kitais, ji neteko kantrybės. 

— Bet juk mes dar pirmą kartą visų nepersodinome. 

— Paprastai tai tęsiasi šešias ar septynias savaites, — 
paaiškino jai Alva. — O jei nelis, turėsime juos dar ir pa- 
laistyti. 

Čes prikando lūpą taip, kad pasirodė kraujas. Tada pa- 
silenkė išrauti neprigijusio sodinuko. Jai pavyks tai ištver- 
ti. Ji privalo: juk pažadėjo Natanui. 

“Persodinimas vyksta puikiai, — rašė ji jam. — Malo- 
nu pavasarį tiek daug laiko praleisti lauke". Rašydama turė- 
j0 pasistengti, kad nesulaistytų laiško ašaromis. Sodinukai 
buvo per daug gležni, kad juos galėtum imti su pirštinėmis. 
Purvas taip priskreto prie jos paraudusios odos, kad abejo- 
jo, ar jis iš viso kada nors nusiplaus. Jis buvo susimaišęs su 
lipnia derva, kurią išskyrė šie mažučiai augalėliai. 

Ji svarstė, ar jo laiškai irgi pripildyti tokio pat melo, 
kaip ir jos. Jis rašė, kad pamatai jau pakloti, o sienos sta- 
tomos taip greitai, kaip tik Duramo lentpjūvė pajėgia pa- 
versti rąstgalius lentomis. 

Šie laiškai, kupini melo ar teisybės, ją palaikė. Sutei- 
kė jai taip reikalingos stiprybės. Ačiū Dievui, ji susidrau- 
gavo su ponia Henderson, kuri tvarkė paštą savo namuose. 
Ji leido Čes atnešti laiškus ir pasiimti korespondenciją sek- 
madreniais, kai mis Meri draudė dirbti ūkyje. 


— Dieve, kaip gera, — tarė Alva. 


— Amen, — pritarė Čes. Ji nusiėmė savo dulkėtą šiau- 
dinę skrybėlę ir atgręžė suprakaitavusį veidą lietui. Ačiū 

Dievui, šiandien nebereikės laistyti. Ji pasilenkė sulyginti 
žemės aplink sodinuką. Dabar jau nebekreipė dėmesio į 
skausmą nugaroje. Šis nuolatinis dieglys jai buvo taip ge- 
rai pažįstamas, kad jau neprisiminė, kada jo neturėjo. 

— Tai paskutinis iš šios krūvos, — tarė Alva, įleisda- 
ma sodinuką į duobutę. — Siuzana, eik ir atnešk mums po 
medžiu šalto vandens. 

Dabar lijo dar smarkiau. Bet juk lietus gali nuplauti 
ką tik į žemę įleistus sodinukus. Čes žinojo, kad daugumą 
ką tik pasodintųjų reikės persodinti iš naujo. Taip jau buvo 
atsitikę ir anksčiau. Ji priėmė tai šaltai ir abejingai, taip 
kaip turėjo priimti ir visa, kas susiję su nuolatiniu triūsu, 
kurio reikalavo ši žolė. 

Plačios pušies šakos pridengė jas nuo lietaus. Be to, 
pavėsyje buvo maloniai vėsu. Ji godžiai atsigėrė. Dirbant 
atvirame lauke, balandis atrodė toks karštas lyg būtų va- 
sara. 

Nepaisydama nuovargio ji su tam tikru jauduliu nu- 
žvelgė lauką. Žalių sodinukų eilės buvo tiesios nelyginant 
strėlės, o anksčiau pasodintieji dabar jau paaugę dvigubai. 
Ji didžiavosi. 

— Mauna, ar galiu eiti vidun tr paskaityti, kol nustos 
lyti? — paklausė Siuzana. Alva linktelėjo, ir mergaitė pa- 
sišokinėdama nudūmė. 

Čes taip pat didžiavosi, kad yra Siuzanos mokytoja. 

— Ji gera mergaitė, — tarė ji Alvai. 

— Tik pažvelk į jų kojas, — atsiduso Alva. — Man 
atrodo net neteisinga, kad mažieji niekada nepavargsta. Ma- 
nosios tokios apsunkusios lyg medžio kamienas. — Ji nu- 
siavė batus, užsmaukė sijoną iki kelių ir užpylė vandens 
ant sutinusių kulkšnių. 

— Puiki mintis, — tarė Čes. Ji padarė tą patį. — Jaus- 
mas nepakartojamas. — Dvelkė malonus vėjelis, atvėsin- 
damas prakaitą, prilipdžiusį prie smilkinių plaukus, ir ji 
buvo jam dėkinga. 

Dėkinga ir už visa kita, ir už Alvos draugiją. Dabar 
jos puikiai sugyveno. Dirbdamos šnekučiuodavosi, o kar- 
tais Alva papasakodavo apie Netą ir jo seserį, kai jie vai- 
kystėje dirbdavo tuos pačius darbus. Ji niekada nekalbėda- 
vo apie Gideoną. 

— Tas! — kartą purkštelėjo ji, kai Čes jos paklau- 
sė. — Meri išvedė jį iš lauko tą akimirką, kai jis patyrė 
ekstazę. Visas jo darbas buvo Biblijos skaitymas ir gilini- 
masis į ją. Mamytės sūnelis. Auginti tuos netikėlius buvo 
palikta man. 

Čes matė Alvoje draugę. Nors ir nebuvo labai artimos, 
jas vienijo valandos, praleidžiamos lauke, ir nemeilė Meri 
Ričardson. Čes iš visų jėgų stengėsi Natano motinai pajus- 
ti bent jau simpatiją dėl ją ištikusios tragedijos, apie kurią 
sužinojo. Tačiau jos ji negalėjo pamėgti. 

Nesiliaujantis lietus sūpavo seno medžio šakų skėtį. 
Čes ir Alva buvo atskirtos nuo fermos, nuo darbo, nuo kitų 
Žmonių. Tai Alvą padrąsino. 

— Ar moki saugoti paslaptis, Čes? 

Čes paslapčiomis nusišypsojo: paslaptis saugoti ji mo- 
kėjo geriau už viską. 

— Žinoma, — atsakė ji. 

Ji ketino leisti Siuzaną į mokyklą Plezent Grūve. Sali 
taip pat, kai ši paaugs. Ir Alvai buvo visai nesvarbu, ką 
pasakys Džošas. Šį kartą ji ketino jam nepaklusti. Jos mer- 
gaitėms reikia išsilavinimo. Dabar, pradėjusi mokytis skai- 
tyti ir sužinojusi apie knygas, Siuzana tapo visiškai kita 
mergaitė. Visą laiką ji buvo pakilios nuotaikos. Ir tai be 
galo džiugino Alvos širdį. 

Čes nežinojo, ką atsakyti. Alva žvelgė į ją kupinomis 
ašarų akimis. Kai toji nusigręžė į lietų, ji pasijuto kur kas 
geriau. 

— Esu tikra, kad pasielgsi teisingai, — sušnibždėjo 
jt. Ar būtent šito laukė Alva? 

— Tai keista, kad būtent tu suteikei man tiek daug 
džiaugsmo, — kalbėjo Alva. — Aš nė trupučio neapsidžiau- 
giau, kai pasirodei čia praėjusią vasarą. Maniau, kad atėjo 
galas vieninteliam malonumui, kurį galėjau patirti su Netu. 

Kai atvažiavau į fermą, jam buvo vos devyneri ir jis 
buvo iš tiesų mielas berniukas. Netgi kai ruošdavosi ką nors 
iškrėsti, niekada nenorėdavo niekam bloga. Linksmiausia bu- 
vo tai, kad kartais jis mane taip prajuokindavo, kad suskaus- 
davo pilvą. Mes buvome tarsi vaikai, nors aš ir buvau šeše- 
riais metais vyresnė. Jo sesuo į suaugusią moterį buvo pa- 
našesnė negu aš, nors ir jaunesnė ketveriais metais. 

Kai netoliese būdavo Džošas, aš, žinoma, surimtėda- 
vau. Jis mano vyras, ir aš Žinau savo pareigas. Negali būti 
jokių pokštų ar juoko Džošo akivaizdoje. 

Buvo į ką pažiūrėti, kai Netui prasidėjo paauglystės 
problemos. Mikas darosi piktas, jo balsas trūkčioja, 0 vy- 
riškas daikčiukas atsistoja kartais be jokios priežasties. Ne- 
tas niekada neturėjo nė lašo pykčio, netgi dėl šitų proble- 
mų. Ir kai aš jam parodžiau, ką tai reiškia, kas vyksta tarp 
vyro ir moters, jis buvo toks laimingas lyg Žmogus, kuris 
įbedęs kastuvą į purvą aptinka auksą. Kai jį išmokiau pa- 
tenkinti moterį, o tuo pačiu pasitenkinti ir patį, ir pati pa- 
sijutau lyg atradusi auksą. Kartais mes praleisdavome miš- 
kuose dvi ar tris valandas, vis darydami tai. Jis buvo toks 
pats mielas vyras, koks buvo mielas berniukas. Jis visada 
vadino mane "brangute". 

Savaime suprantama, kad atėjus laikui, jis pradėjo lyg 
gaidys bastytis po visą karalystę. Tačiau niekada nepamirš- 
davo manęs. Aš paslapčiomis vadinau tai saldžiausiomis 
mano gyvenimo akimirkomis. Visus tuos metus laukdavau, 
kol jis sugrįš namo. Kai jis sugrįžo su žmona, žinojau, kad 
viskas baigta. Džošas tai daro taip kaip ir kiti vyrai — baks- 
noja mane savo vyrišku organu, kai jam to reikia, o tai at- 
likęs garsiai užknarkia. 

Kaip jau ir sakiau, nenorėjau, kad atimtum iš manęs 
Netą, Čes, bet tai, ką tu davei Siuzanai, yra kur kas svar- 
biau. Kiekviena motina labiau rūpinasi savo vaikais nei sa- 
vimi, nes kitaip ji nėra tikra motina. Kas atsitiko, Čes? 

Čes pradėjo vemti, tačiau skrandis buvo visiškai tuš- 
čias ir ji skleidė siaubingus garsus. 

— Štai, atsigerk vandens, — pasiūlė Alva. 

Čes išmetė iš rankų kaušą. Ji pašoko ir pasileido bėgti 
miškų link. Kuo toliau. Kur pakliuvo. Tik kuo toliau. 

Kai kojos pavargo, ji parkrito ant žemės. Po savimi 
jautė minkštą nukritusių pušų spyglių patalą. Jai pasirodė, 
kad bėgo jau pakankamai ilgai. Tačiau jėgų nebeliko. Emo- 
cijos, nuo kurių ji bėgo, vis dėlto ją surakino. Tada plačiai 
išskėtė rankas ir pradėjo šaukti, kol užkimo. 

Čes buvo patyrusi didžiąją dalį jausmų, valdančių žmo- 
niją. Ji labai gerai pažinojo pavydą, pakankamai dažnai pa- 
tirdavo pyktį, nusivylimą, džiaugsmą, pasididžiavimą, gė- 
dą. Netgi meilė ją užklupo ir nustebino savo galia. Tačiau 
niekas jos neparuošė negailestingam pavyduliavimui vyro, 
j0 galiai. 

Fiziškai ji buvo visiškai išsekusi, tačiau pavydas ją 
uždegė ir pripildė įsivaizduojamos jėgos. Jautėsi nelygi- 
nant titanas, tr jai norėjosi primušti Alvą, išsukinėti jai ran- 
kas, subjauroti veidą, aplipdyti purvu burną, kaklą, akis, 
užsmaugti jos balsą ir palaidoti viską, kas jai žinoma. 

Ji pajuto šią jėgą, pulsuojančią kraujyje, ir turėjo pa- 
bėgti nuo jos. Kitaip būtų užmušusi Alvą. 

Nes Natanas ją mylėjo. Ją patenkino. “Tuo tarpu kai 
su manimi jis elgiasi kaip vyras. Taip kaip Džošas elgiasi 
su ja". 

Tačiau daugiau taip nėra. Natanas jos nebetenkina. Čes 
įsitvėrė šios minties. “Nuo tada, kai mes susituokėme, jo 
su Alva niekas nesieja. Nieko panašaus. Jis ištikimas savo 
vedybinei priesaikai". 

11. 1057 


— Aš noriu to, ką jis davė jai! — sušuko ji į apsiniau- 
kusį dangų. 

“Tačiau to neturiu, — tyliai prisipažino. — Turiu ten- 
kintis tuo, ką gaunu. Tai daugiau, nei kada nors tikėjausi". 

Čes palengva atsisėdo. Jai skaudėjo visą kūną nuo gal- 
vos iki pirštų galų. 

Apstulbusi pamatė, kad yra basa. Tikriausiai atrodo 
siaubingai. Šito nebus. Kad ir kas nutiktų, niekas negali 
sužinoti, jog ji pavydi. Niekas ir niekada neįtars, kad jos 
santuoka netobula. Niekas ir niekada neturi jausti jai užuo- 
jautos. Užuojautos ji nepakęs. 

Ji yra Stendiš, o Stendišai laiko aukštai iškėlę galvas. 
Jie neverkšlena ir nesigaili savęs. 

Rinkdama iš plaukų spyglius ir braukdama juos nuo 
sijono, Čes svarstė, ką jai daryti. Kai ji pradėjo vemti lyg 
paliegęs šuo, tai buvo panašu į nevykusį spektaklį. O kas, 
jei Alva susiprotės, kad tai sukėlė jos prisipažinimas? 

“Pasakysiu, kad kalti riebūs mis Meri pusryčiai. Alva 
nežino, kad aš jų nevalgiau. Pasakysiu, kad nubėgau, nes 
man vis dar tebebuvo negera, o paskui užsukau pas Liviją 
žolelių. Visi Žino, kad ištisas valandas praleidžiu pas Livi- 
ją. Kad ir kaip 1Igai būčiau miške, tai neatrodys keista. At- 
rodys, jog taip ir turi būti". 

Vaikystėje Čes gerai išmoko šito meno. Svarbiausia 
gyvenime — mokėti apsimetinėti. 


— O Dieve, vaikeli, tu atrodai lyg iš vandens ištrauk- 
ta žiurkė. Užeik ir apdžiūk. — Livija Alderbruk pačiupo 
nuo lovos antklodę ir apgaubė ja Čes. — Dar nėra taip šil- 
ta, kad galėtum kiaurai permirkti ir nepersišaldyti. Užkai- 
siu kavos. Tai tetruks kokią minutę. 

Čes buvo dėkinga, nes Livijos draugija ją guodė ir ra- 
mino. Bent jau čia ji turi tikrą draugę. Ne tokią kaip Alva 
— Ne, ji privalo apie tai negalvoti. Privalo daryti tai, ko ir 

atėjo, o paskui grįžti į fermą. Jei nustojo lyti, galbūt šian- 
dien dar suspės pasodinti paskutiniuosius sodinukus. 

Staiga jai pasidarė be galo svarbu užbaigti persodinimą. 

— Išgerk tai. Tu tikriausiai visai išsekusi. Aš žinau, 
kaip tie sodinukai gali išvarginti. Ar jau baigiate? Nema- 
čiau tavęs ištisus mėnesius, ir man tavęs trūko. Būčiau at- 
ėjusi, tačiau žinau, kad kol laukas neapsėtas, negali būti 
nė kalbos apie plepalus. 

Senosios moters prieraišumas šildė dar labiau nei stip- 
ri, saldi kava. 

— Man tavęs taip pat trūko, — emocingai tarė Čes. 

Tada nusijuokė. Ji vylėsi, kad tai nuskambėjo natūraliai. 

— Tačiau atėjau vaistų, 0 ne šiaip su tavimi pasimaty- 
ti, Livija. Man regis, kad mis Meri vis labiau pamėgsta riebų 
maistą. Nuo to, ką suvalgiau šį rytą, man pasidarė bloga. 

Livija uždėjo savo gumbuotą ranką Čes ant kaktos. 

— Karščio nėra, — tarė ji, — taigi ji tavęs neapnuodi- 
jo. Nusimesk tą antklodę ir leisk man paspaudyti tavo pil- 
vą. Atsistok štai čia, prie krosnies, kur šilčiau. 

Čes nuolankiai pakluso. 

— Tu nešauki, vadinasi, tai ne apendicitas, — tarė Li- 
vija. — Taigi tikra palaima, nes aš nemoku elgtis su peiliu. 
Kada paskutinį kartą turėjai mėnesines? 

Čes buvo suglumusi. Niekas jai nepasakojo apie mė- 
nesines, ir ji nežinojo, kad jos turi būti tiksliai kas mėnesį. 
Ji jau daugelį metų maitinosi taip prastai, kad ciklas nie- 
kada nebuvo reguliarus. 

— Neprisimenu, — atsakė ji Livijai. 

— Taip ir maniau! — sušuko senoji moteris. — Tu ne- 
gali kaltinti dėl šito Meri Ričardson. Kiek galiu spėti, maž- 
daug apie Visus Šventuosius tu turėsi kūdikį. — Ji mirkte- 
lėjo Čes. — Tikriausiai Netas iškeliavo su plačia šypsena 
veide. 

Čes susidėjo rankas ant savo plokščio pilvo. Ji visiš- 
kai nieko nejautė. 

— Ar tu esi tikra, Livija? — Atrodė per daug gerai, 
kad būtų tiesa. 

— Argi nuo neatmenamų laikų dar prieš tavo gimimą 
nesu pribuvėja? Jei ir yra kai kas, apie ką žinau absoliučiai 
viską, tai kūdikiai. 

Čes apsvaigusi žvelgė į ją. Livija jai paskaitė tikrą pa- 
skaitą apie jos būklę. Ji turėtų nedelsdama pradėti daugiau 
valgyti, nes yra per liesa. Taip pat turėtų gerti pieną, daug 
pieno, po kibirą kasdien, kaskart įmušdama į jį kiaušinį. 

— Be to, privalai kasdien vaikščioti apsiavusi, — pa- 
liepė Livija. — Juk nenori, kad kūdikis gimtų jau sirgda- 
mas kerplige. 

Čes apkabino savo draugę ir pravirko. 

— Aš tokia laiminga, — kūkčiojo ji, atsišliejusi į kau- 
lėtą Livijos petį. — Tokia laiminga. 


— Tik niekam nepasakok, — paprašė Čes išeidama. — 
Noriu, kad pirmasis apie tai sužinotų Natanas. 

— Netrukus bus ir taip matyti. 

— Tačiau kurį laiką dar ne. Tiesa? Tegu iki to momento 
tai bus mūsų paslaptis, Livija. Man patinka paslaptys. 


Falioliktas skyrius 


Kai mis Meri lygus kvėpavimas išdavė, jog mieganti, 
Čes tyliai nuėjo prie spintelės, kur buvo laikomas pienas ir 
kiaušiniai. Gėrimą, kurį ji mintyse pavadino “vaikiška bro- 
ga“, paruošdavo paprastame puode. Pasiėmusi nusinešė jį 
į lauką, ant suoliuko. Naktis buvo giedra, o aukštai dangu- 
je ryškiai švietė Žvaigždės ir mėnulis. Tokiame vėsiame ore 
vilnonis apsiaustas maloniai gaubė pečius. 

Rytoj bus sekmadienis. Ji jau buvo parašiusi Natanui, 
tačiau apie kūdikį dar neužsiminė. Galbūt Livija klysta. Čes 
savo organizme nejautė jokių pasikeitimų, niekas nepasi- 
keitė ir jos pilve. Ji netikėjo, kad laukiasi. Na, bent jau ne 
visa širdimi. 

Išgėrė pieną su kiaušiniu. Prireikė nemažai laiko, nes 
gerklė nuolat užsikišdavo. Kitą kartą šį gėralą pasaldins. 
Ji ketino jį gerti, ketino daryti viską, ką liepė Livija. Nes 
galbūt Livija teisi. 

Čes pažvelgė į paslaptingą tolimo dangaus virš galvos 
grožį. 

— Ačiū tau, — sušnibždėjo. 

Jai buvo įdomu, ar Natanas dar nemiega, galbūt žiūri į 
tą patį dangų. Ne, tai tik romantiškos kvailystės. Ji neketi- 
no gaišti tokio ypatingo laiko panašioms nesąmonėms. Juk 
pakanka tiesiog sėdėti čia, galbūt viduje augant jos kūdi- 
kiui, ir mylėti jį visa širdimi. 

Rytoj ateis jo laiškas, kuriame bus parašyta, kaip ei- 
nasi darbai malūne. Netgi jei viskas pasistūmėjo į priekį 
tik viena lenta, tai bus geros naujienos. Su kiekviena diena 
Jų susitikimas vis artėjo. 

Jos laiške taip pat buvo vien geros naujienos. Lietus 
liovėsi vidurdienį, todėl buvo labai lengva į minkštą dirvą 
sodinti sodinukus ir jie baigė persodinimo darbus. 

Jos darbui petys į petį su Alva atėjo galas. 


— Mes važiuosime vežimu, Čeise. — Mis Meri skruos- 
tai degė entuziazmu. — Kol tu plepėjaisi su senąja Livija 
Alderbruk, atėjo vienas vyrukas ir pranešė gerą žinią. Į Ple- 
zent Grūvą atvyko pamokslininkas. Šiandien ten bus mišios. 

Čes pajuto, kaip į jos veidą taip pat plūstelėjo malo- 
nus jaudulys. Tai reiškė, jog galės ten praleisti visą dieną, 
o ne tik nujos — ir kuo greičiau skubės atgal. Ten bus daug 
žmonių... muzikos... gyvenimo. Tikra šventė! 

Ji pasidabino savo perlais ir pačiais geriausiais rūbais. 

Trimis šaukštais pasaldintą pieną su kiaušiniu šį kartą 
nuryti buvo visai nesunku. Tai stiprinantis gėrimas, kurį 
liepė gerti Livija, paaiškino ji Natano motinai. 

— Ji sako, kad aš per daug sudžiūvusi. 

Meri Ričardson šnirpštelėjo. 

— Ji gana laisvai elgiasi su kitų Žmonių karvėmis ir 
vištomis. — Tačiau balse nebuvo pykčio. Ji jau niūniavo 
savo mėgiamą himną. 

Tą vakarą grįžtant namo visa šeima niūniavo himnus. 
Čes giedojo kone taip pat garsiai kaip ir kiti. Ji turėjo pri- 
pažinti, kad metodistai dainuojamų himnų turi kur kas dau- 
giau nei anglikonai. Jos didžiai nuostabai mišios ne ką te- 
siskyrė nuo tų, prie kurių buvo įpratusi. Didžioji jų dalis 
buvo tokia pati, kaip ir aprašyta mažoje maldaknygėje, kurią 
nešdavosi į seną bažnyčią netoli Heirfildso. Ji visai neprieš- 
taravo, kad jos vaikelis priklausytų Metodistų bažnyčiai. 

Jei tik ji turės vaikelį. Čes karštai meldėsi, kad Livija 
būtų teisi. 

Miko niūniavimas buvo puikus akompanimentas jų 
dainavimui. 

“Pirmyn, Kristaus kariai... Į kovą, į kovą už Kristų... 
Prasiskirkite, amžinos uolos... Amžinasis gailestingumas! 
Koks palaimingas garsas... Neapleisk manęs..." 


Garbinkime šlovingąjį karalių danguje, 
Giedokime giesmes jo gailestingai meilei. 
Savo gynėjui ir užtarėjui ten, viršuje, 
Apsuptam taurumo, kupinam šviesos ir saulės. 


Netas laiške rašė, kad malūno pastatas jau baigtas. Jis 
ir Džimas pradėjo statyti malūno ratą. 


Čes kilstelėjo kelis colius storą lapą, paskui pasilen- 
kė, kad apžiūrėtų kitą jo pusę. Ačiū Dievui, ji buvo sveika. 


Jokių kirminų. 

Ji jų nekentė. Jie ilgesni už jos didįjį pirštą ir storesni 
už nykštį. Kūnai sudaryti iš atskirų dalių, ir kartais, jei už- 
tikdavai kurį judantį, atrodydavo lyg turi kuprą. Jie prisit- 
virtindavo savo mažomis bjauriomis kojytėmis, panašio- 
mis į kabliukus, po keturias po kiekviena dalimi, ir laikant 
lapą juos reikėdavo nugrandyti ar nuplėšti, tuo tarpu kai 
jie laikydavosi įsitvėrę savo kabliais, taip pat juos laikė 
lapų derva. Šlykščiausia būdavo, kai nuplėštas toks para- 
zitas apsivyniodavo apie pirštą ar apie ranką tarsi tabako 
lapas ir šitaip laikydavosi tuo pačiu dar 1r kąsdamas. Tada 
ant jo galvos galėjai įžiūrėti netgi ragus. 

Tabako graužikai — tai monstrai, atkeliavę iš kažko- 
kio žalio pragaro. Pirmą kartą pamačiusi tokį kirminą, Čes 
sukliko. 

Nuplėšusi nuo tabako lapų, ji juos mirtinai sutrypda- 
vo. Tai darydavo su siaubingu pasišlykštėjimu ir neapykan- 
ta. Kartais tebetrypdavo ir po to, kai traškesys virsdavo 
žlegsėjimu. 

Siuzana taip pat trypė. Kiti suimdavo kirminą ketu- 
riais pirštais ir prapjaudavo jo pilvą nykščio nagu. Taip bu- 
vo greičiau, tačiau Čes žinojo, kad pradės klykti ir niekada 
nesiliaus, jei tik palies kirminą plika ranka. Jos pirštinės 
buvo išmargintos juodomis dervos dėmėmis, tačiau tai vis 
tiek apsauga. 

Ji pakėlė kitą lapą. Štai jis. Gerklę sugniaužė pasišlykš- 
tėjimas ir pasidarė sunku kvėpuoti. Pirštais ji sugriebė kir- 
miną ir nuplėšė nuo lapo. 

Priešais ją Siuzana darė tą patį. Jos patikrindavo kiek- 
vieną augalo lapą. Kitoje eilėje kirminus rinko Mikas. Jis 
jau buvo pralenkęs jas per keletą jardų. 

Džošas ir Alva gerokai priešakyje dviejose eilėse kaup- 
tukais kapojo ir naikino piktžoles. 

Kiekvieną dieną, šešias dienas per savaitę, visi keturi 
nuo ryto iki vakaro praleisdavo lauke. Kartais kauptuką pa- 

siimdavo Čes. Jai kaupimas patiko labiau, tačiau jis labiau 
patiko visiems, todėl darbais tekdavo keistis. Kirminus te- 
ko rinkti visiems. 

Tai niekada nesibaigs. Kai jie aptvarkydavo paskuti- 
nes vagas, piktžolių ir kirminų atsirasdavo tose, nuo kurių 
buvo pradėję prieš daugelį dienų. Ir šitaip bus tol, kol nuims 
visą derlių, iki rugpjūčio. 

O dabar dar tik gegužės pabaiga. 

Bet dabar ji tikra, kad laukiasi. Pilvas vis dar plokš- 
čias, tačiau krūtys suapvalėjo. Jai tai patiko. Visą gyveni- 
mą ji buvo plokščia it lenta, be jokių moteriškų apvalumų. 
Jos liemuo taip pat pastorėjo, o klubai įgavo formą. Tai 
veikiausiai nuo pieno ir kiaušinių, bet jai labiau patiko gal- 
voti, kad taip yra dėl jos įsčiose augančio kūdikio. 

Naktį gulėdama lovoje ji pasidėdavo rankas ant pilvo. 
Livija sakė, kad labai greitai pajus judesius. Tačiau ji tuč- 
tuojau užmigdavo, kad ir kaip besistengdavo nepasiduoti 
miegui ir pajusti bent mažiausią krustelėjimą. Ketino pa- 
rašyti Natanui ir papasakoti jam apie kūdikį, vos tik tai pa- 
jus. 

Ji būtų laimingiausia moteris pasaulyje, jei tik Dievas 
nebūtų sutvėręs tabako kirminų. 


Birželio pradžioje vieną vidurnaktį Čes pažadino kru- 
tėjimas, kurį pajuto po savo delnais. 

“Pagaliau", — su džiaugsmu pagalvojo tir nusišypsojo 
tamsiame kambaryje. 

— Sveikas, mažyli, — tarė ji. Palaimingi judesiai tę- 
sėsi dar pusę valandos. Čes tokių dalykų neišmanė. Ji ne- 
atpažino, jog tai sąrėmiai. Ir tik tada, kai lyg peiliu pradė- 
jo varstyti skausmas, ji suprato, kad kažkas ne taip. Ir su- 
šuko. 

Po persileidimo Meri Ričardson stengėsi būti jai ma- 
lont. 

— Žinau, ką reiškia netekti kūdikio, — tarė ji. — Pa- 
miegok dabar, Čes. Miegodama galėsi bent trumpam užsi- 
miršti. 

Tai buvo vienintelis kartas, kai mis Meri pademonst- 
ravo bent lašelį šilumos savo marčiai, vienintelis kartas, 
kai nerodė priešiškumo ir specialiai neiškraipė jos vardo. 

Jei Čes nebūtų atbukusi nuo sielvarto, ji būtų tai pa- 
stebėjusi ir atsakiusi. Tačiau ji nieko nejautė ir niekas jai 
nerūpėjo. Ją ir supantį pasaulį skyrė nusivylimo siena. 


Kūdikėlis buvo palaidotas kitą dieną. Iš vienos pusės 
Čes prilaikė Livija Alderbruk, iš kitos — Meri Ričardson. 
Džošas perskaitė apeiginę kalbą. 

Čes negalėjo žiūrėti. Ji žvelgė į savo dulkinus batus. 
Galvoje sukosi įvairios mintys: turiu būtinai nepamiršti nu- 
sipirkti raištelius batams... pelėžirniai kvepia taip saldžiai, 
reikėtų pamerkti jų namuose... senelis tikriausiai galvoja, 
kad visai jį pamiršau, jau labai seniai jam rašiau... Tik pa- 
žvelkite į mėlynąjį kėkštą, mosuojantį sparnais, tarsi norė- 
tų pasirodyti... Šitaip karšta — sielą parduočiau už šlakelį 
šalto pieno su kiaušiniu ir cukrumi. Šį gardumyną valgy- 
davome per gimtadienius, kai buvau visai maža... Kaip aš 
galėjau leisti, kad mano batai atrodytų tokie netvarkingi. 
Turėsiu paslapčiomis pasivogti šiek tiek muilo, kuriuo plau- 
nami batai... Įdomu, kokiomis žolelėmis Livija skalauja 
plaukus — jie taip gaiviai kvepia... Kodėl staiga visi pra- 
dėjo giedoti? Šio himno aš net nesu girdėjusi... 


O Dieve, mūsų atrama praeityje, 
Mūsų dangiška viltis ateityje... 

Livija pajudino Čes ranką. Čes pakėlė galvą. 

— Ar nori duoti savo sūneliui vardą, Čes? Džošas iš- 
drožinės jį ant antkapio. 

— Ką? Vardą? Taip. Noriu pavadinti jį savo tėvo var- 
du. Frensis Stendišas. Ne, tegu bus Frenkas. Visi vadino jį 
Frenku. Frenku Stendišu. Jis taip pat miręs. 

Livija pažvelgė į Meri Ričardson. Jos abi galvojo apie 
tą patį. Čes neišliejo nė vienos ašarėlės. 

— Niekas iš mūsų nė nežinojo, kad ji laukiasi, — vė- 
liau Meri prasitarė senajai Livijai. — Ji turėjo pasisakyti. 
Būtume neleidę triūsti laukuose karščiausiu dienos metu. 

— Netui ji taip pat nepranešė. Ketinu jam parašyti. 
Tokiu metu jis turi būti šalia žmonos. Vos tik ją apkabins 
vyro rankos, ji išsiverks. 

— Tai neįprasta santuoka, Livija. Tai daugiau verslo 
susitarimas. 

— Tačiau juk ji laukėsi jo kūdikio, ar ne? Man tai at- 
rodo visai įprasta. 


Niekas nenorėjo, kad Čes taip greitai sugrįžtų prie dar- 
bų lauke, tačiau ji nenusileido. 

— Man reikia kuo nors užsiimti, — šaukė, — nejaugi 
jūs to nesuprantate? 

Kai į kiemą įsuko mulo traukiamas vežimas, ji kapojo 
piktžoles ir net nepakėlė galvos pasižiūrėti. Jai nebuvo įdo- 
mu. Daugiau nieko nebejautė. Nebuvo nieko stipresnio už 
nuoskaudą. 

— Čes! — sušuko Natanas, bėgdamas prie jos. — Čes! 
Čes! — Jis apglėbė ją ir pakėlė nuo žemės. — Ak, Čes, 
neturėtum kepti čia, saulėje. — Jo veidu riedėjo ašaros. — 
Ak, Čes. — Jis, net nepasisveikinęs su artimaisiais, nune- 
šė ją vidun. — Eik pas Liviją, mama, — tarė jis mis Meri, 
vos tik ją pamatęs. — Pasiimk su savimi ir Sali. 

Netas pasodino Čes į kėdę, o pats priklaupė priešais 
ją. Jo rankos laikė suėmusios jos veidą, o akys stebėjo jos 
akis. 

— Jis buvo mūsų abiejų sūnus. Leisk ir man liūdėti 
kartu su tavimi, 0 tu pasidalyk savo sielvartu su manimi. 

Jo akys vis dar tebebuvo stiklinės nuo ašarų. Jis buvo 
pakankamai vyriškas, kad jų nesigėdytų. 

— Natanai, — sušnibždėjo Čes. Ji sudrebėjo, o paskui 
ėmė raudoti. Jis apkabino ją ir priglaudė prie savęs. 


— Į ką taip žiūri, mergyte? — Mis Meri sugrįžo. Ji 
pranešė, kad vėliau pasimatyti su Netu ir pavakarieniauti 
kartu su jais ateis Livija. Neto motina pjaustė salotas ir 
skuto bulves. Ir žvelgė į Čes, kuri stovėjo tarpduryje lyg 
statula ir visiškai nekreipė dėmesio į Sali, timpčiojančią 
jai už sijono. 

— Įdomu, ką jie visi daro ten lauke, — atsakė Čes. Ji 
matė Nataną, gestikuliuojantį ir kalbantį su Džošu, Miku 
ir Alva. Siuzana šiek tiek toliau nuo jų rovė piktžoles. 

Alva juokėsi, veikiausiai iš to, ką pasakė Natanas, ir 
Čes persmelkė pavydas. Juokdamasi Alva atrodydavo ge- 
rokai jaunesnė; ji buvo netgi graži. Ji buvo nusmaukusi nuo 
galvos kepurę nuo saulės, kuri dabar pakibusi jai ant nuga- 
ros. 

— Sali, nustok lindusi prie manęs. Palik mane ramy- 
bėje, — tarstelėjo Čes. — Aš išeinu. — Ji turėjo išsiaiš- 
kinti, kas ten vyksta. 

Pamatęs ateinančią ją, Netas Žengė jos pasitikti. 

— Turėtum būti viduje, — tarė jis. 

Ji buvo nusivylusi. Jam labiau patiko būti su Alva. 
Tvirtai sugniaužė rankas, kad susivaldytų, neįsikibusi jam 
į ranką. 

— Jau nekaršta, — atsakė. Ji nekentė nuolankumo gai- 
delės savo balse. 

— Aš nenoriu, kad tu dar ką nors dirbtum prie taba- 
ko, — tarė Netas. Jo balsas skambėjo piktai. — Aš ne- 
kenčiu tabako, todėl ir tu turėtum jo neapkęsti. 

— Tai kodėl tu stovi tabako lauko viduryje? — Kodėl 
Ji nepajėgė susivaldyti, kodėl pradėjo barnį ir kodėl nega- 
lėjo palikti visko taip, kaip yra? Čes jautėsi bejėgė savo 
emocijų belaisvė ir auka. 

— Nagi, Čes, būk protinga. Grįžk vidun. Džošas ir aš 
ginčijamės dėl genėjimo. 

— O kas yra genėjimas? — užsispyrusi paklausė Čes. 
Ji norėjo sužinoti daugiau, norėjo išsiaiškinti, kodėl Alva 
juokėsi, tačiau negalėjo paklausti. Ji tik galėjo pasistengti, 
kad jis kalbėtųsi su ja, o ne su Alva, net jei tai jį ir pykdė. 

— Dieve visagali, moterie. — Netas buvo smarkiai su- 
sierzinęs. Jis ištiesė ranką ir nugnybo vieną tabako ūglį. 
Garsas buvo šaižus nelyginant tolumoje nuskambėjęs šū- 
vis. Įbruko blyškiai žalią augalo viršūnę jai į delną. — Tai 
yra viršūnėlė, ji greitai žydės, todėl jas reikia nugenėti, kad 
užuot krovęs žiedus, tabakas augintų lapus. Tai ir yra ge- 
nėjimas. Mano nuomone, šis darbas gali palaukti dar sa- 
vaitę. Džošui: atrodo, kad dvi. 

— Tačiau jūs juokėtės. Iš ko? 

— Iš kur man žinoti? Kas su tavimi pasidarė? 

Čes sugniaužė augalą su pumpuru delne. Jis buvo lip- 
nus. Ji turėjo liautis, nes atrodė lyg kvailė. 

— Atleisk man, — tarė ji Natanui. — Man tik buvo 
įdomu. Eisiu padėti tavo motinai. Pavakarieniauti su mu- 
mis ateis Livija Alderbruk. 

Nueidama Čes turėjo gerokai pasistengti, kad nepar- 
kluptų. Keliuose jautė silpnumą. “Privalai daugiau nieka- 
da šitaip nesielgti, — tarė ji sau. — Tu atstūmei jį, dar ne- 
spėjusi padėkoti už tai, kad sugrįžo. Juk būtent tai yra svar- 
biausia. Jis sugrįžo paguosti tavęs". 

Tegu jį velniai. Jie neturėjo palikti jos tą minutę, kai 
sugrįžo jo motina, net jeigu jau seniai buvo nustojusi verkti. 

— Gera matyti tave čia, Livija, — šyptelėdamas tarė 
Netas. Jis kilstelėjo puodelį, kad ją pasveikintų. Šis buvo 
tiki pusės pripiltas naminės brogos, kurios ji atsinešė atei- 
dama. Kita pusė jau buvo jo skrandyje ir nuo to jisai įkau- 
šo. Mis Meri raukėsi. Ji buvo nusiteikusi prieš alkoholi- 
nius gėrimus. 

Livija atsakė jam tokiu pačiu pasveikinimu. 

— Tostas už Ričardsono malūną, — tarė ji. — Kada 
planuoji pasukti malūno ratą? — Netas jau buvo pakanka- 
mai prisigyręs. 

— Greitai, — atsakė. Paskui pasisuko į Čes. — Ar ga- 
li iki rytdienos susikrauti daiktus? Ketinu pabalnoti arklį 
ir joti atsisveikinti su kai kuriais Žmonėmis. Galėtume iš- 
vykti jau kitą dieną. 

Visa šeima buvo susirinkusi prie mis Meri vakarienės 
stalo. Čes norėjo pažvelgti į Alvą, bet susilaikė. 

— Būsiu pasiruošusi, — atsakė ji. 


Virš vežimo pasostės Netas pritvirtino drobę. Jis gai- 
lėjosi, kad leido Čes dirbti fermoje. Turėjo nepamiršti, jog 
Ji yra dama, kartojo pats sau. Ją reikėjo tausoti. 

Čes be galo džiaugėsi, atsidūrusi pakeliui į jų naujuo- 
sius namus ir į jų ateitį. Jai knietėjo palikti vienatvę. Ir 
nugarą lenkiantį darbą. Ir tabako dervą, viską juodinančią 
tr prie visko limpančią. 

O labiausiai norėjosi palikti tą kambario kertę, kur turė- 
jo būti pastatytas lopšys, ir pilnumo pojūtį, kuris atsirasdavo 
kartais, kai pamiršdavo, kad jos įsčiose nebėra gyvybės. 

Kūdikis jai buvo tapęs tokiu tikrovišku, tarytum ji bū- 
tų jį iki galo išnešiojusi, pagimdžiusi ir palaikiusi rankose. 
Ji 1lgėjosi to, ko neturėjo, ir kartkartėmis jai net atrodyda- 
vo, jog nė penkių minučių neištvers, apsimetinėdama, kad 
atsigavo po patirtos netekties. 

Frenkas. Dabar ji gailėjosi, kad davė sūnui savo tėvo 
vardą, nes jis sugrąžino tuos siaubingus prisiminimus apie 
j0 mirtį ir vienatvę, kurią jautė, kai jis ją paliko. 

Ji niekada neįskaudintų savo kūdikio. Čes gėrė Livi- 
jos rekomenduotą vaikišką brogą du kartus per dieną. Ji 
bus sveika ir stipri ir sugebės suteikti kitam savo kūdikiui 
sveikatos ir stiprybės, reikalingos, kad jis išgyventų. 

Tai buvo ateitis. Ir ji nekantravo ją kuo greičiau pasi- 
tikti. 

Tačiau jai kėlė nerimą išsiugdytas atsakomybės jaus- 
mas. Dar niekada anksčiau nebuvo palikusi jokio neužbaig- 
to darbo. Kas bus su Džošu ir kitais, klausė ji Natano. 

Jis tik nusijuokė. O, Džošas ir toliau viską darys po 
senovei. Todėl jausis tik dar laimingesnis. Daugiau nebe- 
bus dirbama fabrikėlyje, nes visas tabakas keliaus į auk- 
cioną. O musės sunaikins mažiausiai ketvirtadalį sodinu- 
kų, vos tik jie paaugs. 

Nykščiu jis per petį parodė į Augusto Stendišo mode- 
lį, suvyniotą į daugybę drobės sluoksnių. Džošui niekada 
nebeprireiks šios drobės, todėl jis ją pasiėmė. 

Tačiau jai nėra reikalo nerimauti. Džošas — geras ūki- 
ninkas ir visada toks buvo. Aukcionuose šeima užsidirbs 
pakankamai pinigų, kad galėtų pragyventi. Savo dalį jis per- 
rašė Džošui. 

Ir tik kvailiui galėtų kilti noras tenai pasilikti likusiam 
sezonui. Nugenėjus augalus, pasirodys nauji ūgliai. Tose 
vietose, kur lapai susijungia su stiebu, išauga atžalos — 
stori ūsai. Juos reikia nuskainioti. Tada jie vėl atauga, juos 
ir vėl reikia nuskainioti, ir taip daugybę kartų. 

— Kirminų taip pat padaugėja. 

— Nekenčiu jų. 

Netas šyptelėjo. 

— Įtariu, kad tu buvai ta, kuri juos trypė, o ne traiškė. 

Čes prisipažino. 

— Kai buvau dar berniūkštis, nuplėšdavau juos nuo 
lapų ir nukąsdavau jiems galvas. Tokiu būdu galėdavai įro- 
dyti, kad esi vyras. 

Čes sudejavo. Jai pasidarė negera vien pagalvojus 
apie tai. 

Tačiau neilgam. Buvo ir geresnių dalykų, apie kuriuos 
galėjo galvoti. Malūnas, mašina, Duramas, tikras miestas, 
pilnas Žmonių ir gyvenimo. Būtent ten yra paštas, vos už 
penkių mylių važiuojant keliu. Ji jau buvo parašiusi pavė- 
luotą laišką Augustui Stendišui. Išsiųs jį Durame. 

Nekantravo kuo greičiau jį pasiekti. 


Kelionė truko keturias dienas. Kelyje jie sužinojo, kad 
buvo nušautas prezidentas Garfildas. Jis vos pirmuosius 
metus ėjo savo pareigas. 

Visa tai vyksta Vašingtone, paaiškino Netas. Jų gyve- 
nimui tai neturėjo jokios reikšmės. Žudikas — žmogus, ku- 
ris tikėjosi, kad vyriausybė duos jam darbą, tačiau jo ne- 
gavo. Natano nuomone, nušauti reikia tą, kuris gyvena iš 
išmaldos, o ne tą, kuris šaudo, siekdamas gauti darbą. 


— Tu esi velniškai gera atgaiva pavargusioms akims, 
Čes! Sveika atvykusi į šią pragaro skylę — tai šitaip aš 
vadinu šį velnioniškai didelį malūną, kurį statydamas tavo 
vyras galutinai nuvarė mane nuo kojų. — Džimas Monro 
padėjo Čes išlipti iš vežimo. Jis elgėsi su ja lyg su trapiu 
porcelianu, nes žinojo apie persileidimą. 

Čes vis dar nepaleido jo rankos. Ji nuoširdžiai džiau- 
gėsi matydama pažįstamą besišypsantį veidą ir norėjo, kad 
jis tai Žinotų. 

— Ačiū tau, Džimai. Man iš tiesų malonu tave matyti. 
Mes ilgėjomės tavęs — visi, išskyrus mis Meri. — Ji norė- 
j0 jį apkabinti, tačiau toks elgesys būtų nederamas. Be to, 
Džimas buvo labai drovus. 

Tačiau kai išvydo jai paruoštą dovaną, nesusilaikė, 
priversdama jį išrausti. Kol Neto nebuvo, Džimas buvo 
užlopęs senojo namo, kuriame vaidenosi, stogą ir sienas. 
Visą tą laiką jis ir Netas gyveno šiame name, tačiau jie 
nekreipė dėmesio į tai, jog jį reikia taisyti. Svarbiausia 
buvo malūnas. Dabar pastatas buvo tvirtas ir jaukus. Mu- 
lai stovėjo pašiūrėje, kurią jie surentė iš lentgalių, surinktų 
sugriuvus vienam namo galui. Kai čia gyveno tik Džimas 
1r Netas, jie netrukdė netgi būdami toje pačioje patalpo- 
je, tačiau, pasak Džimo, tai būtų netinkama čia atsikraus- 
čius Čes. 

Suremontuotąją namo dalį Džimas buvo dar ir išva- 
lęs. Grindys išplautos ir išblizgintos. Šalia židinio stovėjo 
fotelis, sukaltas iš išsišakojusių rąstgalių. 

— Ar nenorėtum leisti pailsėti savo kojoms? — pa- 
siūlė jis, rodydamas į krėslą. 

— Džimai! Čia viskas taip nuostabu, — melavo Čes. 
Likusieji baldai — tai paskubomis suręstas stalas — len- 
tos, permestos per pjovimo “ožius" — dvi trikojės tabure- 
tės, nuo kurių kojų dar nenulupta žievė, ir krūvos šieno, 
užtiestos antklodėmis, vietoje lovų. Jai čia reikės dar daug 
ką nuveikti. 

Tačiau pirmiausia ji norėjo pamatyti malūną. 

Tai buvo gan įspūdinga, ir Čes neslėpė nuo Natano, 
kad jai tai padarė įspūdį. Jis ir Džimas maudėsi jos pagyri- 
muose. 

Pamatai sumūryti iš sunkių pilkų ir rudų akmenų. Pats 
malūno pastatas — aukštas stačiakampis iš šviesios me- 
dienos, gautos iš aukštų už malūno augančių pušų. Dideli 
keturkampiai langai įrėminti langinėmis, 0 priešais didžiu- 

les duris buvo akmeninis prieangis su plačiais laiptais. Ša- 
lia jo į upokšnį įleistas milžiniškas ratas. Tekantis vanduo 
vertė jį suktis lėtais, didingais judesiais, taškant tarp men- 
čių patekusį vandenį; dėl to saulės šviesoje buvo matyti 
daugybė vaivorykščių. 

— Keturiasdešimt aštuonių ir pusės pėdo aukščio, — 
tarė Natanas visiškai nesikuklindamas. — Jis tik ir laukia, 
kol bus prijungtas prie girnų, vos tik jas gausiu. 

— Tai ilgai netruks, — pridūrė Džimas. — Jau dau- 
giau kaip tris ilgas savaites nebuvo to prakeikto lietaus. 
Dar viena tokia savaitė — ir vienas mums žinomas upe- 
liūkštis pasiliks ne ką daugiau nei šlapia vieta šalia kelio. 
Vargšas kvailelis, kalės vaikas malūnininkas turės nusivilkti 
ir paskutinius marškinius. O tada Netas kone už dyką gaus 
tuos nelemtus akmenis. 

Turėsime suręsti velnioniškai stiprias roges, kad juos 
čia parsitemptume. Visoje apylinkėje nerasi pakankamai 
tvirtų ratų ar vežėčių, kad parvilktų tas nelemtas girnas. 

Čes palingavo galvą, žavėdamasi Džimo iškalbin- 
gumu. Natano sumanumu. Plačiu, sunkiu mediniu tiltu, 
kurį jie nutiesė per upelį, kad juo galėtų važiuoti veži- 
mai, prikrauti grūdų. Ar rogės su gigantiškomis granito 
girnomis. 

— Judu nusipelnėte pačios geriausios vakarienės, ko- 
kią tik galiu paruošti. Kuris iš jūsų sumedžios man kokį 
gyvį? Kitas tegul tempia kuo greičiau iš upelio kibirą van- 
dens ir užkuria name ugnį. 

Kitą dieną jie nuvyko į Duramą apsipirkti. Čes surau- 
kė nosį, užuodusi tabako kvapą, kuriuo buvo persismelkęs 
visas miestas, tačiau jai buvo malonu matyti gražius na- 
mus, supamus baltai nudažytų, medinių tvorelių. Didžiu- 
liai namai, aptverti geležinėmis tvoromis, jos visai neža- 
vėjo. Heirfildsas prieš bet kurį iš jų būtų atrodęs tik kaip 
nykštukas. Buliaus riaumojimas vidurdienį privertė ją už- 

spausti delnais ausis. Kai jis nutilo, ji suplojo rankomis. 
Duramas jai labai patiko. Tai ne toks miestas kaip Ričmon- 
das; tai iš viso ne miestas, bent jau kol kas. Tačiau dulkė- 
tos, negrįstos gatvės buvo pilnos gyvybės, o mediniai šali- 
gatviai — perpildyti žmonių. 

O svarbiausia, kad pagrindinė miesto krautuvė turė- 
jo mandagų savininką ir visko, ko jai reikėjo namui, ku- 
riame vaidenasi. Ji išsirinko tik pačius būtiniausius daik- 
tus ir pažadėjo pardavėjui, kad dar sugrįš. Jam ji pasakė 
savo vardą. 

Paskui atsargiai padėjo negausius ryšulius į vežimą. 
Jų vertė jai prilygo brangakmeniams, nes tai buvo jos na- 
mų kūrimo pradžia. 

Čes taip pat prisistatė ir klerkams pašte, kur nuėjo iš- 
siųsti laiško Augustui Stendišui. Jie pažadėjo ypač gerai 
pasirūpinti visa korespondencija, kuri tik ateis ponios ar 
pono Ričardsono vardu. 

— Dabar mes jau esame nuolatiniai gyventojai, Nata- 
nai, — tarė ji, kai jie išėjo iš pastato. Mums tereikia kar- 
vės, kelių vištų ir gaidžio. Kai grįšime namo, pasėsiu sėk- 
las, kurias nusipirkome. — Jai patiko šis žodis: “namai". — 
Mes užsiauginsime kukurūzų, kuriuos sumalsime savo ma- 
lūne. Ir valgysime pačią geriausią kukurūzų duoną, kokią 
tik tau kada nors teko ragauti. 

— Iki to laiko gerokai praalksiu, Čes. Tikiuosi, kad 
nupirkai šiek tiek miltų, kurie mums padėtų išgyventi. 

Jie sugrįžo į malūną be Džimo. Jo akį patraukė viena 
draugiška mergina, parinkdamas tinkamus žodžius, paaiš- 
kino Netas. Jis neužsiminė, kad ji dirba viename salūnė — 
ne, bare, kad ji — baro mergina. 

Džimas pasirodė po trijų dienų. Čes įpylė jam kavos 
ir paskanino ją Livijos Alderbruk broga, kurios ši buvo įdė- 
jusi atsisveikindama. Kol jis gėrė, ji paruošė sau gėrimą iš 
pieno ir kiaušinio. 

Diena po dienos dangus buvo giedras ir plieskė saulė. 
Padaręs pertrauką, Netas nuėjo prie kito malūno patikrinti, 
koks vandens lygis upelyje. 

— Gerokai nukritęs, palyginti su vakarykščiu, — pra- 
nešė parėjęs. Jis šypsojosi grobuoniška šypsena. Patikri- 
nęs vandens lygį jų upokšnyje, pakankamai giliame ir srau- 
niame, jis visada šypsodavosi. 

Galiausiai liepos viduryje jis nusprendė, kad atėjo me- 
tas veikti. Išaušus rytui, išsiruošė į kitą malūną. 

— Kinkyk mulus į roges, Džimai! — sušuko sugrįžęs. 

Prireikė dar dviejų kelionių ir dviejų vyrų. Juos nu- 
samdė vienai dienai, kad girnos pajudėtų. Jos buvo dau- 
giau nei keturių pėdų skersmens ir keturiolikos colių sto- 
rio. Kai darbas buvo atliktas, jau pradėjo leistis sutemos. 

— Duok šiems vaikinams paragauti Livijos saldiklio, 
Čes, — džiūgavo Natanas. — Tai suteiks jiems energijos 
sugrįžti namo. Turiu suvažinėti dar kartą. Taip pat nupir- 
kau ir visas jo statines. Galėsime jas parduoti, kai žmonės 
pamirš atsivežti savas miltams supilti. 

Namo jis sugrįžo jau beveik visai sutemus. Kartu su 
statinėmis parvežė ir didžiulį, dailų stalą su tvirtomis, lenk- 
tomis kojomis. 

Čes ištiesė rankas ant jo glotnaus paviršiaus, paskui 
palenkė galvą ir jį pabučiavo. 

— Daugiau jokių atplaišų sriuboje. Kokia palaima. 

Kitą rytą ji išsitrinko plaukus, išlaidė marškinius, ku- 
riuos buvo i1šskalbusi iš vakaro, ir pasipuošė darbui ma- 
lūne. 

— Tu būsi visa padengta miltais, Žinai? — perspėjo ją 
Natanas. 

— Man nerūpi. Aš noriu atrodyti gražiai mūsų pirmą- 
ją darbo dieną. Pakartok viską dar kartą, Natanai. 

— Gerai. Fermeris atveža maišuose savo grūdus. Dži- 

mas padeda jam išsikrauti. Aš einu-prie didžiojo pastogės 
lango ir nuleidžiu virvę su kabliu. Džimas pririša maišą, 
už mazgo užkabina kablį, o tada aš užkeliu jį į viršų. Kai 
visi maišai užkelti, Džimas eina į malūną. Jis patraukia ran- 
keną, kad pradėtų suktis krumpliaračiai ir ratas, o aš tuo 
tarpu pilu grūdus į nuleidžiamąjį vamzdį. Kai grūdai su- 
malti, Džimas pasitraukia, o tu supili miltus į fermerio sai- 
ką ar, už pinigus, į mūsų. 

Tada mums belieka miltus pasverti ir paimti iš jo už- 
mokestį. Paprasta. 

— Paprasta, — pritarė Čes. Lengvu žingsniu tarsi šok- 
dama ji tiltu Žingsniavo į malūną. O kai po darbo dienos 
ėjo namo, kojos buvo tarsi švininės. Tądien niekas neatvy- 
ko pas juos sumalti grūdų. Ji, Netas ir Džimas vis stovėjo 
tr laukė. Paskui patikrino, kaip veikia mechanizmas. Tada 
tšvalė ir taip Švarias girnas ir išplovė išplautas grindis. Po 
to ir vėl patikrino, kaip veikia mechanizmas. Natanas kaž- 
ką visiškai nedaug pakoregavo, to dėka, kaip jis sakė, krum- 
pliaračiai turėtų sukibti dar geriau. Taigi jie dar kartą iš- 
bandė, kaip malūnas veikia. 

Čes pasirodė, kad diena tęsėsi šimtą valandų. 

Po vakarienės Džimas pareiškė, kad veikiausiai eis į 
Duramą. Dar keturias valandas bus šviesu, 0 jam norėtųsi 
ištiesti kojas. Jis pažadėjo sugrįžti dar gerokai prieš darbo 
dienos pradžią. 

— Ar manai, kad jis tikrai sugrįš laiku? — paklausė 
Čes Natano. — Prieš tai jo nebuvo tris dienas. 

Natanas buvo tikras, kad sugrįš. 

— Džimas geras Žmogus, — tarė jis. Paskui atsinešė 
ant stalo dėžę su modeliu ir jį Išvyniojo. 

Čes pradėjo plauti indus. Tai neteisinga, siuto ji min- 
tyse, neteisinga. Jis dirbo taip sunkiai, ir visa tai eina per- 
niek visai ne dėl jo kaltės. Jis tikriausiai turėtų būti nusi- 
vylęs. 

Kai indai buvo suplauti ir sudėti, ji nuėjo prie savo 
lagamino. Jis atstojo jai komodą ir stalčius, kurių ji netu- 
rėjo. Iš lagamino išsitraukė laikraštį su straipsniu apie Na- 
tano triumfą jam pardavus citrininius suktinukus. Pigus po- 
pierius jau buvo pradėjęs gelsti. 

— Pažiūrėk, ką radau tvarkydama savo daiktus, — ta- 
rė ji. Čes per visą kambarį atnešė laikraštį Netui. 

Jis pakėlė nuo modelio galvą. Kai pamatė, ką ji laiko 
rankose, nusijuokė. 

— Ar tai užuomina, kad nori sugrįžti į tabako ūkį? Da- 
bar turėtų būti pats kirminų pakilimas. 

Jos veido išraiška ir buvo jos atsakymas. 

— Aš ne tai turėjau omeny. Dėl manęs nesirūpink, Čes. 
Viena diena dar nieko nereiškia, tiktai bėda ta, kad kartais 
galiu būti labai didelis kvailys. Kai aš ir Džimas atvykome 
čia pirmąjį kartą, visiems apskelbiau, kad ketinu statyti čia 
malūną ir kad visi galės naudotis mūsų paslaugomis. Bet 
kodėl, dėl Dievo meilės, man atrodė, kad to pakanka. Juk 
Žmonėms reikia nuolatos priminti, kas tu esi ir ką gali jiems 
pasiūlyti. Turi sugrūsti jiems tai į gerkles. 

Rytoj, vos tik sugrįš Džimas, tu ir aš aprašinėsime 
kiekvieną akmenį ir kiekvieną pastatą šalikelėje. Jei kas 
nors netyčia užsuks susimalti grūdų, tai galės atlikti Dži- 
mas. Juk jeigu prireikia, žmogus atranda jėgų bet kam. 

Išmesk tą seną laikraštpalaikį, Čes. Su tuo viskas baig- 
ta. Man dabar rūpi tik tai, kas laukia ateityje. — Netas at- 
sargtiai pirštu palietė modelį. Jo miniatiūriniai krumpliara- 
čiai pajudėjo. — Tai genialus darbas, — tarė jis. — Kai 
rašysi seniui, parašyk, kad aš taip sakiau. 

— Man ir nereikia to daryti. Augustas Stendišas nė 
akimirkai nesuabejojo savo genialumu. 

— Ar tau jo labai trūksta? 

— Argi turėtų, Natanai? Juk būtent čia, štai čia yra 
mano namai. 

Netas apsižvalgė aplink. 

— Tu pripratusi ne prie tokios aplinkos. Kartais aš su- 
simąstau apie tai. 

Čes nepakančiai ir šiurkščiai purkštelėjo. 

— Tik pamanyk! Nebūk kvailas. Kai būsi Šiaurės Ka- 
rolinos cigarečių magnatas, galėsi pastatyti man tokį namą 
kaip Heirfildsas. 

— Šiaurės Karolinos? — Netas ironiškai pakartojo. Jis 
šypsojosi. — Turėtum galvoti plačiau, moterie. Mažiausiai 
Amerikos. — Tada jis ir vėl palietė modelį. — Aš tai pada- 
rysiu. — Dabar jis nejuokavo. 

— Savaitės pabaigoje atsiskaitysiu su Džimu, — kal- 
bėjo jis, — jei tiktai jis neišėjo visam laikui. 

— Natanai, kaip tu gali atleisti Džimą? Jis tavo draugas. 

Jis pažvelgė į ją, tarsi būtų prakalbusi jam nesupran- 
tama kalba. 

— O ką bendra turi draugystė ir verslas? 

Netas ir vėl įsigilino į modelį. Kurį laiką Čes stebėjo 
Ji, o paskui nusisuko. “Aš visai jo nepažįstu. Esu už jo iš- 
tekėjusi. Myliu jį. Tačiau jo vidus man yra svetimas. Įdo- 
mu, ar išauš tokia diena, kai jis liausis mane stebinęs. Ti- 
kiuosi, kad ne". 


— Nusprendžiau persikelti į miestą, — įėjęs pareiškė 
Džimas. Čes pajuto palengvėjimą. 

— Man truks tavęs, — tarė ji. 

— Turėsi palaukti iki rytojaus, — įsikišo Netas. — 
Šiandien dar turime šį tą nuveikti, ir aš noriu, kad tu pasi- 
liktum malūne. 

— Tegu bus rytoj, — nesiginčydamas sutiko Džimas. 
Jis nusišypsojo savo drovia šypsena. — Tikiuosi, kad susi- 
tiksime, kai atvyksi į Duramą, Čes. Gavau darbą pono An- 
giero parduotuvėje. 

O ji nerimavo, kas bus, kai Natanas jį atleis. Čes nu- 
sprendė, kad ji dar daug ką turi sužinoti apie verslą. 

Kai į kelią, vedantį prie tilto, įsukdavo vežimas, jie 
išgirsdavo jį atvažiuojantį dar namuose ir išeidavo į lauką 
palydėti iki malūno. Kas kartą Čes pajusdavo svaiginantį 
palengvėjimą. Neto santaupos tirpo stulbinančiu greičiu. 

Jis, antra vertus, daugėjant klientų, darėsi vis irzles- 
nis. Buvo visiškai pasinėręs į savo darbą namuose. 

Netas konstravo cigarečių gaminimo mašiną, iki smul- 
kmenų dailindamas kiekvieną jos dalelę. Augusto Stendi- 
šo modelis buvo padidintas keturis kartus. 

Čes patiko jį stebėti, ypač vakarais, kai žibalinės lem- 
pos šviesa sušvelnindavo šešėlius, krintančius ant jo kaklo 
tr veido įdubų. Jis būdavo taip įtemptai susikaupęs, kad 
niekada net nepastebėdavo, jog ji žiūri į jį. Blyškios drož- 
lės raitydavosi ant jo peilio ir tyliai krisdavo ant grindų 
nelyginant krentančios žvaigždės. Medienos kvapas buvo 
malonus ir gaivus. Negirdėti jokio garso, išskyrus Žiogų 
čirpimą lauke tr kartkartėmis pasigirstantį tolimą pelėdos 
ūktelėjimą. Ji mėgaudavosi tokiu artumu lyg šampanu. 

Rytą jis sušluodavo drožles ir sukraudavo į maišą, ku- 
rį ji pasiuvo 1š drobės, kažkada dengusios tabako lysves. 
Kai Natanas baigs drožinėti mašiną, vietoje krūvos šiaudų 
jie turės tikrą čiužinį. Tada ji jam pasakys, kad nori turėti 
dar vieną kūdikį. 


Priešingai negu Natanas, Čes pasitikdavo vežimus su 
entuziazmu. Jai patiko malūnas su viskuo, kas buvo jame. 
Aukštų lubų ir didelių langų dėka malūno vidus atrodė be 
galo erdvus ir šviesus. Pats malimas ją taip pat žavėjo; sun- 
kių girnų riaumojimas joms sukantis priversdavo grindis 
po jos kojomis vibruoti, o iženos, lekiančios iš po jų, pri- 
minė jai Heirfildso upės purslus. 

Miltai tarp pirštų buvo panašūs į šilką. Jie palikdavo 
baltas dėmes ant visko, ką tik ji paliesdavo. Jai patikdavo 
miltuotos grindys dienos pabaigoje; jos atrodė švarios, ir 

jai būdavo kone gėda jas šluoti, o paskui plauti. Tačiau di- 
džiuodavosi nepriekaištinga tvarka, kuri čia tvyrojo, kai 
kitą dieną atverdavo duris pirmajam lankytojui, ir ji buvo 
tikra, kad tai viena iš priežasčių, dėl kurios kiekvieną sa- 
vaitę darbo vis daugėjo. Čes nepamiršo gaižaus malūno ne- 
toli Heirfildso kvapo. Kaip ji nemėgdavo ten lankytis! 

Dauguma fermerių pasilikdavo lauke prie savo veži- 
mų, tačiau kai kuriems knietėdavo stebėti, kaip malami 
jų atvežti grūdai, kad būtų tikri, jog jiems sugrąžinami 
visi jų miltai. Čes patikdavo garsiai, perrėkiant girnas, 
kalbėtis. Ji visus paragindavo kitą kartą atvykti su žmo- 
nomis. 

— Aš dar nedaug ką čia pažįstu, — šaukdavo ji. — 
Noriu turėti daug draugų. 

Vieną dieną ji tyliai keiksnojo save už savo draugiš- 
kumą. Atvykėlis fermeris buvo aukštas, liesas vyriškis švie- 
siais plaukais ir 1lga nosimi, kuri per vidurį turėjo intri- 
guojančią įdubą. Kažkas laimėjo tą kovą, pagalvojo Čes, 
ją pastebėjusi. 

Kai girnos sustojo, jis atžingsniavo per netvarkingai 
sukritusias iženas ir atsistojo šalia, tuo tarpu kai Čes pylė 
miltus į jo statinę. 

— Atleiskite man, ponia Ričardson, tačiau privalau jū- 
sų paklausti — ar jūs iš Virdžinijos? Apie tai byloja jūsų 
akcentas. 

Jo žodžiuose atsispindėjo išsilavinimas, džentelmeniš- 
kumas, o kalba visiškai nebuvo panaši į kitų Šiaurės Karo- 
linos fermerių. Čes apimta smalsumo pažvelgė į jį. 

— Aš iš žemumų krašto, — atsakė ji. — “Ar jis Žino, 
ką tai reiškia?" 

Jis nusilenkė. 

— Leiskite man prisistatyti, madam. Mano vardas Hen- 
ris Hortonas. Galbūt pažįstate mano pusbrolį Hortoną Bar- 
toną? 

— Žinoma, kad pažįstu! Bijau, jog tai aš buvau ta siau- 
binga mergiotė, kuri per jo šeštąjį gimtadienį įstūmė jį į 
upę. Kaip jis gyvena? Kaip jam sekasi? — Čes apėmė pa- 
kili nuotaika. Išgirsti apie jį kone prilygo susitikimui su 
senu draugu. 

Henrio Hortono juokas priminė garvežio švilpuką: šai- 
žų, smarkų, gąsdinantį. Jis liovėsi taip pat netikėtai, kaip 
ir prasidėjo. 

— Ar žinote, — prakalbo jis, — nuo tos dienos jis bi- 
jo vandens? — Jo akys buvo linksmos. Čes įtarė, kad Hen- 
ris Hortonas ne itin mėgsta savo pusbrolį. 

Ji ištiesė miltuotą ranką. 

— Kaip gyvuojate, pone Hortonai. Buvau labai neman- 
dagi. Turėjau iš karto prisistatyti. Frančeska Ričardson. 
Anuo metu buvau Frančeska Stendiš. 

— Jūsų tarnas, ponia Ričardson. — Hortonas paėmė 
jos ranką, pasilenkė ir kone pabučiavo. Viskas vyko tobu- 
lai pagal etiketą. 

— Koks laimingas atsitiktinumas, — tarė jis. — Esu 
tikras, kad mano žmona būtinai norės jus aplankyti, jeigu, 
žinoma, galima. Mūsų plantacija yra netoliese. Tikiuosi, 
kad netolimoje ateityje suteiksite džiaugsmą ir mums, ap- 
silankydami mūsų namuose su ponu Ričardsonu. 

Čes nusišypsojo. 

— Skamba viliojančiai, pone Hortonai. Labai šito lauk- 
stu. — Kalbant jos džiaugsmas pamažu tirpo. Ji neturėjo 
drabužių, tinkamų eiti į svečius. Pačius geriausius rūbus 
buvo apsivilkusi dabar, o nuo kasdieninio skalbimo jie bu- 
vo kone visai susidėvėję. Ji labai norėjo turėti draugų kai- 
mynystėje, tačiau ne tokių, kurių nebūtų verta. 

Iš pastogės nusileido Netas. 

— Atvažiuoja dar vienas vežimas. Aš iškrausiu mai- 
šus ir juos užkelsiu. 

Čes paėmė šepetį, ketindama nuvalyti girnas ir paruošti 
jas kitam klientui. “Tikra kvailė, jog kremtuosi, — pagal- 

vojo ji. — Netas niekada per milijoną metų nepaliktų savo 
darbo prie mašinos vien tam, kad su kuo nors pabendrau- 
tų... O Dieve, pamiršau atiduoti ponui Hortonui miltus". 


— Žinoma, kad eisime, jei jau mus pakvietė, — atsa- 
kė Natanas, kai ji papasakojo apie Henrį Hortoną. — Aš 
apie jį girdėjau. Jis turi daugiau nei tris tūkstančius akrų 
žemės, ir didžioji jos dalis užsėta kviečiais bei kukurūzais. 
Pakaktų vien jo, kad malūnas išsilaikytų. 

Be to, žemė reiškia galią. Labai tikėtina, kad Horto- 
nas turi daug draugų vyriausybėje. Vieną dieną mums gali 
prireikti jo pagalbos. 

— Tačiau, Natanai, aš negaliu eiti. Aš neturiu tinka- 
mos suknelės. 

— Nupirksime tau ją Durame. Netgi dvi. Argi tu nesa- 
kei, kad čia apsilankys jo Žmona? — Netas apžvelgė kam- 
barį. — Tai štai koks reikalas, juk taip, ar ne? Tu nenori, 
kad jie pamatytų, kaip mes gyvename. Logiška. Parašyk 
laiškelį, kad esi per daug užsiėmusi. Aš nuvešiu jį kartu su 
miltais. 

Čes norėjo jam vožtelėti. 

— Tu visiškai nieko nesupranti, Netai Ričardsonai. 
Man nė trupučio nerūpi, kokį įspūdį susidarys Hortonai. 
Jei ji ir ateis, tegu susipažįsta su manimi tokia, kokia aš 
esu, mano pačios namuose. Tačiau jei pas juos eisime mes, 
privalau prisiderinti prie jų namų. Tokios yra taisyklės. 

— Tu ją pakviesi apsilankyti čia? 

— Žinoma. — Čes apsidairė. — Einu apsitvarkyti. Vis- 
kas nuklota miltais. 

Netas, negalėdamas atsistebėti, palingavo galvą. 

— Čes, tu esi tikra dama, — tarė jis, — pasipūtusi ir 
išdidi kiek tiktai įmanoma, tačiau iki pat kaulų dama. 


Edita Horton taip pat buvo tikra dama. Ji neparodė, 
kad gyvenimas viename kambaryje ir alaviniai puodeliai 

kavai jai atrodo neįprastai. Ji papasakojo Čes, kad mėgsta 
visiems rodyti savo rožyną, tir pakvietė Ričardsonus į ofi- 
cialius pusryčius, kuriuos ruošia spalio aštuonioliktąją. Jei 
ir toliau išsilaikys šilti orai, galbūt bus galima išnešti sta- 
lus į sodą. 

Čes mandagiai priėmė jos pakvietimą. 

— Edita Horton yra tikra dama, — vėliau pasakojo 
Natanui. — Ji davė man beveik dvi savaites, kad pasiieš- 
kočiau, ką apsivilkti, o be to, pasiūlė susitikti dienos me- 
tu, kad man neprireiktų vakarinės suknios. 

Natanas nusijuokė. 

— Gerai, kad man tenka reikalų turėti tik su vyrais. 
Netgi patys sukčiausi iš jų tiesmukiškesni nei jūs, damos. 

— Patylėk. Kada vyksime į Duramą? 


Oras buvo nuostabus, prisirpusi, dosniai dalijanti ši- 
lumą, tačiau ne karštį, bobų vasara. Dauguma rožių krūmų 
jau buvo pražydę antrą kartą ir dabar protarpiais kylantis 
vėjelis skleidė ore jų aromatą. Čes norėjo, kad ši pobūvio 
akimirka sustotų ir visa taip pasiliktų amžinai. 

Ji vilkėjo pačią pirmąją suknelę, pasiūtą specialiai jai, 
o ne persiūtą iš kurios nors, priklausiusios jos motinai. Ži- 
nojo, kad atrodo stulbinančiai. Argi galėjo būti kitaip? Dži- 
mas Monro pažinojo vieną Duramo siuvėją, perkančią An- 
giero parduotuvėje, o drabužių iškarpas ir modelius jai at- 
siųsdavo tiesiai iš Europos. Ponia Makenzi Čes papasako- 
jo apie madą. Dabar Čes dėvėjo savo pirmąjį korsetą; ilgas 
ir siauras, vadinamojo "šarvų" pavidalo, jis buvo paskuti- 
nis mados klyksmas. Korsetas idealiai tiko aukštoms, plo- 

noms moterims, o apkūnesnės su juo atrodė tiesiog juokin- 
gai. Čes mėgavosi, lygindama save ir kitas moteris, susi- 
rinkusias pas ponią Horton. 

Jos baltai ir pilkšvai dryžuota suknelė atrodė didin- 
gai. Fasonas, tinkantis tik nedaugeliui. Dryžiai tik dar la- 
biau jį paryškino, taip pat ir juodo aksomo juosta, kuria 
buvo apvedžiota V formos iškirptė virš klostyto balto šil- 
ko kikliko. Baltais, klostuotais nėriniais apkraštuotas ir jos 
pūstas poloneziškas sijonas, kurį viršuje, po paraukimais, 
ir virš balto, gausiai klostuoto pasijonio taip pat puošė plati 
juodo aksomo juosta. 

Avėjo Čes taip pat pačius madingiausius batus; jie bu- 
vo iš juodos, plonos odos, siaurais, colio aukščio kulniu- 
kais ir su Žžvilgančiomis juodomis sagutėmis per visą šoną 
iki pat viršaus. 

Baltas sagutes ant savo plonų veršiuko odos baltų pirš- 
tinių ji irgi buvo pakeitusi juodomis. 

Su savo senelės plona vilnone skara ir paveldėtais per- 
lais ji jautėsi nelyginant karalienė. 

Elgiamasi su ja irgi buvo būtent šitaip. Pietų meilė sa- 
vai istorijai ir prarastai didybei pavertė netituluotą šio kraš- 
to bajoriją aristokratais. Jie tokie buvo vieninteliai visoje 
Amerikoje. Čes buvo šios aristokratijos įsikūnijimas, to- 
dėl čia visų be galo gerbiama. 

Ji vylėsi, kad Natanas tai pastebėjo ir didžiuojasi sa- 
vo žmona. Ji, be jokios abejonės, didžiavosi juo. Su savo 
vestuvine eilute, kurią gavo dovanų Ričmonde, jos nuo- 
mone, jis atrodė labai žavingai, o šukuosena, su kuria jis 
prieš dvi dienas išėjo iš Duramo kirpyklos, — kur kas ge- 
riau nei jo savarankiškai medžiokliniu peiliu apdailinti 
plaukai ir barzda. Atrodė, kad jis puikiai leidžia laiką. Taip, 
kaip ir kiti trys vyrai, su kuriais šnekučiavosi; jie visi iš 
kažko labai smarkiai juokėsi. Šalia Neto šie žmonės atrodė 
išblyškę ir pilki. 

Argi nebūtų nuostabu, jei prie deserto pasiūlytų šam- 
pano? Tai labai tiktų Natanui. Nes svarbiau už orą, už ro- 
žes, už bendravimo teikiamus džiaugsmus šiandien buvo 
tai, kad Natanas valandą po vidurnakčio baigė drožti pas- 
kutiniąją cigarečių gaminimo mašinos dalį. Šiai progai pa- 
Žymėti jis nusipelnė šampano. 

Ir šampano iš tiesų atnešta. Nepakartojami priešpie- 
čiai iš septynių patiekalų. Dar jiems nepasibaigus, madin- 
gas korsetas priminė Čes apie save. 

Ji prasitarė apie tai Natanui, kai jie jau buvo pakeliui 
į namus. Šis kvatojosi ilgiau nei mylią. Šia diena jis buvo 
visiškai patenkintas. Jokiu būdu ne įmantriu maistu — jis 
neatpažino nė pusės to, ką įsidėjo į burną. Tačiau susipaži- 
no su trimis valdininkais, kuriems buvo labai įdomu pasti- 
klausyti apie jo laimėjimus Hilsbure. Be to, jis nemažai 
sužinojo apie tai, kas vyksta Duramo verslo pasaulio už- 
kulisiuose. 

Natanas papasakojo apie tai Čes, kai jie sugrįžo, ir su- 
mokėjo už darbą vyrams, kuriuos tą dieną buvo nusamdęs. 
Džeimsas Bonsakas jau baigė savo cigarečių mašiną per- 
daryti ir ją iš naujo užpatentavo, pavadindamas “patobu- 
linta versija". Jis taip pat įsteigė kompaniją, kuri tokias 
mašinas pardavinės. 

— Jis to nedarytų, jei ji neveiktų, Čes. Jaučiu, kaip jis 
lipa man ant kulnų. Alenas ir Ginteris jau bando tą mašiną. 

Ji jį pertraukė. 

— Šįvakar parašysiu seneliui. Jis gali sužinoti viską 
iš dėdės Luiso. 

— Būtent šito ir ketinau tavęs paprašyti. Dabar saky- 
kime, kad ji veikia. Ką tai gali reikšti mums? Prireiks ma- 
Žiausiai keturių mėnesių, kol galėsime paleisti savąją, pas- 
kui iškils problema, kaip įsigyti tabako, reikalingo maši- 
nos darbui. Dar vėliau problemų sudarys prekyba ir įsitvir- 
tinimas. 

— Argi Durame nevyksta aukcionai? Ne, neatsakyk. 
Tai buvo idiotiškas klausimas. Tave atpažintų. O kaip... 

Jie kalbėjosi ištisas valandas, ieškodami sprendimo, 
sudarinėdami planus, skaičiuodami, kiek kainuoja malūno 
išlaikymas ir kiek jis gali duoti pajamų, vardydami proble- 
mas ir užsirašydami, kokios informacijos jiems reikia, kad 
galėtų priimti galutinius sprendimus. 


Vieninteliame dideliame malūno kambaryje Natanas 
atskyrė vieną kampą; čia pastatė storas sienas ir įstatė dar 
storesnes duris. Jas saugojo geležinė velkė su pakabinama 
spyna. Pakabintą ant odinės virvelės raktą jis nešiojosi ant 
kaklo, po marškiniais. 

Modelis buvo pastatytas ant stovo, vos įėjus pro du- 
ris. Išdrožtas mašinos dalis Netas išdėliojo ant grindų. 

Čes rašė laiškus, kuriais teiravosi apie cigarečių vy- 
niojamąjį popierių. 

Dabar reikėjo surinkti mašiną. Paslapčiomis. Naktį. 
Tuo tarpu dieną jie abu dirbdavo malūne. Kai tai bus atlik- 
ta, jie sužinos, ar ji veikia. Modelis veikė. Be popieriaus ir 
be tabako. Tačiau modelis tebuvo tik idėja, o ne mechaniz- 
mas. 


— Natanai, taip nieko nebus. Tu visai nusivarysi. — 
Čes akys buvo paraudusios, o aplink jas nuo nuovargio 
atsiradę juodi ratilai. Žibalinės lempa jos rankose susvy- 
ravo. 

— Ar gali laikyti lempą nejudindama? Kaip tau atro- 
do, ar aš galiu matyti tamsoje? — Nors naktį vėsu, jis bu- 
vo suprakaitavęs nuo pastangų įstatyti vieną mašinos dalį į 
vietą. 

— Manau, kad ne, — kirste nukirto Čes. Ji pastatė lem- 
pą ant grindų. 

Sunkus medinis bunkeris iškrito Netui iš rankų. 

— Galėčiau tave užmušti! — užriaumojo jis. 

— Dabar tik padarytum man paslaugą. Pakaks šiai nak- 
čiai, Natanai. Greitai švis, o mes dar nė trupučio nenumi- 
gome. 

Jis giliai atsiduso; tai kone prilygo dejonei. 

— Tu teisi, tu teisi. Aš jau pradėjau daryti klaidas. Ei- 
me miegoti. Tačiau pirmiau palaikyk dar minutėlę lempą, 
kol įstatysiu šį bunkerį... O, jis sunkesnis nei maniau. Gal- 
būt reikėtų jį padaryti plonesnį. 

— Padėk tą nelemtą daikčiuką į šalį ir eime miegoti. 

Darbas be poilsio veikė juos abu. Daugybė naktų tik 
su trupučiu miego dar nieko — Netui reikėjo kiekvieną pa- 
grindinę dalį papildomai nušlifuoti ar sukonstruoti, kad ji 
tiktų idealiai. Kai kurioms reikėjo dar daugiau — pradėti 
viską iš pradžių. Jau šešias savaites jis dirbo kaip velnio 
apsėstas, 0 cigarečių gaminimo mašina buvo tik šiek tiek 
daugiau nei griaučiai. Jau atėjo gruodis, ir jo planas už- 
baigti ją iki pavasario buvo kone nerealus. 

Tuo tarpu viskas aplinkui — daržinės ir akmenys, ir 
plakatai ant medžių — garsino Djuko* cigarečių “Duramo 
hercogas“ privalumus. Durame sklido gandai, kad Djuko 
atsivežti darbininkai jau pagamino daugiau nei 9 milijonus 
cigarečių tr kad visos jos parduotos. 

Vienintelės geros naujienos atėjo iš Augusto Stendi- 
šo. Bonsako mašina gedo taip dažnai, kad Luisas Ginteris 
jos atsisakė. Merginos, dirbančios prie stalų, pasirodė kur 
kas geresnė darbo jėga. 

Senis su savo geliančiu humoru parašė ir dar kelias 
naujienas. 

“Vargu ar girdėjote apie nesėkmę, užgriuvusią Džimo 
Bonsako pirmąją mašiną. Gabenant Luisui Ginteriui, per 
naktį ji buvo palikta Linčburgo krovinių saugykloje. Tenai 
kažkaip užsiliepsnojo ir iš jos beliko vieni pelenai. 


* Duke — angl. hercogas. — Vert. past. 

Brangiausioji Čes, tu juk neskaitei Hanso Kristiano 
Anderseno, ar ne? Labai nuliūsčiau, sužinojęs, kad mano 
anūkė bando prilygti tokiai juodadarbei kaip Pelenė, o ne 
siekia tapti kur kas įdomesne heroje, kaip antai Undinėlė." 

Natanas paklausė, ką Augustas Stendišas tai rašyda- 
mas turėjo galvoje. 

— Jis svarsto, ar tik ne mes padegėme Bonsako maiši- 
ną. — Staiga Čes pažvelgė į Netą. — Juk tu... 

— Jeigu tik būčiau žinojęs, Žinoma, kad būčiau. Ta- 
čiau aš nebuvau nė priartėjęs prie Linčburgo. Be to, nieko 
gero neišėjo, ar ne? Bonsakas tiesiog sukonstravo naują... 

„.. Kuri yra kur kas geresnė už manąją. Aš negaliu su- 
rinkti net pirmosios. 

Stendišas visai nesikuklindamas pridūrė, kad jo mo- 
delis neturi nė lašo to trapumo, kuris pridarė tiek bėdos 
Bonsakui. 

— Visas silpnumas yra manyje, — su kartėliu tarė Ne- 
tas. — Tačiau aš juos nugalėsiu, net jei ir mirsiu. 


Gruodžio vienuoliktąją malūne darbo buvo daugiau nei 
kada nors. Galbūt todėl, kad tai buvo sekmadienis. Ričard- 
sonų malūnas — vienintelis, veikiantis Sabos dieną. Jie už 
tai susilaukė daug kritikos, tačiau ne mažiau ir pelno. 

Čes jautė, kad dienai baigiantis jai šypsotis vis sun- 
kiau. Džiaugėsi, kad saulė nusileido taip anksti. Kai ji at- 
sisveikino su paskutiniuoju vežimu, dangus buvo nusida- 
žęs raudonai; jos smilkiniai tvinksėjo nuo galvos skaus- 
mo, nes nuo pat ryto nebuvo progos pailsėti ir užkąsti. Ji 
pareigingai išgėrė pieną su kiaušiniu, tačiau vakarienė su- 
sidėjo tik iš to, kas liko nuo pietų. Natanas net nepastebė- 
jo. Net ir Čes atsigulus, jis dar ilgas valandas drožinėjo ir 
šlifavo. Kai galiausiai prisijungė prie jos, užmigo greičiau 
nei suspėjo kaip reikiant galvą nuleisti ant pagalvės. 

Po pusvalandžio Natanas atsisėdo. Čes pažadino jo 

krustelėjimas, tačiau tamsoje ji negalėjo įžiūrėti jo veido. 
Kas atsitiko? Jo plaštaka užspaudė jos nosį ir burną. 

— Tik nekelk jokio triukšmo, — sušnibždėjo jai į au- 
sį. Tada patraukė ranką, ir ji vėl galėjo kvėpuoti. 

Iš tylių garsų sprendė, kad jis maunasi kelnes ir ieško 
revolverio. Kitas garsas — duslus bilsnojimas malūno pu- 
sėje — jai buvo visiškai nepažįstamas. Čes nuleido kojas 
ant šaltų grindų. 

Natano šnabždesys privertė ją pašokti. Negirdėjo, kaip 
jis priėjo. 

— Imk šautuvą, — paliepė, ir ji pajuto, kaip jį įsprau- 
dė į rankas. Vamzdžio metalas buvo toks šaltas, kad iš pra- 
džių net pasirodė, jog degina. — Atsitūpk už čiužinio, nu- 
kreipusi jį durų link. Jei kas nors įeis, šauk, nesvarbu kur. 
Jei tai būsiu aš, pašauksiu tave vardu. Tuomet nešausi. 

Tamsoje priešais akis sukantis spalvotiems ratilams, 
ji pajuto, jog laukia sulaikiusi kvapą. Kai pasigirdo šūviai, 
ji ir vėl įkvėpė oro. Pykšt! Pykšt! Pykšt! 

Rankos pasidarė slidžios. Kaip ji gali šitaip prakai- 
tuoti, kai viduje taip šalta? Visą kūną skaudėjo nuo įtam- 
pos mėginant įsiklausyti tyloje. 

Tada ji išgirdo žingsnius ant tilto. Jie buvo labai ty- 
lūs. Čes nusišluostė į naktinius vieną delną, paskui kitą, o 
tada pakėlė šautuvą prie peties. “Nekenčiu šautuvų, — pa- 
galvojo ji. — Kai iš jų iššauni, skauda petį". Staiga jai kilo 
beprotiškas noras nusikvatoti. 

— Čes! 

Buvo jau beiššaunanti, kai jos kūnas sudrebėjo nuo 
garso. 

Vidun įlėkęs Netas, įmetė į židinį ant anglies sakuotų 
pakurų. Jos kaipmat užsiliepsnojo. Traškesys atrodė labai 
garsus. Kai ant viršaus užmetė dar ir rąstgalį, pasirodė žie- 
žirbos. 

— Kitą kartą, kai susiruošiu ką nors vytis vidury nak- 

ties, primink man, kad apsiaučiau batus. — Jis šypsojosi, 
tačiau židinio šviesoje buvo matyti, kad šypsena dirbtinė. 

— Kas atsitiko? Ar su tavimi viskas gerai? 

— Padėk šitą šautuvą. Per daug šautuvų... — Netas 
susirietė tarsi nepakenčiamo skausmo pervertas. 

— Tu sužeistas! — Ji numetė šautuvą ant čiužinio ir 
prišoko prie jo. 

Jis ištiesė ranką, ją sustabdydamas. 

— Aš nesu sužeistas. Nesuteikiau jiems tokios galimy- 
bės. O Dieve... — Jo žodžiai buvo nevilties šauksmas, mel- 
dimas atleisti. — Jie buvo dviese. Vienas laikė prie durų pri- 
dėjęs vatinę antklodę, o kitas kirviu mėgino numušti spyną. 

Jie net nematė manęs, Čes. Nupyliau juos iš nugaros. 

Jis pažvelgė į ją taip, tarsi ji būtų kaltintoja. Veidas 
buvo iškreiptas gėdos. 

— Ką aš turėjau daryti? Iškviesti juos į dvikovą? Nu- 
dėjau juos lyg kokius žebenkštis ar skunkus, nes būtent to- 
kie jie tr buvo. 

Jo akys buvo išsiplėtusios. 

— Pirmą kartą buvau priverstas nušauti Žmogų, — ta- 
rė Netas. Jo milžiniški pečiai ir visas kūnas sudrebėjo. Čes 
apkabino jį per pečius. Jos kairė ranka priglaudė jo galvą 
prie krūtinės. 

Ji jautė keistą ramumą ir ją visą užplūstančią meilę 
šiam vyrui. Užmerkė akis, trokšdama jam perduoti savo ra- 
mybę. 

Kai audra praėjo, Netas nusišluostė akis į jos sijoną. 

— Atleisk man, — pratarė jis. 

— Už ką, Natanai? Aš didžiuojuosi tavimi. Už tai, kad 
padarei tai, ką privalėjai padaryti, ir už tai, kad nekenti 
savo poelgio. Ką mes su jais darysime? 

— Aš jau įmečiau kūnus į upokšnį. Srovė nuneš juos 
Ralio link. Rytą, kai bus šviesu, išplausiu grindis. 

— Aš tau padėsiu. 

Miego daugiau nebebuvo. Čes užkaitė kavos ir jie šne- 
kučiavosi. Buvo neaišku, kaip kažkas sužinojo apie maši- 
ną. Juk jie atėjo būtent dėl jos. Dėžutė su per dieną surink- 
tais pinigais tebebuvo pilna. Ji pamiršo juos paimti, nes 
buvo labai pavargusi. 

Antroji paslaptis — kas juos atsiuntė ir kam? Vogti? 
Sunaikinti? 

Galiausiai Netas jų spėliones nutraukė. Jie niekada ne- 
sužinos. Tačiau kad ir kas juos siuntė, kad ir kokia būtų 
priežastis, niekada nesužinos, kas jiems nutiko. Svarbiau- 
sia — kažkas sužinojo apie mašiną ir nusprendė, jog dėl 
jos verta naktį brautis į namus. 

— Prisimink Bonsako mašiną, — tarė Čes. — Ji sude- 
ginta Linčburge. 

— Prisimenu. Tai galėjo būti tas pats Žmogus. Bet ku- 
riuo atveju nuo šiol privalome būti dar atsargesni. Be to, 
man reikia nuvykti į Duramą apsidairyti. 

Gerai išplovus grindis ir pabarsčius miltais, kraujo dė- 
mių neliko nė ženklo. 

Tačiau Čes naktys prisipildė sapnų, senų sapnų, kurie, 
kaip kažkada buvo įsitikinusi, jau neturėjo jos aplankyti. 
Juose ji buvo jauna, pavasarį po kojomis žydėjo gėlės, o 
virš galvos medžiai. Tai buvo sedulos, kurių žiedlapius ne- 
šitojo 'engvas, kvapnus vėjelis. Jie vis leidosi ir leidosi Žže- 
myn ant raudonos, šlapios kalvos, kuri nudažė juos ryškiai 
raudona spalva. Šalia gulėjo raudonomis dėmėmis išmar- 
ginta pilka skrybėlė ir permirkęs raudonas apsiaustas su 
geltonomis dėmėmis, įsimaišiusiomis tarp raudonų. Iš po 
jo kyšojo ranka su auksiniu žiedu ant mažiausiojo iš visų 
11gų elegantiškų pirštų. 

Košmaras apie tėvo mirtį vis kartodavosi ir kartoda- 
vosi. Tiktai dabar buvo du išvarpyti kūnai ir kur kas dau- 
giau kraujo. Tiek daug, kad jis virto raudona upe, paleng- 
va plukdančia juos tolyn ir paliekančia tik mirties kvapą, 
sumišusį su krauju permirkusių miltų kvapu. 

Laimei, pabudusi sapno neprisiminė. Tik žinojo, jog 
gera nemiegoti, nors ir buvo visai nepailsėjusi. 


Netas pareiškė, kad ketina darbui malūne nusamdyti 
žmogų. Patį stambiausią, kokį tik įstengs surasti, ir pačios 
atšiauriausios išvaizdos. 

— Manau, kad jis galėtų mane pakeisti kiekvieną ant- 
radienį ir trečiadienį. Šitaip turėčiau laiko užbaigti kai ku- 
rias mašinos dalis ir nukeliauti į Duramą. 

Jie tikrai gali nesunkiai sau tai leisti. Malūnas davė 
pelną, kurį jie kaupė. 

— Prieš įdarbindamas leisk man į jį pasižiūrėti, — pa- 
prašė Čes. — Juk tai man reikės su juo dirbti. Norėčiau 
pridėti dar vieną dieną, kai tu dirbsi su juo, 0 aš pasiliksiu 
namuose. Turiu ir kitų darbų. Reikia šiek tiek apsitvarkyti. 
Ši vieta virsta kiaulide. Be to, noriu pasikviesti svečių ar 
kitaip pabendrauti su žmonėmis. Malūne susipažinau su 
daugelio fermerių Žmonomis, o keturios damos, viešėju- 
sios pas Editą Horton, paliko savo vizitines korteles, kai 
manęs nebuvo namuose. 

— Kodėl jos tiesiog neperėjo per tiltą ir nesusitiko su 
tavimi malūne? 

— Nes tai buvo oficialus apsilankymas. 

— Ir vėl tos jūsų damų taisyklės, a? 

— Nesuk sau dėl to galvos. Tiesiog parink vieną popie- 
tę savaitėje, kada galėsi dirbti malūne su milžinu, kurį keti- 
ni nusamdyti, ir paliksi visą namą mano vienos žinioje. 

Be to, parvežk man iš Duramo dailaus popieriaus laiš- 
kams. Turiu pranešti žmonėms, kad būnu namuose. 

Ketvirtadieniais Čes lankydavo arčiausiai gyvenančių 
fermerių žmonas. Tiktai didžiausi šalčiai ją sulaikydavo — 
taip labai troško bendrauti. Ir gyventi normalų gyvenimą. 
Pamažu košmarai liovėsi ją lankę. 

Netas vykdavo į Duramą antradieniais. Savaitraštis 

“Tabakas" platinamas pirmadieniais po pietų. Jau per pir- 
mąją savo kelionę jisai įminė vieną mįslę. Džekas Barling- 
tonas, pašto viršininkas, pasveikino jį tarsi seną draugą: 

— Ei, ei, sveikas, Netai. Taip 11gai nesirodei, jog mes 
pradėjome manyti, kad išvykai į Kaliforniją ieškoti aukso. 

Barlingtono veidas su šlykščiu pagurkliu buvo įraudęs, 
o nuo jo jau dešimtą valandą ryto trenkė viskiu ir kramto- 
muoju tabaku. Išsprogusios akys buvo kupinos smalsumo. 

Netas nuslėpė pasidygėjimą ir prisijungė prie vyriš- 
kio, nuoširdžiai besijuokiančio iš savo paties pokšto. Kali- 
fornijos auksu žmonės buvo kvailinami daugiau nei dvide- 
šimtį metų, tačiau šia pasakėle tikėjo tik patys patikliausi 
geltonsnapiai. Keliaujantys sukčiai pardavinėjo neegzistuo- 
jančių aukso kasyklų akcijas patikliems tabako fermeriams, 
kurie mokėjo pinigais, uždirbtais aukcionuose. Netas už-- 
fiksavo įžeidimą ir paslėpė jį atmintyje. “Ateis tokia die- 
na, — patyliukais pažadėjo jis, — kai tu, Džekai Barling- 
tonai, vadinsi mane ponu Ričardsonu ir tai darydamas dar 
tr kepurę nusiimsi". 

— Ar neatėjo jokių laiškų, kol manęs nebuvo? — pa- 
klausė jis, nusprendęs, kad jau pakaks juoktis. 

Visa krūva, atsakė Barlingtonas. Kalėdiniai pasveiki- 
nimai visada pasunkindavo paštininkų naštą. Jis padėjo ant 
stalo priešais Netą krūvą laiškų. Viršutinysis laiškas, ant 
kurio voko užrašas buvo atspausdintas mašinėle, atėjo iš 
Elanzy popieriaus kompanijos. 

— Turi giminių, sukančių cigaretes? — pasiteiravo 
jis. — Nuo tada, kai pradėjo sukti tas juokingas tūteles, 
Blekvelas iš Elanzy gauna be galo daug tokių paketų. — 
Nusitaikęs į spjaudyklę prie savo kojų, jis pasiuntė ten sei- 
lių čiurkšlę. Tikri vyrai gali jausti tik panieką snargliams, 
rūkantiems cigaretes, sakė jo veiksmas. 

— Mano sesers vyras, — atsakė Netas. Netgi jei Bar- 
lingtonas ir patikėjo — labai tuo abejojo — Netas žinojo, 

Jog šis melas per daug pavėluotas, kad sustabdytų spėlio- 
nes. Ir tai įrodė įsibrovėliai į malūną. 

Jis bent jau sužinojo, ko jie buvo atėję. Taip pat suži- 
nojo, kad Blekvelas — Bulius — taip pat tiki gatavų ciga- 
rečių ateitimi. Laikas iš tiesų seko. 

Netas jautėsi taip, tarsi geležinis kumštis būtų smo- 
gęs jam į krūtinę. Tačiau savo elgesiu šito neparodė ir gai- 
šo brangų laiką, šnekučiuodamasis su pašto viršininku apie 
nereikšmingus dalykus, susijusius su miltų malimu. Ilgi po- 
kalbiai buvo privaloma bet kokio tvarkomo reikalo dalis. 
Skubėjimas vertė žmones įtarinėti ir spėlioti. 

Netas net neskaitęs laiškų įsigrūdo juos į kišenę. Jie 
gali ir palaukti. Tačiau pokalbis su Džimu Monro — ne. 
Džimas žino tokių dalykų, kurie laikraščiuose nespausdi- 
nami. Pagrindinė parduotuvė, kur jis dirbo, buvo kaip tik 
ta vieta, kur suplaukdavo visos naujienos. Baras, kuriame 
dirbo jo Dorena, — dar geresnė, ir jiems gulint lovoje ji 
viską jam išklodavo. 

Džimas buvo girdėjęs, kad tiek Bakas Djukas, tiek 
Blekvelas palaiko ryšius su Bonsako žmonėmis. Tačiau jis 
neužsiminė apte jokius paslaptingai dingusius iš miesto Du- 
ramo Žmones, 0 tai veikiausiai reiškė, kad Netas niekada 
nesužinos, ką jis nušovė. 

Diksės bare kartu su Džimu jis pavalgė sočius pietus — 
kiaulienos maltinukų su ropių garnyru. Kai Dorena atnešė 
jiems su kaupu prikrautas lėkštes, Netas maloniai su ja pa- 
sišnekučiavo, pritardamas, kad per žiemos šalčius padidė- 
ja vyrų apetitas, užsimindamas apie Kalėdas, kurios visa- 
da ateina taip greitai, kad užklumpa žmogų nepasiruošusį, 
taip pat apie Džimą, kuris pradėjo puoštis nuo tada, kai 
pradėjo dirbti parduotuvėje. 

— Miela moteris, — pareiškė Netas, kai Dorena pasi- 
šalino. 

— Ir tu tai pastebėjai! — pritarė Džimas. Jis pasilen- 

kė į priekį. — Ji turi draugę, kuri velniškai apsidžiaugtų, 
susipažinusi su vienu iš mano draugų, Netai. Jos vardas 
Džulija. Velnioniškai daili merga. Žavi lyg antytė ir labai 
tvarkinga. 

— Ačiū, bet ne, Džimai. Juokinga, tačiau kai vyras 
sunkiai dirba, jis pamiršta moteris. 

— Tegu tave velniai, Netai, tai tikriausiai pati liūd- 
niausia pasaka, kokią man teko girdėti per savo sumautą 
gyvenimą. 

— Aš turiu Žmoną, tu žinai. 

Džimas nuraudo. Čes visada priversdavo Džimą rau- 
donuoti. 

Netas nuslėpė šypseną. Paskui visos mintys apie juo- 
ką išgaravo. Jis buvo neteisingas Čes. Jis pažadėjo jai kū- 
dikį, tačiau jau šešis mėnesius visai tuo nesirūpino. 

Po pietų Angiero parduotuvėje nupirko dovanėlę. Tai 
buvo ryškiaspalvis kartoninis Kalėdinis atvirukas — pats 
naujausias daikčiukas, atkeliavęs į jų parduotuvę, pasak 
Džimo. 

— Įdėk ją į tą išpaišytą dėžutę su ledinukais, — pa- 
prašė Netas, — tą su ėdžiomis. 

Vėliau tą vakarą jis užsmaukė aukštyn jos naktinius. 
Čes, pasitikdama jį, praskyrė kojas. 

— Tik apsivyk rankomis man apie kaklą, brangute, tu 
atsimeni, — sušnibždėjo Netas. 

Čes jį atstūmė. 

— Nevadink manęs “brangute", — sušuko ji. — Dau- 
giau niekada. — Jos ausyse skambėjo svajingas, prisimi- 
nimais gyvenantis Alvos balsas. — Nekenčiu šio žodžio. 

Jos pyktis jam buvo nesuprantamas. Galbūt netekusi 
Frenko ji tiesiog bijojo. 

— Argi tu nenori dar vieno kūdikio, Čes? 

Jo balse ji išgirdo susirūpinimą, kuris atsispindėjo ir 
mėnulio apšviestame jo veide. 

— Taip, noriu. Tačiau noriu, kad vadintum mane vardu. 

— Čes. Apkabink mano kaklą, Čes. Tau neskaudės, aš 
pažadu. 

Ji apsivijo rankomis apie kaklą ir užmerkė akis, įsi- 
jausdama į trumpas artumo ir turėjimo akimirkas. 


Per Kalėdas ji padovanojo jam baigtą drožlių čiužinį. 
Jis kvepėjo švara ir šviežumu; jis buvo tiktai jų; Alvos ne- 
beliko. 


Duidašimtas skyrius 


Didžiulį į lokį panašų Žmogų, kuris pradėjo dirbti ma- 
lūne, vadino Bobiu Fredu Hamiltonu, Netas — tiesiog “ka- 
reiviu". Jis nešiojo tankią žilstelėjusią barzdą, dėl kurios at- 
rodė dar stambesnis ir grėsmingesnis. Pačią pirmąją dieną 
malūne jis sužinojo, kad Čes yra žmogaus, tarnavusio Ro- 
berto E. Ly armijoje, duktė, ir tapo jos galantiškuoju tarnu. 

Bobis Fredas tarnavo Natano Bedfordo Foresto pulke 
ir visada pritildavo pasakodamas apie generolo mirtį sep- 
tyniasdešimt septintaisiais. Tačiau jo balsas būdavo skar- 
dus lyg trimitas, kai prisimindavo šlovinguosius kavaleri- 
jos reidus prieš prakeiktus jankius — atleiskite, madam — 
Tenesio kalnuose. Čes jau kelias valandas sėdėjo šalia jo 
ant akmeninių laiptų blankioje žiemos saulės atokaitoje ir 
klausėsi. Ant tiltelio pastaruoju metu pasirodydavo labai 
nedaug vežimų. Šventės, tuo pačiu ir kepinių metas baigė- 
si, laukai užšalo, o keliai — ledinis pavojus arkliams. Bo- 
bis Fredas atkeliavo į malūną pėsčiomis iš pusbrolio ūkio, 
kuris buvo už trijų mylių. Kai atėjo, jo visa barzda buvo 
apšerkšnijusi. 

Čes buvo neramu dėl jo; jis nebuvo jaunas, o be to, 
Viksburge sužeistas į krūtinę. 

Bobiui Fredui buvo neramu dėl jos. Miela dama, ku- 
rios tėvas buvo vienas Marso Roberto karininkų, neturėtų 
semti miltų ir grandyti grindų. 

Labai greitai jie tapo neperskiriamais draugais. 

— Atiduočiau gyvybę už ponią Ričardson, Netai, — 
tarė senas kareivis. Jis nevadino Čes vardu, nors Neto tė- 
vas kare ir nenuveikė nieko ypatinga. 

— Tikiu, kareivi. Man tai tikra paguoda. — Netas ne- 
buvo linkęs mokėti pinigų už nieką, tačiau Hamiltonas pa- 
garsėjęs kaip aršus kovotojas ir geras šaulys. Mokėti jam 
verta vien todėl, kad jis būtų perspėjimas visiems, rezgan- 
tiems pasikėsinimo į svetimą nuosavybę, planus. 

— Kai po atlydžio mūsų verslas ir vėl atsigaus, jis, be 
jokios abejonės, išbaidys visus, kurie tik atvažiuos pas mus 
susimalti grūdų, — juokėsi Čes. — Įsivaizduoju, kaip žmo- 
nės čaižo botagais arklių nugaras, kad jie tik neštų juos 
kuo greičiau iš čia. 

— Tada tai bus nebesvarbu. Mes jau gaminsime ciga- 
retes. — Neto balsas persmelktas paitikėjimu savimi. 

Čes meldėsi, kad tik jis būtų teisus. Jo darbas prie ma- 
šinos tapo tikra manija. Jam skyrė visą protą ir širdį. 


Vasario viduryje atėjo laikas ją išbandyti. 


Iškilo problemų. Mechanizmas buvo prijungtas prie 
vandens rato taip kaip ir girnos, bet judėjo per lėtai. 

Tačiau velenai sukosi, krumpliaračiai veikė sklandžiai 
ir tingiai; bunkeris atsidarinėjo ir užsidarinėjo; popieriaus 
velenėlis sukosi ir be popieriaus; drobinis diržas lėtai ju- 
dėjo peilio link, kuris dusliai Žvangsėjo pjaudamas tuščią 
erdvę. 

Čes ir Netas žvelgė vienas į kitą netekę žado. Kai svajo- 

nė tampa realybe, vienintelė įmanoma reakcija — netikėti. 
Tiktai maži vaikai nuoširdžiai tiki, kad taip tr turi būti. 

— O kas dabar? — sušnibždėjo ji. 

Netas varė vežimą net į Ričmondą dėl “priedų"' — spe- 
cialių klijų, tabako, cigarečių vyniojamojo popieriaus, kar- 
tono dėžučių. Tabako lapus jis pirko mažais kiekiais ketu- 
riuose skirtinguose sandėliuose. Už kiekvieną pirkinį mo- 
kėjo grynais ir pasirašė skirtingais, išgalvotais vardais. Ale- 
no ir Ginterio fabriką aplenkė iš tolo. Vargu ar jį atpažintų, 
tačiau dabar, būdamas taip arti tikslo, privalėjo būti atsar- 
gesnis nei bet kada. 

Visą ilgą ir sunkią kelionę atgal į malūną jis miegojo ve- 
žime, iš rankos neišleisdamas revolverio. Pirmą kartą per ko- 
ne dvidešimtį metų tiek daug dienų vaikščiojo nesiprausęs. 

Čes viena ausimi klausėsi Bobio Fredo pasakojamų is- 
torijų ir tuo pat metu stebėjo kelią. 


Netas sugrįžo naktį, kad kareivis nematytų krovinio, 
esančio vežime. Bobis Fredas vos jo nenušovė; jis, pasi- 
slėpęs miške, saugojo Čes. 

— Ačiū ponui Dievui už mėnulio šviesą, — tarė jis 
Netui. — Padėsiu tau išsikrauti. Jis davė “konfederato" žo- 
dį, kad niekam nepasakys, ką matė. 

Netui buvo neramu; Čes — ne. 

Tačiau reikėjo dar daug ką nuveikti. Išgyslinti ir su- 
smulkinti tabako lapus, pakoreguoti prijungimą prie van- 
dens rato, kompanijai duoti pavadinimą ir ją įregistruoti 
Hilsburo teismo rūmuose. 

— Pavadinsime ją Stendišo cigarečių kompanija tavo 
senelio, sukūrusio mašiną, garbei, — pareiškė Netas. — 
Tačiau tai bus vėliau, kai jau pradėsime gaminti ir parda- 
vinėti cigaretes. Vos tik šis pavadinimas atsidurs oficia- 
liuose dokumentuose, mes išeisime į viešumą, ir virš gal- 
vų pradės sukinėtis suopiai. 

Balandžio pirmąją kareivis padėjo sukrauti į vežimą 
penkis šimtus kartoninių dėžių. Kiekvienoje buvo po šim- 
tą pakelių, o juose po dešimtį cigarečių. 

— Tai pati tinkamiausia diena apsimesti kvailiu, — 
juokdamasis tarė Netas. Čes atpažino šį jo žvilgsnį. Jis die- 
vino riziką ir iššūkius. — Ketinu šauti tiesiai į Duramą, — 
nusprendė jis. — Būtent ten Bulius ir Bakas yra stipriausi. 
Suduosiu jiems anksčiau, nei jie suspės suduoti man. 

Jam išsukus į kelią, ant tilto pasirodė pirmasis veži- 
mas su grūdais. Atšilus orams, malūne darbo vis gausėjo. 

“Bent jau turėsiu kuo užsiimti, — su dėkingumu pa- 
galvojo Čes. — Bus ne taip sunku laukti". 

Kai tarpduryje pasirodė Natanas, ji sėmė miltus. Ran- 
ka kilstelėjo, o miltai išbiro. Nuo jo išvykimo nepraėjo nė 
pusė dienos. 

— Kas atsitiko? 

— Visus! — sušuko jis. — Čes, jie parduoti, visi sal- 
džiai dvokiantys vamzdeliai. Teisininkas jau pildo regist- 
racijos dokumentus ir atidarinėja mums sąskaitą Morhedo 
banke. Taip pat turime pilną vežimą smulkinto tabako. Pri- 
laikyk skrybėlę, Čes, raketa kyla. 

Tik dabar jis pastebėjo klientą. Jis buvo iš kaimyninės 
fermos. 

— Alekai, — garsiai tarė Netas, — leisk paspausti tau 
ranką. Šiandien tavo grūdai bus sumalti mūsų sąskaita. Aš 
velniškai laimingas Žmogus ir noriu, kad ir tu būtum bent 
truputį laimingas. 

— Dėkui tau, Netai. — Sugrįžęs namo, Alekas papa- 
sakojo savo Žmonai, kad Ričardsonas išsikraustė 1š proto. 


Sėkmingos prekybos priežastis buvo labai paprasta. 
Stendišo cigaretės buvo neįtikėtinai pigesnės. Rankomis 
suktos Djuko, Ginterio, Buliaus ir Aleno cigaretės parduo- 
damos po 5$ už tūkstantį, o Neto kaina — 3,75$. 

— Buvau ką tik nupirkęs pakabinamus vyriausybinius 
ženklus, liudijančius, kad sumokėti mokesčiai, ir nuėjau 
pas Džimą, kad jis padėtų man juos pritvirtinti. Angiero 
parduotuvėje buvo tavo dėdės Luiso komivojažierius, ku- 
ris tuoj pat nupirko visą mano krovinį. Jis pardavinės ma- 
no cigaretes keliaudamas. Tikriausiai parduos atskirai Žžen- 
klus tr atskirai cigaretes, tačiau man tai nerūpi. Aš turiu 
dokumentą 1š mokesčių kontoros, todėl esu švarus. 

Džimas piktas lyg širšė, nes negavo komisinių už par- 
duotuvę. Tikėjausi, kad galbūt jis paims tūkstantį ar du. 
Kadangi jam cigarečių neliko, užsisakė penkis tūkstančius. 

Netas pašaukė Bobį Fredą. 

— Eikš čia, kareivi. Būsi pakeltas pareigose. 

Vos tik milžinas nusileido kopėčiomis, Netas paplekš- 
nojo jam per nugarą. Tai buvo vyriškas pagarbos ir pasiti- 
kėjimo gestas. 

— Kareivi, ketinu nusamdyti dar porą darbo rankų. 
Tas žmogus dirbs tau. Nuo šios akimirkos tu būsi malūno 
bosas. Ponia Ričardson ir aš statysime cigarečių fabriką. 

Jis pasišalino anksčiau, nei Čes spėjo užduoti bent vie- 
ną klausimą. Ji pažvelgė į Bobį Fredą. Šis tik gūžtelėjo pe- 
čiais. Tada jie abu šyptelėjo. Gera jausti tokią pakilią Neto 
nuotaiką. 

Kitą dieną, kai tik malūne nebuvo klientų, veikė ciga- 
rečių gaminimo mašina. Galiausiai Netas atjungė girnų su- 
kimo mechanizmą ir prijungė vandens ratą prie mašinos. 

Jis keiksnojo mažą darbo našumą — vos 5000 cigare- 
čių. 

— To kaip tik pakaks Džimo užsakymui įvykdyti, Na- 
tanai. Jei neskaičiuosi mašinos prijungimo laiko, šis dar- 
bas užtruko labai trumpai. 

— Bet nejaugi tu nesupranti? Jei gamintume cigaretes 
visą laiką, galėtume padaryti daugiau nei penkiasdešimt 
tūkstančių per dieną. Atimk dolerį ir septyniasdešimt pen- 

kis centus už mokestinį ženklą, taip pat visų priedų bei ta- 
bako kainą ir gausi penkiasdešimties dolerių pelną per die- 
ną. Kiekvieną dieną, Čes. Dar nesibaigus savaitei, turėsi- 
me daugiau nei tai, ką uždirbau pardavęs citrininius sukti- 
nukus. 

— Nenorėčiau susprogdinti tavo burbulo, Natanai, ta- 
čiau tu nesi tikras, ar galėsi per mėnesį parduoti penkias- 
dešimt tūkstančių cigarečių, jau nekalbant apie kiekvieną 
dieną. Mes žinome, kad malūno duodamas pelnas yra dvi- 
dešimt dolerių per mėnesį. Tai dideli pinigai. 

— Ar aš sakiau, kad nustosime malti grūdus? Sakiau, 
kad pastatysime fabriką tik cigaretėms. Banke turime dau- 
giau nei keturis šimtus dolerių, ledi. Galėtume pasistatyti 
rūmus, jei tik panorėtume. 

Čes keliai sulinko. Ji su trenksmu dribtelėjo ant grin- 
dų. Keturi šimtai dolerių? Tai buvo viso pasaulio pinigai. 
Bet ji neturėtų stebėtis; šiaip ar taip, juk apskaičiavimus 
ji ir Netas atliko kartu, o paskui nustatė kainą. Tačiau ji 
viską skaičiavo tūkstančiui cigarečių. Kaip ji galėjo ne- 
užfiksuoti, ką reiškia 500 000 cigarečių, sukrautų į veži- 
mą? Tik dabar ji susiprotėjo, o smegenys spinduliavo ener- 
gija. 

— Mes turėtume nusamdyti būrį žmonių vandens fab- 
riko ratui pastatyti, — tarė ji. — Tu ir Džimas šį darbą dir- 
bote beveik du mėnesius. Be to, manau, kad fabriko reikia 
mūrinio, o ne medinio. Gaisras būtų tikrai pragaištingas. 

Tą akimirką ji buvo labai panaši į savo vyrą. Juos vie- 
nijo judviejų žvilgsniai. 


Po trijų dienų į malūną atjojo Duramo apygardos šeri- 


jis pateikė Netui teisinius dokumentus. Šis buvo kaltina- 
mas patento įstatymo pažeidimu. Bonsako kompanija rei- 
kalavo sumokėti 50 000$ už patirtus nuostolius. 

Šerifas užkalė malūno duris ir paliko sargybą jas pri- 
Žiūrėti. 

— Patalpos negali būti naudojamos, kol nebus baigta 
byla, — pareiškė jis. — Mechanizmas, kurį čia turi, teisme 
pasitarnaus kaip įrodymas. 

Kareivis išspaudė pačią geriausią Tenesio tartį, kokią 
tik galėjo. 

— Negaliu paitikėti lapėmis, kurioms pavesta saugoti 
vištas. Nenuleisiu akių nuo šio berniuko su skardiniu žen- 
kleliu. 
tė šerifo padėjėjas. Jis su panieka nužvelgė Bobį Fredą. Ta- 
čiau tai truko vos kelias sekundes. Tada apsisuko ir de- 
monstratyviai paklibino durų rankeną, kad įsitikintų, jog 
durys tikrai uždarytos. 

Netas pirma savęs į namus įleido Čes. 

— Ištrauk patentą, — primygtinai paliepė jis. — Vyk- 
sime susitikti su Pitu Bingemu, Duramo teisininku, apie 
kurį tau pasakojau. Paskubėk. Nepasitikiu tuo šerifu. Mes 
esame Oranžo apygardoje, o ne Duramo. Sakiau, kad suo- 
piai netrukus prisikas prie mūsų. Kažkas — arba net ne 
vienas — Durame iš tiesų siunta. 

— Popieriai sako, kad tai Bonsakas. 

— Jam tą mintį pakišo kažkas iš Duramo. Rounokis 
ganėtinai toli. Pitas turėtų greitai tai sutvarkyti. Pirmiau- 
sia mašiną sukūrė tavo senelis, ir šventa. 

— Nesu tikra. Palauk minutėlę ir leisk man pagalvoti... 

Bonsako mašina nuolat gedo — jiems apie tai savo 
laiške parašė Augustas Stendišas. Tuo tarpu Augusto mo- 
delis veikė be priekaištų. Vadinasi, jos turėtų būti skirtin- 
gos. Jie turėjo labai daug šansų sužlugdyti Bonsaką, rem- 
damitesi tuo, kad jų patentas įregistruotas anksčiau. Tačiau 
argi nebūtų geriau, jei teisme atsidurtų Bonsako mašina su 
visais gedimais? Jei kaip įrodymas bus pateiktas jų mecha- 

nizmas, kitos pusės teisininkai turės teisę tyrinėti ją tiek, 
kiek tik panorės, ir, žinoma, supras, dėl ko ji geresnė nei 
Bonsako mašina. 

— Argi tu nenusiųstum ten kokio inžinieriaus, apsi- 
metusio teisininku? Aš nusiųsčiau. Jis galėtų matuoti ma- 
šiną ir braižyti, kiek tik širdis geidžia. 

Manau, kad turime eiti tiesiai pas Bonsaką ir susitarti. 
Mes paliksime ramybėje jį, jei jis paliks ramybėje mus. 

Netas susimąstė apie tai, ką ji sakė. 

— Tu gerai sugalvojai, partnere, — po kurio laiko pra- 
šneko jis. — Yra dar vienas dalykas. Privalome pasirūpin- 
ti, kad šerifas neprikištų nagų prie mašinos ar kad neatves- 
tų ko nors jos apžiūrėti. Turiu vieną idėją... 

Po kiek laiko Čes išėjo iš namo su šviežia kava. Kva- 
pas buvo be galo viliojantis. 

— Man pagailo judviejų, — prakalbo ji. Paduodama 
puodelį Bobiui Fredui, ji sušnibždėjo: — Atsisakyk ir eik 
prie rato susitikti su Natanu. 

Kol ji čiauškėjo ir gurkšnojo kavą su šerifo patikėti- 
niu, Netas ir kareivis milžinišku ratu pasikėlė ant platfor- 
mos, esančios šalia pastogės lango. Bobis Fredas apsivy- 
niojo apie juosmenį virvę. Netas permetė kitą virvės galą 
per neprijungtą energijos variklio mechanizmą ir, Bobiui 
Fredui tvirtai laikant, įsliuogė pro langą. 

Čes juokėsi ir tarškėjo, kol paskaudo gerklę. Tačiau 
net ir tada nesiliovė. Tuo tarpu Netas išardė mašiną, palik- 
damas tik jos rėmus, o dalis sukrovė į miltų maišus, ku- 
riuos, pririštus virve, kareivis iškėlė į viršų. 

Užsiropštęs ant platformos, ratu Netas nusileido ant 
žemės. Kareivis nuleido jam maišus, išsilaisvino iš virvės, 
numetė ją Netui ir lygiai taip pat nusileido. Jie paslėpė mai- 
šus po lapais toli miške. 

— Nuo savo tarnavimo armijoje nė karto nesijaučiau 
taip gerai, — tarė Bobis Fredas, kurio balsas, atrodė, ver- 
Žiasi iš sužeistos krūtinės. 

— Pone Bonsakai, esu tikra, kad jums teko kalbėtis su 
mano seneliu. Jis ponas Augustas Stendišas iš Heirfildso 
plantacijos. 

Čes su pilkai balta suknele, naujuoju korsetu ir šiau- 
dine skrybėle, kurią Džimas Monro davė jai kreditan, atro- 
dė ir jautėsi be galo elegantiška. Jų sąskaita Morhedo ban- 
ke buvo užšaldyta dėl iškeltos bylos. 

Vietoje Bonsako mėgino kalbėti jo teisininkas, tačiau 
Netas patarė jam užsičiaupti. 

— Dabar kalba mano žmona, misteri. Juk jūs nesate 
tokio prasto luomo, kad pertraukinėtumėte, kai kalba da- 
ma, ar ne? Galiu priimti tai kaip įžeidimą. 

— Jūsų veido išraiška, pone Bonsakai, byloja, — kal- 
bėjo Čes, — kad nujaučiate, ką aš ruošiuosi pasakyti. Ta- 
čiau jums nėra reikalo nerimauti... 

Susitarta greičiau nei per valandą. 

Netas palydėjo teisininką į Vakarų Sąjungos kontorą. 

— Aš noriu, kad kuo greičiau ir visam laikui atšauk- 
tumėte savo šunis, — tarė jis. Tiesą sakant, labiausiai jį 
domino “šunų" vardai. 

— Kaip ir maniau, — vėliau papasakojo jis Čes, — 
tai buvo Bakas ir Bulius. Kartu su tavo dėde Luisu. 

Ji išsiŽiojo. 

— Bet juk jis Žino, kad tu vedei mane. Be to, jis mano 
senelio draugas. 

— Juk sakiau tau, Čes, kad versle nėra vietos drau- 
gams. Čia svarbu tik nagai ir ragai, o nugalėtieji niekam 
nerūpi. 

Kai jie sugrįžo į malūną, Netas ir kareivis nusamdė 
tuziną vyrų malūnui saugoti. Tiktai šitaip buvo galima vėl 
surinkti mašiną. Tačiau pirmiausia Netas pakeitė senąją 
spyną, apsaugą papildydamas dar dviem velkėmis ir spy- 
nomis. 

— Dabar galime imtis verslo, — tarė. Jo akys lieps- 
nojo iš nekantrumo. — Priverskime tuos niekšus sudrebė- 
ti. Jie mėgino šitaip susidoroti su mumis. 


Čes nerimavo, kad daugiau niekas neatvažiuos į jų ma- 
lūną, nes šerifo patikėtiniai nepraleido nė vieno vežimo, 
kol byla nebuvo nutraukta. 

Tačiau buvo priešingai: nuo aušros iki sutemos prie ma- 
lūno rikiuodavosi vežimų eilės. Visiems tekdavo palaukti, 
tačiau niekas dėl to neširdo. Tvyrojo šventiška nuotaika. 

— Argi tai ne nuostabu, Netai? Esu visiškai nusiplū- 
kusi, tačiau man tai nesvarbu. Visi tik ir nori parodyti mums 
savo paramą. 

Natanas tik nusijuokė iš jos naivumo. 

— Visi nori pamatyti nusikaltėlius, Čes. Dauguma at- 
sivežė net savo šeimas. Jie nežino, ką mes padarėme, ta- 
čiau žino, kad išsisukome, todėl jų akyse esame didvyriai. 
Kaimo Žmonės nemėgsta šerifų. Niekas neprašo, kad įsta- 
tymas kištųsi į žmogaus verslą. Niekam tai nepatinka, juo 
labiau Pietuose. 

Netas vykdavo į Duramą kiekvieną dieną. Reikėjo su- 
tvarkyti daug reikalų. Jis užsakė plytas fabrikui, argumen- 
tuodamas, kad jos reikalingos namui, kurį jis ketinąs sta- 
tyti. Be to, nugabeno Džimui Monro 5000 cigarečių. Taip 
pat išdalijo dėžutes, kuriose buvo po šimtą cigarečių, ki- 
toms miesto parduotuvėms ir barams. 

— Už pabandymą jokio mokesčio, — kalbėjo jis. — 
Išmėginkite patys ir pasiūlykite savo klientams. Mokėda- 
mi po penkis centus už pakelį, uždirbsite pensą su ketvir- 
čiu, jei vėliau nuspręsite jų užsisakyti. 

Daugiausia jis stengėsi rodytis žmonėms, itin susiju- 
siems su tabako verslu. Tegu pamato jį besišypsantį, stip- 
resnį nei jie manė, nugalėtoją. Jis taip pat atsiprašė Judži- 
no Morhedo, banko prezidento, “už nepatogumus, kuriuos 
sukėlė nesusipratimas". 

Netas priėmė ir Morhedo atsiprašymą už nesklandumus 
bei nepatogumus, kuriuos savo ruožtu teko jam patirti. 

Išėjęs iš banko, jis jautėsi paaugęs dešimtį pėdų. Ne- 
tas Ričardsonas iš Alamanso apygardos įeina į banką, kur 
jį pasveikina pats prezidentas. Apie tai jis galėjo tik svajo- 
ti, bet dabar tai pildosi. Ir tai tik pradžia. 

— Ei, Netai! Ar čia tu? 

Netas pasisuko ir išvydo savo brolį Gideoną. Jis be 
galo džiūgavo. 

— O, brolau! Tu gerai atrodai. 

Tai buvo tiesa. Gideonas lieknas, įdegęs ir raumenin- 
gas. Apsirengęs gerai: miestietišką eilutę su liemene ir auk- 
sine laikrodžio grandinėle. Atrodė laimingas. 

“Visai kaip aš, — pagalvojo Netas. — Ričardsonų 
berniukai yra nugalėtojai". Jis paplekšnojo Gideonui per 
nugarą. Galbūt jie galėtų kartu papietauti — o galbūt pa- 
mokslininkams privalu laikytis kuo toliau nuo tokių vie- 
tų, kaip Diksės baras. Jam dar nespėjus paklausti, Gideo- 
nas atsakė. 

— Aš pakeliui į traukinį, — kalbėjo jis. — Jei tik bū- 
čiau žinojęs, kad tu čia, būčiau kitaip suplanavęs laiką. Man 
labai gera vėl tave matyti. Ar girdėjai ką nors apie mamą ir 
likusią šeimyną? Aš jau du mėnesius keliauju, todėl visiš- 
kai nepalaikau su jais ryšių. 

Netas irgi išstenėjo tą patį. Jis buvo labai užsiėmęs ir 
niekada per daug nemėgo rašyti laiškų. 

— Aš ne ką geresnis. Bet turiu dėkoti Lili. Ji rašo ma- 
mai kiekvieną mėnesį. 

Lili. Netas pajuto, kaip iš jo širdies plūstelėjo visas 

kraujas. Iki šiol jam pavyko apie ją negalvoti. Darbas, at- 
eities planų kūrimas ir cigarečių mašina buvo išstūmusi ją 
iš atminties. Dabar prieš akis jam iškilo jos auksiniai plau- 
kai, o nuo tabako apsunkęs oras staiga prisipildė švelnaus, 
saldaus jos odos aromato. Jis pajuto, kaip jo vyriškass daik- 
čiukas pakilo. Tai buvo skausminga jo aptemptų, storų džin- 
sų gniaužtuose. Netas bijojo, kad tai gali išduoti jo paslap- 
tį, kad brolis supras, jog jis geidžia jo Žmonos. Jis norėjo 
primušti Gideoną iki sąmonės netekimo už tai, kad jam pri- 
klauso Lili. 

— Traukinys nelaukia, — pratarė Gideonas, — 0 aš 
būtinai turiu pasiekti Ralį, todėl jau geriau judėsiu. Telai- 
mina tave Dievas, Netai. 

Netas stebėjo nueinantį brolį. Tada laipteliais sunkiai 
užlipo į Diksės barą. 

— Netai! Apie tave mieste visi tik ir šneka, tikriausiai 
žinai. — Džimo Dorena buvo išsikvėpinusi ir išsidažiusi, 
pasiruošusi parsiduoti. Netui suspaudė širdį, prisiminus ne- 
kaltą Lili grožį. Ir jos apvalias krūtis, liauną liemenį, put- 
lias, švelnias lūpas. 

— Kur tavo draugė Džulija, Dorena? Norėčiau su ja 
susipažinti. 


Čes pylė kavą Editai Horton. Buvo ketvirtadienis, “na- 
mų diena“, ir ji pasiliko savo paskubomis sutvarkytuose 
vieno kambarionamuose. Ji atsisėdo ant taburetės, aplin- 
kui išskleisdama savo geriausios suknelės juostuotą sijo- 
ną. Edita sėdėjo krėsle. 

— Grietinėlės ir cukraus? — paklausė Čes. 

— Ne, ačiū, geriu juodą. Nemėgstu jos, tačiau priva- 
lau numesti šiek tiek svorio. Tu tokia laiminga, Čes. Esi 
liekna lyg mergaitė. 

Edita tapo Čes drauge, kokios ji visada troško, su ku- 
ria galėtų pasikalbėti apie asmeninius, moteriškus dalykus. 

— Būtum pamačiusi mane prieš porą metų, Edita. At- 
rodžiau nelyginant šluotkotis. Geriu labai daug pieno, nes 
kitaip būčiau tokia džiūsna, jog nuo manęs net šešėlis ne- 
kristų. Maistas man nėra svarbiausia... Išskyrus pastarą- 
sias savaites. Atrodo, kad visą laiką esu alkana. Galbūt ži- 
nai, ar taip būna, kai laukiesi? 

— O Čes, kaip nuostabu. Kada tai turėtų įvykti? 

— Nežinau. Net nesu tikra, ar laukiuosi. Mano ciklas 
visada buvo nereguliarus. 

— Privalai apsilankyti pas gydytoją. Aš visada lanky- 
davausi pas Arturą Meisoną iš Ralio. Jis pats geriausias 
Šiaurės Karolinoje. Aš jam parašysiu... Ne, liepsiu Hen- 
riui nusiųsti jam telegramą iš Duramo... Ne, tai per daug 
vieša. Juk tu nenori, kad apie tai sužinotų visas pasaulis. O 
Dieve, aš taip įsijaučiau. Aš parašysiu ir paklausiu, ar jis 
vis dar tebedirba, koks jo darbo laikas ir panašiai. Džesei, 
mano jaunėlei, beveik dvylika. Pastaruoju metu nesilan- 
kiau pas daktarą Meisoną. Dabar man pasakyk, kaip tavo 
skrandis rytais? 

Popietė praėjo greitai ir smagiai, besišnekučiuojant 
apie kūdikius, Editos vaikus, daktarą Meisoną, mergaičių 
ir berniukų vardus. Dar niekada gyvenime Čes nebuvo taip 
gerai praleidusi laiko. 

Išskyrus tas valandas, kai ji būdavo su Natanu. Tačiau 
tai buvo visai kas kita. Jis įžiebdavo joje energijos, noro 
rizikuoti ir ieškoti nuotykių kibirkštis. Vertė ją jaustis to- 
kią gyvybingą, kone per daug. 

Su Edita jai buvo gera, ramu ir jauku. 

“Aš labai labai laiminga moteris, — nusprendė Čes. — 
Galiu turėti ir viena, ir kita." 


Darbas prie cigarečių gaminimo mašinos buvo triukš- 


mingas, bet nesunkus. Netas pripildydavo bunkerį, pako- 
reguodavo, kaip įtempta ilga popieriaus juosta, ir įjungda- 

vo mechanizmą. Judėdama, žvangėdama, ūždama, trinksė- 
dama, tarškėdama, sukdama kai kurias dalis ir kilnodama 
peilius mašina galiausiai išspjaudavo cigaretes į dėžę, esan- 
čią žemiau pjovimo įrankių. Čes sulygindavo jas, kad su- 
sidarytų lygūs sluoksniai, ir pakišdavo kitą dėžę, kai viena 
būdavo pilna. Ir taip be galo, be krašto. 

Netui išjungus mašiną, jie apžiūrėdavo cigaretes ir at- 
rinkdavo nekokybiškas. Tada supakuodavo po dešimtį į kar- 
toninį popierių, o ryšulėlius sudėdavo į kartono dėžę. 

Jiems pakuojant cigaretes ketvirtadienio vakarą, Čes 
prasitarė Netui, kad ji greičiausiai laukiasi. 

— Dieve šventas, Čes, tu neturėtum pakuoti cigarečių. 
Turėtum tiesiog sėdėti ir nieko neveikti. Eik namo ir pail- 
sėk. Aš ir vienas galiu pabaigti. Palydėsiu tave ir sugrįšiu. 

Ji buvo maloniai nustebinta ir patenkinta, kaip dauge- 
lis moterų jau daugybę amžių. 

— Nekalbėk nesąmonių, — tarė. — Jei pavargsiu, pa- 
sakysiu. — Paskui nusijuokė, ir Natanui pasidarė aišku, kad 
viskas gerai. Jai juokiantis jis visada taip jausdavosi. 


Augusta Meri Ričardson gimė 1882 metų spalio 10 d. 
Tikroje pūkinėje lovoje, jaukiame miegamajame, antrame 
dailaus plytinio namo su visais moderniausiais patogumais 
ir balta medine tvorele, supančia priekinį ir užpakalinį kie- 
mus, aukšte. Jai padėti iš Ralio atvyko daktaras Arturas 
Meisonas. Ponia Natantel Ričardson nusipelnė visko, kas 
geriausia. 

Jos vyras buvo tikras laimės kūdikis. 

Už namo, šalia upelio, stovėjo kitas plytų pastatas. 
Trijose sienose esantys dideli langai sudarė plačią stikli- 
nę juostą šiek tiek žemiau stogo. Juos iš išorės dengė ge- 
ležiniai virbai. Ketvirtoji siena buvo milžiniško medinio 
vandens rato, didesnio nei to, kuris suko malūno girnas, 
fonas. 

Virš durų užrašyta: RIČARDSONO FABRIKAS. Pa- 
statą puošė didelės juodos raidės, skelbiančios, jog čia yra 
STENDIŠO CIGAREČIŲ KOMPANIJA. Ir mažesnėmis rai- 
dėmis: N. RIČARDSONO NUOSAVYBĖ. 

Kitas belangis statinys šalia fabriko irgi buvo beveik 
baigtas. Jo stogas buvo lygiai su milžiniško gretimai su- 
pilto anglies kalno viršūne. Galutinai baigtame pastate bus 
deginama anglis ir taip gaunamos dujos. Fabrike ir name 
bus įrengtas dujinis apšvietimas. Vamzdžiai jau prijungti 
prie žalvarinio boilerio didingame vonios kambaryje. Jis 
išklotas marmuru, visai kaip Denvilio viešbutyje. 

Čes dirbo su Netu prie cigarečių gaminimo mašinos, 
kol iki kūdikio gimimo liko dvi savaitės. Daktaras Meiso- 
nas buvo labai pažangus specialistas. Jis netgi patarė jai 
kuo daugiau vaikščioti ir uždraudė dėvėti korsetus. 

Čes jautėsi ir atrodė geriau nei bet kada gyvenime. 

Ji vis dar tebebuvo plona. Jai lemta būti sudžiūvusiai. 
Taip pat buvo išblyškusi, kai rožiniai skruostai laikomi la- 
bai žaviais. Plaukai taip pat blyškūs ir krito atgal nuo aukš- 
tos kaktos, kai kur kas patrauklesnėmis buvo laikomos gar- 
banos. Jos plona aristokratiška nosis per daug ilga ir smai- 
la, kad būtų graži. O pilkos akys su sunkiais vokais vos 
matomos išblyškusiame veide dėl jas supančių sidabriniai 
auksinių antakių ir blakstienų. Dėl aukštų skruostikaulių 
skruostai atrodė per daug įdubę, o plačios burnos lūpos bu- 
vo labai plonos. Tačiau jos oda dabar švytėjo, o sidabriniai 
su auksiniais plaukai spinduliavo sveikata. Smulkus sudė- 
jimas buvo labai tvirtas ir dėl to atrodė labai žavus. Laimė 
jai suteikė natūralaus grožio. 

Stendišo cigaretės taip pat tapo patrauklesnės. Ant po- 
pieriaus, į kurį jos buvo vyniojamos, dabar išspausdintas 
ir rūšies pavadinimas CASTLE* bei įspaustas šachmatų 
figūros — bokšto — piešinėlis. Po juo mažomis raidėmis 


* Bokštas (anel.). — Vert. past. 

buvo užrašytas kompanijos pavadinimas su mažytėmis ka- 
rūnėlėmis virš pirmųjų žodžių “Stendišo" ir “Kompani- 
ja" raidžių, taip pat adresas — Duramas, Šiaurės Karoli- 
na. Tokie patys užrašai buvo ir visuose dokumentuose, už- 
sakymų formose, važtaraščiuose bei čekiuose. 

Stendišo cigaretes platino tabako produktų didmeni- 
ninkai ponai M. E. Makdauelai £ Co iš Filadelfijos. Jie 
supirkdavo visas cigaretes ir prašydavo dar. 

Per pastaruosius šešis mėnesius daug visko įvyko. 

Daug visko buvo suplanuota kitai metų pusei. Netas 
tiesiog spinduliuote spinduliavo energija ir idėjomis. Čes 
būtų kur kas labiau patikę stabtelėti akimirkai ir pasimė- 
gauti viršukalnėmis, kurias jie pasiekė taip greitai, tačiau 
tai prieštaravo Neto prigimčiai, todėl ji apie tai net neužsi- 
minė. Daugiau nei dvejus metus būdama jo žmona, buvo 
tikra, kad jį pažįsta. 

— Būtinai važiuok į valstijos mugę, Natanai, — gale 
mėnesio paragino jį Čes. — Tu jau ir taip praleidai pasta- 
rąsias dvi, ir visai nėra reikalo praleisti šios. Su manimi 
bus viskas gerai. Su Augusta taip pat. Bobis Fredas ir Boni 
mumis pasirūpins. 

Kareivis dabar gyveno vieno kambario name, kuris 
kažkada buvo jų. O Boni, fermerio žmona, nusamdyta pa- 
dėti namų ruošoje, buvo įsikūrusi laisvame kambaryje, kol 
daktaras Meisonas pasakė, kad Čes gali ir vėl sugrįžti prie 
įprasto gyvenimo ritmo. 

Gimdymas buvo sunkus, dar ir daugiau nei devynioli- 
ka valandų užtrukę sąrėmiai. Tačiau vos tik kūdikis atsi- 
dūrė jos rankose, ji pamiršo visus skausmus. Protu suvokė, 
kad Augusta dar labai negraži; jos minkšta galva vis dar 
tebebuvo suplota nuo didžiulių replių, kurias daktaras pa- 
naudojo, kad palengvintų gimdymą. Tačiau širdis matė tik 
tobulybę, o ji buvo apstulbinta ją aplankiusio stebuklo. Ji 
ir vėl buvo dėkinga daktarui Meisonui jaunesniajam už jo 

puikias idėjas. Jo tėvas buvo rekomendavęs žindyvę Edi- 
tos Horton vaikams. Tačiau Čes galėjo pati patirti malonu- 
mą, priglausdama Augustą prie krūtinės. | 


Visas Ralis nuo vieno jo galo iki kito buvo išpuoštas 
vėliavėlėmis. Valstijos valdžios rūmus supančios gatvės 
perpildytos Žmonių, spoksančių į masyvų varinį kupolą ar 
aikčiojančių išvydus prekes vitrinose. Netas prasibrovė į 
gatvės priekį. Jis norėjo būti pirmosiose gretose. Buvo tik- 
ras, kad jį, net ir sulaukusį šimto metų, vis dar jaudins pa- 
rado muzika. Pasirodžius Žygiuojančiam orkestrui, kojos 
sutrūkčiojo, o jam pražygiavus, jis pradėjo garsiai ploti. Šį 
kartą orkestras buvo sudarytas iš septynių Žmonių, dviem 
daugiau nei praėjusį kartą. 

Dekoracijos taip pat buvo geros, tačiau nė iš tolo ne- 
prilygo orkestrui. Blekvelas buvo pastatęs didžiulę Buliaus 
statulą šalia papjė mašė piramidės ir palmių, padarytų iš 
džiovintų tabako lapų. Žmonės kalbėjo, kad Blekvelo pre- 
kybininkai prilipdė Buliaus Duramo plakatą net ant vieno 
iš tų Egipto trikampių. Netas buvo pasiruošęs patikėti. Jis 
didžiavosi Buliumi Duramu, visi Šiaurės Karolinos gyven- 
tojai juo didžiavosi. Tol, kol Blekvelas sutelkęs visą dė- 
mesį į rūkomąjį tabaką ir jo reklamą, cigarečių verslas ku- 
rį laiką bus nustumtas į šalį. 

Galbūt vieną dieną ir jis nuspręs reklamuotis per pa- 
radą. Įsitikinęs, kad Čes turėtų gerų idėjų. Ji net nesusi- 
mąsčiusi pasiūlė cigaretes pavadinti bokšto vardu. Galbūt 
norėtų pastatyti dekoraciją, kurią sudarytų didžiulis bokš- 
tas ir iš jo išlindusi mergaitė, visai kaip ta šachmatų figū- 
ra, išdrožta senojo Augusto. 

Jis džiaugėsi, kad ji pagaliau turi kūdikį, kurio taip 
norėjo. Tai padarė ją laimingą, ir jam buvo gera. Ji visiškai 
nesiskundė, kai buvo išties nelengva. Ir dabar jis ketino 
pasirūpinti, kad jai nieko netrūktų. 

Palapinėse tikriausiai ir vėl bus visokių naujų daiktų, 
modernių naujovių, tokių kaip skalbimo prietaisai, kuriuos 
jau anksčiau jai nupirko, automatinis bulvių skustukas ir 
peilių plautuvas. Visi tie daiktai, kuriuos vis išrasdavo žmo- 
nės, jam buvo nesibaigiantis stebuklas. Antroje vietoje po 
parado nuostabiausias dalykas mugėje būdavo šios palapi- 
nės su eksponuojamomis naujovėmis. 

Netas prisijungė prie minios, žengiančios paskui or- 
kestrą iki pat mugės aikštės. Kone visi žengė pagal muzi- 
ką, skambančią priekyje. Kai orkestras užgrojo “Diksi", orą 
perskrodė maištingi klyksmai. 

Netas pašoko nuo veriančio šūksmo tiesiai į jo kairiąją 
ausį. Susiraukęs atsigręžė ir išvydo, kad šaukia mergina. 

— Prisiekiu, niekada nemaniau, kad tokia mažutė bū- 
tybė gali kelti tiek daug triukšmo, — šypsodamasis pratarė 
jis. Ji buvo labai žavi. 

Ji įsikibo jam į parankę. Tamsios akys pažvelgė pro 
kaštonines garbanas. 

— Tai todėl, kad esu raudonplaukė, — atsakė ji. — Mes 
tiesiog esame iš prigimties smarkesnės nei kiti žmonės. 

— Tuomet vadinsiu tave “Raudonąja", — tarė Netas. 

Vėliau, tą patį vakarą, už kiosko, kuriame galėjai lai- 
mėti rankomis dažytą vazą, jei tik užmesi ant jos tris kil- 
pas, ji visai nesidrovėdama pasikėlė sijoną ir smaginosi su 
juo, tuo tarpu kai loterijai kioske vadovavo jos vyras. 

Po to dar kelias valandas Netas praleido parodoje, pa- 
vadintoje “Namai ir elektra". Čia buvo eksponuojamos lai- 
dynės, besisukantys ventiliatoriai, lempos, sietynai, duo- 
nos skrudintuvas ir varinis virdulys vandeniui užvirti. Jis 
girdėjo Žmones kalbantis apie elektrą, skaitė apie ją laik- 
raštyje, tačiau niekas jo neparuošė pačiam faktui. Ir sute- 
mus jisai dar ilgai kalbėjosi su žmonėmis, triūsiančiais prie 
didelio generatoriaus. 

— Turėtum pamatyti jo gaminamą šviesą, Čes! Ji švie- 
sesnė už dienos. Sakau tau, tai pasaulio stebuklas. — Ne- 
tas negalėjo kalbėti apie nieką daugiau. Niujorke toks ap- 
švietimas jau buvo visuose namuose, o Londone, Anglijo- 
je, taip apšviečiamos visos gatvės. 

— Galbūt tau reikėtų nuvykti į Niujorką ir pasižiūrėti. 

— Aš nenoriu žiūrėti. Noriu turėti. Ir vieną dieną tu- 
rėsiu. Fabrikas galės veikti dieną ir naktį. Elektra varys 
mašinas, tuzinus, ne, šimtus, jei tik toks bus rinkos porei- 
kis. Ką tu, Čes, manai apie plėtimąsi? 

Ji nusišypsojo. 

— Manęs nestebina. 

Kitą rytą, šeštą valandą pamaitinusi kūdikį, ji išlipo iš 
lovos. Boni tam prieštaravo; gydytojas liepė palaukti še- 
šias ar septynias savaites, o nuo kūdikio gimimo buvo pra- 
ėjusios dar tik trys. 

— Mano kaulai visiškai sustings, o aš išsikraustysiu 
iš proto, jei nesiimsiu kokio nors darbo. Tada Augusta tu- 
rėtų iš tiesų šaunią motiną, ar ne? — Čes užsimetė savo 
seną, storą, vilnonį chalatą. Prieš Natanu: einant į fabriką, 
išvažiuojant į Duramą ar kur nors kitur, ji norėjo su juo 
pasikalbėti. 


Jie kalbėjosi ilgiau nei valandą, įdėmiai vienas kito 
klausydamiesi, juokdamiesi, užbaigdami vienas kito saki- 
nius, pasidalydami savo entuziazmu. Jie nusprendė inves- 
tuoti į verslo plėtimą rr įsitvirtinimą Duramo visuomenės 
gyvenime. 

Netas ir kareivis pagamins gipsinius Stendišo maši- 
nos atskirų dalių šablonus, nuveš juos į skirtingas ir toli- 
mas kalves bei liejyklas, o paskui sumontuos penkias ciga- 
rečių gaminimo mašinas iš nieko nebijančios geležies. 

Kol liejamos mašinos dalys, reikės pasirūpinti gyve- 

namosiomis patalpomis mašinas aptarnausiantiems Žžmo- 
nėms bei parduotuve. 

— Pirmiausia parduotuvė, — tvirtai pareiškė Nata- 
nas. — Visiems fermeriams, laukiantiems, kol bus sumalti 
jų atvežti grūdai, ji bus tikrai paranki. Čia jie galės įsigyti 
reikalingą virvagalį, vinių ar trąšų maišą. 

— Arba pakelį “ Castle" cigarečių, — pridūrė Čes. — 
Be to, mums reikės daugiau vežimų nugabenti tokią dau- 
gybę cigarečių iki geležinkelio, tačiau kol kas tai gali pa- 
laukti. Pirmiausia turėsime plėsti arklides ir ieškoti vežė- 
jų, krovikų ir berniukų arklidėms tvarkyti. Kitaip tariant 
pagalbininkų, kurie išmanytų visus šiuos darbus. 

Dabar man būtinai reikia bričkos. Juk negalime sek- 
madienį į bažnyčią važiuoti tuo dideliu ūkišku vežimu. — 
Dėl Augustos ir dėl Natano, gerbiamo verslininko, padė- 
ties buvo tiesiog būtina įsilieti į politinės ir visuomeninės 
galios ratelį, prie Šv. Trejybės metodistų bažnyčios. 

— Man taip pat bus kur kas geriau. Su seneliu eida- 
vau į bažnyčią kiekvieną sekmadienį, ir man atrodo, jog 
nelankyti bažnyčios nenormalu... Savaime suprantama, tu- 
rėsiu įsigyti tinkamų rūbų, tačiau šitai ir taip jau buvau nu- 
mačiusi. Šiuo metu man netinka jokie anksčiau dėvėti. Taip 
pat pasirūpinsiu Augustos krikštynomis. Edita jau sakė, kad 
jai bus didelė garbė būti Augustos krikšto motina. O ką 
pasakysi apie krikšto tėvą? Ar nenorėtum parašyti savo bro- 
liui ir jį pakviesti? 

— Ne! — Natano atsakymas buvo griausmingas ir tvir- 
tas. Jis tučtuojau atsitokėjo ir ramiai paaiškino, kad Gide- 
onas gyvena per toli, jo buvimo vieta visada priklauso nuo 
vyskupų. Jau geriau jis paprašys kareivio. 

— Puiku! — nudžiugo Čes. — Tuomet eik ir pasakyk 
jam tai nedelsdamas, Natanai. Turime suktis kaip galime 
greičiau. Jau beveik lapkritis, o Žiema viską tik apsunkins. 

— Kai Čes ko nors imasi, jau geriau visi tegu pasi- 
traukia jai iš kelio, — paaiškino Netas kareiviui. — Keti- 

nu važiuoti į miestą ir surasti prašmatnią bričką. Geriau 
kuo greičiau šuoliuok į namą, kur tavęs taip pat laukia krūva 
nurodymų. 

— Ir mano krikšto duktė, — šyptelėdamas tarstelėjo Bo- 
bis Frenkas. Jo akys buvo įtartinai nušvitusios, — turint ome- 
ny, kad tai užgrūdintas Foresto kavalerijos veteranas. 

Kelionės į Duramą metu Neto mintys buvo užimtos. 
Reikėjo tiek daug visko nuveikti — pasikalbėti su statybi- 
ninkais, išsiaiškinti apie liejyklas, šnektelėti su Džimu 
Monro dėl vadovavimo parduotuvei. Be to, užsukti į ban- 
ką, o paskui į kotedžą, kuriame jis apgyvendino savo mei- 
lužę Džuliją. Jis įteiks jai voką su krūva pinigų ir bilietą iš 
miesto. Buvo šiek tiek gaila, nes ją turėti buvo patogu, kai 
atvykdavo į miestą. Tačiau Džulija per daug mėgo viskį; 
jis negali būti tikras, kad ji nepasirodys bažnyčioje ir neiš- 
kels scenos žmonių akivaizdoje. 

Bet aplink juk daug tokių kaip Raudonoji. 

Namo jis grįžo Žžvilgančia, juoda Viktorijos stiliaus ka- 
rieta, o ne brička. Joje galėjo tilpti keturi Žmonės, o odinį 
stogą esant geram orui galima nuleisti. 

Prieš sustodamas prie namų, jis uždegė blizgančius ži- 
bintus su žalvariniais apvadais. Tai pats moerniausias daik- 
čiukas, įrengtas patogumo dėlei. Be to, buvo jau beveik 
tamsu. 


Sekmadienį, lapkričio 19, galinė Šv. Trejybės meto- 
distų bažnyčios nava buvo užimta ten susirinkusių Editos 
tr Henrio Hortonų, Bobio Fredo Hamiltono, Natanielio ir 
Frančeskos Ričardsonų bei Augustos Meri Ričardson, pen- 
kių savaičių ir keturių dienų amžiaus. Sekmadieninės mi- 
šios buvo ilgos su daugybe himnų, kuriuos skambiais ir 
galingais balsais giedojo choras. Ištisą valandą ir ketu- 
riasdešimt minučių mis Ričardson miegojo nelyginant an- 
geliukas. 

Po mišių reverendas Sandersas pakvietė parapijiečius 
pasilikti ir pasveikinti naują šeimą, įstojusią į Šv. Trejybės 
metodistų bažnyčią. 

Dauguma taip ir padarė, tarp jų Djukų šeima, taip pat 
Blekvelo partneris, išsiskiriantis iš minios sidabraplaukis 
džentelmenas, vardu Džulas Karas. 

Vėliau Natanas prisipažino Čes, kad jautė jų žvilgs- 
nius, tarsi peilius įsmeigtus jam į nugarą. 

Po krikštynų apeigų ponas Sandersas palydėjo Augus- 
tą ir jos artimuosius tarpueiliu iki bažnyčios durų. Iš vesti- 
biulio atskubėjo jo Žmona pakalbinti mažylės. Augusta su- 
krutėjo. Jos kojytės malėsi po ilgais šilkiniais krikšto marš- 
kiniais. 

— Ak, — čirškė ponia Sanders. — Kaip nuostabiai iš- 
siuvinėta, ponia Ričardson. — Ji pačiupinėjo marškinius. — 
Ar tai jūsų rankų darbas? 

— Ne, — mandagiai atsakė Čes. — Aš taip ir neišmo- 
kau siuvinėti lygiais dygsniais. — Jai norėjosi suduoti po- 
niai Sanders. Augusta krutėjo, o jos veidelis buvo perkreip- 
tas; Ji pasiruošusi rėkti. 

Padėtį išgelbėjo Edita Horton. 

— Ponia Sanders, prašau atleisti, kad pertraukinėju, 
tačiau norėjau paklausti apie altoriaus gėles. Iš kur gavote 
tokių nuostabių chrizantemų? — Ji paėmė reverendo žmo- 
ną už parankės ir nusivedė. Augusta pamojavo savo mažu- 
čiais kumšteliais, išpūtė seilių burbulą ir nurimo. 

Čes nusišypsojo ir mandagiai priiminėjo visus susi- 
rinkusiųjų palinkėjimus. Natanas ir Bobis Fredas taip pat 
turėjo ištverti tą patį linkėjimų sutikimo ritualą. Kažkur 
dešinėje buvo girdėti garvežio švilpuką primenantis Hen- 
rio Hortono juokas. 

Buvo graži diena, saulėta ir giedra. Ore tvyrantis ta- 
bako kvapas buvo saldus ir kažkoks rudeniškas. Ji jautėsi 
labai laiminga. Jie suras savo vietą čia, tarp šių mielų, ge- 


221 


ra linkinčių Žmonių. Ji turės viską, ko kada nors troško, 
suteiks Augustai patį geriausią, judriausią ir laimingiausią 
gyvenimą, kokį tik gali gyventi maža mergaitė. 


Edita ir Henris surengė pietus pensione, pagarsėjusia- 
me savo virtuve. Vienas kambarys buvo rezervuotas Čes, 
kad ji galėtų pamaitinti ir perrengti Augustą. Paskui jie ap- 
silankė keliaujančio fotografo, atvykusio į Duramą vienai 
savaitei, studijoje. 

Jis padarė šeimyninę nuotrauką, kurioje Čes sėdėjo su 
kūdikiu ant rankų, o jos vyras stovėjo jai už nugaros. 

Tada lygiai taip pat buvo nufotografuoti Edita 1r Hen- 
ris Hortonai, tik be kūdikio. 

Paskui Čes primygtinai reikalavo, kad su kūdikiu ant 
rankų nusifotografuotų Bobis Fredas. 

Tada ji ir Edita užsisakė individualius jų portretus. Ne- 
buvo pamiršta ir Augusta. Jos sakė, kad tokie portretai rei- 
kalingi vizitinėms kortelėms, kurias ruošėsi pasidaryti. Vi- 
zitinės kortelės su portretais, pasak mis Makenzi, siuvėjos 
ir orakulės, Durame buvo pačios madingiausios. 

Taip pat madingi buvo dideli, įmantriai drapiruoti suk- 
nelių turniūrai. 

— Turniūrai sugrįžo! — laiminga šaukė mis Makenzi 
visoms savo klientėms. — Be to, jie didesni nei bet kada. — 
Čes vis dar tebebuvo ganėtinai sunku susitvarkyti su geleži- 
mi sutvirtintu moteriško tualeto priedu, juosiančiu juosme- 
nį. Jis buvo sunkus, nepatikimai pakibęs ir vertė visą kūną 
atgal. Ji niekaip negalėjo liautis kartkartėmis vis žvilgčio- 
jusi per petį, jog įsitikintų, kad jis yra vietoje ir kad sudė- 
tingos juostele apkraštuotos rudo aksomo klostės nenusly- 
do į vieną pusę. 

Aptemptas, taip pat dekoratyvine juostele apvedžio- 
tas švarkelis nekėlė jai jokių problemų; galėjo tiesiog timp- 
telėti jo kraštus žemyn, kad jie būtų tiesiai per vidurį, virš 

aksomo klosčių. Jai labai patiko kremintų nėrinių žabo, pri- 
tvirtintas prie švarkelio apykaklės. Natanas buvo jai nu- 
pirkęs auksinę pusmėnulio formos sagę, kuri santūriam kos- 
tiumui suteikė kaip tik pakankamai blizgesio. 

Ji mėgo naujus prašmatnius rūbus, lengvabūdišką ma- 
dą ir visus turtų teikiamus malonumus. Jos nuomone, ankšti 
korsetai ir geležiniai kambuzai tebuvo tik nedidelis mo- 
kestis už visa tai. 


Iuidašint antnas skyrius 


Žiema atėjo vėlai. Visą lapkritį ir gruodį šaltis baltino 
žemę, tačiau dienos buvo tokios saulėtos ir šiltos kaip ru- 
denį. Čes leido pačias ramiausias ir laimingiausias dienas. 

Augustos maitinimo grafikas neleido nukakti toliau 
nuo namų, tačiau ji dėl to neliūdėjo. Po truputį pradėjo pa- 
justi, kas yra laisvalaikis, tai buvo visiškai nauja. Ji stebė- 
jo, kaip kyla aukštyn parduotuvė ir kotedžai, sudarinėjo są- 
rašus daiktų, kurių norėjo pati, kad Džimas Monro juos už- 
sakytų parduotuvei, rašė ilgus laiškus apie Augustą ir juos 
siuntinėjo kartu su šeimos portretu. Tokie "siuntinukai" bu- 
vo nusiųsti mis Meri ir seneliui. Ji žaidė su mergaite, ją 
maudė, rengė, šukavo jos auksinius plaukus minkštu, si- 
dabriniu šepečiu. 

Pats didžiausias malonumas buvo skaitymas. Užsisa- 
kinėjo knygas, žurnalus, laikraščius ir skęste skendo tarp 
jų. Jaukaus, mažo namelio svetainė prisipildė taip greitai, 
kad ji liepė dailidėms ant visų laisvo kambario sienų suka- 
binti lentynas šiems turtams sukrauti. Kiekvieną rytą vis 
dar ateidavo Boni, kuri valė dulkes, plovė indus, tvarkė 
kambarius, tačiau nakvoti nepasilikdavo. 

Vakarais, po vakarienės, dujinio apšvietimo dėka bū- 

davo galima skaityti iki vėlumos. Kartais ir Natanas per- 
žvelgdavo “Apsišvietusį amerikietį" ir dar keletą žurnalų, 
rašančių apie tabako verslą, tuo tarpu kai Čes kvatodavo iš 
Marko Tveno sąmojo. Tokiais vakarais vienintelis garsas 
kambaryje būdavo verčiamų puslapių šnarėjimas, tylus de- 
gančių lempų burblenimas bei liepsnojančio židinio sprag- 
sėjimas. Kartais ji tiesiog užversdavo knygą, įkišusi tarp 
puslapių pirštą, užmerkdavo akis ir mėgaudavosi palaimin- 
ga akimirka. 

Kai Natanas ir Čes sekmadieniais rytą išvažiuodavo į 
irgi buvo palaima. Čes patiko muzika, giedojimas ir šven- 
tiška nuotaika, tvyranti prie bažnyčios, mišioms pasibai- 
gus. Ji išgirsdavo daug naujų vardų, susipažindavo su vy- 
rais ir moterimis, apie kuriuos buvo rašoma “Tabake", 
svarstydavo, su kuo norėtų susidraugauti, kas galėtų būti 
naudingas Natanui. Arba pavojingas. 

Pakeliui į namus jie gretindavo patirtus įspūdžius. La- 
bai dažnai dainuodavo. Ir visada kalbėdavosi apie ateitį. 
Netas nekantravo kuo greičiau ją pasitikti. 

Kai naujosios mašinos bus paruoštos... kai namai bus 
pastatyti... kai atidarysime parduotuvę... 

Jis buvo nusamdęs vaikinuką, kuris dirbo ankstesnįjį 
Čes darbą, tai yra gaudė iš mašinos iškrentančias cigare- 
tes. Per savaitę būdavo išvežama 200 000 cigarečių, kurių 
duodamas pelnas sudarė 200$. Bet kuris eilinis Žmogus būtų 
patenkintas. Tačiau Netas nebuvo eilinis. Jis plėtimuisi 1š- 
leisdavo po 250$. 

Čes tai žinojo. Ji tvarkė visus dokumentus ir buhalte- 
rines knygas. Jų sąskaita banke tirpo nelyginant sviestas 
keptuvėje. 


Trečiadienį po Kalėdų pasirodė Bakas Djukas. Čes pe- 
šė viščiuką, kurį ketino paruošti vakarienei, ir niūniavo Au- 

gustai, gulinčiai pintinėje ant virtuvinės kėdės, pačios su- 
kurptą melodiją. Jis atidarė virtuvės duris ir pasisveikino; 
Čes taip išsigando, kad viščiukas iškrito jai iš rankų. 

— Ir jums labas, — atsakė piktai. 

— Bet aš beldžiausi. Tikriausiai negirdėjote manęs, 
nes dainavote. Ar galiu užeiti? 

Dabar ji pyko dar labiau. Kai kurios jos manieros ne- 
buvo pakankamai išlavintos. Tad prisivertė nusišypsoti. 

— Na žinoma. 

Įžengdamas pro duris, Djukas palenkė galvą. Jis buvo 
labai aukštas. Ir labai žavus. Jis pakėlė vištą, atsisėdo ir 
pradėjo pešti plunksnas. 

— Aš esu Bakas Djukas. — Jo šypsena buvo neįpras- 
tai paslaptinga. 

— Taip, žinau. Mačiau jus bažnyčioje. Dabar jau gali- 
te atiduoti vištą man, pone Djukai. 

— Jau geriau nupešiu ją, kol pakviesite savo vyrą. Aš 
ir pats galėčiau nueiti, tačiau manau, jog jis nenorėtų, kad 
kiščiau nosį į jo fabriką. — Juokaujant jam aplink akis at- 
sirado raukšlelių. 

Be jokios abejonės, jis buvo teisus. Čes trumpai link- 
telėjo. 

— Aš jį pakviesiu. 

— Ar neprieštarausite, jei padainuosiu kūdikiui? Iš ma- 
nęs ne koks dainininkas. 

— Ji nėra labai išranki, todėl nesivaržykite. 


Bakas nutilo ir atsistojo, vos tik pro duris įžengė Ne- 
tas ir Čes. 

— Graži šeimyna, — mandagiai tarė jis. Višta buvo 
nupešta iki pat gyvaplaukių. — Atėjau pasikalbėti apie ver- 
slą. Kur galėtume tai padaryti? 

— Pasiliksime čia, Bakai. Mano žmona yra mano ver- 
slo partnerė. 

Djuko antakiai pakilo. Jis pažvelgė į Čes pagarbiu ir 
susižavėjimo kupinu žvilgsniu. Tada atsisėdo. Tą patį pa- 
darė ir Netas. Čes — taip pat. 

— Visa esmė yra štai kokia, — pradėjo Bakas. — Kal- 
bama, kad jūs labai smarkiai išsiplėtėte. Atėjau čia nupirk- 
ti jūsų mašinos ar tapti jūsų partneriu, kaip jums patogiau. — 
Jis kalbėjo lėtai ir tyliai. Po žodžiais slėpėsi tik pusė jo ga- 
lios. Žodžiais neišreikštas grasinimas pleveno ore. 

Netas atsirėmė savo krėsle ir nusišypsojo. 

— Tai geras ėjimas, Bakai. Tačiau neturėtum tikėti 
gandais. Žmonės labai dažnai painioja faktus. Kažkoks 
kvailys man netgi sakė, kad tie tavo importiniai darbinin- 
kai, kuriuos atsivežei iš Niujorko, labai ilgisi namų tr keti- 
na nuo tavęs pabėgti. 

Tai prilygo iečių sukryžiavimui. Čes žvelgė čia į Na- 
taną, čia į Djuką, o paskui ir vėl į Nataną. Jie buvo vieno- 
di. Po šypsenomis slėpėsi begalinis troškimas laimėti bet 
kokia kaina. 

— Aš galiu pasiūlyti tikrai neblogą kainą, Netai. Ne- 
patarčiau laukti, kol reikės išsiparduoti, kad galėtum susi- 
mokėti skolas. 

— Turėsi palaukti, kol pragaras apsitrauks ledu. 

Djukas gūžtelėjo pečiais. 

— Šalčiai jau ir taip vėluoja, — nutęsė jis. — Gali 
užslinkti bet kurią dieną. — Jis atsistojo ir nusišypsojo 
Čes. — Buvo malonu ir vėl su jumis susitikti, ponia Ri- 
čardson. Iki pasimatymo, Netai. — Ir jis išėjo. 

Jie girdėjo, kaip jo arklio kanopos bilda keliu. Kai stojo 
tyla, Netas susiėmė galvą delnais. 

— Galbūt aš blogai apskaičiavau, — tarė jis. — Man 
neramu, Čes. 

Ji sulaikė kvapą. Paskui ir vėl pradėjo kvėpuoti. O kai 
prakalbo, jos balsas skambėjo tvirtai ir įtikinamai. 

— Nebūk kvailas, Natanai. Aš žinau, kad tu nugalėsi. 

— Šiais metais Bakas pardavė devynis milijonus ran- 
komis suktų cigarečių. 

— Kitais metais mes parduosime dvidešimt milijonų. 

Natanas pakėlė galvą. Jis švelniai nusijuokė. 

— O tu kalbi gan įtikinamai, partnere. — Jis atsisto- 
j0 ir pasirąžė. Paskui prileido į kriauklę vandens ir nusi- 
plovė rankas. — Vieną dieną aš nuplausiu nuo jų dervą, — 
sumurmėjo jis, — tačiau tai negali įvykti per greitai, nes 
nepatikėsiu. — Jis pradėjo juoktis garsiu, tingiu juoku. — 
Liūdniausia, kad praleidau progą ne juokais pagąsdinti se- 
nį Baką. Mano pilvas pradėjo gurgti, primindamas apie al- 
kį, vos tik pastačiau koją ant virtuvės grindų. Visą laiką, 
kol mes kovėmės, bijojau, kad tik jis nepradėtų staugti. 


“1883 vasario 18 d., — įrašė į knygą Čes. — Pradėjo 
veikti dvi geležinės Stendišo mašinos. Kotedžuose apsigy- 
veno keturios negrų šeimos. Parduotuvė dirba. Jai vado- 
vauja Džimas Monro ir jo žmona Dorena. Cigarečių gamy- 
ba: 100 000. Įkalnė įveikta." 

Jų metraštis buvo kone pilnas. Beliko vienas lapas. Ji 
nusprendė paišlaidauti ir nupirkti naują, netgi keletą tokių 
knygų. Po vieną malūnui, Stendišo fabrikui, parduotuvei 
ir visai atskirą kotedžų nuomai. Tačiau šita veikiausiai vi- 
sada liks jos mėgiamiausia. Čes atsivertė pirmąjį lapą. 

1881 liepos 17 d. Atidarytas malūnas. Jokio pelno. 

Liepos 18 d. Rašymas ant akmenų. 

Liepos 19 d. Pajamos 14 centų. 

Liepos 20 d. Pajamos 20 centų. 

Ji nusišypsojo. Atrodė, jog nuo tada praėjo labai daug 
laiko. Šypsena dar paplatėjo beverčiant puslapius ir skai- 
tant įrašus apie tai, kaip buvo nusamdytas Bobis Fredas, 
išbandyta Stendišo mašina, išrinktas pavadinimas kompa- 
nijai ir cigaretėms, pastatytas namas, gimė ir pakrikštyta 

Augusta Meri. Taip, tai visada bus mėgiamiausia jos kny- 
ga. Ji suras jai saugią vietelę ir atiduos Augustai, kai ši 
užaugs. 


Čes neįrašė į knygą dar vieno svarbaus įvykio: ji nu- 
stojo maitinti Augustą krūtimi ir dabar, jei tik norėjo, vi- 
sai dienai galėjo išeiti iš namų. Boni džiaugėsi atsiradus 
papildomam užmokesčiui ir papildomoms darbo valan- 
doms. 

Išsiėmusi iš pašto dėžutės vizitines korteles, Čes vi- 
sada dairydavosi į dangų, mėgindama nuspręsti, koks bus 
oras. Šiltomis dienomis ji važiuodavo į Viktoriją, kur ap- 
lankydavo pusę tuzino plantacijų. Arčiausiai gyveno Edi- 
ta, todėl visada pradėdavo nuo jos. Labai dažnai Edita iš- 
siruošdavo kartu su Čes. Šios moterys buvo labai artimos. 
Jos visos perkopusios trisdešimties ar keturiasdešimties me- 
tų ribą, visos prisiminė laikus prieš Pilietinį karą ir visos 
sunkiai dirbo, kad išsaugotų bent dalį ankstesniojo savo 
vyrų šeimų namų grožio. 

Labai dažnai pokalbis nukrypdavo prie liūdnų pasa- 
kojimų apie senus laikus, kurie buvo lyginami su šiandie- 
na, kai praturtėję išsišokėliai gali bet ką įsigyti už savo 
purvinus pinigus. Čes šito klausytis būdavo ypač skaudu. 
Vienas 1š tokių “išsišokėlių" buvo Natanas. Kai tai atsiti- 
ko, Čes tapo tikra aristokratė. Ir iš viso, argi kas nors kada 
nors buvo girdėjęs apie Šiaurės Karoliną elegantiškojoje 
Virdžinijoje? 

Nepaisant to, ji vis tiek sutarė su Darse Endrius ir Lou- 
ela Sims, taip pat su Harieta Trulav ir Bete Filding. Edita 
Horton, savaime suprantama, buvo geriausia jos draugė. 


Plantacijos savininkės mąstysena sukėlė pirmąjį didelį 


Čes ir Neto barnį. 
Viskas prasidėjo nuo Džimo Monro. 

— Dorena išpuošė tą vietelę viršuje tarsi prieš kokią 
didelę šventę, — pasigyrė jis Netui, kai šis užsuko į naują- 
ją parduotuvę. — Per visą savo sumautą gyvenimą nema- 
tei tokios daugybės kutų. Kodėl tau ir Čes neatsivedus šį- 
vakar vakarienės pas mus savo mergytės ir patiems nepa- 
sižiūrėjus? 

— Neketinu ten eiti, — pareiškė Čes. — Kaip tau ga- 
lėjo ateiti į galvą priimti kvietimą? Man visai nesvarbu, 
kad Džimas padėjo tau statyti. Man nerūpi, kad dėl manęs 
jis suremontavo senąjį namą. Man net nerūpi, jei jis visą 
gyvenimą verks, jog mes neateisime. Ta Dorena yra šliun- 
dra. Ji dažosi veidą ir trenkia stipriais kvepalais. Jei nu- 
eisime ten, turėsime pakviesti juos pas save, o aš nepakę- 
siu tokios padugnės savo namuose. — Čes net drebėjo iš 

Netas atsakė tuo pačiu. Jis žinojo, kad padarė klaidą 
tą akimirką, kai pažadėjo Džimui ateiti. Jis net nesusimąs- 
tė. Tačiau kas padaryta, to neatšauksi, ir viena vakarienė 
nieko nepakeistų. Čes visai neprivalo kviesti jų pas save. 
Jis paaiškins tai Džimui. 

— Ir, tikiuosi, atsiprašysi už mano elgesį. 

— Nepagalvojau apie tai, tačiau jei jau tu užsiminei, 
galbūt tr atsiprašysiu. Tačiau ne dėl Lorenos. Tu teisi. Ji 
netinkama draugija damai. Tačiau tu su savo plantacijoje 
įskiepytu damai priderančiu elgesiu perlenki lazdą. Už ta- 
ve turiu daug ko atsiprašyti. 

— Tu? Atsiprašyti už mane? Gal galiu paklausti ko? 

— “Ko"? — su ironija pakartojo jis. O tada pradėjo 
šaukti: — Nuomininkų, štai ko! Tavo vaikštinėjimas ap- 
link, klausinėjimas, kaip jiems sekasi, ir jų galvų glosty- 
mas daro man gėdą. 

— Kaip tu drįsti? Aš prižiūrėjau juodaodžius ferme- 
rius nuomininkus, kai tu basas mynei paskui mulą tabako 
lauke. Dėl ko, tavo manymu, tau turėtų būti gėda? 

— Tik nekalbėk su manimi savo išlavintu akcentu, Čes, 
ir nežiūrėk taip, tarytum būčiau dulkė po tavo kojomis. To- 
kių kaip tu laikai jau praėjo. Pasibaigė jau prieš dvidešimtį 
metų. Ir kad ir ką tu, tavo Edita Horton ar kuri nors kita 
draugė darytų, tų laikų nesugrąžins. 

Jo žodžių tiesa Čes buvo tikras smūgis. Jos akys prisi- 
pildė ašarų, ir nors pyko pati ant savęs, nesusivaldė ir pra- 
virko. 

— Dieve mano! — sušuko Netas. — Išeinu pas Dži- 
mą. Daugiau nebegaliu. 

Čes nesiliovė verkusi. Pakeltas balsas — tiek jos, tiek 
j0 — ją baugino. 

Netas nuėjo į mišką, ne pas Džimą. Jos ašaros jį smar- 
kiai sutrikdė. Išskyrus tą vakarą, kai negyvas gimė Fren- 
kas, jis neprisiminė jos verkiančios. Ašaros darė ją visai 
svetimą. 


Netas žinojo, kad klysta dėl Dorenos. Tačiau buvo tik- 
ras, kad dėl nuomininkų yra teisus. 

Čes irgi buvo įsitikinusi savo teisumu. 

Abu jie buvo teisūs ir abu klydo dėl juodaodžių, gy- 
venančių naujuosiuose kotedžuose. Nuomininkai — buvę 
vergai arba buvusių vergų, gyvenusių Feirlone, didžiausioje 
plantacijoje Piedmonte, Šiaurės Karolinoje, vaikai. 

Čes, auklėtai globėjiška plantacijos dvasia, jie buvo 
tam tikra atsakomybė, tarsi vaikai. 

Netas, užaugęs provincijos ūkyje, prisiminė laisvus 
juoduosius fermerius, kovojančius su tais pačiais priešais: 
nepalankiu oru, musėmis ir kirminais. Odos spalva visai 
nesvarbi; vieni laimėdavo, kiti pralaimėdavo. Jis gerbė nu- 
galėtojus ir visai negalvojo apie pralaimėjusiuosius, ir jis 
nieko nebuvo jiems skolingas. Darbininkai, kuriuos nusam- 
dė, buvo jam priklausančių namų nuomininkai. Žmonės tu- 
rėjo sunkiai dirbti, nes kitaip juos atleistų. Jie privalėjo 
mokėti nuomą, nes kitaip juos išmestų. 

Čes norėjo, kad jie būtų laimingi. Ji niekada negalvo- 
j0 apie jų savigarbą. 

Tuo tarpu Netas gerbė sunkiai dirbančių Žmonių savi- 
garbą. Kitos emocijos jo nedomino. 

Nuomininkai sudarė visumą, nes juos siejo patirtis ir 
kraujas. Ištisos vergų kartos Feirlone vedė, susilaukė vai- 
kų ir juos apvesdino. Kai kurie niekada nepatyrė, kad jais 
kas nors rūpintųsi, ir jiems Čes elgesys buvo priimtinas. 
Kiti laisvę vertino labiau nei rūpestį ir negalėjo pakęsti jos 
rūpestingumo. Visi jie žinojo, kad vergais juos pavertė bal- 
tieji, kiti baltieji pažadėjo jiems laisvę, o dar kiti perfraza- 
vo laisvę kaip sąlygą už mažai apmokamą darbą arba kaip 
kitokią vergystės formą. 

Jie pasitelkė sugebėjimus, kuriuos išugdė vergijoje pra- 
leisti metai. Jie davė baltajam vyrui ir baltajai moteriai tai, 
ko šie tikėjosi. Tačiau visiškai atsiverti galėjo tik tokiems, 
kaip jie patys, turintiems tokį patį kraują. Savo paslaptis jie 
saugojo nuo baltųjų. Baltaisiais pasitikėti negalima. 

Čes ir Netas susikovė dėl žmonių, apie kuriuos jie nie- 
ko nežinojo. 


— Man labai gaila, — tarė Čes, kai Natanas sugrįžo 
namo. — Neturėjau prikalbėti tokių siaubingų dalykų. 

— Man taip pat labai gaila. Žinau, kad Dorena per- 
žengia visas ribas. 

Nė vienas iš jų daugiau neužsiminė apie nuomininkus. 
Čes lankėsi jų namuose rečiau, tačiau vis tiek nenustojo jų 
lankyti. 

Netas pirko plytas statybai tik iš juodaodžio versli- 
ninko, vardu Ričardas Ficdžeraldas, nes jo plytos buvo pa- 
čios geriausios. O kalbėdamas su kareiviu ar Džimu, juo- 
daodžius vadino nigeriais. 


Kai Augustai sukako šeši mėnesiai, Čes nusprendė 
nusivežti ją į Heirfildsą. 

— Per pastaruosius kelis mėnesius senelio rašysena 
pasidarė labai neaiški, Natanai. Jis tai neigia, tačiau aš bi- 
jau, kad jis greičiausiai silpsta. Tu Žinai, jis labai senas. 
Manau, kad proanūkės, pavadintos jo garbei, apsilankymas 
jam daug reikštų. 

Čes atrodė nusiminusi. 

— Ir jei jis iš tiesų artėja prie gyvenimo kelio pabai- 
gos, turiu pasirūpinti savo motina ir plantacija. Nežinau, 
nei kas, nei kaip visa tai prižiūrės, tačiau privalau tai at- 
likti. Galbūt man galės patarti ponas Peris. Jis daugybę metų 
buvo Cezario teisininkas... nebent jis jau mirė ar išėjo į 
pensiją. — Ji atsiduso. — Mieliau pasilikčiau namuose. 

Netas pritarė jai, kad tai reikia padaryti dabar. 

— Mes važiuosime traukiniu ir pasiimsime Boni Vil- 
son, kuri padės tau prižiūrėti mažąją. Man bus malonu su- 
sitikti su senuku. Dievas mato, esu skolingas jam padėką. 
Norėčiau išgirsti, ką jis dar yra sumanęs. 

Ką pasakytum, jei kelias dienas praleistume Ričmon- 
de? Ketinu pradėti ten plėtoti didmeninę prekybą, tačiau 
pirmiausia turiu su jais pasikalbėti. 

— Man tai labai patiktų! Ričmondas yra tikras mies- 
tas, o ne purvo krūvos kaip Duramas. Ten yra šaligatviai, 
gatvės grįstos ir daug puikių parduotuvių. Vitrinose maty- 
davau daugybę įvairiausių daikčiukų, tačiau tada negalė- 
jau sau leisti jų nusipirkti. 

— Dabar viskas šiek tiek pasikeitė. 

— Šiek tiek! Mes esame nepadoriai turtingi, Natanai, 
ir tu tai Žinai. 

— Ne “nepadoriai", Čes. Mano oda nuo tavo žodžių 
šiurpsta. 

— Tai tabako pinigai, Natanai. 

— Negailestingoji, tu neturi nė lašelio gailesčio. Už- 
sakysiu kelis kirminus ir užmesiu tau juos už apykaklės. 

Čes apsimetė, kad išsigando. 

— Pasiduodu. Atsiimu savo žodžius. Mes švarūs lyg 
krištolas. Ką tik iškepti naujieji turtuoliai. Nouveau riche. 
Ir man tai labai labai patinka. Ričmonde puikiai praleisi- 
me laiką. 


Duidatimt Inočias skyrius 


— Matai, Augusta, čia susituokė tavo mamytė ir tėve- 
lis, šitoje dailioje mažoje bažnytėlėje. — Čes pakėlė mer- 
gaitę, kad toji galėtų pažvelgti pro karietos langą. Natano 
11gai nebuvo, kol galiausiai jis sugrįžo su elegantiška tam- 
siai žalia dviviete karieta ir oriu juodaodžiu pagyvenusiu 
vežiku su tamsiai Žalia eilute ir aukštu, juodu katiliuku. 

— O dabar pažvelk į šituos didžiulius akmeninius triu- 
šius. Mes jau namuose. Tai Heirfildsas. 

Ji nesitikėjo, kad taip pasijus. Jos namai buvo jaukus 
plytų namas Oranžo apygardoje, Šiaurės Karolinoje. Ta- 
čiau vos tik traukiniui artėjant prie Ričmondo užuodė upės 
kvapą, pajuto, kad jos sielą šaukia Heirfildsas. Ją užplūdo 
vaikystės prisiminimai, kada pasaulis buvo gražus, sutvar- 
kytas ir saugus. Ji prisiminė sūpuokles, pakabintas ant 4žuo- 
lo, apaugusio visterijomis. Arbatėles prie jos mažo stalelio 
pievoje, kuriose dalyvaudavo jos prancūziškos lėlytės, vil- 
kinčios šilkines ir nėriniuotas sukneles ir sėdinčios kiek- 
viena ant atskiros kėdutės. Knygas su paveikslėliais ir nuo- 
stabiomis istorijomis, kurias skaitydavo sėdėdama supamo- 
joje kėdėje erdvioje verandoje. Muziką, sklindančią iš sve- 
tainės, ir brangakmeniais pasipuošusias damas, laiptais ly- 
dimas žavių vyrų, kuriuos ji matydavo pro durų plyšį, nors 
tuo metu jau turėdavo miegoti. 

Dabar turėtų žydėti visterija, o vanduo tikriausiai pa- 

kilęs, nes galima užuosti stiprų druskos kvapą. Jos širdis 
daužėsi vis smarkiau. “Skubėk, skubėk, skubėk namo". 

Karieta įsuko pro vartus, ir staiga priešais pasipylė tu- 
zinai Žmonių, kurie bėgo kelio link. Tai buvo Heirfildso 
fermeriai nuomininkai. Moterys, vyrai, vaikai. Jie pasiro- 
dė iš laukų, iš namų ir bėgo šaukdami ją vardu, sveikinda- 
mi sugrįžusią. Čes negalėjo pro juos pravažiuoti. Ji buvo 
per daug laiminga juos matydama. 

— Sustok! — sušuko ji. — Sustabdyk karietą. — Ji 
padavė kūdikį Boni ir negrabiai pačiupo už jai nepažįsta- 
mos rankenos. 

— Aš namie, — garsiai pratarė ji ir nužengė iš karie- 
tos ant piktžolėmis apžėlusio keliuko. — Scila! — Ji atpa- 
žino virėją. — Tai aš, mis Čes, ir vis dar neišmokusi paga- 
minti padoraus padažo — kas yra? Kas atsitiko? 

Bėgantys Žmonės raudojo, o Scilos veidas buvo išva- 
gotas ašarų. 

— Vargšas vaike, — kūkčiojo ji, — vargše našlaitėle. 
Jų nebėra. Senojo pono Gusto ir tavo mamytės taip pat. 
Pamokslininkas nežinojo, kaip su tavimi susisiekti. Jie pa- 
laidojo juos be tavęs, panele Čes, prieš tris dienas. 

Čes atsirėmė į tvirtą stambios moters kūną. 

— Ne! — sušuko ji. Garsas pasiklydo moterų verks- 
muose, vyrų bosinėse dejonėse ir vaikų kūkčiojimuose. Ka- 
rietoje pradėjo verkti Augusta. 

Tvirtos rankos sugriebė ją už pečių. 

— Pasakyk, — tarė Natanas Scilai. — Kas čia nutiko? 
Aš esu mis Čes vyras. — Jis atitraukė Čes nuo Scilos ir 
apkabino. 

Scila ir toliau svirduliavo. 

— Gaisras, — suvaitojo ji, — name. Naktį. Buvo švie- 
su lyg vidurdienį. — Ji pasikėlė prijuostę, kad paslėptų vei- 
dą, ir nusišluostė ja ašaras. 

Čes atstūmė Netą. 

— Man reikia pamatyti. — Jos balsas buvo duslus, be 
Jokios gyvybės. — Ji pastatė koją ant karietos laiptelio. — 
Velniai tave griebtų, — šūktelėjo vežikui. — Plak arklius 
ir vežk greičiau mane namo. Aš turiu pamatyti. 

Netas sugriebė ją už alkūnės ir stumtelėjo karietos vi- 
dun. Jos suknelės turniūras persikreipė tarsi kokia grotes- 
kiška gamtos deformacija. Jisai atsisėdo ant pasostės ir pa- 
ėmė į rankas vadžias. 

— Mes važiuojame, — šūktelėjo. — Traukitės iš ke- 
lio. — Pliaukštelėjimas botagu nuskambėjo lyg pistoleto 
šūvis. 


Jie net neįsivaizdavo, koks didelis buvo namas. Apde- 
gę griuvėsiai tęsėsi ketvirtį akro. Šeši pajuodę plytų kami- 
nai vis dar tebestovėjo tarsi milžiniški gedulo stulpai. Pil- 
kos pelenų plunksnos sukosi vėjyje virš galvų. Atrodė, kad 
jie žaidžia kažkokį vaiduoklišką žaidimą, šoka mirties šokį. 

Čes stovėjo tyli ir rami kaip ir tie pajuodę kaminai. Jos 
pirštai buvo sunerti, veidas — baltų pirštinių spalvos. Ji žvel- 
gė į tai, kas liko iš jos praeities, nejausdama pelenų pleveni- 
mo ore, vyro buvimo šalia ir negirdėdama kūdikio verksmo. 

Galiausiai ji pasuko galvą. Jos akys susitiko su Nata- 
no akimis. 

— Aš matau tai, — lėtai ištarė ji, — ir privalau pati- 
kėti. Niekada neatleisiu sau, kad taip ilgai delsiau čia at- 
važiuoti. Prašau, nuvežk mane į Ričmondą, Natanai. Turiu 
susitikti su ponu Pertu. 


Duidetimt kotuistas skyrius 


Ginteriai norėjo, kad jie apsistotų jų namuose. Ponia 
Ginter maldavo Nataną, kad šis įkalbėtų Čes, tačiau jis at- 
sakė, kad negali šito padaryti. 

Tada Luisas Ginteris pasiūlė apartamentus jam priklau- 
sančiame viešbutyje ir davė viešbučio personalui nurody- 
mą nieko neapgyvendinti tuščiuose viešbučio kambariuo- 
se, taip pat itin rūpintis ponų Ričardsonų apartamentais ir 
jiems visapusiškai patarnauti. 

Jo žmona atsiuntė savo siuvėją, kad išmatavusi Čes 
galėtų pasiūti gedulo rūbus. Netrukus buvo pristatytos dė- 
žės su juodais šydais, pirštinėmis, kojinėmis, skara, suk- 
nia, ilga mantija, skrybėle ir nosinėmis. 

Kol juodi rūbai buvo vežami, Čes vilkėjo šviesiai mė- 
lyną suknelę, kurią buvo pasisiuvusi kelionei, peržiūrinėjo 
dokumentus ir aptarinėjo reikalus su ponu Periu. Kol ji gili- 
nosi į Heirfildso gaisro detales, Netas tyliai sėdėjo šalia jos. 

Augustas Stendišas buvo perdavęs nuomojamus ūkius 
nuomininkams mainais už jų nuolat tiekiamą maistą ir — 
Scilos atvejis — maisto gaminimą iki pat mirties. 

Savo testamente jis davė nurodymą marčią atiduoti į 
Konfederatų našlių ir našlaičių prieglaudą Ričmonde. 

Heirfildso namą ir pasilikusius dešimtį jį supančių akrų 
jis paliko savo anūkei Frančeskai Stendiš. 

Mokesčiai nebuvo sumokėti nei už 1881, nei už 1882 
metus. 

— Tegu visa tai pasiima valstija, — tarė Čes. Natanas 
jau norėjo jai priminti, kad ši suma visai nedidelė ir jis su 
malonumu ją sumokės. Tačiau ji prabilo pirmoji: — Ten 
nėra nieko mano. 

Čes pervertė antkapių katalogą ir išsirinko paprastas 
granito plokštes su romėniško stiliaus užrašu. 

— Nežinau nei Marko, nei Dianos gimimo datų, — 
tarė ji. — Todėl turės pakakti mirties datos. Noriu, kad jų 
palaikai būtų perkelti. Jie turi ilsėtis su savo šeima. 

— Per gaisrą galėjo išlikti tavo motinos rubinai, — 
užsiminė Netas. — Juos būtų galima restauruoti. 

Čes papurtė galvą. 


236 


— Tai kopija, — tarė ji. — Tikrieji buvo parduoti dar 
aštuntame dešimtmetyje. Ji niekada taip ir nesužinojo. 

Tada ji davė teisininkui gan keistą nurodymą. 

— Noriu, kad kapinės būtų apsodintos medžiais. Kaš- 
tonais. Tik ne mūsiškiais, pone Peri. Jūs privalote surasti 
tikrų kaštonų. Juk tiesa, kad ir kam priklauso nuosavybė, 
kapinės privalo išlikti neliestos? 

— Tai tiesa. Bet šitie medžiai... 

— Negali būti jokių diskusijų, pone Peri. Proporcin- 
gai užduoties sudėtingumui bus padidintas ir užmokestis. 


Priežastį Netas sužinojo kitą vėlyvą naktį. Kažką su- 
sapnavusi, Augusta prabudo ir pradėjo šauktis mamos. Čes 
nuėjo prie jos. Netas dėl viso pikto nusekė iš paskos. 

Jis net nepastebėtas laukė kambario šešėlyje, kol Čes 
sėdėjo su kūdikiu ant rankų, apšviesta mėnesienos, besi- 
skverbiančios pro aukštą langą. 

Ji ramino pakirdusį kūdikį glostydama jos galvelę ir 
visą laiką švelniai kalbėdama. 

— Šš, šš mažyte, nėra ko bijoti. Tavo mama su tavimi. 
Tu tokia miela, mano angelėli, tavo plaukučiai lyg mėne- 
siena, spindi sidabru. Tavo senelės plaukai buvo tokie pa- 
tys. Kartais ji leisdavo man juos pašukuoti savo dramblio 
kaulo šepečiu. Jie krisdavo jai ant nugaros iki pat krėslo, 
ant kurio sėdėdavo. Jie buvo panašūs į sidabriniai auksinį 
šilką. Glostydavau juos štai šitaip, kad pajusčiau jų glot- 
nų, šilkinį švelnumą. 

Jai patikdavo, kai jos plaukus šukuodavo. O man pa- 
tikdavo juos šukuoti. Ji užmerkdavo akis ir pasakodavo man 
nuostabias istorijas apie tas dienas, kai ji ir mano tėvas buvo 
jauni, kaip jie dideliais laivais plaukdavo į Europą. Jie šok- 
davo Paryžiaus menėse kaštonams žydint ir karalių rūmuose 
Londone rožėms skleidžiant saldų aromatą, ir Romos griu- 
vėsiuose, kai magnolijų žiedai primindavo mėnulius, ka- 


237 


bančius ant šakų. Ji paliko mane, kai man jos reikėjo. Ji 
apsigyveno savo pasakojimuose ir paliko mane visiškai vie- 
ną. Tačiau aš niekada tavęs nepaliksiu. Niekada. Aš mylė- 
siu ir saugosiu tave amžinai. Tau niekada neteks būti vie- 
nai ar išsigandusiai. 

Aš ją taip mylėjau, o dabar jos nebėra. Taip liūdna, 
taip liūdna... 

Iki šiol Čes neverkė dėl Heirfildso. Tačiau kalbantis 
su mažyle jos skruostais pasipylė ašaros. Bespalvis, be 
kraujo lašo veidas mėnulio blankioje šviesoje švytėjo si- 
dabru. 

Netas tyliai nuėjo ir paliko ją liūdėti vienumoje. 


— Jaučiuosi lyg atsidūręs upelyje be irklo, Čes. Ar 
man padėsi? 

Ji prisivertė bent apsimesti susidomėjusi. Natanui aiš- 
kinant problemą, su kuria jis susidūrė, įsižiebė ir užsilieps- 
nojo tikras susidomėjimas. 

Kone visą dieną Netas praleido susitikimuose su “Bar- 
keriu ir sūnumis", didmeniniu tabako produktų platintoju. 
Barkeris norėjo “Castle" cigarečių, tačiau tik tuo atveju, 
jei Natanas pradės agresyvią savo cigarečių reklamavimo 
programą. 

— Štai kur skirtumas, — tarė jis, — tarp stambaus ver- 
slininko ir pasimetusio tarp kitų. Žemesnės kainos labai 
svarbios sėkmingai prekybai, tačiau to nepakanka. Žmo- 
gus, ketinantis rūkyti, turi norėti būtent tavo, o ne kieno 
nors kito cigarečių. Ir konkurentai tai žino. 

Netas padavė Čes krūvą laikraščių, kuriuos jam buvo 
davęs Barkeris. 

— Bulius bliauna garsiau nei bet kada nuo to laiko, 
kai Blekvelas pardavė kompaniją Džului Karui. Į kiekvie- 
ną tabako maišelį jie deda po pluoštelį cigarečių popieriaus, 
todėl žmogus gali pats susisukti cigarečių ar rūkyti jau esan- 

čią kapšelyje. Jie taip pat trimituoja apie save nuo vieno 
pasaulio krašto iki kito. 

Čes paskubomis pervertė visos Ameriklos laikraščius; 
gigantiški 150 pėdų aukščio Buliaus reklaminiai stendai jau 
pasirodė Naujajame Orleane ir Meksikoje, Sietle ir San 
Franciske, Bostone ir Kvebeke. Bulius bliovė ar spoksojo 
iš pusę puslapio užimančių reklaminių skelbimų žurnaluo- 
se bei didžiuosiuose miesto laikraščiuose. 

— Jis tikriausiai išleidžia krūvą pinigų, — nusistebė- 
jo Čes. 

— Dvi krūvas. O prekyba jam sugrąžina dvigubai tiek, 
kiek jis išleidžia. Mes privalome neatsilikti nuo kitų, Čes. 
Kiti jau lipa vienas kitam ant galvos, kad tik patektų į tą 
vežimą. Pažvelk į šią krūvą — Ligetas ir Majersas turi be- 
veik visą puslapį Čikagos laikraštyje. Majoro Ginterio 
“Gems" rūšis reklamuojama “Saturday Evening Post" žur- 
nale. Mums irgi reikia to imtis; ar tu padėsi? Juk tu taip 
nesunkiai sugalvojai “Castle" pavadinimą ir paveiksliuką, 
ir visa kita. Tai tavo stichija. 

Čes galvoje ūžė. 

— Man reikės pagalbos. Aš nežinau, kokie miestai tu- 
ri laikraščius, o Žurnalų turėtų būti šimtai — netgi penki, 
kiek man yra žinoma. Koks jaudinantis užsiėmimas! Žino- 
ma, kad aš to imsiuosi. Bent jau pamėginsiu. 

— Geriau ir aš nebūčiau pasakęs. Pranešiu Barkeriui, 
kad mes dalyvausime šiame žaidime, ir jo paprašysiu, kad 
surastų ką nors, kas išmano šio žaidimo taisykles. 

Čes pradėjo iš naujo skaitinėti krūvą iškarpų. Iš lėto, 
įsigilindama. Jos skruostai šiek tiek parausvėjo. Heirfild- 
so tragedija dabar jau nebuvo užėmusi visų jos minčių. 


— Labas rytas, ponia Ričadson. Aš esu Daktaras Fic- 


džeraldas. 
Čes nustebusi nužvelgė labai aukštą, liesą jauną vyrą. 

— Jūs tikriausiai sumaišėte aukštus, daktare. Ačiū Die- 
vui, mes visi sveiki. 

Jis patenkintas nusijuokė. 

— Štai čia jūs ir suklydote, ponia Ričardson. Tokia 
jau žodžių galia. Aš esu reklamos specialistas, kurio jums 
ir reikia, o ne medikas. Daktaras yra vardas, kurį man davė 
ir su kuriuo pakrikštijo. Jūs, savaime suprantama, pama- 
nėte, kad tai mano profesija. Kai kurie Žmonės tuoj pat puo- 
la man rodyti, kurioje strėnų vietoje juos kankina dieglys. 
Ar galiu užeiti? Turime daug darbo. 

Čes pasitraukė vyriškiui iš kelio, priblokšta jo greita- 
kalbės ir pritrenkiančio pasitikėjimo savimi. Kokiai nors 
kitokiai reakcijai nebuvo laiko. 

Ji ką tik susipažino su sėkmingos produkto reklamos 
paslaptimi. Daktaras Ficdžeraldas šiuo atveju buvo tiek re- 
klamuotojas, tiek pats produktas. 

— Paprašiau, kad viešbučio tarnyba atsiųstų mums ka- 
vos ir sausainių, — tarė jis. — Kol užkandžiausime, papa- 
sakosiu jums apie save, 0 jūs — viską apie jūsų Stendišo 
cigarečių kompaniją. Kur galėtume prisėsti? Ši žavi sve- 
tainė puikiai tiks. Prašau... — Jis pasitilė kėdę. — Jauski- 
tės patogiai. 


— Aš atsisėdau, — pasakojo Čes Natanui, — nes dau- 
giau, regis, nebuvo iš ko rinktis. Buvau netekusi žado. Kai 
buvo atnešta kava ir sausainiai, nė vienu žodžiu neužsimi- 
niau apie kiaušinius, kumpį, paplotėlius ir dešrą, kurie taip 
pat buvo ant padėklo. 

Natanai, tu nepatikėtum savo akimis, pamatęs, kaip tas 
žmogus valgo. Prisiekiu, jis net nekramto, taip pat ir nery- 
ja. Maistas patenka į jo burną tr prapuola, tuo tarpu kai jis 
be paliovos šneka. 

— Jis iš Virdžinijos Aukštikalnių apygardos, iš pačių 
kalnų. Taip pat jis yra septintas septintojo sūnaus sūnus, 

štai kodėl jį pavadino Daktaru. Buvo manoma, kad du kar- 
tus septintas sūnus turės ypatingų galių, kaip ir antras re- 
gėjimas. Na gerai, sakykime, jis turi ypatingų sugebėjimų. 
Savo kalbomis galėtų ir sieną nugriauti. Jam nė trimito ne- 
reikia. 

Retkarčiais man pavykdavo įterpti kelis žodžius. Pa- 
klausiau apie jo kvalifikaciją, patirtį, išsilavinimą. Tada jis 
pradėjo pagiriamąjį himną, kuris susidėjo iš poros šimtų 
posmelių. 

Galiausiai paaiškėjo, kad jis studijavo klasiką Virdži- 
nijos universitete, ir man pasidarė negera. Tačiau jam šal- 
tu it ledas balsu pareiškus, jog ten elgėsi ne pagal taisyk- 
les 1r buvo išspirtas, supratau, kad reklamai ir konsultaci- 
joms mums reikia būtent šio žmogaus. 

Čes nusijuokė. Slaptas pasitenkinimo kupinas murki- 
mas, girdimas jos juoke, jam pasakė, kad viskas gerai. Vien 
jau už tai nusamdys tą Daktarą: jis ir vėl privertė Čes nusi- 
juokti. 

— Pasakiau jam, kad ateitų iš ryto susitikti su tavimi, — 
kikendama tarė ji. — Gerai išsimiegok. Rytoj tau prireiks stip- 
rybės. 


— Oho, — pratarė Bobis Fredas. — Tas Daktaras yra 
kone daugiau, nei žmogus gali ištverti. 

Čes nusijuokė. 

— Štai kodėl atsiunčiau jį gyventi pas tave. Jis jau 
buvo belipąs į viršų, į laisvą kambarį, kai aš staiga atsipei- 
kėjau. Nesirūpink, tai ilgai netruks. Rytoj jis ketina išvyk- 
ti aplankyti visus stambiausius cigarečių prekeivius, o kai 
sugrįš, jau bus baigtas jo namas. 

Vežimų ratų, pjūklų, plaktukų, kirvių ir darbininkų 
skleidžiami garsai netilo nuo aušros iki sutemos. Netas plė- 
tėsi vienu metu trimis kryptimis. 

Šiek tiek paėjėjus žemyn upe augo antrasis Stendišo 

cigarečių fabrikas; aukštupyje jau buvo įpusėta Ričardso- 
no lentpjūvės statyba; miškuose, už malūno, vyrai vertė me- 
džius, ruošdami plotą keliui, kuris tęsis už tilto. 

Ir vėl pinigai tirpo perpus taip pat greitai, kaip būda- 
vo uždirbami. 

— Toks jau tas tavo tėtis, brangioji, — tarė Čes Au- 
gustai. Greičiau nei tu manai, viskas nusistovės... bent 
trumpam. 

Ji buvo patenkinta, kad jie paliko tiltą tokį, koks jis 
yra. Kurį laiką jai buvo neramu dėl Natano grandiozinių 
planų, nes šis be perstojo tarškėjo apie neseniai Brukline, 
Niujorke, pastatyto tilto statybą. 

Prieš savaitę netgi buvo nuvykęs jo pasižiūrėti. Čes 
net nežinojo, kada jo laukti namuose. Beliko tikėtis, kad 
vyrą parvilios valstijos mugė. Labai troško ten nuvykti. Vei- 
kiausiai, palyginti su Daktaro Ficdžeraldo kompanija, ten 
bus maloniai ramu. 

Jiems tikrai pasisekė, pagalvojo ji, kad Barkerio žmo- 
nės, atsikratę juo, atsiuntė į viešbutį. Jis jau buvo sumon- 
tavęs lentynas, į kurias prikrovė žurnalų ir laikraščių kartu 
su ataskaitomis apie jų reklamos mastus bei tvarkaraščius. 
Jie užėmė pusę valgomojo, ir taip bus tol, kol bus baigtas 
statyti naujas fabrikas. Ten Daktaras turės savo kabinetą. 

Taip pat ir Natanas, tačiau nedidelė tikimybė, kad jis 
ten praleis daug laiko. Jam labiau patiko būti ten, kur virė 
darbas, ir stebėti kaip vyksta plėtimasis. 

Ir svajoti. Kai Čes paklausė, kodėl jis panoro pastaty- 
ti lentpjūvę, atsakė taip, tarsi ji būtų buvusi visiška neiš- 
manėlė. 

— Medienai apdirbti, o kam gi daugiau? Namai de- 
šimčiai darbininkų kainavo daugiau nei po penkis šimtus 
dolerių kiekvienas, ir kone pusė šios sumos buvo išleista 
miško medžiagai. Jei turėsiu savo medienos, galėsiu pa- 
statyti dvigubai daugiau namų. 

Čes nusprendė nebeklausti, kam bus reikalingi tie na- 
mai. Reikia kur nors apsigyventi Daktarui. Bet kam dar? 


Ji sužinojo atėjus Kalėdoms. Netas naujuoju keliu nu- 
vežė ją ir Augustą į naują baltą namą, panašų į įmantrų, 
papuoštą tortą, matytą Ričmondo kepykloje. 

Jis buvo trijų aukštų su dideliu apvaliu bokštu ir dide- 
Ie mansarda, kurioje buvo įstatyti stoglangiai su arkos pa- 
vidalo stogeliais. Visas namas išpuoštas nėrinius primenan- 
čiais medžio drožiniais. Yra netgi plačios sūpuoklės erd- 
viame prieangyje ir loveliai gėlėms po visais langais. 

— Natanai, jis milžiniškas! Ir nuostabus. Kodėl man 
nieko nesakei? Būtume galėję atšvęsti čia Kalėdas. Šios 
durys atrodytų taip įspūdingai su šventais vainikais. Galiu 
lažintis, kad viduje pakaktų vietos didelei eglei. Eime, no- 
riu greičiau pamatyti vidų. 

— Dar ne. Tai yra, taip, bet pirmiausia noriu išgirsti, 
ką tu apie jį manai. Langai dar neįstatyti, todėl viduje šalta 
ir Vėjai... 

Čes kilstelėjo antakius. 

— Yra dar kai kas, ar ne? 

— Na jei jau apie tai užsiminei — aš planavau įvesti 
name elektrą, tačiau iki kitos vasaros negalėsime pasista- 
tyti jėgainės. Dinama turi būti sukonstruota Niujorke ir at- 
vežta čia traukiniu. 

— Suprantu. — Ji pradėjo juoktis. — Prašau, pažadėk 
man, kad jie neatveš čia Bruklino tilto. Iš tavęs visko gali- 
ma tikėtis. 

Netas nusišypsojo. 

— Girdėjau, kad smarkuoliai mėgina jį parduoti leng- 
vatikiams, tačiau aš nesusigundžiau. Bent jau šį kartą. 

Nebaigtas naujasis namas tapo didžiausiu Kalėdų, ku- 
rias šventė Čes ir Natano namuose, stebuklu. Mažo plyti- 
nio namelio durys buvo atviros visiems. Valgomasis ir sve- 

tainė visą popietę perpildyti žmonių. Jie ateidavo ir išei- 
davo — plantacijoje gyvenančios šeimos, ūkininkai, besi- 
lankantys malūne ir parduotuvėje, bei darbininkai, gyve- 
nantys nuomojamuose kotedžuose. Netgi Dorena su Dži- 
mu. Viename fabriko vežime buvo specialiai įtaisyti suo- 
lai. Bobis Fredas ir Daktaras pakaitomis vežiojo svečius 
naujuoju keliu apžiūrėti naujojo namo. Jo durys buvo pa- 
dabintos šventiniais vainikais, o viduje nuo plačių laiptų 
įmantriai išdrožinėto apvado nukarę varvekliai. 

Visi sveikino Čes ir dėkojo jai išeidami. Netas buvo 
užsiėmęs su Augusta ir kažkokiu saldainiu, todėl galėjo tik 
pamojuoti išeinantiems iš valgomojo. 

Dorena pačiupo Čes už rankos ir nusitempė ją į prie- 
butį. Čes suprato, kad ji buvo išgėrusi punšo, skirto vy- 
rams. Ji mėgino išsisukti iš keblios padėties. 

Džimas sugriebė Doreną. 

— Velniai griebtų, Dore, stovėk tiesiai, — tarė jis pro 
sukąstus dantis. — Atleisk, Čes. 

Dorena krestelėjo Čes ranką. 

— Džimas liepė man padėkoti už tai, kad mus pakvie- 
tei. Tačiau jam pasakiau, kad nenoriu būti prilyginama ni- 
geriams. 

Čes apstulbo, išgirdusi tokį šlykštų žodį. 

— Man labai gaila, kad taip jaučiatės, ponia Monro. 
Mano šeima visada rengdavo šventines vaišes savo nuomi- 
ninkams. — Niekas neprivalėjo Žinoti, kokia apgailėtina 
būdavo ta šventė Heirfildse ir kiek mažai draugų ateidavo 
kartu su fermeriais nuomininkais. 

— Štai kaip, — pasišaipė Dorena. — Vaišės ir svetin- 
gumas, ar ne? Tai štai ką jūs siūlote. Nenuostabu, kad tavo 
vyras iš pat pradžių buvo toks svetingas — susuko lizdelį 
ir Džulijai. 

— Velniai rautų, moterie, — iškošė Džimas. Jis skėlė 
jai antausį. — Ji girta, Čes, ir negalvoja, ką šneka. 

Dorena iškėlė galvą. Jos storą lūpų dažų sluoksnį nu- 
braukė Džimo ranka. 

— Norėtum, — sušvokštė ji. — Šita kalė privertė Ne- 
tą išgrūsti tą mielą mergaitę iš miesto. Ir dabar Džulija mirš- 
ta nuo džiovos. Jei ji būtų ir toliau pasilikusi Diksės bare, 
viskas būtų buvę gerai. 

— Paleisk mano ranką arba tave užmušiu, — tarė Čes. 
Jos balsas buvo tylus ir kupinas šalto įtūžio. Dorena klup- 
dama atsitraukė. Džimas nutempė ją laiptais, o paskui ke- 
liu. 

Čes įsitvėrė priebučio kolonos, norėdama atsiremti. 
“Aš negaliu kvėpuoti, — pagalvojo ji, — mano korsetas 
per daug suveržtas. Man negera". Jos protas atsisakė tikėti 
tuo, ką išgirdo. Sureagavo tik kūnas. Staiga ji pradėjo vem- 
ti, o aitri rūgštis pasipylė net iš nosies. Vos suspėjo persi- 
sverti per turėklą, kad neapvemtų drabužių. 

Paskui išsiėmė iš kišenės nosinę, nusišluostė burną ir 
sugrįžo vidun. Čia vis dar tebebuvo svečių. Ji prisivertė 
nusišypsoti. 

— Mama, — čiauškėjo Augusta. Čes negalėjo žiūrėti 
į laimingą dukters veidelį. Tik ne dabar, jai esant tėvo glė- 
byje. 

“Aš turiu svečių, — tarė Čes pati sau. — Privalau šyp- 
sotis ir su jais bendrauti, net jei tai mane ir žudo. Net jei ir 
norėčiau, kad mane tai nužudytų". 


Duidešimt Aonktas skyrius 


Čes jau buvo pamiršusi, kas yra skausmas, koks jis 
gali būti aštrus ir nepermaldaujamas. Dabar, kai jis ir vėl 
ją draskė, ji prisiminė. Prisiminė glostantį Alvos balsą ir 
jos žiaurius, nerūpestingus žodžius “jis mane patenkinda- 

vo", ir kokias kančias jie sukėlė. Čes rankos pakilo prie 
kaklo, mėgindamos užčiuopti tą gumulą, kuris neleido jai 
kvėpuoti, kuris leidosi žemyn, spaudė lyg gniaužtai širdį, 
paskui pilvą, o tada žarnas. Jos visas kūnas virto kanki- 
nančio skausmo mazgu. Geležinės pavydo replės spaudė 
vis smarkiau ir smarkiau; skausmas ją draskė į gabalus. 

Šį kartą buvo blogiau, blogiau nei anksčiau, blogiau, 
nei galima įsivaizduoti ar tikėtis. Čes galvojo apie Džuli- 
ją, apie tą kekšę; O, taip, ji buvo kekšė. Čes žinojo, kas per 
skylė tas Diksės baras. Puikus to įrodymas buvo Dorena. 

Susilaukti kritikos iš tokios būtybės. Koks pažemini- 
mas. Tokia moteris kaip ji iš viso turėtų nedrįsti prašnekti, 
netgi jei ketintų ištarti tik “labas rytas". 

Kaip Natanas galėjo paliesti tokią padugnę? Ar jis ir 
ją “patenkindavo"? O, gerasis Dieve, kas su manimi ne taip, 
kad jis turi eiti pas kekšę? Argi nepakanka to, kad mes kiek- 
vieną naktį mėginame pradėti dar vieną kūdikį? Aš neken- 
čiu jos. Tikiuosi, kad ji tikrai serga džiova, tikiuosi, kad 
Dievas padės jai užspringti savo krauju, taip kaip dabar aš 
dūstu nuo skausmo. Aš išduota. Natanas mane išdavė. 

Jos širdį pervėrė liepsnojanti strėlė. 

Čes pavyko susitaikyti su tuo, ką ji žinojo apie Netą ir 
Alvą. Tai atsitiko prieš vedybas, kai jis dar nebuvo jos vy- 
ras. Šitai — tūkstantį kartų, milijoną kartų blogiau. Bega- 
linė išdavystė. 

Ji apžvelgė kambarį ir svečius. Bet kodėl jie negali 
eiti namo? Nejaugi nieko nejaučia, nepastebi įtampos ore, 
nesupranta, kad ji jaučiasi lyg pragare, kenčia pasmerktų- 
jų kančias? 

Ne, jau geriau jie tegu nežino. Jai bent jau liko išdi- 
dumas. Jis turėtų ją palaikyti. 

Čes šypsojosi, šnekučiavosi, pilstė į puodelius punšą, 
šypsojosi... ir šypsojosi... 

Jai pavyko valdytis, kol svečiai išėjo. Ir paskui, kol 

buvo maitinama ir prausiama, ir migdoma Augusta, kol jai 
buvo skaitoma pasaka, kol ją bučiavo, linkėdama labos nak- 
ties. 

Ji lėtai nusileido laiptais, tvirtai įsikibusi turėklo. 
Skausmas buvo nepakenčiamas, ir vis dėlto ji turėjo kęsti. 

— Puikus vakarėlis, Čes, — tarė Netas. — Visų akys 
išsprogo, kai pamatė naująjį namą, pastebėjai? 

— O taip, pastebėjau. — Staiga ji pasidarė šalta ir ra- 
mi. Tikriausiai šitaip Žmonės jaučiasi prieš mirtį, pagalvo- 
j0. — Ar tą namą Džulijai pastatei, Natanai, ar paprasčiau- 
siai nupirkai? 

Jo šypsena virptelėjo, o paskui pasidarė dar platesnė. 

— Kokias nesąmones tu čia kalbi? 

Pyktis suardė bet kokį šaltumą ir abejingumą. 

— Dėl Dievo meilės, Natanai, bent jau nemeluok. Tu 
svetimoteriavai, ir to pakanka. Dabar bent jau nebūk dar ir 
melagis. 

Netas gūžtelėjo pečiais. Jo šypsena dingo. 

— Tai tikriausiai Dorena. Daugiau mes nekviesime nei 
jos, nei Džimo, tu buvai teisi. Man labai gaila. 

Tau gaila? Ir tai viskas, ką tu gali pasakyti? Ar šito 
turėtų pakakti? 

— Natanai, “man labai gaila" pakaktų sudaužius lėkš- 
tę ar pavėlavus vakarieniauti. Tačiau šito nepakanka po to, 
ką tu padarei. 

— Dieve, Čes, kam reikia išpūsti tokį didelį burbulą? 
Tu ne vaikas ir Žinai, kad vyrai turi savų poreikių, turiu 
omeny fizines reikmes, apie kurias damoms nereikia žino- 
ti. Visi vyrai tokie, ne tik aš. Pati man pasakojai apie savo 
tėvą ir jo moteris. Nesuprantu, ko tu taip siunti. — Jis bu- 
vo susierzinęs, tačiau dar neįpykęs. Jam atrodė, kad susi- 
dūrė su nieko nesuprantančia ir neprotaujančia moters pri- 
gimtimi. Vienintelis dalykas, kurį vyras gali daryti tokiais 
momentais, tai pabūti kantrūs ir palaukti, kol viskas nusi- 


247 


ramins savaime. Jis apgailestavo, kad Dorena privertė Čes 
nerimauti. Taip pat gailėjosi, kad Džimas vedė Doreną. Jau 
nuo pat pradžių tai pridarė tik bėdų. Tačiau dabar tai nebu- 
vo jo, Natano, kaltė. Jis neketino jaustis kaltas tik todėl, 
kad yra vyras. 

Čes apėmė begalinis liūdesys. Jis buvo be galo sun- 
kus, ak, koks sunkus. Be to, ją užliejo nuovargis. Bent jau 
draskantis į gabalus skausmas nurimo. Jį pakeitė liūdesys. 
Ką ji galėjo pasakyti? Kad jos tėvas taip pat buvo neteisus; 
kad jos motina veikiausiai kentėjo taip, kaip dabar kenčia 
jinai; kad ji buvo akla ir bejausmė, todėl šito nesuvokė — 
dabar tai nebūtų nieko pakeitę. Natanui nerūpėjo nei jos 
tėvai, nei ji pati. 

Ji mėgino jį suprasti. 

— Tu esi mano tėvas, Natanai. Tu esi mano vyras ir 
mane įskaudinai. 

Dabar jis įpyko. 

— Niekada ir nieko nepadariau, kad tave įskaudinčiau, 
Čes. Kaip tu gali taip sakyti? Tai, ką aš veikiu su tokiomis 
moterimis, kaip ji, su tavimi neturi nieko bendra. Tu esi - 
mano žmona. Aš gerbiu tave taip, kaip vyras privalo gerbti 
savo Žmoną. Be to, paisau tavo nuomonės ir tavimi žaviuosi, 
o tai yra daugiau, nei dauguma vyrų suteikia savo žmo- 
noms. Tu ir aš esame lygiateisiai partneriai, o ne tik su- 
tuoktiniai. 

Man jau pakaks šito rypavimo. Einu į fabriką patik- 
rinti, kiek turime atsargų. Tikiuosi, kad kai grįšiu, jau būsi 
atgavusi protą. 

Čes susmuko ant sofos. Pagarba... nuomonės paisy- 
mas... Žavėjimasis... bet ne meilė. Ką gi, ji visada tai Žžino- 
jo, bet kodėl dabar šitaip skaudu? Ji pati save kvailino, ma- 
nydama, jog jei jau jie kartu yra tokie laimingi, tai turėtų 
būti meilė. Bet juk jie buvo laimingi? Natanas taip pat, ne 
tik ji? 

Ji prisiminė juoką, vienas kito draugišką erzinimą, pla- 
nus, kartu patirtus gyvenimo nuotykius, tylius vakarus, pra- 
leistus svetainėje skaitant. Negalėjo būti jokių abejonių: 
Natanas buvo laimingas. Jis paprasčiausiai jos nemylėjo, 
ir tai viskas. 

Jis niekada nejuto jai meilės, tačiau ji vis tiek buvo 
laiminga. Ji privalo išmesti Alvą ir Džuliją iš galvos ir gy- 
venti toliau. Ji ir vėl bus laiminga. Pasistengs tokia būti. 


Tą naktį ji sapnavo keistą sapną: jos tėvas atsiseginė- 
jo uniformos švarką ir kelnes. Priešais jį ant kušetės buvo 
Išsitiesusi nuoga moteris ir tiesė į jį rankas. Ji šypsojosi, 
pravėrusi burną, su meile akyse. O paskui sukliko, kai jis 
pasilenkė jos apkabinti. Jo skrybėlė buvo užmauta ant kru- 
vino, beveidžio galvos kaušo. 

Čes prabudo, gerklėje užgniaužusi šauksmą. Ją ir vėl 
kankino mėšlungis. Surietė kojas, priglausdama kelius prie 
krūtinės ir taip ieškodama palengvėjimo. 

Pabudo Natanas. 

— Kas atsitiko? — sumurmėjo jis. 

— Mėšlungis, — ji atsakė. Kalbėti buvo sunku, o bal- 
sas trūkčiojo. 

Jis atsisėdo lovoje. 

— Antklodė nuslydo. Tu sušalai. — Jis ištiesė antklo- 
dę ir apgaubė jos pečius. — Miegok. 

Jis tučtuojau ir vėl užmigo. Čes uždėjo ranką jam ant 
nugaros ir prisivertė kvėpuoti kartu su juo, lėtai ir vieno- 
dai, kol galiausiai irgi užmigo. 

Kitą rytą ji jautėsi įsitempusi ir nepailsėjusi. Sapno 
neprisiminė. Tačiau prisiminė priesaiką: ji ketino būti lai- 
minga. | 

“Tai priklauso tik nuo manęs, — mąstė ji. — Buvau 
daugiau nei kvailė. Buvau silpna. Tik bestuburė kvailė ga- 
li vertinti savo gyvenimą ir save pačią pagal tai, kaip daž- 

nai jai kuris nors Žmogus šypsosi, ką tas Žmogus jai sako 
ar jisai ja patenkintas. Aš taip rūpinausi, kad Natanas ma- 
ne gerbtų. Bet kodėl jis turėtų mane gerbti? Ar bet kuris 
kitas? Jei aš pati savęs negerbiu. Kuo aš geresnė už negry- 
nakraujį šunį, prašydama dėmesio tarsi išėdų nuo stalo. 

Turiu tiek daug. Viską, ko kada nors troškau, ir dar 
daugiau. Aš troškau vyro ir kūdikio, ir turėti savo namus, 
ir dabar juos turiu. Be viso šito, mes dar esame turtingi, 
apie tai niekada net nepagalvojau. Nuo tada, kai man suka- 
ko keturiolika, neturėjau jokio turto. Dabar galiu turėti vis- 
ką, ko tik širdis geidžia. Savo kūdikiui, sau, savo namams. 

Romantika būna tik knygose, o ne tikrovėje. Sugaišau 
per daug laiko, ieškodama jos, trokšdama mėnulio. Tai, ką 
turiu, yra kur kas geriau nei kalnas šviežio sūrio. 

Natanas ir aš esame partneriai, kartu dirbame, kad 
įtvirtintume savo verslą ir susikurtume gerą gyvenimą. Tai 
daugiau, nei dauguma moterų kada nors turėjo; joms gyve- 
nimo norma yra paklusti, daryti tai, ką liepia vyras, ir pa- 
strūpinti, kad maistas atsidurtų ant stalo, kai jis šito nori. 

Taigi ar dėl ko nors turėčiau savęs gailėtis? Man turė- 
tų būti gėda. Privalau liautis. Tuojau pat. Yra ir geresnių 
dalykų, kuriems galiu skirti savo laiką". 


Edita Horton su malonumu sutiko vykti su Čes į Ralį 
dešimčiai dienų. Ji netgi pasirūpino karieta ir vežiku. Čes 
pasirūpino, kad joms netektų nuobodžiauti. Ji pirko daiktus 
naujam namui, rinkdamasi juos iš pačiuose prašmatniausiuo- 
se miesto salonuose esančių pavyzdžių ir katalogų. 

Ji supirko visas vazas, taures, puošnius dubenis ir ki- 
tus stalą puošiančius reikmenis, kokius tik rado. Kiekvie- 
nam didelio namo langui išsirinko prabangias užuolaidas 
ir draperijas su kutais. Taip pat pasirūpino raštuotais kili- 
mais, drožinėtais baldais su aksominiais apmušalais, veid- 
rodžiais auksiniuose rėmuose, aliejiniais dažais tapytais 

paveikslais, kuriuose pavaizduoti peizažai, vazomis su gė- 
lėmis ir gausybe vaisių, po kuriais buvo meniškai įkompo- 
nuotas paukštis. 

Editos patariama ir raginama, ji užsisakė keturis skir- 
tingus porceliano servizus. Taip pat sidabrinį stalo įrankių 
komplektą dvidešimt keturiems asmenims, iš dvylikos da- 
lių kiekvienam, bei indus raugintiems agurkėliams, alyvuo- 
gėms, sardinėms, sūriui, padažams, sriuboms, punšui, py- 
ragui, tortui, sumuštiniams, makaronams, pudingui, salo- 
toms, Žuviai, maltinukams, kepsniams, kumpiui, kiaulie- 
nai, dešrelėms, žvėrienos patiekalams, ledams ir jūros gė- 
rybėms patiekti. Paskui prie viso šito dar pridėjo dešimt 
tuzinų lininių paklodžių, užvalkalų pagalvėms, staltiesių, 
servetėlių bei rankšluosčių rankoms ir kojoms. 

— Ar Natanas nepasius? — paklausė Edita. 

— Nė truputėlio, — atsakė Čes. — Jis taip užsiėmęs 
elektros jėgaine, kad net nepastebės. Planuoju visiškai 
įrengti namą iki tos dienos, kai bus elektra. Tada galėsime 
į Ji įsikraustyti. 

Edita susiraukė. 

— Henris pastebi net naujas žvakes, įstatytas į Žvaki- 
des. Jis visada nori Žinoti tiksliai, kiek aš išleidau. Tu esi 
labai laiminga dama, Čes. 

— Žinau. Ir esu už tai dėkinga. — “Aš iš tiesų esu 
laiminga, — pati sau priminė Čes. — Būti turtingai labai 
labai gera". 


Penkios Stendišo mašinos gamino ketvirtį milijono c1- 
garečių per dieną, šešias dienas per savaitę. Malūnas taip 
pat dirbo nuo aušros iki sutemos šešias dienas per savaitę, 
o ypatingiems klientams net ir sekmadieniais. Parduotuvė- 
je buvo tiek daug darbo, kad Džimas turėjo nusisamdyti 
sau pagalbininką. Ji veikė iki aštuntos valandos vakaro. 

Doleriai plaukė tokiu greičiu, kad juos vos spėjai iš- 
leisti. 

Tai buvo nuostabus metas gyventi Amerikoje ir užsi- 
imti verslu. Nes būtent verslas skatino šalies vystymąsi, ir 
tai darė visu greičiu. Į visas puses, visose valstijose drie- 
kėsi geležinkeliai, išraižydami visą žemyną. Patentų išda- 
vimo kontorą atakavo vis nauji išradimai, o parduotuvėse 
kiekvieną savaitę atsirasdavo naujų daiktų, kurie darė gy- 
venimą lengvesnį, elegantiškesnį, malonesnį. Augo fabri- 
kai, tuo pačiu ten, kur anksčiau tik susikirsdavo kaimo ke- 
liai, kūrėsi miestai. Visur sėkmė lydėjo jaunus Žmones. Ne- 
tas Ričardsonas buvo tik vienas iš tūkstančių. 

Pažangą skatino pinigai. Pinigų buvo visur. Tereikėjo 
tik tvirto ryžto ir sunkaus darbo, kad jų uždirbtum per kuo 
trumpesnį laiką. Iš viso pasaulio Žmonės plūdo į Ameriką, 
kur gatvės buvo grįstos auksu. 

Šalis augo visais įmanomais būdais: daugėjo gyven- 
tojų, gausėjo turtų, galimybių. Ir visa tai verslo dėka. Ver- 
slininkai tapo naujaisiais aristokratais, o Vanderbiltai — 
naujaisiais karaliais. Vos praėjusios kartos Vanderbiltas au- 
gino daržoves salelėje netoli Niujorko. Praėjusiais metais 
jo sūnus ir marti surengė pobūvį, kuris kainavo 250 000$. 

Amerika 1884-aisiais buvo nuostabi šalis. 


Riplėj A. 

peržengęs, pavojingai patrauklus Netas Ričardsonas. Nors jo širdis priklauso 
kitai moteriai, tačiau Netas pilnas ambicijų tapti turtingas, ir sutinka vesti Čes. 
Šitaip jam atitenka patentas, o Frančeska įgyja verslo partnerį ir, viliasi, vyrą, 
kuris vieną dieną pradės jos geisti. Tačiau šis sandėris nusviedžia ją į pasaulį, 

Tai nuostabi meilės istorija. 

Gilbertas myli Enę ir negali gyventi be jos. 
Tiktai meilė suteikia jiems jėgų. Biblijoje yra 
žodžiai, kurie tarsi skirti jiems: “Ir ji jam teiks 
ne blogį, 0 gėrį per visas jo gyvenimo dienas" 

Tik sugrįžusi iš Niujorko į Teksasą, į savo senelio 
rančą, savimi pasitikinti Araminta Vintrop sutinka drą- 
sų generolą Rigo del Kastilijo. Jau nuo pirmosios aki- 
mirkos gražuolis karštakraujis meksikietis ima ją per- 
sekioti tiek gyvenime, tiek fantazijose. Ilgainiui Ara- 
minta išsiaiškina, kad jos užsispyręs senelis Noblė Vin- 
tropas nori ją ištekinti už savo kaimyno ir krikštasū- 
nio Judo Hobarto. Labai nepatenkinta ji ima ruoštis 
vestuvėms. Tačiau vestuvių dieną nutinka kažkas siau- 
binga... Kas dar laukia puikiosios Aramintos ir jos ger- 
bėjo? 

Eleina Ryvz neprisimena tragedijos, apvertusios 
aukštyn kojomis visą jos gyvenimą — tų šešių dienų, 
praleistų Vaijomingo Brauken Mauntino kalnuose. 

Visai netikėtai iš praeities šešėlių išnyra vyriškis — 
atšiaurus pašalietis, kažkada užvaldęs jos širdį, o dabar 
siekiantis sugrąžinti ją į gyvenimą. 

Eleina grįžta į savo košmarų vietą, bet šįkart lydima 
Rafaelio Vinterio. Tik jo stipriame glėbyje ji gali įveikti 
savo baimę... ir vėl patirti meilę. 

